
Pred mano se sučejo dražilniki za igre s tre- 
mi sekundami vsebine. Poštni predal imam 
zasut z vabili piarovcev, za katere nisem še 
nikoli slišal, na tiskovke o obskurnih franši- 
zah, za katere takisto nisem še nikoli slišal. 
Spletne strani tekmujejo v tem, katera bo 
nanizala več govoric. Ah, predsejemski čas, 
na nek izprijen način sem te pogrešal. V tre- 
nutku pisanja teh vrstic manjka še nekaj dni 
do losangeleškega velesmenja E3, ki žal pa- 
de ravno v tak del meseca, da boš o njem 
bral šele prihodnjič. Toda oglaševalski stroji 
so že na najvišjih obratih. 

Z vzponom hitrejših internetov se je narava 
igričarskih konvencij in njihovega spremlja- 
nja spremenila. Pred petnajstimi leti si na 
spletu pregledal najpomembnejša oznanila, 
nakar si o podrobnejšem dogajanju bral v 
obširnih reportažah, ki smo jih spisali po 
tednu depustovanja garanja v Kaliforniji. 
Danes od doma skozi pretočni video novosti 
vidiš le nekaj sekund za nami. Tiskovke ima- 
jo stotisoče gledalcev v neposrednih preno- 
sih, pa tudi štante na razstavnem prizorišču 
oblegajo nešteti žurnalisti, ki te peljejo skozi 
sejemske inačice let's playev. 

Ko tole bereš, se je zagotovo že odvila jako 
pričakovana Bethesdina prezentacija z no- 
vim Doomom in Falloutom 4. Če se ti revija 

še lepi na roke od sveže barve, imaš še ne- 
kaj ur do tiskovk Microsofta, EAja, Ubisofta 
in Sonyja. Ker gre firmam zdaj za oglede, je 
presenečenj manj, saj že kak teden pred do- 
godkom razkrijejo večino pokazanega. MS 
omenja nov Gears of War; EA namerava po- 
kazati svežo vizijo Mirror's Edga s podna- 
slovom Catalyst in ponovni reštart serije 
Need for Speed, karkoli že to pomeni; Ubi- 
soft ima industrijski, londonski Assassin's 
Creed Syndicate; Sony Ratcheta 8 Clanka 
ter Dark Souls 3... Zanimivo bo prav tako 
za brezštevilnimi napravami na sejmišču, 
kajti naposled bomo zgruntali, kakšen zabo- 
ga je Rock Band 4 in ali je četrti Star Wars 
Battlefront dostojen član niza. 

S hardverskega vidika bo letošnji E3 nepre- 
senetljivo v znamenju navidezne resničnosti 
s kar 27 razstavljalci te robe — 'nekoliko' več 
od lanskih šestih. Hkrati bo premogel po- 
menljivo novost, saj bodo v hale prvič spus- 
tili okrog pet tisoč (ali približno za desetino 
prisotnih) navadnih smrtnikov s povabili. E3 
je bil doslej namenjen zgolj članom industri- 
je, s čimer se je razlikoval od ljudskih 
nemških in japonskih dogodkov. Organiza- 
torji pravijo, da je to posledica želja razstav- 
ljalcev, ki bi se radi neposredneje povezali z 
odjemalci. Aggressor 

UVODNJAK 


Dvoličnost elektromobilnosti 


če, medtem ko je formula E s skoki voznikov iz 

enega bolida v drugega neverjetno burleskna. 
Kljub temu ga ni junaka, ki bi si upal podvomiti, da je 
prihodnost mobilnosti v škratih elektronih. Cinik bi 
porekel, da že tretjič v zadnjem stoletju, a to pot je 
celotna industrija skočila v svet novih pogonov in ba- 
terij. Sicer prodaja ni taka, kot so si jo preoptimistič- 
no zamišljali pred leti, in nekaj neuspešnih modelov so 
celo ukinili. Tehnologija takisto ne napreduje ekspo- 
nentno, kakor smo računali ob nastopu Tesle. Ampak 
vseeno se baza e-vozil pospešeno širi in letos jih bo 
prodanih pol milijona. Če so sprva prevladovale obsto- 
ječe karoserijske izvedenke, v katere so namesto ozi- 
roma poleg Ottovih agregatov vgradili elektromotorje, 
prihaja v salone čedalje več modelov, v štartu razvitih 
za novi vir energije. Taka sta novodošla Renaultov zoe 
in BMWjev i3. 
Šofiranje elektromobila je svojevrstna izkušnja, ob ka- 
teri si spontano nasmejan. Ne samo, da sta vožnja in 
vzdrževanje dobesedno zastonj, marveč je nadmočen 
sam občutek zveznega in tihega premikanja. Kot da 
se ne bi peljal, marveč drsel skozi eter. Ni namreč 
prestavljanja, ki ga zaznaš tudi pri še tako dobrem av- 
tomatiku, in vibracij od eksplozij. Mogoče se komu zdi 
tako poveličevanje pretirano, toda ko enkrat imaš vo- 
zilo, v katerem ni peklenskega stroja, ki ropota, se 
trese in smrdi, veš. Da si pri tem nekaj dobrega nare- 
dil za planet, je ob neposrednih plusih pravzaprav 
drugotnega pomena. 
A naj bosta uporaba in hardver še tako privlačna, 
praktičnost zahteva podporo. Tukaj pa elektrika še 
vedno vleče ta kratko. Ko pričneš raziskovati pod- 
ročje, se neodgovorjena vprašanja kopičijo. Zakaj je 
Tesla že pred tremi leti lahko limuzinskemu modelu S 
omogočil 400 kilometrov, najnovejši urbani avtočki 
pa kljub silnemu razvoju ne sežejo prek realnih 150? 
Menim, da lastnika teža vozila ne zanima pretirano in 
nihče ne bi imel problema z dodatnimi sto kilogrami, 
če bi to pomenilo za polovico več dometa. Kako dol- 
gožive so baterije? Renault pravi, gre za tehnologijo 
nalik tisti iz mobilniških in notesniških, zato kapacite- 
ta pade že v nekaj letih. Iz tega razloga so oni edini, ki 
ti akumulatorjev ne prodajo, marveč jih dajo v najem. 
Za zoe plačaš 20 tisočakov (minus petaka subvenci- 
je), dočim te uporaba baterij košta od 80 evrov me- 
sečno. To pomeni, da ob morebitnem poslabšanju 
moči dobiš nove celice. BMW po drugi plati litijevim 
ionom bolj zaupa in nudi zanje osemletno garancijo. 
Fabrike v specifikacijah navajajo več različnih polnil- 
nih časov. Poleg tistega celonočnega na gospodinjski 
jakosti postavke vključujejo nerazumljive navedbe 
amperov in kilovatov ter druge elekrične termine. Ta- 
ko zoe kot i3 sta se denimo sposobna oskrbeti z elek- 
troni v pol ure, kar je na prvi uč juhej naprej. Toda 
praksa priča drugače. Prvi za tako brzino zahteva '43- 
kilovaten trifazni 63-amperski priključek', drugi pa 
'50-kilovaten 120-amperski enosmerni tok'. To sta 
dva različna principa in ne enega, ne drugega Ljublja- 
na ne pozna. Zato si danes lahko vesel, če vozilo elek- 
trificiraš v štirih urah. Ko sprašuješ avtomobiliste na 
eni strani in ponudnike energentov na drugi, ti ne zna- 
jo napovedati, kaj bo prevladalo. Še enotne oblike ko- 
nektorja se ne držijo vsi. S tem, da na sejmih že nekaj 
časa prikazujejo tudi indukcijsko napajanje, torej tis- 
tega, pri katerem se brezdotično zapelješ na navitje. 


E lektrični avtomobili veljajo za drage in omejujo- 

Kot posedovalec e-avta nisi več mobilno brezskrben in 
moraš vseskozi motriti nivo elektronov ter se ozirati za 
ustreznimi vtiči. Zemljevid na Elektro-crpalke.si jih res- 
da pokaže nemalo, a dobršen del je navadnih šuko. Ko 

iščeš hitrejše, kar naenkrat ni več tolikšne izbire. 


Slednje upam, da se bo čimprej uveljavilo, kajti pol- 
njenje je ostaja enako primitivno, kot sem ga opisal 
v testu ampere pred leti. Iz prtljažnika moraš vzeti 
dolg in debel kabel ter ga pritrditi na priključka na 
avtu ter polnilnici. Žica se pri tem vleče po tleh in 
rokovanje z njo, zlasti pospravljanje, je umazano že 
v suhem vremenu, kamoli v dežju. Jebeš čist zrak, 
če imaš svinjske roke in suknjo. Ampak to je navse- 
zadnje postranska nerodnost. Večja težava je, da kot 
posedovalec e-avta nisi več mobilno brezskrben in 
moraš vseskozi motriti nivo elektronov ter se ozirati 
za ustreznimi vtiči. Zemljevid na Elektro-crpalke.si 
jih resda pokaže nemalo, a dobršen del je navadnih 
šuko. Ko iščeš hitrejše, kar naenkrat ni več tolikšne 
izbire. Najhuje pa je, da jih zna biti večina zasedenih. 
Tiste, ki obenem nudijo brezplačno parkiranje, ne- 
kateri brezobzirneži celo privatizirajo. Avto enostav- 
no pustijo priklopljen od jutra do popoldneva. Če bi 
bil sistem pametnejši, bi po štirih urah lastnik dobil 
SMS, nakar bi se mu začelo drago obračunavati. 
Pred leti sem šel naivno s hibridom v Berlin, češ, po 
Nemčiji se bom vozil zastonj. Nisem se, ker elektro- 
postaje za internacionalnost niso marale. Danes ni 
situacija prav nič boljša. Ne le, da si s takim avtom 
ne upaš v Celovec, celo v Mariboru bo imel Ljubljan- 
čan težavo. Zastonjskosti navzlic se moraš na pos- 
tajo namreč pofočkati in članska od Elektra Ljub- 
ljane tam ne deluje. Kolikor mi je znano, lahko brez 
kartice (in še vedno brezplačno) točiš elektriko le na 
sedmih Petrolovih servisih, od katerih je na Štajer- 
skem edini v Slovenski Bistrici. Začuda še ne obsta- 
ja mobilna aplikacija z mrežo e-točk, ki bi olajšala 
e-premikanje. Na večjih trgih nalogo iskanja oprav- 
lja avtomobilski sistem, kakršna sta Renaultov Air- 
Link in BMWjev ConnectedDrive. Toda to pri nas za- 
radi splošne nepovezanosti ne deluje. 

Slovenski cestni križ naj bi kmalu dobil par hitrih 
injekcij enosmernega toka. Nadalje operater sloven- 
ske elektrike, družba SODO, pripravlja krovno plat- 
formo, prek katere bodo mogli vozniki dobivati ener- 
gijo kjerkoli. Sprva po domovini, nato onkraj meja. 
Ali bo to ob letu osorej ali čez tri leta, si seveda ne 
upajo napovedati. Prav tako je neznanka, kdaj bodo 
postale polnilnice plačljive in kakšen strošek bo to 
predstavljalo. Govori se celo, da bo filanje na javnih 
mestih precej bliže strošku bencina, saj bodo akterji, 
zlasti država, morali nadomestiti izpad zaslužkov in 
trošarin. Niti v Avstriji in v Italiji ni dosti bolje in do- 
ločenih sklepov konec koncev ni sprejela niti indust- 
rija, naj bo to en sam polnilni standard ali dvosmer- 
na komunikacija med avtom in polnilnico. Ta hip 
lahko elektromobil suneš in te kljub uporabi tako 
imenovanih pametnih postaj ne morejo izslediti. 


Polnjenje e-avtomobila leta 1919. In danes. 


Po mnenju mnogokoga bo prvi čas, da vsak Slove- 
nec kupi tako vozilo, leta 2020. Takrat naj bi bil sis- 
tem vzpostavljen in tehnika bolj dovršena. Ampak 
kako bo dejanko videti elektromobilnost čez pet ali 
čez deset let, je nemogoče napovedati. Bodo par- 
kirni prostori po naseljih privzeto opremljeni z vtič- 
nicami? Morali bi biti, drugače blokovski prebivalci 
odpadejo. A polaganje kablov za tako jakost bo ve- 
lik infrastrukturni projekt in takenako bo to izziv za 
medsosedske odnose. Pomanjkanje kulture se kaže 
že zdaj, ko imajo e-avtomobile ljudje višjega druž- 
benega razreda. Kaj šele, ko jih zapopade svojat. V 
laboratorijih že res eksperimentirajo z novimi načini 
hrambe energije, recimo z magnezij-ionskimi in li- 
tij-kisikovimi baterijami. Sveti gral je 100 dolarjev 
za kilovatno uro z današnjih 300 in več. Toda teh- 
nologija zlepa ne bo tako napredovala, da bi se ba- 
terije napolnile v petih minutah kot rezervoar. Če bo 
pol ure postalo samoumevnost, bo že v redu. 
Zaključka iz tega razmišljanja ne morem potegniti, 
saj celo najbolj vpleteni navajajo floskule v stilu 
"čas bo pokazal." Kupci prvih električnih vozil so 
preizkusni zajčki, na plečih katerih se učita tako in- 
dustrija kot politika. Ne od ene, ne od druge nimaš 
resničnega jamstva, da si kupil pravo stvar. Država 
bo sčasoma nehala spodbujati in subvencionirati 
ter pričela kasirati. Fabrike pa te lahko opetnajstijo 
s čudnim pretvornikom ali švoh baterijami, zavoljo 
česar bo avto čez deset let manj koristen. Oziroma 
se bodo uveljavile gorivne celice, ki elektriko proiz- 
vajajo iz vodika. Scenarij HD-DVD proti blu-rayu se 
zdi v resnejši avtomobilski branži malo verjeten, a 
ni nemogoč. Špekulacije so nehvaležne in nemara 
se bom čez dekado čudil ozkoglednosti tega pisa- 
nja. Toda precej jasno je, da avtomobili sicer priha- 
jajo v novo dobo, ko bodo avtonomnejši in poveza- 
ni, njihova energetska oskrba pa bo od trenutne 
naftne prikladnosti naredila par korakov nazaj. Če 
že, je hibrid, dasi za marsikoga ne tič ne miš, daleč 
najbolj praktična opcija. 


David Tomšič 


Dospejo decovski NHL, babja FIFA in zamorski NBA 
Jeseni nas kajpak čaka nova porcija virtualnega špor- 
ta. Septembra najprej pride NHL 16, ki bo v polnoma- 
stni obliki na razpolago za PS4 in xbox one (spet nič 
verzije za PC!!), v razvodeneli 'legacy' obliki pa za 
PS3 in xbox 360. V njem bo moč po internetu zaigrati 
s šestimi proti šestim ljudem v več modusih, od loče- 
nih tekem do lige EASHL. Le-to so krepko prenovili in 
bo omogočala specializacije hokejistov (Anže: mega 
čokolino eater!), v direktorskem načinu bo zelo važna 
morala, na ledu pa se bo izkazal strašansko podroben 
nadzor. Izboljšav je menda na stotine. 

Malo kasneje uleti FIFA 16, glede katere v trenutku pi- 
sanja ni znanega dosti. Zanimiva vest v zvezi z njo je, 
da bodo končno vključili ženske ekipe. Žal pa jih bo le 
dvanajst in še te bodo državne, tako da njihovih lig ne 
bomo igrali, niti se punce ne bodo smele pomeriti s 
fanti. Takisto stavimo, da jim ne bomo mogli pogleda- 
ti v garderobo in tuše. No, pa saj ne moremo niti 
moškim. Naj bo oboje, ne nič od tega! 


In naposled bo tu še košarka, ki v Sloveniji vene, ame- 
riška profi liga pa je močnejša kot kadarkoli. Sveži ka- 
rierni modus mycareer v NBA 2K16 je dejansko sce- 
naristično spisal in režiral sloviti holivudar Spike Lee, 
zato velijo, da bo povzpetje novopečenega enbiejaša 
dramatično kot še nikdar. Na različnih naslovkah špila 
pa bodo trije mofoti: plej Golden Stata Stephen Curry, 
raketni bradač James Harden in PF/center Pelikanov 
Anthony Davis. Drugače rečeno, o dobri prodaji ni 
dvomov. Bo presenetila EAjeva konkurenca NBA Live 
16? Dajmo ji še nekaj let ... 


Prihaja še remaster Resident Evila 0 


ms 


Pred enico je bila ... hm, ničla? Tako je, zgodbeno 
pred prvo Prikrito zlo spada Resident Evil O ali Zero, ki 
so ga izdali leta 2002 za gamecube in 2008 za wi. Špil 
se je osredotočal na vojaško skupinico Bravo Team, ki 
odide v gore okrog Raccoon Cityja raziskovat kanibal- 
ske umore, kjer seveda naleti na zombaklje ter virus. 
Večina se ga je odvila na vlaku, nadzorovali pa smo! 
soldatinjo Rebecco Chambers in pobeglega kaznjenca 
Billyja Coena. Sistem igranja je bil podoben kot v eni- 
ci, se pravi statične kamere in taktično odstranjevanje 
gnusob. Enako bo v HD-predelavi, samo da bo lepše. 
Odjemalci si tega očitno želijo, saj so pokupili več kot 
milijon izvodov Resident Evila HD. Capcom resnost 
dokazuje s tem, da je pri projektu zaposlil več izvirnih 
avtorjev Zera, med drugim nekdanjega vodjo ekipe. 
REO HD pride zgodaj 2016 na PC, PS4, xbox one, PS3 
in xbox 360, v digitalni distribuciji za nižjo ceno. 


Sledilna kamera lily 


Tale štirikopter na sliki ni še ena leteča igrača nalik 
par mesecev nazaj opisanemu Parrotovemu bebopu. 
Slednji sicer poseduje kakovostno kamero in dobre 
letalne lastnosti, vendar ne premore snemalne avto- 
matike. Ročno letanje z njim je kratkotrajna zabava in 
fotouporabnost polovična. Nevredno petstotih evrov. 
Lily pa je lastovka porajajočega se področja, ki se bo 
v prihodnjih letih nesluteno razvilo. Bolj kot za drona 
gre namreč za operutenega pametnega kamermana, 
čigar poslanstvo je samodejno snemanje lastnika. Za 
uporabo ne potrebuješ kontrol in spretnosti, marveč 
onegaj dobesedno vržeš v zrak, kjer se sam od sebe 
ujame. Nato ti po prednastavljenem programu kroži 
ali sledi ter zajema spomine iz zaenkrat še sveže in ze- 
lo učinkovite ptičje perspektive. 


Filmček pokaže, kako boarder vrže lily v zrak, letal- 
nik se sam od sebe ujame in umiri, nakar po pred- 
pripravljenih navodilih prične s sledenjem in sne- 
manjem. Rezultat je fantastičen posnetek spusta. 


Frčalo je kajpakda naphano s tehnologijo, ki je bila 
pred manj kot desetimi leti še znanstvena fantastika. 
Poleg mikromotorčkov, katerih delovanje usklajuje 
armski procesor, zanesljivost omogočajo tipalo pos- 
peška, žiroskop, višinomer, kompas, GPS in spodnje 
kukalo. Slednje odčitava tla in skrbi za lebdenje na 
mestu tja do 20-kilometrnourne sapice. Zaznavalnika 
ovir še ni, vendar stroka za bodočnost obljublja tudi 
to. Gibljiva slika je sicer 'samo' 1080p, a je zato toli- 
ko bolj ostra. Fotografiji namreč rabi Sonyjev ducat- 
mega senzor, postavljen pod ribje oko. Naveza širo- 
kokotnega pogleda na svet in obilice pikslov nudi 
manevrski prostor za digitalno stabilizacijo, poprav- 
ljanje kota ter ravnanje perspektive. Tovrstne rešitve 
smo v praksi že videli in rezultati so presenetljivi. 

Kar lilijo loči od manualne konkurence in jo dela hot- 
nejšo, je dvoje specialnih elementov. Prvi je okrogla 
ploščica za na zapestje ali v žep, ki deluje kot sledilnik 
in krmilnik. Z njo je letalnik wi-fijasto povezan in ker 
sta tem modulu pospeškomer ter GPS, dron ve, kje je 
tarča in kako hitro se giblje. Dodatno je tam mikrofon, 
kar je posrečeno. 


Druga sestavina je dodatno oko, ki optično motri fi- 
guro, da je lahko na posnetku vseskozi na sredini. Pri 
tem letečnež operira od dveh do tridesetih metov od- 
daljenosti oziroma višine. Demonstracija, kako glad- 
ko lovi kajakaša, biciklista in snowboarderja, je bila 
hudo privlačna. Razvijalci obljubljajo še snemanje od 
spredaj, kroženje in mnogotere druge načine bele- 
ženja ljubih ali adrenalinskih podvigov. S hitrostjo do 
40 kilometrov na uro in vodoodpornostjo zna biti lily 
kos marsičemu. 


Za takele prizore si moral doslej imeti najmanj ene- 
ga prijatelja z veliko potrpežljivosti. Ali bo lilija res 
tako uporabna, kot jo kaže reklama, ne vemo, a slej 
ko prej bodo operutene kamere oprema vsakega. 


Spričo tega kalifornijsko zagonsko podjetje svojega 
izdelka ne postavlja ob bok Dyljevim in podobnim 
kopterjem, ki so bodisi profi ročni snemalniki, bodisi 
igrače, marveč ga ima za tekmeca akcijskim kame- 
ram. Mi že lep čas govorimo, da je delanje salt z go- 
projko na čeladi in selfijasto škljocanje s podaljški 
blažev žegen. Pomočnik, ki te potrpežljivo filma iz 
različnih, čisto novih in donedavna nemogočih zornih 
kotov - to je tisto pravo. Športna ali družinska doži- 
vetja hočemo imeti vendarle zabeležena tretjeosebno. 
Za nameček je vključen celo 120-sličičnosekundni 
modus za počasna gibanja. Baje naj bi znala zadeva 
celo samodejno preklopiti ob vratolomnejših skokih. 
V najavi resda ne omenjajo možnosti pilotiranja, toda 
kamera, ki snema le sama od sebe in zgolj lastnika, bi 
bila resnična neumnost. 

Kljub besedilu v sedanjiku našteto velja za predstav- 
ljeni prototip, s katerim je ekipa poskrbela za viral- 
nost. A prodajna lily bo vzletela šele februarja. Danes 
je to prvi konkretnež nove smeri, toda na Berlinski Ifi 
in Vegaškem Cesu jih bo zagotovo oznanjenih še več. 
Šušlja se, da kani v ta segment vstopiti takisto GoPro, 
kar je logičen korak. Zato je smotrnost prednaročila 
lily za 500 dolarjev plus davek in carina vprašljiva. 
Spomladi bo ponudba nedvomno bogatejša. Lastov- 
ke so resda zanimive, ampak ponavadi jim hitro sle- 
dijo boljši in cenejši modeli. Poleg tega se droni kick- 
starterjevskih, zagonskih podjetij doslej niso izkazali. 
Prav vsi so se ušteli v svojih obljubah, nekateri pa 

kratkomalo propadli. 


Takole sta videti lily in sledilni modulček, kateremu frčalo sledi. Doseg naj bi bil okoli trideset metrov in 
vzdržljivost 20 minut. Kaj pa, če se samodejnemu dronu zblodi in začne lastnika mesorezno preganjati? 

junij 2015 


Ultimativni vojnozvezdni 
avtomat tudi doma 


V davno minulih časih doma nismo imeli niti približno 
tako zmogljivega igralskega hardvera, kot je stal po 
igralnicah oziroma arkadah. (Tako so jim pravili zara- 
di obokanih stropov, ki so jih imeli številni tovrstni 
prostori - od tod izraz za hitro, akcijsko igro, kakršne 
si našel tam notri.) Največja pohvala za grafiko v ka- 
kem domačem špilu je bila "Uau, to pa zgleda kot na 
avtomatu!" S prihodom zmogljivih in poceni proce- 
sorjev, kartic ter konzol se je to spremenilo. A še ved- 
no so v igralnicah na razpolago izkušnje, kakršnih v 
dnevnih sobah ni. Mednje sodijo predvsem naprave, 
ki te med igranjem tresejo in rukajo s hidravličnimi 
sedeži, obpihajo z ventilatorji ter špricajo s curki vo- 
de. Oziroma, v primeru odvrtkov, namenjenih porno- 
grafski industriji, drugih tekočin. Saj ne. 


—— 


Takle si videti v kabini najsodobnejšega vojnozvez- 
dnega avtomata. Pred sabo imaš v razponu 180 sto- 
pinj ekran z letalsko akcijo, za krmiljenje uporab- 
ljaš dve ročici, od povsod grmi in piha ventilator. 


Eden imenitnejših tovrstnih strojev je Namcov Star 
Wars: Battle Pod, ki so ga obelodanili lani jeseni in ga 
je moč najti po večjih igralnicah v razvitih državah. 
Tam, kjer jim ni večja težava pljuniti približno tri evre 
za en krog. Ko zlezeš vanj, se znajdeš pred ogromnim 
ukrivljenim zaslonom, ki zavzema celotnih 180 sto- 
pinj pred tabo in ti tako prekrije vse vidno polje. Poleg 
spadajo tresenje stola, bobneč zvok in pihalo pod 
ekranom, ki simulira piš vetra, ko se dvigneš pod ne- 
bo. (Saj veš, da imajo piloti ob tem radi odprto kabi- 
no, da gospodične omedlevajo od pohote.) Dano plo- 
vilo upravljaš s pilotsko palico in kovinsko ročico za 
potisk. Manjka le sukanje celotne kabine kot v After- 
burnerju, a morebiti je to milost za zdravje. 

Podaš se v niz znamenitih bitk iz filmov Star Wars, ki 
jih iz nabora petih izbiraš sam. Pri Yavinu se nad 
Zvezdo smrti prebiješ skozi grozde kravatnih lovcev, 


Dogajanja na ukrivljenem zaslonu s pogledom nika- 
kor ne zaobjameš sceloma. 3D-pogleda ni, a glo- 
binskost nadomesti gola velikost. Kabinet je lahko 
opcijsko v barvah dobrih ali slabih fantov. 


naizust 2015 


V notranjosti naprave je soliden PC, dočim za glad- 
ka šviganja po zraku in črnini s 60 fps skrbi pogon 
Unreal Engine 3. Na filmih ne temelji edino zadnja 
naloga, kjer preprečiš tatvino nadmočnega laserja. 


se spustiš v ikonični graben, sklatiš Dartha in kakor 
pravi Nebohodec izpljuneš torpeda v prezračevalni 
jašek. Podobno na krovu Tisočletnega sokola ugono- 
biš tudi Zvezdo smrti v2. Po ledenem Hothu v snow- 
speederju nadleguješ samohodke, po Endorju se pre- 
ganjaš na speederbiku, v zaključku pa kot Vader se- 
deš v svojega posebnega TIE advanceda in razgoniš 
partizansko križarko. Dogajanje je prvoosebno in pri- 
peto na tračnice, saj se lahko le nekoliko premikaš, 
se pa pot občasno razcepi. Glavna naloga je tako vo- 
denje merka za strelsko uničevanje nasprotnikov in 
ogibanje oviram. Pri tem je v središču pozornosti 
spektakel, ko se zaradi velikanskega zaslona počutiš 
v sredini vojnozvezdne akcije. Vse je karseda pristno, 
saj je Namco zakupil licenco v upanju na izkoristek 
norije okrog novega filma. Naprava pa za splošni vtis 
pride prav tudi Disneyju, ki se lahko z njo postavlja. 
Okrog tebe se odvija prava vesoljska vojna in po izja- 
vah očividcev si orenk iz sebe, ko kabino zapustiš. 
Doslej je bila ta sladostrastna zadevščina na razpola- 
go le v izvedenki za igralnice, ki v višino meri 2,4 met- 
ra in tehta 375 kil. Odtihmal pa je moč kupiti tudi rah- 
lo okleščeno in lažjo domačo izvedenko, ki ti ne fer- 
dirba parketa in ugonobi sleherne varovalke v hiši. 
Dobrih 30.000 evrov stane kos, plus stroški dostave, 
davkov, carine in midžeta, ki skoči iz paketa in ti reč 
sestavi. Šejkom pa je namenjena še odličnejša izve- 
denka za 90 evrskih jurčkov. Ta je izdelana v upor- 
niški ali cesarki podobi, ima usnjene sedeže, v kovin- 
sko ploščo vgravirano lastnikovo ime in prikaz sled- 
njega na koncu odjavne špice, dočim zraven dobiš še 
posebno knjižico. Tako, zdaj veš, kam z dohodnino, 
ki si jo dobil nazaj od države. 

Beyond Earth gre plavat 

Zadnja Meierjeva Civilizacija, futuristična Beyond 
Earth, je razočarala s polovičarsko in ne posebno nav- 
dahnjeno odpravo na tujski planet, ki bi morala od fu- 
turističnih domislic po šivih pokati. Vtis bodo skušali 
pri Firaxisu jeseni popraviti s prvo razširitvijo, Rising 
Tide. Osredotočena bo na oceane, kjer bo moč posta- 
vljati plavajoča mesta. Ta bo napadalo pol ducata no- 
vih marogastih morskih pošasti, s katerimi bodo raz- 
gibali švohotno bero domorodnih bitjec. S človekoli- 
kimi nasprotniki se bomo sporazumevali skozi pošte- 
no predelan sistem diplomacije, ki bo premogel več 
možnosti in celo frpjsko lestvico pogajalskih veščin! 
Na izbiro bo četverica novih človeških frakcij, med 
ostalim pa omenjajo še spajanje najdenih artefaktov v 
nadhude nezemeljske reči. Logično, saj nismo več na 
Zemlji. Sami predvsem upamo, da bodo tehnologijam 
in stavbam vdahnili kaj več osebnosti. 


Wildstarjev planet Nexus jeseni odprt vsem 
Navidez razigran risankasti mmorpg Wildstar pod 
barvitim površjem dolgouhih zajcev skriva hardcore 
nalinijski špil stare šole. Podobno vižo ubira njegov 
ekonomski model, saj je eden redkih v zadnjem času, 
ki so ga splovili z naročnino, čeprav je moč igralni čas 
drago dokupovati z igrinimi zlatniki. To pa v Wildstar- 
jev univerzum očitno ni pripeljalo dovolj ljudi, saj so 
Carbine Studios za jesen napovedali prehod na način 
free to play. Ob tem so zagotovili, da zastonjkarjem ne 
bodo zaklepali vsebine in jim bodo dosegljive vse 
veščine, ječe ter sovragi z bridkimi rezili. Po tem, ko je 
marca podobno stvar izpeljal The Elder Serolls Onli- 
ne, sta WoW in EVE edina preostala velika mmorpgja, 
ki vztrajata pri naročnini. 


Steam ima končno urejena vračila 

Črna pika v sicer gladki rabi Steama je bila doslej nez- 
možnost vračila igre, če si na primer pogruntal, da na- 
slov nikakor ne mara katerega kosa tvojega hardvera. 
Izjeme so bile redke in jih je Valve odobril ročno v pri- 
merih, ko so avtorji iger zavajali potrošnike, na primer 
ob War Z. Situacija je postala burleskna predlani, ko je 
Evropska unija sprejela direktivo, ki nalinijskim trgovi- 
nam zapoveduje možnost vračila v štirinajstih dneh, 
kajti Valve jo je slušal na razne načine obiti. No, v za- 
četku meseca je firma le popustila in pogoji so sedaj 
naslednji: miniti ne sme več kot štirinajst dni od naku- 
pa in dve uri, prebiti v igri. Vrnjeni znesek se nakaže 
tjakaj, od koder je prispel denar za nakup, če to ni mož- 
no, pa v Parino denarnico. Morda Valve odslej ne bo 
več dobival enic na testih potrošniškega zadovoljstva. 


Vojna nespremenjena: napovedan Fallout 4 


Od zadnjega dela kultnega niza postapokaliptičnih 
frpjk Fallout, New Vegasa, mineva pet let in nekateri 
so serijo tako pogrešali, da so po spletu lani lažno na- 
javljali štirico. A tista v začetku meseca ni bila iz 
ožarčene trte zvita, kajti Bethesda je za PC, PS4 in 
xbox one prav zares naznanila Fallout 4! Z deathclawi! 
Pa letalniki vertibirdi, za katere se šušlja, da jih bomo 
pilotirali. Za krmilo se vrača njen notranji studio (Ve- 
gas je naredil Obsidian), takisto se prizorišče seli na- 
zaj na vzhod ZDA, v Boston. Spremljali bomo frišnega 
protagonista iz še nepoznanega zaklonišča Vault 111. 
Spremljalo ga bo ščene, ki spominja na Dogmeata in 
bo očitno imelo več igralnega časa. Ni pa po videzu 
lepo kot pesjan Riley iz CoD: Ghosts, kajti grafika ni 
videti prelomna. Toda Falloute smo itak igrali zaradi 
drugih stvari. Headshotov s plazma puškami, jasno. 


Nikonova narobe razumljena srcografija 

Nedavno je po mrežah zaokrožil Nikonov filmček, v 
kateri pes postane nezavedni fotograf oziroma pho- 
dog-grapher. Na ovratnico z merilnikom srčnega utri- 
pa so mu namreč pripeli trotlkamero coolpix L31, ki je 
zaradi posebnega ohišja škljocnila vsakič, ko se je po- 
višal pretok krvi. Ob koncu potepanja je lahko pes po- 
kazal, kaj ga je navdušilo, vzdražilo in prestrašilo ozi- 
roma kakšen je svet iz njegove perspektive. No, v res- 
nici ne gre za nov kos fotografske opreme, namenjen 
kaninskim prijateljem, kakor je poročalo mnogo me- 
dijev, marveč zgolj za reklamo slogana Heartography. 
Z njo japonski proizvajalec z nekam neposrečenim 
pristopom promovira fotografiranje iz srca. Kdor bi 
na vsak način rad gledal s pasje ravni, si lahko omisli 
GoProjev pritrdilni dodatek za kamere hero. Delovanje 
je klasično, na roke, ne prek srca. A za resnično vero- 
dostojnost je treba vedeti, da kužati vidijo rumeno- 
modro in ozkokotno. 


Pasjansa je stara četrt stoletja 

Čeprav so klasične igralne karte za remi / poker v ob- 
stoječi obliki nastale v renesansi, se je pasjansa, igra- 
nje s samim sabo, začuda pojavila šele več stoletij 
kasneje. Korenine zelo verjetno segajo v nemške de- 
žele koncem 18. stoletja. A obletnice ne praznuje iz- 
virna igra, marveč mineva 25 let od priljubljene oken- 
ske igre Solitaire. Po Microsoftovih besedah gre za 
špil, ki ga je zelo verjetno igralo največ Zemljanov. Kar 
seveda ni čudno, kajti puščavniško premetavanje kart 
je vključeno v vsa Okna od izdaje 3.0 dalje. V ta na- 
men je založnik pred kratkim za svoje platforme izdal 
zastonjski paketek vseh variant igre, od Klondinke do 
FreeCell. Hearthstone za stare fotre in tete! 


Huda kazen za 
svilenega bandita 


Zgodba o največji internetni trgovini 
s prepovedanimi substancami Silk 
Road se je za Rossa Ulbrichta, 'Dread 
Pirate Robertsa', končala zelo klavr- 
no. Ulbricht je bil svojčas prvi mož te 
eskapade, ki je nekaj let polnila nas- 
lovnice svetovnih medijev in zaloge 
drogerašev. Pred dnevi pa je izvedel, 
da ga bo avantura za vekomaj stala 
svobodnega življenja. Ameriška sod- 
nica mu je naložila dosmrtno zapor- 
no kazen brez možnosti pogojnega 
izpusta. Obsodili so ga zaradi pro- 
meta s prepovedanimi mamili, delo- 
vanja v hudodelski združbi, pranja 
denarja in vdiranja v računalniške 
sisteme. Naklepanja umorov mu ni- 
so dokazali. 

Prodajalci so za odprtje računa Ulbrichtu morali 
plačati. Za presejanje nategunov, dilerjev slabe 
robe in 'poštenjakov' je na drugi strani skrbela sa- 
ma skupnost z ocenami in recenzijami. 


Ulbricht je Svileno cesto ustanovil leta 2011. Postavil 
jo je v globoki, skriti splet (glej vedež v Jokerju 250) 
za lupine anonimizatorskega orodja Tor, za valuto pa 
si je izbral bitcoin. Nesledljivost je privabila prodajal- 
ce in povpraševalce za nelegalnostmi, večinoma ma- 
mili in ponarejenimi dokumenti. V nasprotju z razšir- 
jenim prepričanjem na tem bazarju načeloma niso 
prodajali morilskih uslug, orožja, otroške pornografije 
in drugih sprevrženosti. Za to na globoki mreži obsta- 
jajo druge, temnejše pajčevine. Toda obsojeni je kljub 
samoomejitvi mastno zaslužil. Po podatkih FBlja se je 
po strani do leta 2013 pretočilo 9,5 milijona bitnih ko- 
vancev oziroma 1,2 milijarde zelencev. Od tega je za 
provizije šlo 614 tisoč oziroma skoraj 80 milijonov 
washingtonov. 


US. Iasmigratiom and 
Cuaacem bakcevermeni 


THIS HIDDEN SITE HAS BEEN SEIZED 


5 part of a joint law enforcemeni operation by 
the Federal Bureau of Investigation, CL Homeland Security Investigatjom, 


Globoki splet so tiste strani, ki jih z Googlom ne mo- 
remo najti. Nekatere so zavarovane z gesli, drugim 
skrbniki skrivajo IP-naslove. Tudi zato so kriminali- 
sti za zaseg domene Silk Roada potrebovali več let. 

Ulbrichtova obramba je trdila, 
da je bil Silk Road najbolj etič- 
na prodajalna mamil v zgodo- 
vini. Mogoče bodo to bolj kot 
sodišče cenili Rossovi sojetniki. 


Enaintridesetletnik je sodišče pred 
udarcem kladiva milo prosil, naj se 
ga usmili. "Vem, da mi morate sp- 
ričo napake odvzeti moja srednja 
leta. A prosim, pustite mi vsaj sta- 
rost, bledo luč na koncu predora, 
razlog, da ohranjam telesno zdra- 
vje in sanjam o boljšem življenju," 
je zapisal, četudi sivih las. Vendar 
ameriške oblasti pri takšnih kazni- 
vih dejanjih niso mehkega srca. Ul- 
bricht je skušal postaviti libertarno 
alternativno ekonomijo, ki transak- 
cije pelje mimo države, s čimer ji 
jemlje nadzor, moč in davke. 

Kako so ga izvohali? Sploh ni bil 
kriv Tor. Spletni agenti so v iskanju 
prestopnika izvedli zelo široko, 
večletno spletno preiskavo. Pola- 
goma so na digitalno sled prišli 
prek nekaj starih sporočil na ob- 
skurnih forumih. Med sproščenim 
klepetom na bitcoinovskem mne- 
njalu je Ross leta 2011 mimogrede 
pustil svoj e-poštni naslov. K identifikaciji so pripo- 
mogli še všečki, ki jih je pustil na Google in Face- 
booku, ter ogledani videi na YouTubu. Dobra lekcija 
za vsakogar, ki se udejstvuje na internetih. 

Deep web se zaradi tega ne bo ustavil. Konkurenčne 
štacune so ob zasegu svilnate domene kvečjemu pri- 
dobile. Najbolj zloglasna je Black Market Reloaded, 
kjer dejansko prodajajo umore in ostale prej omenje- 
ne sprevrženosti. Sledi Sheep Marketplace, kjer poleg 
mamil najdeš ukradene številke kreditnih kartic, ter 
njegova ruska inačica RAMP. Morda se v tem labirin- 
tu najdejo celo tisti bitni cekini, ki naj bi se jih neza- 
konito polastili možje postave. Jap, dva agenta DEA 
(Drug Enforcement Agency) sta obtožena kraje bitni- 
kov med samo preiskavo Silk Roada. Nemara mlade- 
niču celo ne bo treba pobirati mila, saj je obramba že 
napovedala, da bo na tej podlagi izpodbijala obsodbo. 


Okna 10 se odpro 29. julija 


Deseti Windowsi so jako pričakovana platforma, saj 
bodo popravili veliko mimosunkov osmice, v prvi 
vrsti posiljeno rabo dveh uporabniških vmesnikov 
hkrati. Z njimi se vrača meni Start in prihaja novi 
spletni brskalnik z imenom Microsoft Edge. Vgrajena 
bo napredna aplikacija za xbox one, da pa bomo ob- 
vladali vse novosti, bo poskrbela Halova smrketa 
Cortana v vlogi univerzalne pomočnice. Odzivala se 
bo na glasovne ukaze, pri čemer naj bi v štartu poz- 
nala deset jezikov. Enkrat lahko ugibaš, ali je med nji- 
mi slovenščina. Okna 10 so pri Microsoftu sprva ka- 
nili sploviti letošnjo jesen, a očitno je poznopoletni 
predšolski čas zanje tako pomemben, da bodo pohi- 
teli. Novi OS tako dospe že 29. julija, tudi slovenska 
različica. Zaradi skupne arhitekture za vse platforme 
to nadalje pomeni istočasni izid verzije za telefone, 
Windows 10 Mobile. 

Osnovna PC inačica Home bo stala 100 evrov, Pro- 
fessional 150. Hudo imenitno je, da bodo imetniki 
sedmice in osmice mogli v letu od izida nadgradnjo 
opraviti zastonj! Morajo pa vedeti, da bo desetica ne- 
katere obstoječe elemente odstranila. Poslovil se bo 
Windows Media Center, zato desetka ob štartu ne bo 
sposobna predvajanja DVDjev. Adijo gredo tudi špil 
Hearts in Vistini namizniški gedžeti. Bosta pa notri no- 
va Minolovec in Pasjansa ter nameščen bo Candy 
Crush Saga. Odlična prodaja je s tem zagotovljena! :) 


junij 2015 


Google l/0 2015 


Kot ponavadi je bil fokus Googlovega razvijalskega 
dogodka na uporabnem mobilništvu, začenši z nas- 
lednjo verzijo Androida, poimenovano M. Z njo bomo 
naposled dobili večji nadzor nad početjem aplikacij 
izven nam videnih dejavnosti. Očitno so razvijalci sis- 
tema naposled sprevideli, da ni fino, če nucniki brez 
naše vednosti berejo sporočila, prižigajo mikrofon, se 
v ozadju in ospredju po nepotrebnem povezujejo s sp- 
etom ter težijo v najbolj nemogočih trenutkih. Nada- 
lje bo novi sistem podpiral čitalnike prstnih vzorcev. 
Doslejšnji o tem ni vedel nič in Samsung je v obsto- 
ječih aparatih sam poskrbel za softver. Prstična iden- 
tifikacija ne bo rabila le odklepanju fona, marveč tudi 
plačevanju na liniji in v živo. Google namreč nadgra- 
juje storitev Wallet, ki se poslej imenuje Google Pay. 
Ta bo podaljšek kreditne kartice in Zahodnjaki bodo 
kmalu po vzoru Appla lahko kupovali kino vstopnice 
in big mace z varnim pofočkanjem telefona. 


Številske pohvale so tradicija. Po milijardo upo- 
rabnikov naj bi imel vsak od Googlovih glavnih pro- 
jektov, Android pa se seli še v avtomobile. Menda 
bo celoten koncern VW/Audi presedlal nanj. 


Amerikancem je prav tako na kožo pisan servis Now 
on Tap, nekakšen pomočnik glede na kontekst, ki ga 
aktiviraš z držanjem domačega gumba. Iz SMS-vabila 
v kino bo samodejno postregel s podatki o filmu in ur- 
niku predstav, ob poslušani glasbi bo znal poiskati za- 
nimivosti o izvajalcu, med vračanjem najetega avto- 
mobila bo našel črpalko in tako dalje. Bolj mednarod- 
na izboljšava prihajajočih mobilnikov pa bo priključek 
USB-C. Ta je enak na obeh straneh žice in simetričen. 
Čemu si tega niso izmislili že v štartu? Naslednja širša 
dobrodošlost, ki je na voljo že sedaj, je prenovljen 
oblačni album Foto. Servis poleg vmesniške prevetri- 
tve nudi neomejeno shrambo za statične in premika- 
joče se sličice. Pozdrava vredna je takisto namera, da 
bodo Maps v bližnji prihodnosti bolj priročni za delo v 
nepovezanem načinu, v katerem bo omogočena celo 
navigacija. To se zdi še en velik udarec za samostojne 


Ara je sestavljiv telefon. Vsaka komponenta je svoj 
košček, ki jih po potrebi menjaš, ko pride boljši 
procesor ali potrebuješ več shrambe. Ideja se čuje 
zanimiva, resnična vrednost pa je vprašljiva. 


naizust 2015 


Project Jacguard je ideja o tkanini, v katero je vple- 
tena še prevodniško-senzorska nit. Googlov sosed 
Levi's je že izdelal prototip suknjiča. Na telefon se 
javiš tako, da se podrgneš po rokavu. 


navigacijske naprave. Frišni Android, katerega slašči- 
čarska pripona še ni obelodanjena (morda M8M), dos- 
pe na jesen, sprva seveda na nexuse. 

Besedi, ki sta se na konferenci pojavili prvič, sta Bril- 
lo in Wave. Obe sodita v loT, internet reči, kot so na- 
linijski termostat, igrača, kavbojke ali pes. Prvo ime 
pripada okleščenemu operacijskemu sistemu za te 
naprave, Wave pa je njihov komunikacijski protokol. 
Konkretnih demonstracij ni bilo in bržda bodo minila 
še leta, preden bodo v naše domove pričele kapljati 
take povezane naprave. Bliže na obzorju je navidezna 
resničnost, v katero Google kljub zafrkantskemu kar- 
tonskemu kukalu veliko vlaga. Pokazali so izobraže- 
valno komponento Expeditions, skozi katero bodo 
učenci lahko virtualno šli na Kitajski zid, v globine 
oceana ali v galerijo. A problem so vsebine, kajti 360- 
stopinjski stereoskopski zajemalniki so sila redki. Za- 
to so Gjevi inženirji zasnovali Jump, krožni razpored 
kamer, podprt z orenk softverom, ki vse posnetke 
brezšivno spoji in jim da globinsko komponento. Na 
tak način bodo sferične izkušnje bolj pogoste, omo- 
gočal pa jih bo tudi YouTube. 

Google ima v svojih laboratorijih mnogo projektov, 
zvečine samih uporabniških. Najbolj zanimive so ta- 
jinstvene raziskave oddelka ATAP - Advanced Tech- 
nologies and Products. Na dogodku so jih omenili 
večino, od prismuknjenih balonov do avtonomnih av- 
tomobilov. Vendar ni šlo za praktične predstavitve za 
splošno javnost, saj je konferenca namenjena razvi- 
jalcem. Ti so za zaprtimi vrati poslušali o Tangu, tele- 
fonu, ki se zaradi sistema kamer in drugih senzorjev v 
celoti zaveda prostora ... o modularnem fonu, klica- 
nem Ara, pri katerem vsak kos hardvera predstavlja 
modulček, ki jih nato sestaviš kot lego kocke ... o 
projektu Jacguard, dotikabilnem džinsu, ki predsta- 
vlja prvi korak za dobesedno nosljive računalnike ... o 
Soliju, micenem radarju, ki v slogu nekoč opisanega 
leap motiona motri kretnje ... Vsak od njih zahteva in 
bo slejkoprej tudi dobil ločen članek. 


Če hočeš virtualno na Everest ali med velelignje, 
se želiš vendarle ozirati naokoli. Za to skrbi projekt 
Jump, naveza šestnajstih kamer in softvera. Za de- 
monstracijo sistema je poskrbel GoPro. 

W LEGO WORLDS Ob gromozanskem uspehu virtualnih le- 
gic Minecraft Lego začuda ni koj udaril z lastnim klonom, 
marveč je doslej previdno jezdil njegov uspeh s fizičnimi 
kompleti. Nič več, kajti Lego Worlds je moč kratkomalo 
označiti za uradnega Legovega 'Minecraft killerja'. Z ogla- 
tim možicljem bomo padli (dobesedno, z neba) na na- | ui brd 
| ključno ustvarjen svet, ki bo v celoti napravljen iz poznanih | 
| kockic. Moč jih bo poljubno razdirati in sestavljati nazaj v 
hišice ter hribovja, pri čemer si bomo pomagali z napredni- ; 
| mi terenskimi orodji. Peskovniški svet v inačici early ac- 
cess, ki je za poldrugega desetaka na voljo na Steamu, pre- 
" more divji živelj, sovražne kostkote in vozila, zato se lahko 
z letalom zakantaš v polarnega medveda. Preživetvenega 
načina nalik Minecraftovemu še ni notri, toda ob simpa- 
tično animiranih kockavih bitjecih nismo prepričani, da ga 
sploh potrebuje. (ag) Warner Interactive za PC, jeseni 


TE dai! 

Tole bo od strani gledana strelska akcijada, umeščena v delno odprt svet po metroidvanijskih načelih (več kot nabereš stvari, več področij ti je dostopnih). 
Toda Ruffian Games, okinčani s Crackdownom 2, obljubljajo, da bo pristop drugačen. Nelinearno dostopne baze, ki jih bomo napadali, bodo naključno generirane, igranje pa 
bo neposredno rešetalno. Lik bo streljal v vse smeri na dvorazsežni planjavi, hkrati pa bo zmogel svinec pošiljati v ozadje, kjer bo dosti sovražnikov. A brezglavo streljanje te 
bo hitro stalo življenja, saj bo treba uporabljati zaklone. Nadalje ne bo šlo brez menjavanja članov, ki bodo obvladali vsak svoje veščine in tovorili raznolika orožja. Misije bodo 
trajale četrt ure, variacij soban in sovražnikov pa naj bi bilo ničkoliko. Geslo igre je "Never a routine mission", k čemur kani pripomoči prilagajanje ciljev glede na že storjeno, 
od reševanja talcev do preboja blindiranih vrat. V Hollowpoint se bo moč podati sam, vendar bo v temelju namenjen sodelovanju. (sn) Paradox za PC in PS4, koncem leta 

XCOM 2 Pred tremi leti je XCOM: Enemy Unk- aim 
nown uspešno obudil kultno serijo moštvenih po- zo OB a s 
-. us] teznic, v katerih se junaško zoperstavljamo tujske- muwa a ' SM za 
j mu napadu. A silno herojstvo očitno ni bilo dovolj, % 
kajti človeštvo je takrat potegnilo kratko! Dvajset f | - / A -. 
let pozneje je modri planet alienska postojanka, . % 
ostanki supertajne skupine XCOM pa živijo dalje v 
obliki uporniškega gibanja, ki deluje z velike 
zračne ladje. Dvojka bo zato v znamenju gveril- 
skega boja, ki bo narekoval drugačne pristope, 
kot smo jih bili vajeni. Mnogo bo tiholazenja in pri- 
huljenega pospravljanja monstrumov izza vogala. 
Skozi misije bo treba počasi zbirati nove pristaše 
in bežati pred preganjalci. Tokrat bodo alieni tisti, 
ki bodo po luftu lovili nas, dasiravno še ni jasno, -— 
če in kakšen bo točno zračni boj. So pa potrjena 
naključno ustvarjena ozemlja in močna podpora 
modifikacijam. (ag) 2K Games za PC, november 


nI he. 


TECHNOMANCER Pariško hišo Spiders poznamo po frpjkah Of Orcs and Men, Bound by Flame in Mars: War Logs. Technomancer bo nadaljevanje slednje, kar 
pomeni izzahrbtno kolovratenje po Marsu, ki je v prihodnosti poseljen. Očitno predvsem z banditi, izterjevalci in paravojaškimi soldati, oblečenimi v slogu Mad Maxa. 
V svoj prav jih bomo prepričevali v glavnem s kladivom in pisanim izborom čiračar, saj bo naš junak magično nadarjen. Ravno okoli teh nadnaravnosti se bo pletla 
zgodba, saj tovrstne mutante na rdečem planetu preganjajo. Avtorji naj bi se zavedali vsesplošne dolgočasnosti izvirnika, zato bodo kvesti bolj razvejani in zanimi- 
vejši, več pa bo tudi načinov soočanja s sovragi. Moč jih bo denimo prinesti okoli s pogovarjanjem. (ag) Focus Home Interactive za PG, PS3 in XB360, konec lela 

SHADOW OF THE BEAST ho, to pa je retro - da namreč svojo razvijalno hišo s par člani poimenuješ Heawy Spectrum, nakar se lotiš rimejka proslavljene amigine 
arkadne pustolovščine Shadow of the Beast. Pošteno. A po drugi strani je prijateljičina Beštija danes, če nanjo pogledaš skozi moderne oči, jako primitivna igrica. 
Zdajšnji skrbniki se pridušajo, da novi špil ne bo tako enostaven. Vnovič bomo postali v zver zmutiran človek, ki se hoče maščevati priskutnemu coprniku, ki ga je skri- 
venčil in mu otel družino. Dogajanje bomo spremljali od strani in zvečine premočrtno tekli na desno, nekoliko skakali in se v glavnem bojevali. Obračunavanje s fanta- 
zijskimi sovražnimi hordami bo nebrzdano krvavo, a naj ne bi bilo trapasto in duhamorno, saj se bomo morali dobro postavljati, izmikati in s kremplji zamahniti takrat, 
ko bo capin že začel z napadom. Ustvarjalci dosti delajo tudi na prepričljivosti sveta in izročilu. Kratos, pazi se, zverino imaš za ritjo! (sn) 


4 Vuiot Nej Neki: Med Meč umov 

- ... i STARCRAWLERS Plazenje po temnicah najbrž ne 
bo nikoli šlo iz mode. Toda včasih si zaželiš iz kamni- 
tih katakomb oditi v drugačno okolje - na primer v 


hladne jeklene hodnike vesoljskih postaj neodvi- 
sniške frpjke StarCrawlers. Namesto ječ bomo s štiri- 


son 


za 


rea? Z ee koji o CE 
f v t še, 7 mi plačanci plenili sci-fi komplekse, medzvezdne 
ni — ' a — križarke in laboratorije. Pomikanje bo v osnovi pod- 
kb. v» obno kot v Dungeon Masterju ali Grimrocku: korak za 
29) g J 
g. A korakom v eno od štirih smeri. Toda v boju bo igra . h 
ba i 4 (3 i VIN | prestavila v potezni način, bolj podoben japonskim MM zni - g a 
ie | frpjkam. Napade četverice bo treba skrbno spajati v A. N 
k UZ ži "AM uničevalne kombinacije, pri čemer bodo drevesa teh 


veščin navdušujoče razvejana. Med odpuljenimi liki 
bomo našli vse mogoče, od kibernindž do hehetajočih 
se morilskih robotov in psioničnih magov, ki bodo so- 
vragom v um vsajevali moraste podobe Urške Čepin. 
Med klanjem bo tudi obilo raziskovanja in reševanja 


puzel. (ag) 


»iar dala 
RSI 


FES Namco je hiša, ki zala- ej ' 
ga Tekken in Soul Calibur. Na PC žal (še) ne kani prene- MM % R: gcK Hi m do 
sti teh dveh kraljevskih franšiz, zato pa bomo še letos Kos L WW s. ki 
dobili v igranje končno inačico drugačne pretepačine, ki M d t | HE n VE HI 
je v early accessu na Steamu že dostopna vsem. Rise of 194 Pa 
Incarnates bo free 2 play borilna igra, kjer se bodo liki s 
superjunaškimi močmi v slogu serije Infamous spoprijeli S 
v razrušenih mestih, od Pariza do New Yorka. V te me- [, 
tropole bodo postavljene na vseh straneh omejene, ne 

8 prav velike arene, po katerih bodo tekali in se spreleta- 


razpolago strel, napad od blizu, blok, ogibanje in pre- 
obrazbo. Cilj bo nasprotnikoma pobrati vsa življenja, da | 
bo tvoja ekipica zmagovalna. Tega načeloma ne bo moč 
doseči s knofodrkom, saj kaže, da Rol kljub enostavnim 
osnovam poseduje spodobno količino globine. Redke 
arene so zazdaj nekam puste in brez ovir, ki bi omo- 
gočale globljo taktiko, pridobivanje navidezne valute pa k 
je videti usmerjeno v plačevanje s pravimi soldi. A dosti 
se lahko še spremeni v tem zanimivem računalniškem 
borilnem naslovu, za katerega bojda skrbijo taisti mož- 
gankoti kot za Tekken. (sn) 


COSSACKS 3 Ukrajinski GSC Gameworld je pred 
štirimi leti razpadel, kar je pomenilo konec Stalkerja 

2. Toda studio se je vrnil, prvi špil po povratku pa bo 

iz franšize, ki je bolj poznana na vzhodu - Cossacks. 
Izvirna realnočasovna strategija iz leta 2001 je nav- 
dušila z dotlej nepredstavljivo količino kanonfutra, 

saj si nadzoroval prek deset tisoč soldatov, ki so 
preplavljali bojišča. A hkrati je bila ostra po vogalih Meč 
in to nameravajo avtorji s trojko popraviti, saj bo šlo (ii 
za moderniziran rimejk. Pričakujemo lahko gradnjo 
vojašnic in utrdb, strumne formacije vojaštva z 
mušketami, kanone in srdite naskoke konjenice, kot 

je velelo vojskovanje 17. ter 18. stoletja. Med dva- 
najstimi igralnimi nacijami bodo Francija, Prusija, 
Anglija in Rusija, za katere bo na voljo pet zgodovin- 
skih kampanj. In kajpak Kozaki z zakrivljenimi sab- 
ljami. (ag) 


/ 


ZA JAPONSKI FRP-< 


NOVOSUPANJE 


Lastniki obeh tanovih konzol, playstationa 4 in xboxa one, smo dobili pri- 
ložnost odigrati obsežen demo prihajajočega Final Fantasyja XV. Eden 
od njih je bil , ki ga zdaj iz mesta nenehno vleče na širne livade. 
Tam bi med bivakiranjem debatiral s kolegi in v spremenljivem vremenu 
od časa do časa zaklal kakega osemtonskega rogatega čekanarja. 


lati časi včasih prodornih japonskih igranj 

domišljijskih vlog so krepko za nami. Na 

krilih uspeha so vihrali zlasti v devetdese- 

tih letih, ko so na 16-bitnih konzolah vla- 

dali Dragon Guesti, Chrono Trigger, Sec- 
ret of Mana in, jasno, Final Fantasy. Ta je s kine- 
matografično in epsko sedmico za prvi playstation 
leta 1997 dodobra presegla pričakovane stroške. 
A hkrati so prav s tem utelešenjem CDja kot medi- 
ja prihodnosti dosegli najbolj širok vpliv, odmev- 
nost ter prepoznavnost žanra. Ta se je pri zahod- 
nih odjemalcih prav tedaj za nekaj trenutkov prebil 
iz domene oboževalcev iger in se spogledal z vse- 
splošno publiko. 


NA KONCU MAVRICE 


Podobno kot klasična pustolovščina vrste pokaži in 
klikni se je 'irpg', kot s kratico rečemo japonskemu 
erpegeju, po tistem vršacu izpel. Oziroma, bolje 
rečeno, ni se uspešno prilagodil zahtevam časa po 
drugačnem pristopu. Takem brez samotarstva, dol- 
gotrajnih poteznih bojev, animejskega videza in po- 
grevanja scenarija o pobiču, ki odraste in reši svet. 
Zahodni frpji so odšli po svoje, v odprte, akcijsko 
usmerjene in masovno poseljene internetne sveto- 
ve. Tokijski erpege pa je med oklepanjem tradicije 
pretežno zdrknil v nišo. Tam z nekaj izjemami, kot 
je Monster Hunter, streže zvestim strankam, ki so 
domači igralci ali inozemski ljubitelji vsega tokijske- 
ga. Naj gre za Persono, Fire Emblem, Xenoblade 
Chronicles, Last Story, Ni no Kuni, serijo Tales - ev- 
ropske in ameriške prodajne cifre teh iger so kveč- 
jemu spodobne in daleč od tistih, s katerimi se je 
ponašala FFVII. Te so do danes spravili v promet 
okrog deset milijonov izvodov, vštevši grafično ne- 
predelano inačico na Steamu, in še kakega bodo, 
ko taista nazobčana verzija kmalu pride na playsta- 
tion 4. O HD-predelavi se šušlja, a o konkretnih na- 
črtih ni slišati. 

Epsko veliki sovražniki bodo del osnovne privlačnosti FFXV. Gigantom 
se bo moč približati, ne da bi napadli, dočim bodo manjši bolj živčni. 


Na sporedu ne bo samo idilična narava'z mutantsko srnjadjo,.tem- 
več se:bo dosti obračunov odvilo v prelestnem mestnem okolju: 


Noctis bo 5 a razpolago obilico.hladnih orožij, od dvoročnih mečev do 
elektrokucijskih sulic. Malodane sleherno bo'moč prilagajati. 


Založnik Sguare Enix, ki mu finančno kljub us- 
pešnemu Tomb Raiderju ne gre najbolje, si vse- 
kakor želi podobnega aktualnega hita. In kaj je 
primernejšega za uresničitev teh sanj kakor na- 
slednji del dolgometražne serije, ki se z vsakim 
delom odpravi drugam. Tiste, katere ime zveni 
znano tako rižojedim odjemalcem kakor onim, ki 
prisegajo na hamburgerje, klobase ali žgance. 


BENETKE, BAHAMI 
IN GORA BROKEBACK 


Petnajsti Final Fantasy v osrednjem sosledju se 
bo odvijal na planetu, podobnem Zemlji. Na njem 
deželi Lucis in Nilfheim bijeta bitke okrog zadnje- 
ga magičnega kristala na svetu. To ozadje se na- 
vezuje na obstoječi svet Fabula Nova Crystallis, o 
čemer si več preberi v okvirčku. Kristale je ne- 
kdaj posedovalo več kraljestev, zdaj pa je ostal 
en sam in njegov lastnik bo v prednosti. Tako 
menijo tudi Nilfheimovci, ki prelisičijo Lucisovce 
in si artefakt prisvojijo. V tujsko cesarstvo se bo 
podal knez Noctis Lucis Caelum, eden tistih, ki 
jih je oplazila smrt, zaradi česar imajo posebne 
moči. Spremljali ga bodo trije mladeniči, hrenov- 
kasto odpravo pa bo čakala dolga pot, naphana z 
nevarnostmi in čudesi. 

Med slednje bo za tiste, ki so vajeni klasičnih 
Fantasyjev, spadala že okolica. Petnajstica ne bo 
več premočrtna, niti ne sčasoma odprta kakor po 
krivici sesuvana FFXIII, ki je okove linearnosti 
snela šele v drugi polovici. Že dosti spočetka se 
bo moč v slogu Lightning Returns svobodno po- 


dati čez orjaško celino. Njene zelene poljane in 
kovinski mostovi bodo kanalizirali za FFje tipično 
združevanje narave in tehnologije. Po njej se bo- 
do vozili avti in urejene bodo asfaltirane ceste, te 
pa se bodo vile med srednjeveškimi gradovi, kjer 
bodo za prsobrani stali oklepljeni vitezi. Ne bo 
trajalo dolgo, da bo druščina prišla v moderno, 
betonsko-stekleno velemesto, a z romantičnim 
staromodnim pridihom. Za prepričljivost kanijo 
avtorji poustvariti lokacije iz naše realnosti, kot 
so beneške bazilike, ameriške bencinske črpalke 
in bahamske plaže. Vse to bo omogočal Sguarov 
impresivni novi pogon Luminous, ki se je znebil 
navezave na staro tehnologijo iz dobe PS3. 
Namesto nog bomo lahko uporabili starinski av- 
tomobil, za katerega bo skrbela brhka meha- 
ničarka, se peljali z vlakom ali jezdili znane rume- 
ne tiče chocobe. Nad savanami, gozdovi in pod- 
zemnimi jamami se bosta menjavala noč in dan, 
pri čemer bo ura resničnega časa ustrezala dne- 
vu v igri, za nameček pa bo lahko začelo deževa- 
ti. Glede na uro, svetlobo in vreme bodo določeni 
pošastki deležni bonusov in malusov, kar bo pri 
večjih beštijah modro upoštevati. Takisto bodo 
manjše ali večje njihove horde, ki bodo sposobne 
med rajžanjem napasti same od sebe in s kateri- 
mi bodo imeli neprespani liki več kapric. Drnjo- 
hati bo moč na vnaprej določenih varnih območ- 
jih v divjini, kjer bodo liki počivali in se ob tabor- 
nem ognju pomenkovali. To ne bo le homoero- 
tični odmev Brokeback Mountaina, temveč bo 
moč skozi pogovore odklepati skupinske oziro- 
ma sodelovalne poteze, ki se bodo v spopadih iz- 
kazale za nadvse koristne. 


Goblinska votlina kaže, da bodo ječe tudi podzemne. Za razliko (0d starejših Faritasy- 


Jjevstemnice ne bodo ločene od glavnega sveta in se ne bodo naknadno včitavale. 

POT S POSTAJAMI 


Verjemi ali ne, razvoj FFXV se je začel pred deveti- 
mi leti, ko so njegovo zelo zgodnjo inačico napo- 
vedali za PS3 pod nazivom Final Fantasy Versus 
XIII. Šlo naj bi za odvrtek osnovnega FFXIII, kar pa 
se je izjalovilo zaradi prevelikih ambicij in pre- 
majhne strojne moči prvotne platforme. Odprti 
svet, kot so si ga zamišljali avtorji, se je izkazal za 
prezahtevnega, da bi ga lahko starajoča se PS3 in 
xbox 360 predstavila količkaj verno. Leta 2011 so 
zato prešli na novo tehnologijo in v procesu zame- 
njali ime, da bi ustrezno obeležili prvi Final Fanta- 
sy za aktualni veliki konzoli. 

Kljub temu si igra z FFXIII, Type-0, XIII-2, Ligh- 
tning Returns in FF Agito deli mitološko ozadje Fa- 
bula Nova Crystallis, saj je zgodba nastala že zgo- 
daj v razvojnem procesu. Še vedno bo torej šlo za 
vmešavanje božanstev v življenja ljudi, razdelje- 
nost na svet smrtnikov in nevidni onkraj ter moč 
čarobnih kristalov, kar smo vse že srečali v ome- 
njenih naslovih. Bomo deležni svežih tematik? 
Morebiti res, kajti izjave avtorjev napovedujejo, da 
bo FFXV vseboval manj fantazijskih elementov in 
da bo najbolj temačen del. 


RAJSKA ŽIVAD 


Večino časa v Final Fantasy XV bomo preživeli ob 
raziskovanju dežele in občudovanju sovražnih bitij, 
ki jih bomo lovili po pogodbah. Spake ne bodo tako 
dinozavrske kot v Monster Hunterjih, naj bi pa bile 
izredno raznolike, od tropov čudaških hijen do mi- 
šičnjaških hudičevskih zobatcev, mutiranih kačo- 
nov s krili, predimenzioniranih želv, testosteronskih 
bizonov in smrdljivih goblinov. V spopadih z njimi 
bomo iz pogleda od zadaj nadzorovali izključno čr- 
nolasega Noctisa (tovarišem bo moč vmes izdajati 
ukaze), ki ga v skladu s posodobitvenimi smericami 
ne bo omejevala potezno-menijska narava minulih 
Fantasyjev. 

Vojevanje v okviru sistema AXB (Active X Battle) 
bo po zgledu FF Type-0 in Kingdom Hearts realno- 
časovno, hitro, vznemirljivo in adrenalinsko. A po 
zagotovilih avtorjev in mojih izkušnjah iz dema ne bo 
preveč rutinsko, knofodrkaško in neumno. Ob tišča- 
nju gumba za napad ali obrambo bo knez samodej- 
no vseskozi napadal z izbranim orožjem s seznama 
do petih vnaprej pripravljenih oziroma se avtoma- 
tično branil in izmikal, dokler bo imel za to energijo. 
Kleč bo zategadelj v izkoriščanju šibkih točk na so- 
vragih, pravočasnem prehajanju med ofenzivo in de- 
fenzivo ter v pravilnem gibanju, ki bo zajemalo ska- 

kanje in skrivanje za objekti. Sčasoma bo moč upo- 
rabljati močnejše napade ('limit breake'), zajetnejše 
beštije nadlegovati s skupinskimi naskoki in v skraj- 
nem primeru v bombastični animaciji na pomoč pri- 
klicati korpulentno bitje, Archaeana. Teh bo mnogo 
različnih in bodo krepko narasli do epskih propor- 
cev. Tak bo Zevsu podoben, več deset metrov visok, 
vse pred sabo tlačeči belobradec Ramuh, ki bo me- 
gablastično uletel v nevihti in sredi tajfuna dobesed- 
no scvrl nesrečne tolovaje. 

Obetavno takisto zvenijo napovedi, da bo vlogo 
imela navpičnost, saj bo važno, kaj je nad in pod 
nami, da se bo moč naokrog teleportirati, da bo 
omogočena raba urokov, da bodo kvesti večdelni 
ter da bo pravočasno stiskanje gumbov botrovalo 
prestrezanjem in protinapadom. Takisto je opaziti 
vpliv konkurence - nabiranje dobrot za taborne 
obede, ki bodo druščino naslednji dan okrepili, kar 
je podobno trganju tavžentrož v Witcherju, in odlo- 
čanje med nadaljevanjem klanja pošasti ali posta- 
vitvijo kampa, saj bodo v primeru smrti po zgledu 
Dark Souls šle po gobe vse nabrane izkušnje. 
Upam le, da ne bo preveč tlake (grinda), da se bo- 
sta sčasoma zares pokazali globina in zahtevnost 
garbanja ter da igre ne bo kvarila tehnična plat. De- 
mo, 'Episode Duscae', ki so ga dobili kupci Type-0 
HD, ima namreč precej zmikljivo kamero in ne teče 
zavidljivo gladko. A Sguaru novi Final Fantasy po- 
meni toliko, da so za to gigabajte dolgo demonstra- 
cijsko inačico dejansko izdali zaplato! 


— 
| Avtorji novega FFja pravijo, da imajo težko nalogo, kajti "petnajstica ne sme biti le običajen 
dirkalni avto med frpji, temveč formula ena." Ob takih prizorih mix glavi 

v Z 


VSAKOMUR SVOJE? 


Final Fantasy XV je videti obetaven in Sguare se 
močno trudi, da bi bila igra dobra. To bi se spodobi- 
lo, zakaj hudega, kaj šele prelomnega enoigralskega 
FFja nismo izkusili že nekaj časa. Zdi pa se, da ima 
špil opazen problem, in sicer, da hoče ugajati vsem. 
Po eni strani bi radi ustvarjalci, katerih vodja je Haji- 
me Tabata (Type-0), zadovoljili domačo, japonsko 
publiko - od tod modni videz štirih junakov, ki so vi- 
deti, kot bi ravnokar prišli s šopinga v Shinjukuju, in 
osaško odbita vožnja z ameriškim oldsmobilom. A 
po drugi bi radi z akcijskim sekanjem, odprtim sve- 
tom in drugimi modernostmi za jrpg znova navdušili 
Američane, Britance, Nemce, pa čak i Slovence. 
Jim bo uspelo ali pa je vrzel postala enostavno pre- 
široka? Bomo videli, ko Final Fantasy XV izide za 
PS4 in xbox one (o inačici za PC so tiho). Kdaj to bo, 
se še ne ve, stavim pa na japonski izid koncem leta 
in evropsko-ameriškega v 2016. 


nitivno hrumi ... 
ga 


so, Š E di 
Med loka$ljami,.ki jih v špil dajejo zato, da bibil njegov videz podoben našemu, je tipična 
ameriš ka sredi ničesaf. Z zanič čipsom in nevljudni dajalcem vred. 
. . ea. 

DOPOLNILNO 
ZDRAVSTVENO 
ZAVAROVANJE 


Ni obvezno, je pa nujno! 

PROJEK FIUDIUK 


Google se je s projektom Loon namenil pripeljati internet celo v najbolj odročne 
kraje planeta. Z baloni! Eksperiment je pred prvim resnim preizkusom: v nasled- 
HO mesecih naj bi v zrak prvikrat spustili kakih tisoč plovil obenem. 

> je šel pogledat, zakaj bi kdo pri zdravi pameti delal tako gnečo na nebu. 


na bolj žgočih težav globalnih spletnih gigan- 
tov, kot so Amazon, Facebook in Google, je 
ta, da jim smele načrte za prihodnost ovira 
prepočasen razvoj infrastrukture. Vsem bi 
nam že zdaj z veseljem v pretok ponujali filme 
kakovosti 4K, a četudi so posamezne pipice dovolj 
široke, celotna infrastruktura tega ne omogoča. 
Zato Google gradi lastna referenčna mesta z zdra- 
vimi vlakninami v napeljavah, da bi razvojno manj 
poskočnim županom dokazali, kaj vse omogoča 
tehnologija. Druga težava sodobnih dotkomov pa 
je, da biznis gradijo na množičnosti uporabnikov. In 
ti so v razvitih delih sveta večinoma že polovljeni. 
A čeprav se nam zdi, da je internet danes že po- 
vsod, je bridka resnica ta, da kaki dve tretjini prebi- 
valstva Zemlje še vedno masturbirata na papirne 
revije in optične medije. Redko poseljene države 
namreč na nekatere svoje dele nikoli ne bodo pripe- 
ljale optike ali vsaj bakrene parice, ker se to prepro- 
sto ne izplača. Toda poglejmo drugače. Na svetu je 
slabih pet milijard ljudi, ki bi morda plačali po kakih 
pet dolarjev na mesec, da bi se zadeve spremenile. 
Tu leži priložnost za tiste, ki razmišljajo vizionarsko 
ter imajo znanje in, kar je najpomembneje, kapital 
za tehnološko otipavanje novih področij. 
Recimo Google. Inženirji njihovega hčerinskega 
podjetja Google X so že pred slabim desetletjem 
prišli na idejo o tisočih balonov, ki bi poplesujoč v 
stratosferi okoli trideset kilometrov nad zemeljskim 
površjem, visoko nad letalskim prometom in vre- 
menskimi pojavi, v vukojebine dostavljali internet. 
Predlani so idejo spremenili v projekt in mu nadeli 
ime Loon, kajti tedaj se je vse skupaj zdelo še doce- 
la prismuknjeno. 


Letalnik 


Začeli so s poceni vremenarskim balonom, ki je v 
hladilniku za pivo iz stiroporja deset kilometrov vi- 
soko ponesel običajni wifi usmerjevalnik. Signal so 
na tleh ujeli brez težav in šefi so prikimali, da se eks- 
periment sme nadaljevati. Pozneje so wifi zamenjali 
za LTE, ki si ga lahko v vsaki državi 'sposodijo' od 
kakega tamkajšnjega ponudnika. Zdajšnji mehurji 
imajo premer približno petnajst metrov, a so še 
zmeraj zasnovani asketsko, pač v smeri najboljšega 
preseka trpežnosti in čim nižjih stroškov. Trimilime- 
trska plastična folija zdrži približno za kilopascal pri- 
tiska, ki ga na obod med dviganjem v stratosfero iz- 


vaja helij. To ni prav strašen tlak, s takim voda priti- 
sne na vaše bobniče, ko plavate dvajset centimetrov 
pod vodno gladino. Helij je drugače žlahten plin, kar 
pomeni, da se noče vezati z drugimi, še zlasti ne s 
kisikom, zato je za uporabo nadvse varen. Naciji 
pred drugo svetovno vojno zaradi blokade razvitih 
držav do helija niso imeli dostopa, zato so cepeline 
polnili z nežlahtnim vodikom. Kako ponesrečeno se 
je končala oksidacija, ki je stekla v drobovju Hin- 
denburga, smo izvedeli v cepelinskem vedežu. 

Kaj pa vodljivost? Znotraj ovoja, v katerem je helij, 
je manjša vreča, ki jo solarni ventilator po potrebi 
polni in prazni z zrakom. Na ta način stisne prostor 
heliju, s čimer okrni njegov vzgon. Tako lahko na- 


Spuščanje moštva balonov ni nedolžno opravilo. Na poti do končne višine prečkajo tudi pasove, kjer 
poteka gost letalski promet, zato je pomembno sodelovanje z agencijami za nadzor zračnega prostora. 

pravo dvigajo ali spuščajo za slaba dva kilometra, 
kar zadostuje, da jo lahko usmerijo kamorkoli. Ne 
gre sicer za vodenje v polnem pomenu besede, ker 
za to izkoriščajo stalne zračne tokove, ki tečejo v 
vseh smereh. Z dviganjem oziroma spuščanjem do- 
sežejo želeni pas in nadaljujejo pot v tisti smeri. 
Posledično je Google zadnja leta dosti vlagal v pre- 
učevanje teh tokov in v izdelavo njihovih matema- 
tičnih modelov. Inženirji tako že lahko predvidijo 
poplesavanje zračnih mas za kaka dva tedna vna- 
prej, četudi so zanesljivi le podatki za prvi teden. 
Loon je zato zanimiva mešanica aeronavtike, omre- 
žnih tehnologij in znanosti velikih količin podatkov 
oziroma 'big data', kot ji rečemo. 


Tehnične nadrobnosti 


Letalnik pod sabo nosi par sončnih celic, ki skrbijo 
za življenjski sok elektronike. Te je za približno de- 
set kilogramov, njen najpomembnejši del pa sta 
dve bazni postaji. Ti se povezujeta s tistimi na dru- 
gih plovilih in uporabniki na tleh. Sistem je namreč 
zamišljen kot mreža, mesh, kar pomeni, da mora 
biti vsaj eden od balonov povezan s ponudnikovim 
signalom na tleh. Povezava se nato prek lebdečih 
bratcev prenaša dalje, vse do uporabnikov. 

Mreža se ves čas dinamično prilagaja gibanju celot- 
ne jate, tako da so povezave po zatrjevanju tistih, ki 
so sodelovali pri testih, zanesljive. Ena taka leteča 
bazna postaja z internetom oskrbuje ozemlje pod 
sabo v premeru kakih štirideset kilometrov. To- 


Mlahavo mahedrav je videti Goo 
kupola zaradi nižjega zrač 

likšna je najbrž tudi najdaljša vrzel ki lahko še na- 
stane med dvema balonoma, ne da bi se njuna po- 
vezava pretrgala. Na tleh seveda ni treba imeti po- 
sebnih aparatur, zadostuje sprejemnik LTE. Hitrosti 
prenosov so za zdaj skrivnost, Googlovci jih opisno 
dajejo v spodnji razred širokopasovnih povezav, kar 
je okoli desetih megabitov. Podobno so skrivnostni 
glede stroškov. Nekoč so omenili le, da jih eno plo- 
vilo stane nekaj deset tisoč dolarjev. 

Sprva so jih lepili sami, na roke, in za enega same- 
ga porabili med tri in štiri dni. Zdaj za izdelavo le- 
tečih vreč rabi partnerska družba Raven Aerostar. 
Plovila ostajajo v zraku po pol leta, rekord trenutno 
znaša 187 dni. V tem času mater Zemljo obkrožijo 
približno štirikrat. Njihovo pot spremljajo z GPSi in 
jih po izteku življenjske dobe nadzorovano strmo- 
glavijo tako, da iz njih postopoma izpuščajo helij. 
Po svetu nameravajo vzpostaviti mrežo zbirnih cen- 
trov. Za zares nepredvidljive primere, beri strmogla- 
vljenja, so sicer nameščena zasilna padala, a lani je 
poškodovan balon posnel žice na daljnovodu v 
ameriški državi Washington in okolico za nekaj 
časa potopil v električni mrk. Se moramo bati pa- 
dajočih desetkilskih škatel z Googlovim lototipom? 


Bušmani, vajeni; da stvari d 


bivajo zi a 
vost hitro zapopadli. Ko KT 
vijo obredni selfi in ga pošljejo Jadranki Jura 


so no- 


Realnost? 


Zadnja leta so vse skupaj že preizkusili nad Novo 
Zelandijo in v delih Argentine ter Čila. Nasploh je 
južna polobla daleč najbolj zanimiva za tovrstne su- 
pernaložbe, saj je poseljena precej redkeje kot se- 
verna hemisfera, zato je tam potencialnih strank ve- 


liko. Za nameček so tam ležeče države nekoliko 
manj zatežene pri reguliranju neba nad sabo kot de- 
nimo EU, Rusija ali bognedaj Kitajska. 

Googlovi leteči ruterji so tako doslej pretežno poto- 
vali po 40. južnem vzporedniku, ki reže prav skozi 
prvo skupino omenjenih držav. Praktično uporab- 
nost takega sistema si lahko naslikamo v primerih 
velikih katastrof, kakršna je bil nedavni potres v Ne- 
palu ali razvpiti hurikan Katrina, ki je razmetal New 
Orleans. Ker je v takih slučajih zemeljska infra- 
struktura v pretežnem delu izpuhtela, bi na ta način 
elegantno omogočili komunikacijo preživelih s svoj- 
ci in reševalnimi ekipami. 

Kako bo vse skupaj izgledalo v praksi, ko bo v sis- 
temu vsak trenutek kakih tisoč nerodnih plovil, bo- 
mo videli kmalu. Zaresna komercialna raba je po 
drugi strani še precej oddaljena, zato se nikomur ne 
svita, koliko bo tedaj za storitev moral odriniti konč- 
ni uporabnik. Google seveda ne bo postal ISP, pač 
pa bo splet ponujal skozi lokalne partnerje. Sodeč 
po firmah, ki so sodelovale pri zadnjih testih, bo v 
Latinski Ameriki to Telefonica, v Avstraliji Telstra in 
na Novi Zelandiji Vodafone. Zadnje vprašanje se na- 
vezuje na skrb kiberdušebrižnikov, in sicer, kako bo 
z nevtralnostjo take povezave. Hja, tudi tega odgo- 
vora še nimamo. Zelo verjetno pa avstralskega kme- 
ta, ki do sedaj ni mogel na Xhamster, ne skrbi pre- 
več, ali bo smel uporabljati samo Chrome. 

- MACEYVERJEV 


Aggressor že od malega rad razstavlja vsakovrstne O x a 
naprave. Najprej je bila to mamina še delujoča ura, vl 
pa telefon in kasneje računalniške komponente. 
Zdaj popiše zadnji dogodek živahnega svetovnega 
gibanja, ki ga prepričuje, naj kaj od tega še 
sestavi nazaj — Maker Faire. 


"A. redi letošnjega maja je bilo na glavnem razstavišču kali- 
fornijskega San Matea, mesteca trideset kilometrov 
južno od San Francisca, moč uzreti jako zanimive prizo- 
re. Podoba je od zunaj spomnila na cirkuški karneval, to- 
da namesto pravih nosorogov je naokoli topotal kovinski, 
SMEM bruhajoč ogenj. Družbo so mu delali jekleni pajek, robot- 
ska žirafa in steampunkovska podmornica. Zazdelo se je, da bodo 
iz vozil zdaj zdaj pokukale pobrite glave Mad Maxovih pustinjskih 
banditov. Toda ko so se pokrovi odprli, so se iz njih skobacali do- 
bro rejeni možakarji v majicah kalifornijskih univerz ter s čepicami 
z ameriško zastavo na glavi. »Na temle pajku delam že veliko let,« 
je dejal Scott Parenteau poleg hodeče osmonoge krogle, ki je pre- 
ganjala mulčad. »Napravil sem ga sam iz odpadnega železja, ker 
sem navdušenec nad Vojno zvezd in ... kroglami.« 
Ko si se mimo invalidskih vozičkov na parni pogon in mechwarrior- 
jevskega hodca s kanoni za paintball na rokah prebil v pokriti del 
prizorišča, so te zasuli manjši, a nič manj navdušujoči zanesenjaški 
umotvori. Levo je potekala delavnica v izdelovanju papirnatih letal, 
desno pa se je 3D-stiskani robot na vsak način želel rokovati s te- 
boj, sicer bi zajokal kot Marvin. »Ime mi je Saurabh Narain, star sem 
dvanajst let in danes bom predaval o avtomatu za sestavljanje Rubi- 
kove kocke, ki sem ga zgradil s pomočjo Legovega kompleta mind- 
storms EV3,« je na prostorčku ob robu gneče začel govor majhen 
fante. Zavzeto mu je prisluhnilo staro in mlado - v bistvu je celotno 
prizorišče bučalo v vrvežu tako starejših kot družin z majhnimi otro- 
ki. Igraje so se čudili vsakovrstnim strojem, mehanskim sestavljan- 
kam in prebliskom domače obrti. Kot bi naslovi iz serije The Inere- 
dible Machine nenadoma oživeli pred teboj! 


IZ DELAVNICE NA PLANO 


Tridnevni dogodek je bil letos spričo desete obletnice prvega na tai- 
stem prostoru še posebno zajeten in živ. Več kot 130.000 prisotnih 
je družilo navdušenje nad stvaritvami garažnih izumiteljev ali tako 
imenovane napravi-si-sam (do-it-yourself, DIY) skupnosti, ki je 
srce dogodkov Maker Faire. Naj gre za hidravlični odčepnik, ki ga 
je nekdo sestavil v delavnici, žepni vodomet ali z raspberry pijem 
sprogramiran svetilni šov ledic, ki po stropu rišejo umetniške podo- 
be. Našel si ogromno uporabnih reči, kot je bil le dvanajst kilogra- 
mov težak zložljiv kajak, ki si ga lahko nesel na rami. Ali kuhinjski 
sistem za fermentacijo sadja ter kajpakda množico kompletov z 
orodji. Semkaj bi se možiclja iz risanke A je to zaprmej prišla učit, 
kako ne hiše graditi tako, da se takoj podre. 


Rohneči kovinski kolos MegaBot Mk II je monstrum iz mechwarriorskih sanj. Pilot sedi v 
zgornjem delu in lahko vozi beštijo naokrog ter namerja roke, kjer sta dva kanona za paint- 
ball. Pihalnika sta tako močna, da sta razbijala šipe na nesrečnem avtu tarči. Snovalci kanijo 

z njim dejansko zaštartati 'športno' ligo, v kateri si bodo odstreljevali ude. Kovinske, kakopak. 


Zadnji krik mode na kalifornijskih šolskih tehničnih krožkih je hekanje 
3D-tiskalnikov v printerje čokolade. Na sliki je 3Drag, preprost odprto- 
kodni tiskalnik in ljubljenec tamkajšnje zanesenjaške skupnosti. Košta 
dobrih 400 evrov brez davka in ga ni težko prilagoditi, da namesto pla- 
stike pljuva rjav cukr. Potem si na kruh namesto plebejskega namaza 
nutele postaviš čokoladni Eifflov stolp. Zna pa trajati nekaj uric. 


Katerikoli robotski, modelarski ali znanstveni krožek, ki v tistih koncih da kaj nase, je prisoten 

na Fairu. Zaradi Silicijeve doline to pomeni, da so hale z njimi nabito polne. Na njihovih štan- 

tih so ti kalifornijsko čebljavi možakarji, ki so bili videti kot Doc Brown iz Back to the Future 

razložili vse, od sestavljanja lastnega drona z ničle do programiranja celotne ekipe robotske- 
ga fuzbala. Edino časovnega stroja niso hoteli pokazati, ker še nastaja v njihovih kleteh. 

Nam najbližja podobna izkušnja je bržkone 
obisk Hiše eksperimentov, kjer takisto spo- 
znavaš naravne zakonitosti skozi igro. Toda 
Fairi so bolj tehnično orientirani in pred- 
vsem bolj raznoliki. Na sliki špilanje s ploč- 
niki prihodnosti, ki bodo vsebovali čuda 


elektronike, od svetil do gretja in zvočnikov. 


- 


Prototipna eksoobleka, ki jo je gruča srednje- 
šolcev napravila za konvencijo, je morala biti 
zaradi varnosti še vpeta v železno stojalo. A 
hidravlične okončine so dobro zaznavale gibe 
nosilca in jih samodejno krepile. Za naslednje 
leto se nadejajo naprave brez podporne kon- 
strukcije, izdelek pa naj bi pomagal delavcem. 


A uporabnost ni zapovedana, kajti Maker Faire je zastavljen 
lahkotno. Po naturi je prvinsko hvalospev človeški iznajdljivo- 
sti in domiselnosti z izvijačem ter kladivom, ne semenj 
končnih izdelkov. Prav zato je okrog polovica prostora name- 
njena stvarem, ki so bolj podobne igračam kot strojem. Tukaj 
domišljija dobi hidravlični pogon in naelektrene prste - kot 
možakar, ki se je v skafandru sprehajal med tuljavami in kot 
nekoč Nikola Tesla 'rokoval' s strelami. Ko se prebuja poletje, 
začno nekateri noreti po glasbenih koncertih in drugi po špor- 
tnih tekmah. Nepoboljšljivi geeki in radovedneži pa odidejo na 
festival Maker Faire Bay Area, ki je osrednji pomladni v sicer 
zdaj že dokaj široki plejadi toimenskih prireditev. 

»Vse neobhodno izvira iz magazina Make, s katerim smo začeli 
leta 2005,« pove na vprašanje o rosnih letih festivala njegov 
oče, Dale Dougherty. »Ob delu na tej reviji, v kateri pokrivamo 
garažno izumiteljsko in rokodelsko sceno, sem obiskal ogrom- 
no domačih mojstrov. Pogruntal sem, da na papirju nikakor ne 
moremo pošteno predstaviti vseh teh domislic tako, kot bi si 
zaslužile. Zato smo že naslednje leto - dvatisočšestega - ravno 
tu v San Mateu napravili prvi Maker Faire, da bi se člani scene 
lahko srečali in si izmenjali izkušnje. Da bi končno pokukali iz 
garaž in pokazali svetu, kaj počno.« V Združenih državah se kar 
dosti da na sposobnost, da sam popraviš pipo ali domačo 
pečico. Tako je prireditev hitro postala zbirališče fotrov s 
kleščami in vodnimi tehtnicami ter šolskih modelarskih 
krožkov, ki so takrat s travnika razstavišča izstreljevali rakete. 
Spričo svobodnjaške narave so se pridružili še umetniki in z ro- 
botskimi monstrumi je prišla širša publika, ki je pomagala DIY- 

skupnost ponesti v svet. 


Na Fairu srečaš veliko ameriške tehnične dediščine. Tjakaj privlečejo stare avtomobile, vlakce in 
kmetijske stroje, kakršen je tale Casov parni traktor iz leta 1917. Mašina ima za tiste čase nemajh- 
nih 75 konjskih moči in piska kot lokomotiva. Gre sicer za eno najstarejših znamk kmetijskih vozil, 

ustanovljeno leta 1843, katere identiteta pa se je s kopico združevanj malone izgubila. 


Nekatera vozila so lično restavrira 


ni stari modeli, dočim so druga iz 
seh ki umotvori, namenjeni vožnji v do- 
gotovo ne bi šli dolgo v klanec. Mo- 
ogumno visoko postavljene pedale. 


Kar se tiče tehničnih sestavljank, v Podalpju poznamo Lego, Mehano in še kakšno malenkost, 
dočim je v tujini tega dosti več. Na sliki je otroška linija sestavljank Play korejske firme Robotis. 
Preprosti elektromotorčki na baterije iz sestavljank naredijo hodeče in plazeče se žverce, ki jih 
lahko naprednejši nadebudnež do neke mere celo sprogramira. Starejši imajo nadalje na voljo ko- 
pico linij Robotisovih tekmovalnih inačic, ki jih uzreš na azijskih turnirjih v mikastenju. 


IDA TEHNIKI 


S številčnim obiskom in velikostjo je kakopak prišla pozornost 
velikih podjetij in letos si mogel tam uzreti vse od Googla do 
HPja in Facebooka. A organizatorji se težnjam po komerciali- 
zaciji dogodka uspešno upirajo. Povezovanja z gospodarstvom 
sicer ne ignorirajo, le da so ga odložili v konvencijo MakeCon, 
ki se odvije slab teden prej v San Franciscu, da bi Maker Faire 
lahko ostal ljudski. »Faire ni in nikoli ne bo zgolj oglasni pano,« 
zatrdi Dougherty. »Z vsemi podjetji se pogovorimo in jim damo 
vedeti, da morajo pokazati navdušujoče konkretnosti, ki jih 
lahko obiskovalci preizkusijo. Če s tvojim produktom ne more- 
jo rokovati in ga vreči po tleh, nimaš tu kaj iskati!« Intel je tako 
na primer kazal praktično rabo svoje platforme edison - vezja 
s procesorji atom in guark za oblačljivo elektroniko. Na Micro- 
softovem štantu pa si lahko programiral pločnik z ledicami, ki 
so se prižigale, ko je po njem tacala mularija. 

Temna soba je bila del prizorišča, namenjen igri z lučjo. Montirani so bili projekti iz LED-svetil, še 
številčnejše pa umetniške inštalacije, ki so raziskovale vpliv tehnologij na okolje. V napihljivem 
gozdu si našel 'Sessilanoid' — skulpturo, ki se sprašuje, kako bi bile videti morske živali, če bi 
znale vase vgraditi plastične človeške odpadke. Galerija Kapelica se je gotovo ne bi sramovala. 


Kakopak je bil znaten delež igral spod rok kul fotrov. Poleg množice vrtiljakov, kot 
je bil tale na nožni pogon, si našel celo 73 metrov dolg vlakec smrti, ki pa je bil 
premalo zanesljiv, da bi se kdo dejansko spustil po njem. Nasploh je bil pravilnik 
organizatorjev strog, da ne bi kakšna naprava razpadla ljudem na glavo. 


Brez Oculusovega rifta tudi na Fairu ni šlo, le da z njim niso igrali nasilnih videoig- 

ric. Tu fante z njim gleda skozi oči 3D-sprintanega odprtokodnega robota inmoov, 

ki ga upravlja s kinectom. Zamisel je plod skupine Wevolver, ki skuša na posteljo 
priklenjenim otrokom omogočiti virtualni obisk živalskih vrtov in sličnega. 


Manjše firme in družinski zanesenjaški cehi so zvečine kazali 
stvari, primerne za Kickstarter, kamor mnogo takšnih domi- 
slic v resnici odroma. »Če bi moral izluščiti trende, ki so bili le- 
tos najbolj prisotni, presenečenj ni bilo. Glavna trojica so 3D 
tiskanje, droni in oblačljiva elektronika,« pravi Dougherty. Ha- 
le so bile polne plastičnih pajkov, ki so se prekopicevali, spo- 
tikali mimoidoče in jedli otroke. (Okej, to ne.) Večina hodečih, 
kotalečih se in letečih beštij je bila sprintana v mašini. Zelo hi- 
tro se širijo tudi tiskalniki hrane, ki ti napravijo denimo pa- 
lačinko z zapletenim vzorcem, ki si ga zrisal z računalnikom. S 
takšnim bo Stric Bedanc svojemu tamalemu pekel palačinke 
v podobi Ivana Cankarja PRESS. 

Ker vsa stvar izvira iz domačega mlatenja s kladivom, si na 
Maker Fairu seveda našel štant spletne stranke iFixit, ki svetu- 
je ob domačem popravljanju naprav. Pa mnogih drugih, ki te 
naučijo, kako iz treh opek in jeklene cevi napraviti plavž za ta- 
ljenje pločevink ali iz plastične puške zgraditi past za streljanje 
vsiljivcev na vrtu. Amerika, pač. Učenje in nabiranje uporab- 
nih izkušenj je pomembna komponenta konvencije. Če želiš 
dvigniti mechanical skill za 5 točk, je to pravi kraj. Nemara 
kar z učiteljem v podobi Mythbusterjevca Adama Savaga, ki 
Faire vselej zelo rad obišče in na njem predava. 


Z IGRO DO ZNANJA 


»Razdiranje in sestavljanje tehničnih stvari ni zgolj dejavnost 
piflarjev in upokojenih inženirjev s preveč časa, marveč člove- 
kova osnovna težnja, ki izvira iz njegove radovednosti in spos- 
obnosti improvizacije,« pravi Dougherty. »Zato takšno ustvar- 
janje in privrženost naši skupnosti Maker Movement ni le po- 
sel ali praktična veščina, marveč način razmišljanja, ki ga želi- 
mo zbuditi v sleherniku.« Skokovit uspeh dogodkov v režiji 
Maker Medie mu daje prav. Dogodek v Bay Arei je že leta 
2007 dobil družbo najprej v teksaškem Austinu in drugod po 
Združenih državah, hitro pa tudi izven ameriških meja. 

Danes sta osrednji prireditvi dve: popisana v San Mateu in 
njujorška v septembru. Sledi jima okrog dvajset večjih kon- 
vencij po vsem svetu, od Osla do kitajskega Shenzhena. Naj- 
niže je poldruga stotnija tako imenovanih Mini Fairov v lokalni 
režiji. »Raba izvijača je pač nalezljiva,« se zasmeje možakar. 
»Če v tebi na karnevalu tehnike ne zbudimo želje, da bi imel 
domačo delavnico, delamo nekaj narobe. Idejo je požegnala 
tudi ameriška oblast, kajti lani je prvi minidogodek organizira- 
la Bela hiša. Prezident Obama pač ne more mimo tega, da je 
eksplozija gibanja za tehnično znanje zelo uporabna v času, 
ko mora ZDA v izobraževanju tekmovati s Kitajsko ... 

Glavni recept za prebujanje izumitelja v vsakem od nas? Igra. 
Prav v ta namen je ogromen del prizorišča odmerjen Lego ko- 
ckam, mindstormom, K'NEXu, elektronskim littleBits, za ma- 
lo starejše pa raspberry piju in arduinom. Zato za prvim voga- 

Nekatere od velikih zunanjih konstrukcij se vsako leto vrnejo še malo dograjene, dočim druge vi- 
diš le enkrat. Tale dinozaver je po San Mateu strašil že pred tremi leti. Nekateri si pač po upokojit- 
vi zgradijo jahto, drugi hišo, tretji pa iz odsluženega tovornjaka napravijo kovinskega plazilca, ki 
bruha ogenj. 'Koža' okončin je bila iz odpadnih gum, v notranjosti pa so kavči za lenarjenje in 
zvočni sistem, iz katerega je bobnel soundtrack Jurskega parka. S tem si koj največji frajer v ulici. 


Ke otip 

Terenec, po vsej površini polepljen s podlogo za postavljanje Lego kock, v resnici nima tesnejše 
povezave z danskim podjetjem. Gre za projekt lokalnega umetnika Kevina Mathieuja, ki je z njim 
želel napraviti 'interaktivno umetnijo'. Na Legojeep.com ga zato lahko najameš tako za otroške 
prireditve in zabavo mularije, kjer je postal velika uspešnica, kot za odrasle, ki na njem sestavljajo 
visoko umetnost. Ali nekaj takega. Je pa na priprošnjo od Lega zastonj dobil tono kock. 


Mnogo velikih zunanjih skulptur z ognjenimi učinki obiluje zato, ker jih snovalci v bistvu 
zgradijo za poletni umetniški festival Burning Man v bližnji nevadski puščavi. Mednje 
spada Celestial Mechanica, s Kickstarterjem podprt, sedem metrov visok steampunkov- 
ski model sončnega sistema. V sončevi krogli ponoči seveda pošteno zakurijo. 


lom ugledaš fanta, ki je Guitar Hero shekal tako, da ga igra z violino. In 
natanko zato na zunanjem delu stoji bazen, v katerem potapljajo mo- 
delčke ladjic, poleg česar se streljajo s katapulti. Svobodnjaška narava 
Medii zavedajo, da ustvarjanje ni zgolj mehanična zadeva. Enega najbolj 
posrečenih spojev obeh področij je bilo moč videti ravno na letošnjem, 
ko so se po modni pisti sprehodile invalidne manekenke z umetnimi 
okončinami! 

Po tej poti se mlado in staro uči ne le popravljanja domačega stranišča 
(če ne gre, vzemi večji odčepnik), marveč naravnih zakonitosti nasploh. 
»Blazno slabo je, če ti učitelj tečnari, ker se pri pouku igraš s papirnatimi 
letali,« poreče John Collins, lastnik rekorda v dolžini leta s takšnim letal- 
cem, ki znaša 69,1 metra. »Iz njih se da toliko naučiti!« Na Fairu razlaga 
mulariji, zakaj nekatere oblike letal odnese dlje, dočim druge bolje delajo 
lupinge. Ne gre le za radovednost onih, ki gredo kasneje študirat fiziko. 
"Več ko veš o tehniki okoli sebe, večji nadzor imaš nad njo in manj ga 
imajo drugi nad teboj,« opozori Cory Doctorow, sloviti ameriški publicist 
in borec za liberalizacijo zakonov o intelektualni lastnini. "Ob deseti oble- 
tnici nastanka se zahvaljujem Maker Fairu in njegovemu gibanju za raz- 
krivanje dejstva, da svojih naprav ne poznamo, dokler jih ne razstavimo!" 


Proteze kot ultimativni spoj uporabnosti 
in estetike? Modna revija invalidnih deklet 
z umetnimi nogami je bila označena za 
enega od vrhuncev festivala. Ogrodje pro- 
tez je namečkoma še 3D-stiskano. 


Uspešnica Kickstarterja 3Doodler je svinčnik za 'risanje po zra- 
ku' oziroma 3D tiskalnik za v dlan. Letošnjega januarja so av- 
torji na Vritbrcaču v novi uspešni kampanji zbrali še poldrugi 

milijon zelencev za inačico 2.0, ki je ravno maja hitela k na- 
ročnikom. Od izvirne je lažja, manjša, hitrejša in tišja. 


Na vhodu na prizorišče je obiskovalce pozdravil 
Robot Resurrection, devet metrov visoka kon- 
strukcija, skoraj v celoti sestavljena iz letalskih 
delov. Ker gre za še enega otroka Burning Ma- 
na, zna bruhati ogenj iz vseh mogočih odprtin. 

Če so se po prizorišču sprehajali premnogi Doci Browni oziroma domači znanstveniki 
podobno zmedenega videza, se je spodobilo, da si naletel tudi na deloreana za potovanje v 
času. Tale je bil samo eden od njih in začuda za sabo po parkirišču ni puščal ognjene 
vlečke, pa njegov reaktor za odpadke je bil v bistvu zgolj velik sokovnik. Beda. 


ŠRAUFNCIGEF V ROKE! 


Od rohnečih parnih strojev pred halami do umotvorov iz legic v njih - 
tole je odlična reč za tiste, ki s(m)o nekoč drgnili kovinske palice 
kompletov Mehanotehnike, kasneje pa razigranega otroka v sebi ubili 
ali ga po neumnosti uspavali. Če ti je že dolgčas od vsakoletnega obi- 
ska tehničnega muzeja v Bistri, je čas, da jo mahneš na Maker Faire. 
Nam najbližji je Mini Faire v Trstu, ki se je odvil v začetku maja. Podo- 
ben je še v Torinu, dočim je tisti v Rimu že eden večjih, kajti italijanska 
DIY -skupnost je zajetna. Sledeči dogodek bo od 16. do 18. oktobra, je 
pa reč kajpakda obarvana zelo italijansko. Zato nemara ne bi bilo na- 
pak, da jo mahneš kar v Bay Area. San Francisco z okolico je tako ali 
tako eden najlepših delov Združenih držav. 

Če potrebuješ dodaten navdih, dam za konec še eno štorijo z letošnje 
kalifornijske konvencije. Po njej je strašil Ajax exosuit, eksoobleka, ki 
jo je druščina polducata lokalnih srednješolcev napravila v slabem le- 
tu varjenja in privijanja ob koncih tedna. Obnaša se kot prava ener- 
getsko gnana obleka: zazna uporabnikove gibe in jih okrepi z vgrajeno 
hidravliko, s katero lahko dviguješ čez sto petdeset kilogramov tovora. 
Edino pravo vprašanje je, zakaj ti in jaz doma še nisva napravila česa 
takega. "Oddirja v trgovino po krožno žago in varilni aparat." 


22 junij 2015 


MRI Mir, 


[S JBRCEN KA4LSIMI 
g PAL DONE vu 
DOV MIMA, 


Ee 4 


OE AIPA 


STNA MI 
SVONESS. (DU MAGAIIS VLUAMSOM. PALI 


ivgaze 


Nozos 


tn 
HHDI ST 
| I! 

ULAN 


www fivia.si 


Jo. 


PES (ID A HMM 
VSO CARISTANSE OM GA PROV SA UVA NOVO 
O KLAN ENE FORE VILAR PETESEVA 


MORTEM MOLI 
MN romanu PENE 
JI HUMANE 


NE  EEJ 

V čem je fora SUPanja? 

Mnogi ste že opazili na ozki deski nerodno kolebajoče 
ljudi, ki se z enojnim veslom poganjajo po rekah, 
morjih, brzicah, mlakužah in mestnih kanalih. Stoječe 
veslanje, standup paddling oziroma supanje je po pri- 
ljubljenosti bržkone ena najhitreje rastočih variant 
vodne rekreacije. Gre za preprost šport s hitrim pri- 
učevanjem, s katerim uporabimo veliko zaspanih mi- 
šic. Zaveslaj se prenaša po celem telesu in prek sto- 
pal na desko, zaradi česar se spočetka pogosto čudi- 
mo bolečinam v stegenskih mišicah. Na drugi strani 
pa gre za nadvse prvinski način preživljanja prostega 
časa v naravi. Vseeno ni to nova pogruntavščina, kaj- 
ti princip se je davno tega rodil na Havajih. Tam so 
domačini na ta način premagovali razdalje, kadar ni 
bilo vetra ali valov. 

Očetov stari surf za ta namen ni prava izbira, saj se ti 
precej razlikujejo od supov. Slednji so dolgi okoli tri 
metre ali več in nimajo osrednjega gredlja, pač pa na- 
vadno enega ali tri smernike na repu. Pri izbiri mode- 
la takoj zaveslamo v ocean možnosti. Najprej se des- 
ke delijo po namenu, saj one za mirne vode niso ena- 
ke tistim za na brzice, rekreativne pa ne tekmoval- 
nim. Lahko so iz plastičnih mas, tudi okrepljene z 
ogljikovimi vlakni, a takisto poznamo penaste in lese- 
ne. Za urbanega začetnika je najboljša izbira napihljiv 
model, ki košta od 400 evrov do nekaj jurjev. Predno- 
sti so jasne: medtem ko trdega supa ne spraviš v sta- 
novanje in ga moraš prevažati na strehi, je napihnjen- 
ce moč pospraviti v malo večji nahrbtnik. S tem, da 
so slednji domala enako trdni in plovni. In naposled 
se ročno pumpanje, ki v povprečju vzame kakih deset 
minut časa, izkaže za odlično obliko ogrevanja. 

Med nujno opremo sodi seveda še veslo, in tudi teh je 
nepregledna vrsta. A za sam začetek bo tista lopata, 
ki si jo dobil z desko, čisto dovolj dobra. Potem je tu 
še varnostna vrvica oziroma leash, s katero si dilco 
pripneš okoli gležnja, da ti ne pobegne. Na mestu je 
tudi kakšna suha vrečka za ključe in telefon ter rešilni 


Supanje je lepo kontemplativen šport, toda na vodi 
se zmerom najde fina družba. Deklina na sliki je si- 
cer fejk, napihne se skupaj z desko. 

Darguis de Sade in Kavbojc stojita na dili sredi 
ribnika. Prvi uporabno vesla, drugi pa je anglist. 


jopič, če se odpravljamo na bolj divje vode. Neopren 
je v toplejših mesecih stvar okusa, če pa želiš sezono 
raztegniti čez vse leto, brez njega ne bo šlo. Razen če 
si adrenalinski navdušenec nad ledenimi kopelmi. 

V Sloveniji težav z iskanjem vodnih površin ni. Je pa 
res, da se velja pri rekah in jezerih pri kakem domači- 
nu pozanimati, ali je dostop dovoljen vsakomur. Naši 
ribiči znajo biti precej teritorialni. Hitri tokovi,ali celo 
brzice kajpakda niso primeren poligon za greenhorne. 
Potem so tu še zahrbtne podvodne ovire in ostala plo- 
vila. Ljubljanica je denimo priljubljena izbira mešča- 
nov za hiter krog ali dva, toda po nalivih se njen pre- 
tok zlahka potroji, na dnu preži naplavljeno drevje, 
mimo pa brzijo turistične ladje. Vozniki slednjih naž- 
gane potnike radi zabavajo s povzročanjem čim več- 
jih valov, da splašijo nič hudega sluteče flosarje. 

Če je voda tvoj element, potem zavedanje, da te od 
nje loči samo ozka deska, botruje blaženemu občutku 
bližine naravi. Tih, ritmičen zvok zavesljajev pomirja. 
In dejansko je vse skupaj precej laže, kot je videti z 
brega. S klečečega na stoječe veslanje običajno pre- 
ideš v enem dnevu, dočim so padci redki. Na supu ne 
povzročaš hrupa in gibanje je ležerno naravno, zato 
se laže približaš družinam labodov, rac ali nutrij, med 
veslanjem pod obrežnimi vrbami pa srečuješ kačice, 
pižmovke in žabe. Urbana središča so povsem dru- 
gačna, ko jih motriš z rečne perspektive, veslanje pod 
bršljanasto obraslimi mostovi pa je nerazložljivo adre- 
nalinsko. Zlasti če ti nad glavo zapelje mestni avto- 
bus. Ako hlepiš po resni vadbi, se zaženeš v šprint - 
švic in manko sape sta zagotovljena. Ali na brzice. Na 
morju lahko delaš izlete ob obali ali navdušuješ plažo 
z variacijo jahanja na valovih. Možnosti, kako najti se- 
bi primeren užitek, je precej. 

Razpasenost supov ima pozitivno plat v tem, da je 
klubov tudi pri nas že kar dosti. Desko ti bodo za par 
ur izposodili za borega evrskega petaka in te zraven 
opremili z osnovnimi navodili. Tako boš najbolje ugo- 
tovil, kaj je na stvari in ali se ti nemara kje prilega. 


Čemu se'!' v angleščini piše z veliko? 
Angleščina ima bogato in razburkano zgodovino, ki jo 
ločujemo na tri obdobja. Anglosaščina, kakršno naj- 
deš v Beowulfu in so jo kričala germanska plemena 
ob preganjanju staroselskih Keltov na obrobje otoka, 
je modernemu govorcu nerazumljiva. Bliže nam je 
srednja angleščina, ki je nastala po vdoru Viljema Os- 
vajalca in Normanov leta 1066. Ti so govorili franco- 
sko, kar je pronicalo tudi v sporazumevanje starosel- 
cev. Jezika sta se mešala vse do časa elizabetinske 
dramatike, do koder se je razvila moderna anglešči- 
na, slična današnji. 


Ni pa tako lahko pojasniti nenavadnega pravila, ki 
pravi, da se zaimek '!' (jaz) piše z veliko začetnico. Ve- 
mo sicer, da pri posebej spoštljivem vikanju tisti 'Vi' 
kapitaliziraš, kar počno tudi drugi narodi, recimo 
Nemci (Sie), Italijani (Lei) in Francozi (Vous). So An- 
gleži tako polni samih sebe, da so osebnemu zaimku v 
prvi osebi ednine prisodili veliko začetnico? Žal točen 
odgovor dejansko ni poznan. Etimologi, strokovnjaki 
za zgodovino besed, so iz množice teorij izbrskali 
peščico najbolj verjetnih. Ena veli, da 'I' izhaja iz sta- 
roangleškega 'ic' in kot se je z leti v srednji angleščini 
podaljšal glas, tako naj bi mali 'i' zrasel v velikega, da 
bi odseval spremembo. Drugi pravijo, da je razlog 
boljša čitljivost. Vendar ne zaradi tiska, kot lahko be- 
reš ponekod na internetih. Pojav namreč opazimo že v 
zapisih iz 14. stoletja in takrat so pisali na roke. 


Umeš prečitati izsek iz Canterburyjskih povesti? 
Vseeno naj bi raba verzalke za zaimek 'l' za časa 
srednje angleščine pripomogla k čitljivosti. 


Treba je vedeti, je bil v tistih časih delež pismenega 
prebivalstva nizek. Zatorej je povsem možno, da se je 
denimo sloviti poet Geoffrey Chaucer med pisanjem 
slavnih Canterburyjskih povesti lepega dne odločil, 
da je velika črka lepšega videza. Nakar so mu ostali, 
vključno s Shakespearom, sledili. Slovnica in pravila 
pisanja velikih začetnic so bila tako ali tako precej 
ohlapna. Prav v 14. stoletju je angleščina pričela na- 
domeščati francoščino kot uradni jezik Anglije, saj je 
bil vladajoči Henrik V. prvi angleško govoreči kralj. 
Morda so takrat namenoma uvedli kopico malih spre- 
memb, ki bi špraho močneje ločile od ostalih. 

Vse skupaj je zmeda, saj je jezik organska reč, ki se 
vseskozi spreminja. Navsezadnje je par stoletij nazaj 
angleščina izgubila tikanje (thou) in ohranila le še vi- 
kalno obliko, tisto, s katero je bilo včasih treba nago- 
varjati plemstvo. Zato danes, ko se je raven pisanega 
jezika zavoljo brzinske spletne komunikacije znižala, 
manogi pravijo, da zna veliki 'I' izumreti. Angleščina je 
itak edina z dotičnim pojavom. 

ad imam videoigre in mislim, da so ta- 
R ko zabavniška kot izrazna ter umetniš- 

ka forma prihodnosti. Občasno tudi že 
sedanjosti. Ampak to ne pomeni, da v njih ne 
opazim ničesar kritike ali popravljanja vred- 
nega. Hroščatost izdelkov, nezanesljivi roki 
izdaje, manko izvirnosti in jajc, pogosto nate- 
govanje z DLCji - ter dostikrat namerna ozi- 
roma neizobražena infantilnost v službi kapi- 
tala brez trohice premisleka o širših posledi- 
cah. Če privzemamo, da igre niso le še ena 
oblika popularne hojladri zabave, temveč da 
vsebujejo nekaj več oziroma potencial za ne- 
kaj več, takisto privzemamo, da imajo neko 
širšo družbeno odgovornost. Le-to pa marsi- 
kdaj zanikajo ali se zanjo ne zmenijo. 
Med eno od pojavnih oblik te neodgovornosti 
štejem nebrzdano in nepremišljeno rabo vrste 
sovražnikov, ki je neupravičeno in trapasto po- 
narodela - nacista. Zadnje čase se je njegova 
razširjenost sicer umirila, toda v splošnem si 
lahko razumno prepričan, da če boš med prvo- 
osebne streljanke naključno vrgel svastiko, bo 
ta priletela v arijsko bučo kakega zblaznelega 
esesovca s fetišem na big tenke. Naci je v špi- 
lih postal klišejski arhetip, poravnan z alienom, 
zombijem, nindžo in piratom. Težavo vidim v 
tem, da vsi tile v sebi ne nosijo zgodovinske 
lekcije o tem, kako si namesto boljšega jutri 
ustvariti takega, v katerem vlada enoumje in 
kjer določene vrste ljudi zaradi pritegnjene 
ideologije niso zaželene sploh. Nindže in pirati 
so (bili) nekje daleč daleč in so bolj lokalne, 
znamenitostne sorte, zombi in alien sta izmiš- 
ljena. Nacist pač ni, niti ni trpljenje, ki ga je 
povzročal, posebej časovno ali geografsko od- 
daljeno. 
Mislil bi si sicer, da so zgodovinski fakti o sled- 
njem znani vsakomur. Toda raziskave med 
mladimi kažejo, da se številnim ne sanja oziro- 
ma jih niti ne briga, kdo je bil Adolf Hitler in 
kako je nacizem prevzel vajeti Nemčije. Zanje 
to spada v zoprni šolski urnik in zaprašene sta- 
re bukve, iz katerih se še nikdar ni nihče niče- 
sar naučil. No, sam sem mnenja, da je v teh 
bukvah, pa tudi v učnem načrtu, kakorkoli je 
občasno blesav, dosti koristnega za naša živ- 
ljenja v smislu tega, da ne ponavljamo starih 
napak. Izveš denimo, da je bil nacionalni so- 
cializem, iz česar pride okrajšava nacizem, 
ideologija nacistične stranke, ki je kot nemška 
delavska stranka nastala leta 1919, takoj po 
prvi svetovni vojni. Že spočetka so zahtevali 
veliko Nemčijo in izgon Judov, ki so bojda 
skubili arijsko nadraso. Slednji je bilo treba iz- 
boriti življenjski prostor, do česar bi se prišlo z 
osvajanjem, oprostite, osvobajanjem ozemelj 
izpod manjvrednih ljudstev. Med slednje kako- 
pak niso sodili le Židje, marveč tudi Slovani. S 
populizmom in političnim manevriranjem se je 
leta 1933 na čelo stranke prebil Avstrijec, iz- 
pričani protijud in generalno nekoliko usekani 
nekdanji soldat Adolf Hitler. Postal je diktator 
in leta 1939 sprožil napad na Poljsko, s čimer 
se je začela druga svetovna vojna. V njej je 
umrlo več kot 60 milijonov ljudi, od tega v ho- 
lokavstu kakih šest milijonov Judov. 


Mein Leben! 


Toda kljub vsemu temu gorju se je pripadnik 
ideologije, ki je naštetemu botrovala, prelevil v 
objekt zabave. Nazi je ratal hec in štos, razbre- 
menjen in razorožen, med vpitjem "MEIN LE- 
BEN!" nemočen pred silno oboroženostjo de- 
žurnega junaka, ki rešuje svet. Nemara bi si 
mislili, da je to dobro, saj smo mu s posme- 
hom odvzeli relevantnost, ga demilitalizirali, ga 
oropali moči ter mistike, na katerem cveti. Na- 
vsezadnje je prav to počel veliki komik Charlie 
Chaplin, ko je v nemi komediji Veliki diktator 
leta 1940 smešil Hitlerja, kar s 'kung fiihrerjem' 
ponavlja aktualni Kung Fury. 
Vendar na to ne gledam tako. Smešenje je krat- 
kovidno in neupravičeno, saj je nacizem, tako 
kot italijanski fašizem in ruski komunizem, ze- 
lo resna, otipljiva in (večno?) prisotna grožnja 
ureditvam, v katerih določene družbene skupi- 
ne niso v stalni nevarnosti. Ko bi bilo po Hitler- 
jevo, bi Slovenci stežka še obstajali kot narod 
ali govorili v jeziku te kolumne. Če o nacizmu 
razmišljamo kot o nečem iz igric in risank, nanj 
nismo več pazljivi, in če nanj nismo več pazlji- 
vi, zna vnovič dvigniti grdo glavo. Ponekod, 
kjer so gospodarske in socialne razmere za- 
ostrene, se to že dogaja. 
Sam tako nič ne pogrešam streljank, umešče- 
nih v drugo svetovno vojno. Praktično nobena 
ni razkrila širše družbene slike, ni umovala o 
razlogih in ni predstavljala posledic, temveč se 
je zadovoljila s klišeji ter poenostavitvami. Ni- 
so nam servirale zgolj nacijev, temveč robona- 
cije in zombinacije. Očitno pa ni nihče sposo- 
ben narediti dobre, odrasle 3D-streljanke, kjer 
bi na realističen, človeški način dobili vpogled 
v drugo stran, tako kot je Eastwood storil za 
cesarsko Japonsko s filmskim dvojcem Zasta- 
ve naših očetov / Pisma z Iwo Jime. To bi bilo 
pravo odstranjevanje neznanja in razorožitev 
militantne ideologije, ne pa zabavna, a plehka 
Sniper Elite: Nazi Zombie Army, verdammt- 
nochmal. 

Sneti 


Kakor naci je postal kliše tudi rjoveč kolerik 
na odru, ki ne obvlada trzajočih udov. A me- 
ni se ob takem ne smeji, temveč me strese. 

Če te ob takem prizoru prevzame spastično trzanje zaradi lepih spomi- 
nov, se ne čudi. Reincarnation je na moč sličen izvirnemu Carmageddonu. 
sena 


Ko na kup z vso hitrostjo priletita dva ali več avtov, se nekomu (najraje tebi) 
| zgodi tole. A nič bati, gumb za popravilo v nekaj sekundah odpravi težavo. 


Fizika ne skrbi le za zložno odpadanje delov karoserije, marveč tudi za frča- 
% o nje mesenih trupelc. In njihovo zdrizasto, cmokajoče razpadanje pod kolesi. 

o igre umetnost? Šoferje, kakrš- 

na sta Max Damage in Die Anna, 

bolijo falusi in piške. Njim je 

važno le, da sedejo v izbrano ma- 
šino smrti in iz pogleda od zadaj povzro- 
čijo kar največ uničenja. Ob tem pešce 
po mestnih ulicah in okoliških livadah 
zbijajo tako sladostrastno, da križem 
gledajo celo junaki Grand Theft Autov. 
Kajti v nasprotju s splošnim prepriča- 
njem, ki ga ščuvajo nepoučeni mediji, 
tam ni mogoče pregaziti nemočnih ba- 
bic s hoduljami, nun, transvestitov in de- 
beluhov, ki posebej mastno špricnejo. Si 
pa to lahko počel v izvirnem Carmaged- 
donu in zdaj v njegovi reinkarnaciji. Tej, 
ki jo je rulja komaj čakala, saj je na 
Kickstarterju izvirne avtorje Stainless 
kar obsula z novci. Žurajmo torej, kot da 
je spet 1997 - pobalinsko, nesramno in 
krvavo! Vmes se za Carmo itak ni spre- 
menilo nič bistvenega. 


Destrukcija in denar 


Ker gre za Reincarnation in ne Reimagi- 
nation, se znajdemo tam, kjer smo se 
pred osemnajstimi leti - v brezzgodbov- 
nem nizu dirkaških in razbijaških obra- 
čunov med šestimi kerlci in frajlami, ki 
vozijo madmaxovsko okrepljene avto- 
mobile. To pomeni, da so na ferrarijev- 
ski dirkalnik, hipurski kombi, dragracer- 
sko cigaro, VW-hrošča in ostale štiriko- 
lesnike privijačene spartakovske nafrfu- 
ljenosti, od osti na kolesih do viličarskih 
prednjih mask. Celo najmanjša grabljica 
pride prav, ko se z vsem plinom podiš 
po nivojih in skušaš izpolniti zadani cilj. 
To je lahko linearna vožnja skozi vnaprej 
določene nadzorne točke na virtualno 
začrtani progi, lovljenje čekpointov, ki 
se v stopnjah pojavljajo naključno, uni- 
čevanje tekmecev ali zbijanje pešcev. 

V vsakem primeru ne manjka eksplozi- 
vne akcije, kajti Carmageddon ni navad- 
na dirkalnica. Je že res, da je eden od 
modusov omenjeno furanje skozi zako- 
ličena vratca. A redko se pripeti, da bi se 
karavana disciplinirano vila skoznje. Po 
eni strani zato, ker so nivoji znova odprti 


in vabijo, da se raziskovalno zapelješ ka- 
morkoli - na travnike, po katerih lazijo 
krave, na štadion, kjer razmesariš kom- 
pletno moštvo igralcev ameriškega fuz- 
bala, na strehe fabriške četrti, v to ali 
ono stekleno stavbo, celo pod vodo v 
kanalizacijo. Pri tem nabiraš skrivnosti, 
kot so žetoni za nadgrajevanje avtov, in 
si debeliš bančni račun, saj vseskozi ru- 
šiš rumene sode z denarci in zbijaš peš- 
ce, kar takisto prinaša solde. Kakopak z 
bonusi za zaporedne in posebej spretne 
usmrtitve! Da je kaos popoln, uletijo še 
ringlšpilasti policisti. 

Če ti klasično dirkanje ne gre od rok, se 
lahko odločiš, da boš tekmovalcem na- 
gajal ter se vanje zaletaval. Ob primer- 
nem avtu in spretnosti ne prav prefrigani 
računalniški nasprotniki, ki tako ali tako 
nenehno silijo k tebi, kmalu letijo v luft. 
Pri tem se oni malo sproti popravljajo, ti 
pa se lahko kadarkoli. Le paziti moraš, 
da zaradi tega na koncu nisi ob več de- 
narja, kot si ga zaslužil. Alternativno pri- 

ciniš večigralski modus po spletu ali lokalni mreži za 
šestero sodelujočih, kjer izbiraš med prav toliko 
načini, od lova na pedestrijane prek razbijanja do 
fox'n'hounds, kjer mnogi lovijo enega. Žur, škoda le, 
da je ljudi na liniji bore malo in je zelo težko najti na- 
ključne sovoznike. 


Raj za mehankarje 


Zaletovalna razpaljotka je v ospredju Reincarnationa, 
kar ni nenavadno, saj je bil tudi izvirnik bolj kot v dir- 
ke usmerjen v razbijanje. Kot ugotavlja rumplkamra 
v Jokerju 249, je prvi Carmageddon življenje začel 
pod nazivom 3D Destruction Derby, torej inačica sla- 
vne arenske arkade s playstationa. Raznoliko krivlje- 
nje pleha udejanja fizikalni model, ki štirikolesnike 
kaže od brezhibnih prek takih s skrivljenimi kolesi in 
manjkajočimi šajbami do neprepoznavno zvitih ter 
očrnelih karoserij, ki le še mirujejo in gorijo. Se pravi 
ravno tisto, kar pogrešamo v sodobnih dirkačinah in 
od njih počasi že pričakujemo. Ko s tiščanjem gumba 
avto sproti popravljaš, pri čemer kosi od neznanokod 
letijo nanj, si prav impresioniran. 

Za povzročanje škode razen lastnega trupa upora- 
bljaš tudi številne, količinsko in časovno omejene bo- 
nuse, ki jih naključno dobivaš iz različno obarvanih 
sodov. Z nenadnim pospeškom konkurenta zabiješ v 
steno, da se pri priči vname in razpade, v fris mu za- 
brišeš nakovalo, za sabo vozečemu iz riti spustiš mi- 
no, tiste, ki se drgnejo obte, pa odfedraš pod nebo in 
v bližnje stavbe. Oni taisto počno tebi, dasi v nekoli- 
ko manjši meri. Prav tako si deležen usmrčevalnikov 
sprehajalcev, ki jih prisiliš, da obstanejo ali začno 
plesati, trgaš jim noge in roke ali jih obglavljaš, pa 
vožnje po zidovih ter instantnih zavor. A iz sodov taki- 
sto pridejo malusi, kot so fliperski način, kjer te vsak 
trk odbije kot v marjanci, izdatna krhkost in pretirano 
občutljivi amortizerji. 

Sočno sodovje je masovno razmetano po pohvalno 
virniku in še nekaj je kasneje ponovljenosti. A Rein- 
carnation vsebuje pošten delež svežih prizorišč, med 
katerimi sta rafinerija, ki ni nič drugega kot z objekti 

Ko uničuješ 'pede', kar je okrajšava za 'pedestrians', kot njega dni poslušaš B 
njihove hecne izjave. Ena boljših je "I was in the war!" od vojnih veteranov. 


posejana destrukcijska arena, za kar največji kar- 
nažni užitek naphana s pešci, in ploščad sredi obla- 
kov, ki ima na sredini orjaško tlačilno ploščo, na 
stranske platforme pa je treba skakati čez ozke ska- 
kalnice. Bolj kot napreduješ, večji so nivoji, pri čemer 
jih odklepaš z nabranim denarjem, ki ga ni pretežko 
nabirati. Na splošno je Reincarnation manj zajeban 
kot težki original, saj imaš časa na nivojih običajno 
na pretek, z nekaj raziskovanja pa dobiš zadosti nad- 
graditvenih žetonov, da si olajšaš življenje. 


Kratka lajtunga, kratek rok 


To se dobro sklada z lahkotno, zafrkantsko, pišme- 
vuhovsko naravo izdelka, ki je docela v sozvočju s 
prvencem. Zadnje čase izide malo iger, ki bi bile tako 
očitno namenjene goli sprostitvi in zabavi, kot je Car- 
mageddon: Reincarnation. Avti so nalašč težki in 
okorni, tako da jih je ob količkaj večji hitrosti domala 
plin, z ročno obračaš v največji pešcogneči, se ogibaš 
liberalno raztresenim minam in upaš na najboljše. 
Zaradi tega se špil najbolje obnese v arenah, kjer je 
polno akcije, in ne na bolj širnih stopnjah, namenje- 
nih dirkanju. Ravno ko ponavlja Destruction Derby, 
Reincarnation sije s polnimi lučmi. Ki se ti bližajo, ti 
pa si zajec sredi ceste. Špljoooc! 

Zabava torej je, ni pa prav dosti globine. Vse skupaj 
je preveč kaotično in zmedeno, da bi iskal nek sistem 
in se trudil z veščino, ter se ponavlja. Recept dirka - 
checkpoint - pešec se iztroši, dosti preden odkleneš 
sleherno dirko in prizorišče. Dlje kot si, več vsega je, 
a ne bolj dodelano in drugače, kajti na desetem nivo- 
ju se udejstvuješ na enako preprost način kot na 
prvem. Špil v digitalni distribuciji sicer ne velja polno 
ceno, temveč 25 evrov, a vseeno je enoličnost zame- 
ra. Igro je najbolj priporočljivo poganjati za dogodek 
ali tri, nakar jo zapreti. Tako bo na disku zdržala dlje, 
predvsem pa te nima priložnosti spraviti ob živce. 

To počne z živčno kamero, ki pri rikvercanju skače 
pred avto in nato spet za njega, da te kar slabost ob- 
haja. In s tehnično neizpiljenostjo, kar je zaradi dolge- 
ga ždenja v Stamovem early accessu čudno. Avto 


Več bi moralo biti takihle neposrednih, manjših aren, kjer razbijaški raztur 
pride do polnega izraza. Dirkanje ni tako uživantsko in je v drugem planu. 


Breznogi veteran Screwie Lewie je le eden iz plejade šoferskih patronov, pri 
katerih se resno vprašaš, kako so naredili njihove odbite fotke. Momile! 


zna pogledati skozi steno, na dirkah se dogajajo 
hroščate zagate, za spodobno gladko poganjanje pa 
potrebuješ nindža mašino. Moja, ki gladko goni Witc- 
herja 3 v 1080p, je pred Reinkarnacijo klecnila celo v 
nizkih detajlih, in glas ljudstva je ogorčen. 

In če sem že pri fanih. Le-ti nis(m)o navdušeni niti 
nad kvarjenjem izročila v smislu manka digitalizirane 
podobe dirkača na zaslonu, ki je bila s pačenjem in 
režanjem odličen element izvirnika, manjše količine 
naokoli letečih črevc pri zbijanju pešcev ter odsotno- 
sti vzdušnega prvoosebnega pogleda. Znabiti bodo 
kaj od tega še vdelali, kajti z zaplatami je moč urediti 
marsikaj. A glede na to, kako pasivni so bili ustvarjal- 
ci po izidu, nekoliko dvomim v tektonske premike. 
Morda bodo podjetnejši moderji, saj igra vsebuje tudi 
tovrstna orodja v okviru postavke Carmodgeddon. 


Hitro, povejte Jacku 
Thompsonu! 


Takih iger, kot je Carmageddon, ne delajo več, zato 
je Reincarnation bela vrana in črna ovca, kajpak pri- 
merno razmazana po cesti. Tovrstnih neobrzdanih 
cestnih razpaljotk v dobi uglajenih in spoliranih dir- 
kačin preprosto ni. Po drugi strani pa je razčefuk priv- 
lačen zlasti na kratki rok, medtem ko mu na daljšega 
zmanjka sape. Razen če si najstnik, ki se mu meša od 
hormonov ter upornosti. Kot tak znaš smisel najti ra- 
vno v okovov sneti destrukciji in straniščno-fukaš- 
kem humorju iz ranih dni Jokerja. "Wrecked 'em!" 
nalašč zveni kot "Rectum!", turbopospešku se reče 
"pelvic thrust" in min ne spuščaš, temveč jih serješ. 
Jejhata, Carmageddon kvari novi rod mladine! 


si po vsem tem razbijanju želi nazaj v real- | 
nost, kjer v laseh nima koščkov telesnih organov. 


plehnato krvavi raztur deluks 
straniščno fukaški humor v domiš- 
ljijske stopnje v vleče se x globine 


nima x tehnološke neprilike x Stainless Games 


dl 


Etherium 


b uzretju sličic Etheriumovih futurističnih, z ro- 

botskim vojaštvom naphanih bojišč ti misli neiz- 

bežno zbežijo k navidez podobni realnočasovni 

strategiji, Supreme Commanderju. Se pravi, k 
tistim množicam bojnih avtomatov, ki jurišajo pod tanči- 
cami energetskih ščitov in izginjajo v eksplozijah daljno- 
metnega artilerijskega ognja. Tudi Etherium pozna top- 
ništvo, ki z velike razdalje udari izza megle vojne. Pa ze- 
lo raznovrstne oddelke oklepnikov, kot so raketni tanki, 
ki sramežljivo čepijo malo zadaj, in oblegovalni gorosta- 
si, ki z žarkom prerežejo hišo na dvoje. V njem bežno za- 
vohaš pridih epskih podvigov v slogu vesoljskih oper, ki 
na tnalo postavijo usode civilizacij. A kot za sličice radi 
rečemo, da so lahko varljive, je Etherium kljub ličilu in 
zanimivim prebliskom precej betežen. 


Utrjene parcele 


Glavni pristop poznamo. Od zgoraj gledaš na bojišče, 
kjer vojske znanstvenofantastičnih umotvorov marširajo 
ena proti drugi. Širom ozemlja rastejo utrdbe in baze, 
kjer z izkoriščanjem nahajališč dragocenega etheriuma 
dobivaš cvenk. Z njim kupuješ vojaštvo in skušaš v me- 
galomanskih naskokih stolči nasprotnika v prah. Toda 
Etherium z marsikatero od podrobnosti zavije po svoje. 
Stavb ne moreš postavljati, kjer se ti zljubi. Karta je raz- 
deljena na sektorje in sleherni ima manjši ali večji becirk 
za eno postojanko. V njej lahko zgradiš določeno število 
stavb, od rafinerij z bonusom za pridobivanje etheriuma 
do laboratorijev in tovarne za popravljenje. Nanjo so ta- 
kisto vezani obrambni stolpiči, ki jih moreš postaviti le tri 
ali štiri na sektor. 

Soldate na površje prikličeš z megakrižarke v orbiti pla- 
neta in so organizirani v oddelke. Sleherna od treh sprtih 
frakcij ima več ducatov pešakov, tankov, letal in na kon- 
cu epske kolose - megaenote za zaključni del spopadov, 
ki zakoračijo v najhujši ogenj in delijo bombe pravice. 
Ko zgradiš dovolj laboratorijev in si tako dvigneš tehno- 
loški nivo, lahko enote opremiš z energijskimi ščiti, med 
bojem pa znajo zbirati tudi izkušnje in postanejo vetera- 
ni. Jako pomembni so takisto posebni ukrepi, s katerimi 
pomagaš svojim silam. Šest jih je na voljo, sleherna 
frakcija ima tri samosvoje. Z njimi lahko nad sovraga 
prikličeš orbitalno artilerijo ali pa transportno letalo za 
evakuacijo. Najbolj posebna je bržda končna nadgradnja 
postojank, ki vanje postavi top za streljanje na sovražno 
križarko nad planetom. Če jo dovolj poškoduješ, mora 
oditi, s čimer zmagaš, četudi ti gre drugače za nohte. 


Utopitev v povprečnosti 


Ideje so luštne in ofenzive lepo tečejo od enega sektorja 
do drugega, kot na primer v Dawn of War in Company of 
Heroes. Umetna pamet na višjih težavnostih izkorišča 
večino orodij, ki so ji na voljo, in ti zna z napadalnostjo 
dati vetra. V skirmishu se zato ducat uric kar zabavaš. 

A če so si pri malem studiu Tindalos krovno idejo zami- 
slili v redu, so ga lomili pri izvedbi. Vmesnik je po nepo- 


Z ogressor načeluje medplanetarni armadi Jankotov 
in Metk. Ali pa so Muce Copatarice in Mojce Pokraj- 
culje? Spričo brezosebnosti si ni zapomnil. 


več svežih pristopov < dobra pamet 
brez prave kampanje < malo igralcev 


na liniji < preveč podobne si strani < 
nenavdahnjen dizajn < 


Tindalos / Focus Home 


trebnem zapleten. Ob množici tankcev ti najprej 
zaigra srce, nakar zgruntaš, da se arzenali treh 
sprtih strani razlikujejo kvečjemu v treh ali štirih 
enotah, ostale pa so med sabo skopirane. Vojske 
so od daleč videti fajn, toda v gibanju jim zaradi 
slabega zvoka in povprečnega dizajna manjka 
karakterja. Že res, da špil spomni na Supreme 
Commander, a niti slučajno ne doseže njegove 
epskosti. Razen izzivalne umetne pameti ima ta- 
ko Etherium malokaj, s čimer bi te presunil. 

Kriminalna napaka pa je odsotnost pripovedne 
kampanje, ki bi z akcijskimi misijami vlekla in 
bolje predstavila tri sprte strani: Consortium, Intar 
in Vectide. Lahko bi bili Kekci, Rožleti in Kosobri- 
ni, pa bi bilo povsem enako. Namesto kampanje 
imaš na voljo conguest - potezno strateško igro, 


ki povezuje boje v skirmishu in jih spoji z nekaj 
okruški zgodbe. A zadeva je zdaleč prekratka in stra- 
teško preplitva, da bi jo preigraval kot Civilizacije ali 
Total Ware. Bližje je Meierjevi Starships. Očitno je, da 
so Etherium zasnovali kot večigralski špil za skirmish. 
A glej zlomka, zaradi ne ravno uspešne prodaje na li- 
niji komaj najdeš nasprotnika! 

Škoda, kajti špil ni zanič in nima katastrofalnih slabos- 
ti. Prav z veseljem sem vkup sestavljal armade iz hod- 
cev in raketne artilerije. Ob bolj obljudenih strežnikih 
bi ga za 30 evrov, kolikor košta na Steamu, velikim 
ljubiteljem klasičnih realnočasovnih strategij celo pri- 
poročil. A v splošnem je premalo vzburljiv in zapomn- 
ljiv, internetna opustelost pa mu zbije vrednost. Neda- 
vni Grey Goo ne izumlja toliko, a je zaradi zloščenosti 
in kampanje 'na nož' bolj uživantski. 


Res luštno je, da karte omogočajo več smeri vdora v sektorje. Če te na najbolj 
premočrtni takole ustavi sovražni megahodec, ubereš pot okoli in udariš v bok. 


IGROVJE 


Sky Force Anniversaty 


do bi si pred leti mislil, da bo PC 

postal odlična platforma za kla- 

sične vesoljske streljanke - shoot 

'em upe? Časi, ko so najboljši pri- 
merki žanra domovali zgolj na avtomatih in 
konzolah, PCjaši pa so onanirali na kvečje- 
mu povprečnega Raptorja, so definitivno 
minili. Pece je dom mnogim emulatorjem, s 
katerimi je moč zakurblati elitne šuterje, naj 
gre za R-Type, DoDonPachi ali Battle Ga- 
regga. Izvrstni šutemapi pa so dostopni tudi 
brez emulatorskega znanja, saj lahko v 
Steamu poklikaš denimo Geometry Wars 3, 
Astebreed in sublimno, izjemno Ikarugo. 
Sky Force Anniversary, drugače mobilni iz- 
delek za Android in iOS pod imenom SF 
2014, takim odličnicam sicer ni dorasel. 
Vseeno pa gre za simpatično arkado, ki za 
desetaka ponudi dosti zabavnih uric klate- 
nja žlehtnega hardvera. 


Letalske nesreče 


Osnova je zelo enostavna in ne dosti dru- 
gačna od pradavnega Capcomovega 1942 
- tudi zato, ker je akcija relativno počasna 
in se ne pojaš po vesolju, marveč nad mor- 
jem ter džungelskimi otoki. Zaslon se sa- 
modejno premika navzgor, ti pa po njem 
vodiš letalo in noro streljaš, za kar je treba 
gumb zgolj držati in ne besno pritiskati. 
Nadte prihajajo eskadrilje sovražnih letal, 
bojne ladje in tanki, dotične staromodno 
obarvane kanalje pa dopolnijo znanstveno- 
fantastični laserji in stolpiči, ki bruhajo plaz- 
mo v umetelnih vzorcih.. 

Nekateri nivoji imajo na koncu šefa - s te- 
matiko skladno ladjo, tank ali letalo -, ki ti 
pod krili podkuri z zalogo naprednih orožij. 
Med njimi so najbolj nevarni kanoni, ki blju- 
vajo tesno nanizana zaporedja izstrelkov. 
Na višji težavnosti kot igraš, gostejše zave- 
se počasi potujočih krogel se pri glavarjih in 
tudi drugod zgrinjajo na ekran. Tedaj je tre- 
ba več pozornosti po zgledu japonskih bul- 
let-hellov nameniti ogibanju. Saj ne, da se 
Sky Force usmeri v te 'danmakuje', saj iz- 
strelki ne napolnijo praktično vsega zaslona 
in občutljivi del aviona je dokaj velik. Zato 
slalomiranje med metki ni tako elegantno 
kot v Espgaludi in Deathsmiles. A vseeno 
brez tega ne gre, predvsem pa si moraš la- 
stiti ladjico, ki zdrži več kot en dotik bara- 
binskega ognja. Za to poskrbi frpjska plat. 


Ej, kdo mi je skril 
frp v avion?! 


Ja, frpjska. Navsezadnje so avtorji Poljaki 
in znano je, da je vse srednjeevropsko po- 
dročje, z Nemčijo in Slovenijo vred, mah- 
njeno na razvoj ter napredovanje v slogu 
iger RPG. Sky Force Anniversary sicer nima 
nobene zgodbe izven nekaj risankastih dik- 
tatorskih škisov, ki jih je treba poraziti. Ven- 
dar moraš letalo nujno nadgrajevati z zvez- 
dicami, ki letijo iz poraženih capinov, kajti 
brez tega ne prideš nikamor. Kasnejši nivoji 
so prehudi, da bi jih lahko prečil z golo 

spretnostjo — že samo zato, ker sovražniki 
postanejo gobe za vpijanje tvojih strelov. Tu 
so bili poljski avtorji nekoliko leni, saj so 
zgolj povečali obrambo tolovajev. A kljub 
temu to opazno vpliva na pristop in tolikanj 
bolj moraš vedeti, kaj počneš, sploh če bi 
rad dosegel konkretnejše število točk. 
Sistem je namenoma oblikovan tako, da ni- 
voje ponavljaš. Vseh je devet, kar se sliši 
malo, a zaradi njihovega vnovičnega poga- 
njanja za zvezdice je moč Sky Force igrati 
zelo dolgo. Škoda, da so vizuelno tako ne- 
raznoliki. Sterilna, tehnološka grafika ob 
čiptjunasti glasbi je resda lepa, vendar ma- 
njka različnih vrst okolice. Prav tako sčaso- 
ma dobiš občutek frpjske tlake, ko zmerom 
znova klatiš enako postavljene enake so- 
vrage. Po drugi strani pa s piflanjem vzor- 
cev in stopenj postajaš zmerom učinkovi- 
tejši ter močnejši, kar prinaša zadovoljstvo. 
Mitraljez v nosu začne izstreljevati po več 
krogel naenkrat, iz avionovega trebuha leti- 
jo vodene rakete, trup prekrije energijski 
ščit in sprožaš lahko mogočen laser ter sil- 
no bombo. Kar te je donedavna matralo, 
čez nekaj časa ownaš kot profesor. 

Ko postaneš mofo, z nabiranjem perfekcio- 
nističnih odličij odkleneš dodatni težavnosti 
za vsak nivo, kjer si spet ubogi pogoreli in 
sta znova bistvena študiranje ter veščina. 
Oboje botruje impresivnim točkovnim re- 
zultatom, ki so primerljivi na spletnih lestvi- 
cah. Te poznajo celo turnirje, ki se odvijajo 
za vikend, in sicer na neskončnih nivojih, 
skrpanih skupaj iz kosov ostalih. Bolj šeprt- 
ljavi pa si lahko pomagajo tako, da na so- 
delovanje vpokličejo drugega igralca. Žal 
ne po spletu, temveč le za enim računalni- 
kom, in ta drugi svoje ladjice ne more razvi- 
jati. Izpuščena priložnost, saj bi lahko s tem 
frpjstvo dodatno nadgradili. 


Skoraj nebeško 


Špila ne gre postavljati ob bok kaki Ikarugi, 
ki se ji Poljaki poklonijo s stopnjo, kjer se je 
treba zgolj izogibati okolici. Vnaprej do- 
ločeni vzorci gibanja in streljanja sovražni- 
kov niso posebej navdihnjeni, navpično 
mobilno poreklo pa izdajata pretežno neiz- 
koriščena levi in desni rob igralnega polja. 
Tudi šefi bi lahko bili bolj strupeni in ra- 
zličnejši. Vendar je strelska akcija kljub te- 
mu solidna, grafika lična in eksplozivni raz- 
tur konkreten, zlasti na višjih težavnostih. 
Če iščeš nekoliko bolj 'evropsko' strelsko 
arkado in ne sodiš med elitne igralce žanra, 
se le ozri po Sky Force Anniversary. 

Sky Force je arkadna streljanka po zgledu včerajšnjika, a s podobo da- 
našnjika. Enako dobro jo je moč igrati z joypadom, tipkami in miško. 


Take vzorce krogel nemara pomniš iz bullet-hellov, kjer napolnijo ves 
ekran. Sky Force ne gre v tako skrajnost, vseeno pa se je treba ogibati. 


SN zi či ? dx 
Tik pred vstopom v stopnjo je moč nagrabljeno valuto pretopiti v začas- 
no zalogo mogočnejših orožij in ščitov. Še bolje je imeti s sabo kolega. 


Dosti je odvisno od spretnosti, nekaj pa tudi od naključij. Iz uničenih 
zabojev letijo randomizirane dobrote, med njimi bonusne igralne karte. 


L 


ga 


Glottis 

EEJ, Diaaablo," je vznejevoljeno zaklicala 
Kerriganova. "Kje je že spet ta presneti pe- 
klenšček, OGENJ JE UGASNIL!" Izza dreve- 
sa je prikolovratila velika rogata pojava. 
"Hudiča, niti odtočit ne morem več v miru," je zaro- 
bantil Diablo. Plosknil je in taborni ogenj je vzplam- 
tel. Kerriganovi se je zjasnil obraz in nad plamene 
je stegnila ošpičene peruti, polne nabodenih kloba- 
sic. Naokoli je zadišalo. "Temu se reče ambient," je 
navrgel Olaf, na eks spraznil kozarec piva in rignil. 
"Samo še glasba manjka." Elite Tauren Chieftain je 
razumel namig, pograbil kitaro in tako zažagal, da 
se je Tyrael prekucnil z viseče mreže. "Jebenti, s 
temi rifi boš še angele sklatil z neba!" 
"Družba, mislim, da je čas za štorije," si je Thrall 
snel kapuco z glave in se vzravnal. "A nam boš 
spet prodajal, kako te je Jaina zadnjič kušnila?" se 
je zarežal Diablo. Thrall se je delal, kot da zbodljaja 
ni slišal. "Veste kaj, našel sem nalinijsko areno, v 
kateri me niso v prvi igri ozmerjali." Družba je ob- 
nemela. "Blesarija," je odbil Diablo, "to je skoraj ta- 
ko verjetno, kot da bi Azmodan zmagal na tekmo- 
vanju za miss universe." "Ne, ne, sploh se ne he- 
cam," je hitel pojasnjevati čvrsti ork. "Heroes of the 
Storm se imenuje, pri Blizzardu so jo napravili." 
"Zanje sem že slišala, se mi zdi," je dejala Kerriga- 
nova. "A so naredili nek Warcraft ali nekaj?" "Ja, to 
so oni," je prikimal Thrall. "Kakorkoli, to je Moba za 
tiste, ki ne marajo Mob. Ni se ti treba piflati stotih 
herojev na pamet, pa več kart ima, ne le tiste s tre- 
mi stezami!" "Zdaj pa res mislim, da nateguješ," je 
odkimal Diablo. "Anede, Murky?" "GLMBLGRL!" je 
odvrnil ribak. "Okej, okej, naj razložim," je odgovo- 
ril orkovski šaman. "Pridite bliže." 

Čista dota ... 


Spletne arene (multiplayer online battle arena ali MOBA) 
so trenutno najbolj razvpita zvrst iger na PCju. League of 
Legends je statistično najbolj igran naslov na svetu, turnir- 
ji v Ligi in tekmecu Doti 2 pa najbolj množično spremljani. 
Kloni se množijo kot po tekočem traku, ampak ko da na 
svetlo svojega Blizzard, je ta deležen izjemne pozornosti. 
Prvič zato, ker ves žanr izvira iz moda Defense of the An- 
cients za Warcraft 3. In drugič zato, ker gre pač za Bliz- 
zard. Za hišo, ki ga redko polomi. Sloves zna biti tokrat na 
veliki preizkušnji, kajti LoL in Dota 2 imata sceno v 
trdnem primežu. Izzivalci se morajo pošteno potruditi s 
svežimi pristopi, da si izborijo svoj prostor pod soncem, 
kot si ga je s tretjeosebnim zornim kotom Smite. Toda 
sloviti kalifornijski studio ni šel frontalno napadat LoLa. 
Heroes so namreč ena najbolj samosvojih arenskih iger. 
Avtorji se v bistvu temu nazivu načrtno izogibajo in svoj 
špil imenujejo 'hero brawler'. 

Na prvi pogled ni čisto jasno, zakaj, saj so osnove gladko 
pobrane iz Dote. Heroji sestojijo iz okoli dvajsetminutnih 
partij, v katerih si nasproti stojita dve moštvi s po petimi 
igralci. Vsak od njih z miško iz ptičje perspektive nadzoru- 
je po enega fantazijskega junaka iz Blizzardovih obsto- 
ječih univerzumov. Cilj je priti do nasprotne utrdbe, skrite 
za več obzidji v oddaljenem kotu karte. Ob tem je treba 
premlatiti tako sovražno ekipo herojev kot vse obrambne 
strukture in še računalniško voden kanonfuter, ki se v.va- 
lovih stalno usipa iz njih. Tako kot v Doti. Skozi posame- 
zen match junaki zbirajo izkušenjske stopnje, s katerimi 
odklepajo nove veščine in nadgrajujejo obstoječe. Za 
uspeh mora peterka dobro sodelovati, kajti osamljeni he- 
roji hitro podležejo morilskim kombinacijam urokov ui- 
granega moštva. Totalno tako kot v Doti. 


TI — 


' Heroje bi po videzu kaj lahko lahko $amenja za Lol, Doto 2 ali sliččn anni naslov. Na bojišče gledaš zviška in na njem se drenja množica pisanih vojščakov, ki 
v skušajo porušiti nasprotno utrdbo. Toda številki ob zgornjem robu NISTA pokazatelja fragov kot drugod, marveč kažeta izkušenjsko stopnjo posamezne ekipe! 
d Okrog bajte na desni je pošastek, ki ga prikličeš z drugotnim kvestom na karti, pognal ovijalke. To je pomembna novost v igri, saj so te naloge ključne za zmago. 

Ker gre za free to play špil, ga lahko pričneš na 
Battle.netu igrati ta hip, ne da bi pljunil en sam 
cent. Igranje ti navrže zlatnike, s katerim kupuješ 
nove junake, dočim si z evri zanje omisliš dodatne 
kožice in samosvoje konjiče, s čimer na primer iz- 
gubljene vikinge oblečeš v roza pižame. A tudi to 
nam je že znano. Kje je torej hakelje? 


... ampak sploh ne ... 


Kdor se z žanrom srečuje prvič, bo ob novostih 
zgolj skomignil z rameni, dočim se bodo veterani 
trikrat prekrižali. Že ob prvi noviteti: vsa ekipa le- 
vela hkrati. To pomeni, da se vse izkušenjske 
točke, ki jih posamezniki pridobijo z mlatenjem 
obzidij in nasprotnikov, stekajo v skupni ekonom 
lonec, zato celotno moštvo stopnjo pridobi naen- 
krat. Nič več zaostankarjev, ki so v štartni fazi Do- 
tinega matcha crkavali kot za stavo in bili kasneje 
neuporabni v boju. Zdaj en slabši igralec nima tako 
uničujočega vpliva na potek bitke, saj lahko pre- 
ostanek moštva lahko njegovo nesposobnost na- 
doknadi. HotS so torej ena taka prijazna, komuni- 
stična igra. (A zato je Diablo rdeč!?) 

Naslednja nezaslišanost: opreme, ki jo v LoLu in 
druščini navešaš na svoj lik, v Heroesih kratkoma- 
lo ni! Junake tu razvijaš izključno z odbiranjem 
nadgradenj veščin vsake tri do štiri stopnje med 
tridesetimi. Pri tem imaš običajno pet precej ra- 
zličnih možnosti. Čokati vesoljski marinec Tychus 
nadgradi svoj rotirajoči kanon ali poveča doseg 
granat, ki jih luča naokrog, oziroma vzame čisto 
tretjo veščino, s katero se teleportira skozi zid. Naj- 
pomembnejša odločitev te čaka na deseti stopnji, 

IGROVJE. 


ALL-STARJEV KRIŽEV POT : 


Hištorija herojev ima kar nekaj ironičnih zasukov. 
Zvrst je pred dobrim desetletjem začrtala modifi- — > - Mih > K 
kacija Defense of the Ancients za Warcraft 3. - ! K vse ga ia TER Ah 
Skokovito je zaorala po sceni in v nekaj letih pre- | x V s agi K 4V, 
rasla temeljno igro. Toda Blizzard po vsem sodeč i 
ni uvidel, kakšno zlato kuro ima na vrtu, in je stal 
križem rok! Avtorji moda so en za drugim odšli 
po svoje. Del jih je napravil League of Legends, 
drugi Heroes of Newerth, tretji so prebegnili k 
Valvu, ki je zasnoval Doto 2, komercialnega na- 
slednika modifikacije. d 
Tu sta se Blizzard in Valve čelno udarila, kajti Ne- 
vihtniki so imeli Doto za svojo. Šele takrat jim je 
postalo jasno, kakšno priložnost so zamudili. Sa- 
mi so takrat izdelovali le krmežljavo priredbo za 
- Starcraft 2 z imenom Blizzard Dot, ki naj bi rabi- 
4 la kot predstavitev orodij za izdelavo vsebine in 
ne bila samostojna igra. Po nič kaj vljudnem pra- 
vniškem žuganju je maja 2012 prevladal zdrav ra- 
zum in sloviti firmi sta se sporazumeli. Valve je 
lahko uporabil ime 'Dota', dočim je Blizzard svojo 
igro preimenoval v Blizzard All-Stars. 


—40b spodnjem robu vidiš peterico ikonic za veščine. V osnovi gredo po Liginem kopitu z eno pasivno in Hi 


mi na proženje. Toda odmikov je precej in talenti: CSD dodajo povsem nove, posajene v mesta vrstico više. 
ž no. dle dai. iii". 


Va TA / RJA 
4Tole j je golem, ki ga.je treba pretepsti, da zbereš dovolj mrivaških glav Za a priklic lastnega na karti Haunted Minesg r Ad 


Šefovske kreature kot ta imajo močne specialke, ki jih nakažejo,s smerniki, podobno kot v wo of anoraftui 
ze Za be di dia dia a A — v 


Sredi 2013 je padla odločitev, da to ne bo le mi- — 
mogredna igrica, saj da Viharniki potrebujejo pol- — 
nopravno Mobo. Oktobra so jo preimenovali v 
Heroes of the Storm in jo temeljito preobrazili. 
Oklestili so jo mnogih okorelih pritiklin, ki so bile 
ostanek nekdanje modifikacije. Prav zaradi tega je 
trajalo še leto in pol, preden je naposled izšla. 


ko moraš odbrati med dvojico ultimativnih veščin. 
Arthas more priklicati hordo nemrtvih in jih žrtvovati 
za življenjske pike ali zmaja, s katerim zamrzne nas- 
protnike. 

Ker v Heroes ni oklepov in sekir, odpade zbiranje ce- 
kinov, ki padajo z umrlih sovragov. To nadalje pome- 
ni odsotnost 'last-hittanja', torej mehanike, ki v Doti € d pote a gli iš) > | 
od tebe zahteva, da zadaš tarči zadnji udarec, če V Četice običajnih računalniških bojevnikov, Kakšno vidiš v zgornji polovici slike, tvori klasična kombinacija A 
hočeš njen plen. In posledično manko 'denyjev' - pri- mečevalcev, strelcev in enega coprnika. Slednji je važen, (Ker za seboj pusti gloalijo za zdravljenje poškodb. 
jema, ko lastnega miniona kresneš zato, da ga ni na- papa NJA — PRA. o de, da. — ema — PK] 
sprotni heroj. "BUUU!!", slišim krike iz ozadja. Bliz- 
zard je špil prevrel v brezokusno čorbo za predšolske 
otročaje in babice! Čakaj, ni še konec. 


Z udarnimi učinki Heroji res ne štedijo if ko se obe moštvi zadeta V množični boj, se bliska, da je vese- 


lje. Eksplozije hitro zapolnijo zaslon in kotv drugih sa igrah rabiš nekaj vaje, da razločiš, kaj se dogaja. 


LA 


"m . " 
-.. in še bolj ne — 
Tristezno karto iz Defense o the An a Č odi sasčč 
mih Eo sonia rk š a: 


ima sleherno se bi lastno temo, na kateri 5 zgra- 
jen najpomembnejši postranski cilj v boju. Egipčans- 
ka pokrajina Sky Temple ima tri obeliske z laserji, ki 
jih stražijo egipčanska božanstva. Če jih osvojiš, bo- 
do žarkovni kanoni rušili nasprotne utrdbe. 

)), — eu obrambno linijo. običajno sestavljajo duri, ki tudi poj prijateljske enote, in dva obrambna stolpa. Pomemben detajl je,.da ii . 
slednjim lahko zmanjka streliva Zatorej fiijno potrebujejo pomoč ekipe! Za obzidjem sta rada fontana za zdravljenje, ki je prva tarča za 
m Rs ———— rušenje, in še malo bolj utrjen gradič Tudi tale bo'padel, kajti Tychus je sprožil Ultimate i in z neba priklicakOdina, ki, pošilja raketne sale... o 
mis .4z di ne go di (t— PROJ udi 


V guickmatchu tir ni die iti skozi fazo izbire-junaka kot v TO JARCIO načinu, saj igraš z-izbranim. Iskalo 
se sicer trudi, da bi oblikovalo raznoliko ekipo, a včasih v njej vseeno manjka katera od pomembnih vlog. 


Ne — 


V Garden of Terror moraš pobijati pobezljane rastline 
in iz njihovih semen vzgojiti lastno zmutirano pošast, 
ki okoli nasprotnih postojank požene ovijalke in jih 
sesuje v prah. In tako dalje. Sleherna taka naloga od 
moštva zahteva, da skrene z glavnih poti in premlati 
kako računalniško beštijo, v zameno pa dobi oblego- 
valno napravo velike moči. Vsekakor pa moram izre- 
eno poudariti, da so ti cilji sekundarni zgolj po imenu, 
kajti v resnici so ključ do zmage! 

Tisti res bolj postranski detajli so v obliki raztresenih 
lokacij nevtralnih monstrumov, ki jih rukneš okrog 
kepe, da ti obljubijo poslušnost in gredo na juriš proti 
sovražni trdnjavi. Tako imenovana džungla iz Dote, 
kjer so nekateri farmali trume silicijčniških creepov, 
se je torej povsem umaknila opisanemu 'drugotne- 
mu' cilju in nevtralnim kampom. Ozemlja so stisnje- 
na in razdalje krajše, zato ne kolovratiš tri dni od ene- 
ga konca do drugega, marveč traja pet sekund, da 
naletiš na nasprotnika. Ker igra sili v zbiranje igralcev 
na ključnih točkah, neobhodno pride do vsesplošne- 
ga mikastenja, ponavadi že po dveh minutah! 

Vitka Moba 


Drugače povedano, Blizzardovci so genialno odrezali 
vse, kar je novincem doslej oteževalo vstop v žanr. 
Ker ni opreme, se prišleku ni treba mukotrpno dudla- 
ti vseh kombinacij mečev in coprniških klobukov, da 
bi lahko s svojim junakom sploh približno postal upo- 
raben. Tu greš nekajkrat čez spisek urokov, jih v bor- 
bi parkrat preizkusiš in že lučaš ognjene krogle levo 
in desno. Zaradi skupnega levelanja napake manj 
bolijo. Če te zakoljejo, ni konec sveta, dasi vsekakor 
ni dobro umirati, kajti preporodi trajajo vedno dlje in 
če si celo minuto odrezan od borbe, ekipa vseeno na- 
srka. A v splošnem je manj jeze zaradi začetnikov, ki 
futrajo ('feedajo') sovražno moštvo. Kletvice uzreš 
šele mnogo kasneje, med resnejšimi igralci. ln še to 
le iz lastnega tima, kajti sporazumevanje z nasprotni- 
kom sploh ni možno. 

Pravzaprav Heroesi odstranijo Dotino začetno fazo, 
tako imenovani 'laning', v kateri prvih deset minut ju- 
naki na svoji stezici zgolj nabirajo izkušnje in opremo. 


V HotS so zaradi rjagnetenosti in hitrosti boji že v 
prvih minutah skupinski in kaotični. Navdušujoče 


. kaotični. Četudi se mora špil otepati očitkov o popre- 


proščenosti, je grupno mlatenje tu najmanj tako srdi- 
to kot v katerikoli drugi areni. ln ker poteka skorajda 
od prve minute, okoli kopice različnih ciljev, kriki so- 
borcev in klikajoče označbe na karti vseskozi letijo 
sem in tja. Teamspeak buči od ukazov, ko napol 
mrtvi junaki s trohico življenjskih točk za las zbežijo 
nasprotni zasedi. Tu si po izenačenem dvoboju ravno 
tako prešvican kot po enourni partiji Dote 2. 

Kljub temu gre razumeti veterane, ki vihajo nos. Mno- 
gi s(m)o uživali ob grajenju spiskov opreme z inter- 
netnimi orodji, četudi je bilo zamudno. Najpomemb- 
nejši pomislek je, da krama v LoLu in kompaniji 
omogoča spremembe taktike sredi matcha in dina- 
mično prilagajanje nasprotni strategiji. Tega je v 
HotS brez dvoma manj. Takisto last-hiti in natančno 
klikotanje pomeni višjo spretnostno mejo, zato bodo 
Azijci bržkone ostali pri starejših naslovih. Heroes of 
the Storm bodo v arenski žanr privabili mnogo novih 
igralcev, ne bodo pa prepričali obstoječih pri- 
vržencev, razen nemara tistih docela izgorelih. 


Blizzardovo ognjišče 


Ker se je studio potrudil z dostopnostjo, ti ni treba bi- 
ti poznavalec njegovih špilov, da bi pograbil HotS. A 
kdor je že dosti časa prebil v Azerothu, Tristramu in 
ostalih lokacijah Warcrafta, Starcrafta in Diabla, bo 
gotovo našel več zase. Blizzard pač obvlada dovtipe 
in hudomušne podrobnosti iz obširnih izročil. Ogrom- 
no urokov je lastnih likom od prej: šaman Rehgar 
straši z bloodlustom, Thrall z windfuryjem. Drugi so 
enostavno smešni, na primer talent 'double dragon' 
pandice Ji Ji, ki namesto enega prikliče dva zmaja ... 
Likov je trenutno 37, od vseh doslej v besedilu našte- 
tih do Sylvanas, lllidana in legendarne zombijske 
gnusobe Stitches. Avtorji nameravajo dodajati nove 
na tri tedne. V tem mesecu dospe nihče drug kot Dia- 
blov Butcher! S krikom "fresh meat!", se ve. 

A globljega pripovednega ozadja osebe nimajo in ga 
tudi v HotS ne bodo dobile, ker nima lastnega doga- 
janja. Diablo in kompanija so se očitno spričkali 

o NDOLAOD— O 
Heroji so-načeloma po vlogah razdeljeni v'štiri razrede: vojščake, ašašine, tiste za podporo i in specialiste, kar 
4 V zena pomeni obleganje. A vloge niso tako zakoličene kotv Ligi-in premorejo tehki zanimivih odmikov. 38 


do SŽ ov ZG — 

okrog. tega, kdo je bil res vreden zmage v Big Brot- 
herju, in se tepejo. Kdor je občutljiv na te reči, naj 
špila ne jemlje preveč resno (saj se tudi sam.ne). Ta- 
kega utegne zaboleti srce ob pogledu na nekatere 
kožice, ki zerga Abathurja preoblečejo v otročiča in 
stasitega škrata Muradina v sladoledno vilo. Kot se za 
Nevihtarje spodobi, so se z videzom potrudili in Dia- 
blo v preobleki s plavutkami in škrgami je nekaj, kar 
bi nemara celo nabavil ... 

.. če ne bi bilo tako drago. Saj razumem, da morajo 
služiti, toda cene v štacuni so še bolj navite kot v Lea- 
gue of Legends! Če hočeš junaka odkleniti koj, te bo 
stalo od štiri do deset evrov oziroma nekaj tednov 
igranja. Kožice segajo od pet tja do dvajset evrov za 
samoroga, ki serje mavrico. Ni malo, kajti ko sešte- 
ješ, koliko bi dobil za recimo 50 apoenov, nabereš za 
kaj klavrn skupek. Posebno tečno je, da v štartu ni- 
maš odklenjenega niti enega lika in moraš izbirati 
med šesterico začasno dostopnih tisti teden. 


Zadnjega dinga še ni 

Kritike moram nadaljevati pri načinu iskanja soigral- 
cev. Če se skupaj najde deseterica znancev, lahko 
ročno oblikuje spopad, dočim ima posameznik na 
voljo tri glavne moduse: boj proti računalu, guick- 
match z enim junakom proti živim igralcem in kla- 
sično počasno odbiranje s spiska šampionov. Vkup- 
metanje ekip poteka hitro in če imaš Heroese takole 
za ob malici, nimam pripomb. Tudi do štiri prijatelje 
lahko povabiš v druščino. A kakor hitro bi rad postal 


——xa 


s od 


PO 


DL mu ri 
pro in ti postane važno zmagovanje, NI. da 
je iskalo soigralcev hudo primitivno. Redkokdaj 
mu.uspe napraviti izenačen boj. Ranked play z iz- 


» biro likov močno zaostaja za tistim iz Dote, saj ju- 


nakov med izbiro ni moč benati ali lika zamenjati s 
soborcem kot drugod. Studio bo moral to urno 
nadgraditi. 

Še zlasti, če kani s Heroes of the Storm res naska- 
kovati e-športno sceno, kot trdijo. Ta hip namreč 
uravnoteženost šepa. Nekaj herojev je podhranje- 
nih, drugi so absurdno premočni. Blizzard gotovo 
ni tvrdka, ki bi jo morali kot otroka učiti, kako se 
streže nalinijski igri. Toda ko gre za naprednejše 
lastnosti HotS, kot sta igralno ravnotežje in nalinij- 
ske funkcije, se niso izkazali. 

Heroes of the Storm tako izpadejo kot odličen špil 
za začetnike, dočim jim do dobrega tekmeca uve- 
ljavljenim velikanom še nekaj manjka. A odveč je 
na tem mestu jadikovati, saj bo igra že čez nekaj 
mesecev verjetno drugačna. Blizzard jo bo ned- 
vomno vzdrževal, razvijal in skušal zlevelati do tja, 
ko bo lahko spustila svoj 'ultimate'. 


Bržda se je ekipi ravno zaradi poenostavljenesti in mbfjša vloge kiksov laže pobratij po slabšem začetku 
kot v sorodnih špilih. Tudi ko ti sovrag trka na duri;je:še moč obrniti potek, in matchi so napeti do konca. 

Linksys", vodilno podjetje v 
omrežnih rešitvah za dom in mala ter 
srednje velika podjetja, je oznanil 
prodajo več kot 
100 milijonov 

žičnih in brezžičnih usmerjevalnikov 
po vsem svetu. Linksys je prvič 
predstavil svoje domače rešitve 
decembra 1999, ko je na trg lansiral 
prvi usmerjevalnik za splošno rabo 
EtherFast Broadband Cable/DSL s 4- 
portnim stikalom - BEFSR41. Ta 
usmerjevalnik je postavil temelje 
vzpostavitve interneta v domovih 
potrošnikov. Danes, 16 let 
kasneje in z več kot 60 
različnim ii 
usmerjevalniki, ki 
povezujejo stotine milijonov ljudi in 
naprav z internetom, je Linksys 
dosegel mejnik, ki ga je pred tem 
uspelo doseči le malo izdelkom. 


Poiščite svoj izdelek Linksys pri 


svojem odličnem prodajalcu, 


kjerkoli v Sloveniji! 


LIN<SYS 


PERFORMANCE PERFECTED" 


rose" 
MNCOGNTE 


Aggressor se gre slepe miši z mačkami, ki 
imajo jekleno kožo in rentgenski pogled. — jekleno kožo in rentgenski pogled. 

napeto vzdušje v čudovit slog 
in liki v domišljeno potezno ti- 
holazenje v kratka x neraznoli- 
ka prizorišča x Klei Entertainment 


HOURS REMAINING 32 
DAY02./ 16:07:09 


Žarkovne prepreke in kiborški varnostniki so zahojeni nasprotniki. A tudi 
tvoji junaki znajo med drugim neopazno špegati izza vogala in početi zasede. 


om Cruise alias superagent Ethan Hunt v filmih 

Misija nemogoče zelo rad uporablja visokoteh- 

nološke igračke, s katerimi pleza po nebo- 

tičnikih in se šemi v druge osebe. Huda zaba- 
va. A pomisli, kakšen bi bil šele videti v letu 2074, ko 
si bomo ljudje dolvlekli piratske filme direktno v 
možgane in zjutraj vodili na sprehod robotske pse. 
Najbrž podobno kot liki v Invisible, Inc., presenetljivo 
dobri indie kiberpankovski poteznici, v kateri več kot 
hiperrafalne brzostrelke štejejo pretkanost, skrivanje 
pod mizami in posebno močni elektrošokerji. Ne, re- 
sno, takšni, ki prebijajo okep in človeku brišejo spo- 
min. Očitno Musk do takrat že pošteno razvije viso- 
konapetostne baterije 


Kibercefizelj 1.0 


Nevidnost se prične z izdajo, saj tvojo supertajno or- 
ganizacijo nekdo še bolj tajen začopati in skoraj v ce- 
loti izbriše z obličja Zemlje. S peščico preživelih agen- 
tov in zmedeno umetno inteligenco Incognito pod ro- 
ko imaš tri dni časa, da pridaniče najdeš ter jim vrneš 
milo za drago. Nato bo Incogniti zmanjkalo elektrike 

Incognitin hekerski pogled v omrežena nedrja prizorišč je pravzaprav samos- 
voja miniigra. V njej z izbrano četverico veščin napadaš sovražno programje. 


invisible, ine. 


na zračni ladji in bo zafurala depro v nepovrat. V tem 
skopo odmerjenem času je treba napadati korporacije, iz 
vsebine njihovih strežnikov dognati, kaj vraga se dogaja, 
in z njihovimi igračkami dobro opremiti ekipo. To pome- 
ni ogromno premerjanja sterilnih hodnikov korporativnih 
pisarn in futurističnih laboratorijev, prelestno izrisanih v 
izometrični podobi s čudovitimi stripovskimi liki. 
Invisible po videzu in osnovnem ustroju spomni na neda- 
vne Shadowrune in XCOM, saj gre za moštveno potezno 
igro. Nalog se običajno lotevaš z do štirimi junaki, ki mo- 
rajo ukrasti podatke, predmete ali ljudi ter jo pobrisati, 
preden jih dohitijo krogle varnostnih služb. Čuvaji prihod- 
nosti so vsi po vrsti specialci, oblečeni v tankovski oklep 
in celo z očmi, ki vidijo za hrbet. Tu se špil odmakne od 
običajne izkušnje v žanru, saj je streljanja malo. Vsak 
stražar ima srčni senzor, ki zazna njegovo smrt in poveča 
stopnjo preplaha na misiji. In tega res nočeš, kajti takrat 
se dvignejo požarni zidovi naprav. Iz stropov pogledajo 
dodatne kamere in naposled se začno v level teleportirati 
trume elitnih soldatov. 

Tvoj cilj je priti čimdlje neopažen in, če ne gre drugače, 
nasprotnike uspavati z električnimi sunki ali kemičnimi 
pripravki. Motriti je treba kote vida kamer in patruljne po- 


" Treh dni kampanje (v igrinem času) se ne da podaljševati. Ko je ura 
čas, nastopi finalna misija ne glede na tvojo siceršnjo uspešnost. 


ti varnostnikov ter paziti na zahrbtna tipala hrupa. 
V veliko pomoč je Incognita, ki zna hekati senzor- 
je, energetske prepreke in patruljne drone. Ko s 
kombiniranjem veščin agentov in Incognite zvito 
suneš podatke iz trikrat zapahnjenega sefa in jo 
podurhaš, ti zaigra srce. Ampak potem ti Invisible, 
Inc. pokaže, zakaj sodi tudi v žanr roguelike ... 


Game Over 


En trenutek se hehetaš neumnemu stražarju, ki si 
se mu skril za omaro, nakar ti za vogal nenadoma 
zabriše drona s kamero in zakriči: »AHA!« Še hujše 
reči sreča Incognita, ki se mora spopasti z nevar- 
nimi obrambnimi programi, Daemoni. Stopnje se 
vsakič zgradijo naključno, a so večinoma prefinje- 
no izdelane tako, da moraš pošteno tvegati. Je bi- 
stro pregledati še tisto odmaknjeno sobo, v kateri 
se nemara skriva plen, čeprav imaš sumničavega 
stražarja tik za ritjo? Stopnja alarma namreč vsa- 
ko potezo samodejno malo zraste in če si preveč 
lakomen, se hitro lahko zaštrikaš. Napake pa so 
nekaj, kar ta špil nerad odpušča, saj shranjevanja 
ni. Na nižjih težavnostih lahko čas nekajkrat pre- 
vrtiš za potezo ali dve nazaj, na začetniški tudi po- 
navljaš ves level. Toda na normalni imaš en prevrt 
in to je to. Taka neizprosnost poskrbi za napeto 
vzdušje, saj tvoja skupinica dostikrat le za mišjo 
dlako odnese celo kožo. 

Hkrati moraš za polno izkušnjo špil dati skozi 
večkrat. Ne le zato, ker umreš, temveč predvsem 
zato, ker je kampanja precej kratka, za recimo pol- 
drugi večer igranja. Kot je za žanr značilno, šele ob 
ponovnih poteh skoznjo vidiš vse like, opremo, so- 
vražnike in izzive. Vsakič odkleneš kakšno novo 
stvar, ki ti je potem na voljo v novi igri, in nekateri 
tako pridobljeni kibernetski vsadki znajo precej 
spremeniti pristope. Kljub temu pa kratkost pusti 
neprijeten okus, saj moštvo ravno prav opremiš z 
oblekami za nevidnost, ko je že konec. Tudi štorija 
se ne uspe dobro razviti in spisek prizorišč takisto 
ni prav raznolik. A tem pomislekom navzlic je Invi- 
sible, Inc. simpatična in napeta igra, ki jo za dvaj- 
setaka toplo priporočam. Napravili so jo Kanadča- 
ni Klei Entertainment, ki so nam dobro znani po 
neodvisniških uspešnicah Mark of the Ninja, Don't 
Starve in Shank. Še kakšno poteznico, prosim! 

tvaritelj niza 2D-pustolovščin Black- 

well Dave Gilbert s svojo firmo Wad- 

jet Eye Games že desetletje napravlja 

solidne avanture. Zadnjih pet let pa 
tovrstne izdelke tudi pomaga izdajati majh- 
nim garažnim skupinicam. Pod njegovim 
okriljem sta tako izšla solidni znanstveni 
fantastiki Gemini Rue (J214) in Primordia 
(J237). Najnovejši Technobabylon je sličen 
in prav tako ustvarjen z malce dotrajanim 
orodjem Adventure Game Studio. Toda sta- 
rikava tehnična plat je moteča vsega pet mi- 
nut, kolikor traja, da te posrka nadmočna 
vsebina. 


V letu 2087 na Zemlji marsikaj ne štima. 
Max in Charlie sta preiskovalca, ki se trudita 
vnesti nekaj reda v kaos velemesta Newton. 
Po njem hara kriminalec, ki krade vsebine 
možganov in za seboj pušča trupla. V mestu 
živi tudi punca Latha, zasvojena s spletom, v 
katerega se raja priklaplja s kibermeditacijo. 
Izmenično vodiš vsakega posebej, prosto 
preklapljanje pa pride na vrsto šele tik pred 
koncem. Igra je tipska pustolovščina, torej 
je veliko pobiranja, rabe in kombiniranja 
predmetov ter še več pogovarjanja. Zato je 
pohvalno, da so dialogi oddrdrani nadpov- 
prečno. 

Čvek je nasploh v ospredju, kar ob odrasli 
zgodbi, kakovostno zastavljenem svetu ter 
mnogoplastnih in dinamičnih likih ne prese- 
neča. Vsaka od treh glavnih oseb skriva šte- 
vilne skrivnosti in je deležna konkretnega 
razvoja. Čarli ne more preboleti smrti žene, 
ne mara preveč za tehnologijo in je pretirano 
pravičniški. Njegova sodobnejša partnerka 
Max je čisto nasprotje, saj ji dogajajo ničle in 
enice ter zamorjenca vselej skuša vedriti. 
Latha po drugi strani životari v zanikrnem 
brlogu in je večino časa vštekana v Trans, 
kot pravijo navideznoresničnostnemu med- 
mrežju. Še preden lahko rečeš 'kiberpank', 
se bodo niti prepletle na nesluten način. Pre- 
senečenja in preobrati so v štorijo nametani 
z lopato, obenem pa ni cenenih trenutkov. 
Vse deluje pristno, verjetno in naravno, kar 
scenarij napravi hudo všečen. 


Krasni novi svet 


Del čara je, da zgodovina distopičnega sveta 
ni natančno razložena in da so luknje na 
pravih mestih, tistih, ki jih zapolni igralčeva 
domišljija. Če na žepnem računalu vsake to- 
liko prebereš novice, izveš o razdeljenosti 
Amerike na dva dela, ki se sovražita. Ali pa 
med pogovorom slišiš o jedrski vojni, ki je 
velik del planeta prekrila s pustinjo, in o izu- 
mrtju tigrov. Drugič srečaš azijsko umetno 
pamet in si poučen, da je tam še vedno živ 
komunizem. Nekatere stvari se pač ne spre- 
menijo. 

Med njimi smo ljudje, ki ob gromozanskih 
Aljih, kakršen je Central, ki upravlja z me- 
tropolo, toliko jasneje kažemo svoje člo- 
veške hibe. Zlasti glavna trojica, a obstran- 


naizust 2015 


haoylon 


ski liki ne zaostajajo. Vse ni smrtno resno - 
narežal sem se denimo pridigarju, ki je v za- 
poru našel Boga. Po novem ne dila droge za 
keš, marveč za donacije. Ob tem ima ple- 
menit namen, saj skuša zasvojence z vir- 
tualnim svetom prepričati, da so telesni 
užitki boljši in da bodo skoznje slejkoprej 
našli pot do odrešitve. 

Par manjših dogodkov ima sicer različne 
razplete, a je fabula sicer premočrtna in ko- 
nec en sam. Je pa res kul praktično na vsa- 
kem koraku videti večrešljivost. Dečva se 
mora pretihotapiti v klet, ki jo straži nabilda- 
nec. To lahko stori tako, da mu napravi us- 
lugo, oziroma iz avta izmakne pajser, odpre 
rešetko v kanalizaciji in se vtihotapi. Ja, paj- 
ser je celo v bodočnosti vsenamensko orod- 
je. Takisto more pokvariti luči in smukniti 
mimo tipčka, ki ima jalove bionične oči. 

Pri tem velja poudariti, da je zajebanost ra- 
vno pravšnja in se igranje redko zatakne. Če 
kateri izmed junakov umre, se čas v sekundi 
prevrti tik pred pogubno dejanje. Tudi čudni 
ZFjevski predmeti so dobro opisani in glede 
rabe ni dvoumnosti. Tak je plastelin, s kate- 
rim možgan spojiš z mašinerijo. Carsko je še 
preklapljanje med navidezno in pravo re- 
sničnostjo. Ko Latha išče izhod iz zaklenjene 
sobe, se zna povezati z umetno pametjo v 
ključavnici in mikrovalovki. Ne samo, da z 
njima čveka, temveč pečko v fizičnem svetu 
okuži s trojancem. Ko vidi, kako to vpliva na 
njuni že tako odbiti osebnosti, se lahko sa- 
mo še reži. Osebnosti in spomine strojev je 
prav tako moč kopirati in prenašati med nji- 
mi, s čimer recimo ustvariš gobčen in navi- 
han mitraljez, ki bo jako ustrežljiv. Ko mu 
priskrbiš municijo, postane hudo uporaben 
zaveznik. 


Sanje o električni 
drobnici 


Resda je ločljivost supernizka in na širokem 
zaslonu gledaš črne robove, vmesnik pa je 
mestoma neroden. Tudi kak hrošček se naj- 
de - sam sem imel največ težav z zatikanjem 
ob prehajanju med zasloni. A na končen vtis 
zamerice ne vplivajo. Dejstvo je, da Techno- 
babylon skozi ducat ur vleče kot hudič, za 
kar so zaslužni hudi pisci, ki so ustvarili pri- 
stno bladerunnersko vzdušje. Za primernih 
15 evrov na Steamu tako dobiš odraslo ZF- 
avanturo, ki možgane spodbudi z miselnimi 
zagonetkami in filozofskimi ter etičnimi vpra- 
šanji. Mar to pomeni, da smo dobili novi Be- 
neath a Steel Sky? Ne čisto. Bomo pa z zani- 
manjem spremljali, kam nas bodo Techno- 
crat Games popeljali v prihodnje. 


Techno se všteka v Trans. Ven ne 
pride, dokler ne zmanjka elektrike. 


odrasla zgodba v pristen 
dodelani liki 


ZF-svet 
predstavitvena in vmesniš- 
ka okornost 

stati sam v gozdu zna biti sila neprijetna izkuš- 
nja. Zlasti za mestne škrice, pa otroke in vraže- 
verne. Od povsod se slišijo nenavadna škrab- 
ljanja, med grmovjem šumi in se nekaj splaši, 
krošnje so kakor šape in tla pod nogami izdajalska. Niso 
redki, ki so v hosti tako izginili za vekomaj. Po razumski 
razlagi so padli v zijalko, izčrpani obležali ali jih je snedla 
lačna žival, kajti naokoli lazijo medvedi, risi in voleje. V 
redu. Razumljivo. 
mo z gozdovi, je napletla čuda alternativnih razlogov, 
čemu se po njih ni dobro potikati. Vile in duhovi, volko- 
dlaki in strahovi, oživelo drevje, otroke jedoče coprnice, 
hud pesjan, ki se futral je z ljudmi - vse to naj bi prežalo 
v divjini. Naravne in nadnaravne nevarnosti preživijo le 
močni, zviti junaki. V klasičnih pravljicah so to Rdeča ka- 
pica, ki volku zavda, in Janko in Metka, ki ljudožersko 
čarovnico iz pragozdnih temin spečeta v njeni lastni peči. 
V novejših pripovedkah, ki jih številnim predočijo video- 
igre, pa na to vižo srečamo Geralta. 


Če bi Aragorn mesen postal 


Geralt iz Rivie je eden od witcherjev, mutiranih lovcev na 
pošasti, in osrednji lik povesti poljskega pisca Andreja 
Sapkovskega ter tretjeosebnih frpjev varšavskega za- 
ložnika CD Projekt. Knjig o witcherjih oziroma 'wiedzmi- 
nih' v slovenščini nimamo, zato pa se je tolikanj bolj uve- 
ljavila serija kompleksnih, samosvojih srednjeveških ig- 
ranj vlog, ki je dospela že do trojke. Bojda je to zadnji špil 
z Geraltom v glavni vlogi, in škoda, če bo res tako, saj je 
postavni belolasec ravno pravšnja mešanica čarovniške- 
ga in človeškega, popolnega in nepopolnega, da se ti 
priljubi. 

Njegova dokaj podrobna fantazijska dimenzija je polna 
bojev za oblast, epskih bitk in obračunov s pošastmi, a 
hkrati ostudnih smrti, žretja, pitja, dretja in fuka. S tem 
Witcher slično Igri prestolov počloveči odmaknjeno hlad- 
nost Tolkiena ter Dungeons 6 Dragons, kjer se napaja. 
Prav zaradi tega slikanja nepopolnega človeškega bitja v 
neprizanesljivo realistični podobi (s kupom jošk) je mar- 
sikateri ljubitelj žanra zadržanega diha čakal na menda 
najlepši, največji in najbolj svobodni del serije. Zdaj je tu. 
Wild Hunt. 

V močvarah pogosto naletiš na vodne kadavre. Včasih skriptano, včasih ne- 


predvideno. Monstrumom lahko z bombo uničiš gnezda, nakar res dajo mir. ) £) 

Rdeča nit trojke je neposredno navezana na predhodnico, As- 
sassins of Kings. Tam je Geralt dolgo in zavito lovil morilca kra- 
lja Foltesta ter vmes spoznal oziroma znova srečal številne prija- 
teljske ter sovražne like. Mnogo se jih zdaj vrne, toda v ospredju 
je nekaj, s čimer se Geralt srečuje že dolgo: Wild Hunt oziroma 
divja jaga. Horda okostnjaških jezdecev, ki topotajo čez nočno 
nebo, je našega čarovnikarja miselno nadlegovala že v enici. 
Zdaj pa se otipljivo zgrne nad Geraltovo učenko Cirillo. Ta je da- 
$ leč od pomoči potrebne ubožice, saj se je učila za witcherko in 
w 


Fuk je Geraltu v kratek čas 


zna dobro vihteti meč. Še več, vsled starodavne krvi poseduje 
nadnaravne moči, zaradi katerih se je hoče Jaga polastiti. A naj 
bo še tako spretna, ne more se upreti rusim jezdecem, kakor jim 
pravijo vilini. Ko 'Ciri' izgine, se Geralt zapodi za njo, kar ga od- 
pelje na najveličastnejšo avanturo doslej. 

Po novem ne gre več toliko za urejanje krovnih, političnih in ce- 
sarskih zadev, na katere se je osredotočal Witcher 2. Te so sicer 
še zmerom prisotne v spopadih dveh velikih kraljestev za leben- 
sraum, toda bolj izpostavljena je osebna nota. Geralt je na pro- 
pagandnih materialih videti kot tipičen jeklenočeljustni herojski 
zajebanec, čigar življenjski smisel je paranje teles na dvoje. To 
'Klavec iz Blavikena' seveda izdatno počne, a v poteku Wild 
Hunta se mi je bolj kakor prej razkrila njegova osebna, človeška 
plat, ki kljub vsem mutacijam in treningu ni odmrla. No, vsaj jaz 
nisem hotel, da bi, kajti v dialogih in drugače bi se lahko odločal 
za neusmiljenost in zadrtost. Toda ker sem ga igral kot pre- 
cejšnjo dobričino, sem izkusil, kako je štorasto izpovedal ljube- 
zen, rešil prijatelje in meščanom delil koristne nauke. 

To pa še zdaleč ni kraj nepričakovane intime v Witcherju 3. Dol- 
ge debate s kolegi, večna spogledovanja s posebnimi izbranka- 
mi, kjer si je moč z enim odgovorom zagotoviti toplo posteljo ali 
brco v rit, družinske tragedije brez sladkobno srečnega konca, 
kot je tista Krvavega barona, kjer v končni fazi razumeš vse vple- 
tene ... Včasih je ta drobnogled pretresljiv. K temu prispevajo 
javna sežiganja čarovnic in menokožcev, priklepanja obsojenih 
nesrečnic h kolu na samotnem otoku, umori iz ljubosumja, iska- 
nje močvirske okrutnice, ki si kuha majhne otroke, rezanje ušes, 
eksplicitno govorjenje o mučenju in podobno. Na take drobne, 
občasno geekovske usode (umaknjeni mečoklepec Hattori :)) 
naletiš, ko na konju topotaš, peš vandraš ali se s čolnom pre- 
važaš po Severnih kraljestvih. Enem najbolj krutih in istočasno 
najčudovitejših krajev, kar sem jih imel izkusil v več kot dvajse- 
tih letih obsežnega ukvarjanja z videoigrami. 


Trojica barjanskih coprnic je do obisti pokvarjena, po videzu pa naravnost 
ostudna. Babure nosijo jasen znak slovanskega izročila, kar je močna plat igre. Wi 


Sem in tja se znajdeš na nepredvidenih lokacijah, kot je ob ladji, odloženi na 
vrh gore. Aktualni kvest se kliče The Last Wish — po prvi knjigi o veščecu. 


Kakor pod Mangartom in Peco 


Witcher 2 sicer ni bil linearen, vendar se na obiskane lokacije ni- 
si mogel več vrniti. Trojka to omejitev odpravi in se umesti v 
pretežno odprt svet. 'Pretežno' pomeni, da je sestavljen iz več ob- 
močij, med katerimi po mili volji prehajaš. Tvori ga več ozemelj, 
tako majhnih kot jako velikih, ki so sami po sebi tako zajetna kot 
celotna površja manj častihlepnih špilov. Temeljnemu No Man's 


y si veki gat Vonn Landu, kamor prideš po ne predolgem uvodu v zamejenem Whi- 

x >N udih lal ! ik - f k ft: te Orchardu, kar noče biti kraja. Dobrave, livade, gozdovi, hribi, 

1 ceni in zobatega plena je v divjini ničkoliko, tako da ima "Wild Hunt' VW. | prepadi, barja, močvare, vasice, gradovi, utrdbe, pa konkretna, 

| še drugačen pomen. Občasno me je špil spomnil na Monster Hunterja. M kej organsko zgrajena mesta s pristno arhitekturo, kjer lahko brez 

trohice včitavanja vstopiš v marsikakšno hišo, se spustiš v kana- 

 Yennefer, stasita Yennefer. No, fuk ni ekspliciten in bolj kot igraš, jasneje lizacijo in se s cerkve na griču zazreš daleč prek dežele ... Fan- 

ad ti je, da čarovničin telesni prelest ni vreden kapric, ki jih prizadeja Geraltu. tastičen je občutek srednjeveške realnosti, ravno zadosti ceplje- 
ne z nadnaravnim, da je skrivnostna in vznemirljiva. 

— —e Vistam ni kraja in želiš si, da bi lahko tam ostal za vekomaj, sre- 

Po h — om di pšeničnih polj in odmaknjenih koncev, ki nenehno strežejo s 

| presenečenji. Naj bodo to špilje, v katerih se skrivajo neznani 

4 monstrumi in bajna bogastva, neznanci, ki dajejo kveste, ali 

AI ' zgolj spremenljivo vreme, ki se iz sončnega urno pretvori v ob- 


lačno, v rahel dež, v nevihto. Tedaj nebo parajo strele in drevje 
se krotoviči v burji, izmed debel se prikažejo volkovi ali v daljavi 
na polju opaziš, kako tik nad tlemi lebdi razcapana prikazen. 
Hudo in še za magnitudo bolje kot v Dragon Age: Inguisitionu. 
Zlasti, če si Slovan oziroma Slovenec, ki bo užitek našel v mito- 
loško in drugače domačnih pojmih (Maribor, Triglav, Stjepan, 
lager, vodka ...) ter v fantastičnem soundtracku. Ta se zanaša 
na ljudsko glasbo in poljsko petje, ki zveni na moč naše. 

Sem in tja si je vredno vzeti čas, da se ustaviš in prisluhneš, kaj imajo 
povedati naključni mimoidoči in tamsedeči. Nekatere debate so za crknit. 


Zelo kmalu ti je omogočeno upravljanje čolnov, ki gredo kar sami od se- 
be. Tudi rikverc. Takisto se je moč v rekah in jezerih potapljati. Zakladi! 


Najbolj direktno uporabna čirula je igni, izbruh ognja, na katerega je občut- 

Kopališče je namenjeno zlasti paši oči na postavnih dojiljah. Witcherjev svet 
do žensk ni posebej prijazen, a dosti jih je, ki so si v njem izborile mesto. 

Kamorkoli greš, te čakajo čudesa, tudi pozneje v obsežni vi- 
kinški deželi in goratem witcherskem gradu. Sploh mi ni treba 
omenjati, da se kakor v predhodniku dan in noč menjavata ... 
da naokoli masovno postopajo ljudje, ki živijo lastna življenja, 
pojejo, opravljajo, delajo, pljuvajo, se dolgočasijo ... ter da je 
moč hitro skakati med kažipoti, kar prihrani veliko poti. Vse to 
je samoumevno za CD Projekt in Witcherja, ki je z dvojko nehal 
biti frpjski underdog ter postal velikokalibrsko žanrsko orožje. 


Ko te Poljak na gobec 


A divji psi in prikazni so še najmanj, na kar naletiš. Witcher 3 je 
nabito poln raznoraznih sovražnikov, ki postavljajo na preiz- 
kušnjo Geraltove naraščajoče veščine in zmerom boljšo opre- 
mo. Nekateri so nanizani na rdečo nit, ki te sčasoma popelje v 
finalne boje z Wild Huntom, recimo šefi, na katerih bi morali ta- 
ko kot v dvojki še nekoliko delati. Smrtnjaški poveljnik s čaro- 
dejskimi sposobnostmi, arabski džin, gozdni duhovi - malo jim 
manjka žmohta in zanimivih vzorcev. Na druge naletiš naključ- 
no med rajžanjem, tretji pa so povezani z obstranskimi zadolžit- 
vami. Mednje sodijo pogodbeni lovi v slogu Monster Hunterja, 
za katerimi se skrivajo najbolj ostrozobe in podivjane beštije - 
troli, velegrifini, skeletna nakaza z jelenjo lobanjo, zmaj. 

Preden jih ugonobiš, je treba konkretno nabildati. Geralt izkuš- 
nje ob prehodu na naslednji nivo tradicionalno pretopi v točke, 
ki jih nato po mili volji vlaga v razvejano drevo. Za vojskovanje 
najpomembnejša sta razdelka, ki se tičeta mečevanja in od prej 
znanih podpornih čarovnij, s katerimi nasprotnike zažge, jih 
zmede ali si nadene začasni magični ščit. Z vlaganjem si zago- 
tovi močnejše inačice teh coprnij in pridobi sprva neobstoječe 
sabljalske poteze, kot je poblaznelo vrtenje okrog osi. 

Docela realnočasovni, arkadni boj v Witcherju 3 zna biti okoren 
zaradi Geraltovega nekoliko tovornjakarskega premikanja, ne- 
zanesljivega preklapljanja med tarčami in hroščev. Prav tako 
spočetka deluje plitek in neumen, zlasti če igraš na kaki od 
dveh nižjih težavnosti. A kot je nespreten in ne najbolj privlačen 


GERALT, FANTIN ZA VSE 


Naš veščec ni le bojevnik in mag, ampak hkrati alkimist. Po 
Pehtinem načelu 'za vsako jamrungo rož'ca raste' širom 
dežele nabere na desetine različnih zeli, ki jih nato z drugod 
nabranimi elementi združuje v raznorazne arcnije. S tem prav 
dobiš občutek, kako so bili ljudje včasih povezani z naravo. 
Plat je še bolj izražena kot v Witcherju 2 in omogoča cmarje- 
nje bogatega niza napojev in olj, ki so v veliko pomoč v bojih. 
Le preveč jih ne sme žlampati, saj se lahko zastrupi. 

Takisto je močno izražena obrtniška, craftarska plat, kjer 
sam ali s pomočjo obrtnikov iz nabranih materialov sesta- 
vljaš boljšo opremo. Kakor rožic je tega cel kup in marsikdo 
bo zaradi zakompliciranosti vse skupaj enostavno prezrl. Tu- 
di to je mogoče, saj je dosti že narejene opreme, med drugim 
nadmočnih 'witeher setov'. A je neko zadovoljstvo v tem, ko 
na najbolj nenavadnih krajih, od samotnih stolpov do pečins- 
kih globočin, nabiraš načrte za superiorno robo, nakar si jo 


daš skovati za težko prislužene krone in greš jebat mater 
onemu wyvernu, ki te je že petkrat ugonobil. Skoda pa, da je 
inventar za hitro in praktično ubadanje s stotinami predme- 
tov preveč neroden in mu manjka marsikaj. 

Nekateri dialogi so časovno omejeni in za odgovor se moraš 5, oi 
odločiti, še preden se izteče čas. Boš Triss kress-nil ali ne? — %-. 


1.2 
MA. Z 


4 Mestni trg je živ in okoli so nanizani trgovci, ki ti popravijo zdelano opre- 
mo ali menjajo valuto. A vsak ima omejeno količino novcev, tako kotti! k. 

ves uvajalni del, ki vodi v odličnejše zadeve, se 
oplemeniti tudi mlatenje. Resda nabor potez 
ostaja dokaj osnoven - hiter in močan zamah, 
skok proč, preval, blokada, prestrezanje. Ni več 
stamine, ki je bila v Assassins of Kings dokaj 
važna. Toda s 'konzolno' poenostavitvijo boja 
zvečine niso poneumili, temveč so ga naredili 
bolj razumljivega in tekočega. Na višjih dveh 
težavnostih se moraš dobro postavljati v pro- 
storu, izkoriščati vrzeli v sovražni obrambi, pre- 
učevati nasprotnikove vzorce in se zanašati na 
opremo. Sem sodijo magija, samostrel, bombe 
in alkimistični zvarki. Napoji te naredijo učinko- 
vitejšega proti nekaterim vrstam gnusob, rezila 
oplemenitijo olja, zdravljenja ni moč uporabljati 
v nedogled, bombe se povezujejo z magijami. 
Imaš recimo tako, ki naredi vnetljivo meglo, in 
ko vanjo nameriš plamen ... 

Saj ne, da je Witcherjevo realnočasovno tretje- 
osebno garbanje fantastično globoko in tehnič- 
no vrhunsko dodelano. Nekateri enostavni pri- 
stopi so prepogosto učinkoviti, prav tako ti ni 
treba študirati šibkih točk zverinjadi, temveč 
pogledaš v bestiarij in takoj vidiš, na kaj je neka 
spaka občutljiva. Je pa boj vobče soliden, 


gre na obisk na Geraltovo riviero. Tam 
preživi krasne, krvave in občasno posper- 
mane fantazijske počitnice. 


pisan, prepričljiv, sapo jema- 
joč, domala odprt svet v raz- 


nolikost početij in odličnost za- 


dolžitev v udaren, prilagodljiv boj v slo- 
vanska prežetost v dolgovezno oponašanje 
detektiva x pokroviteljstvo x mošnja manj- 
ših motenj CD Projekt 

uživantski in spektakularen, med drugim zaradi 
Geraltove nagnjenosti h krvavemu sekanju glav 
in razčetverjanju. V toku dolgometražne odpra- 
ve, ki za osnovno početje terja petindvajset ur, 
ob temeljitem brskanju po deželi pa jih vzame 
več kot dvesto, se ga stežka naveličaš. 


Širni vsebinski kolaž 


Takisto se stežka naveličaš celotne igre, ki bi 
morala ob taki obsežnosti vsaj nekje klecniti. 
Dobro, saj občasno je res neznansko veliko go- 
vora med liki, ki se ga ne da sceloma presko- 
čiti. In morda je v globalu, ko se ozreš nazaj, 
Geraltovo iskanje Ciri posiljeno zapleteno, ka- 
kor da so hoteli prejo čimbolj raztegniti in prine- 
sti noter vse važne osebe od prej. Osebno mi ni 
bil nakladaški pavovski bard Dandelion nikdar 
pri srcu, a se njega reševanju nisem mogel 
ogniti, dočim mi je trojček Geraltovih ljubavnih 
coprniških objektov (črnolaska - svetlolaska - 
rdečelaska) deloval le preveč klišejsko. 

Toda marsikaj si je moč urediti in razporediti 
povsem na lastno pest. Akcijo v zadnjem aktu 
si nezanemarljivo oblikuješ s predhodnimi odlo- 
čitvami in številne misije so vnovič rešljive na 
več načinov, kar je osvežujoče napredno. Pone- 
kod se aktivno odločiš med bojem in bese- 
dičenjem, kar oboje pelje naprej, vendar ne nuj- 
no do istega razpleta. Drugod nekaterih delov 
vsebine sploh ne vidiš, ker si jih spregledal, se 
nisi potrudil do stotnije vročih točk na zemljevi- 
du ali nisi prečesal okolice, kjer se skrivajo neo- 
značeni kvesti. Nekatere naloge so vnovič tem- 
pirane oziroma izvršljive le ob določeni uri. Tre- 
tje pa imajo daljnosežne vplive - namesto, da bi 
se s sitnimi vojaki v krčmi stepel, jim plačaš pi- 
jačo, in ko jih naslednjič srečaš, imaš manj te- 
žav z vstopom v trdnjavo. Tako ne le, da imaš 


Nekje na polovici igre si zrel za uspešen 
izlet na hladno, snežno otočje Skellige, na? 
kjer bivajo takile krepki vikinški bojevniki. 

lahko ob naslednjem skozihodu vojskovalno drugačnega Geral- 
ta, morebiti boš skozi igro šel po krepko drugačni poti. Zanimivih 
kvestov je vsekakor dovolj in se domala ne ponavljajo, kar je za 
tako obširno igro pravi čudež. Še več, kar stekajo se eden v dru- 
gega in te peljejo čisto nekam drugam, kot si sprva nameraval. 
Moč je takisto boksati in se ubadati z izvirno kvartopirsko igro, 
gwentom, ob nekaj prilikah pa v linearnih odsekih prevzameš 
nadzor nad Ciri, ki je s svojim šviganjem ravno toliko drugačna 
od belolasca, da je zanimiva. (Bo ravno ona osrednji lik nasled- 
njega Witcherja? Mogoče pa res!) Zelo fino je, da težavnost na- 
rašča lepše kot v dvojki in da se igra pred koncem ne upeha. 
Škoda le, da ni opcije new game -, da bi torej obdržal vse in se 
špila lotil znova, marveč je treba začeti z ničle. 


Konju jedan! 

Še najbolj na živce mi je šlo pretirano vodenje za roko. Morda je 
to zaradi selitve igre tudi na playstation 4 in xbox one, ampak 
Witcher 3 zna biti dodobra pokroviteljski. Pogostoma ti denimo 
servira kveste, kjer je treba s tiščanjem gumba uporabljati Geral- 
tove napredne čute. Tedaj se z rumeno samodejno označijo zani- 
mive reči v okolici, med drugim lomljivi zidovi, ki jih zrušiš z eno 
od coprnij, in škatle, zaboji, sodi in vreče, v katerih najdeš obi- 
čajno robo - alkohol, s katerim se po meditaciji za minevanje ča- 
sa in vračanje življenjske energije obnovijo zaloge napitkov ter 
bomb, manj nasitno hrano, alkimistične praške in podobno. Rde- 
če pa se obarvajo objekti, ključni za trenutno misijo. Tedaj moraš 
kot kak brezumen srednjeveški detektiv serijsko stopati k ozna- 
čenemu in stiskati akcijski gumb, pri čemer te igra ne spusti na- 
prej, dokler si ne ogledaš vsega. 

Tudi sicer imaš na minikarti vedno uslužne bele pikice, ki vodijo 
k naslednjemu cilju. Te lenobne brezmožganskosti se tako nava- 
diš, da ti ni na lepem nič jasno, ko je kaj občasno skrito pod tle- 
mi. Zato je morda še dobro, da ni omembe vrednih ugank, vse- 
kakor nič v slogu starih erpegejk. Pretikanje nekaj stikal ali priži- 
ganje bakel v neznanem vrstnem redu, to je vse. In skrajno tra- 
pasto je, da lahko pokradeš vse, kar ni pribito, a ti nihče ne bo 
zameril, celo stražar ne, ki stoji dva metra proč. Podobno kilav 
občutek imaš, ko z žvižgom prikličeš zvesto kljuse Roacha, ki se 
ti izven vidnega polja pojavi od nikoder, nakar se ne zna izmota- 
ti izmed dreves ali preskočiti meter široke grape. Niti med ježo si 
ne more kaj, da se ne bi kam zataknil, in nič ne pomaga, ko ga 
ozmerjaš z oslom in mu obljubiš predelavo v žajfo. 


Skoraj naše gore listje 

A četudi Witcher 3 ni remek delo v slehernem pogledu, je odličen 
ali vsaj zelo dober v tistih, ki najbolj štejejo. Podroben, pretežno 
odprt, grafično izreden svet z obilico raznovrstnih opravil, soliden 
realnočasovni boj s pisano paleto sovražnikov, privlačna zgodba 
z močno osebno noto, nadvse prilagodljiva težavnost ... Spodaj, 
pod vsemi temi univerzalnostmi, pa utripa neka otožna, težko 
opisljiva, a še kako prisotna slovanska domačnost. Težko je za- 
jeti, na koliko folklornih odmevov naletiš - navsezadnje nam je 
znana že sama 'divja jaga', ki nastopa v slovenskih pravljicah in 
je včasih pijance jemala. Kot Slovenec si s poljsko virtualno di- 
menzijo zategadelj že v štartu povezan bolj kot z Dungeons 6 
Dragons, Biowarovimi svetovi in ostalimi zahodnimi frpjskimi 
stalnicami. Zato se ne čudi, podalpskež, če boš v Wild Huntu po- 
sebej srečen in če bo vsak trenutek izven njega večen. 

DESTROY THE GANJA! 

e ti sanja, o čem govorim, če omenim Elevator 

Action in Impossible Mission? Ne? Prav. Kaj 

pa, hmmm ... eemmmm ... Hja, za primerjavo 

z Not a Hero nimam očitne oporne točke v sod- 
obnosti, ker teh iger praktično ne delajo več. Takih, 
kjer v pogledu od strani prehajaš med nadstropji 
stavb in streljaš. A čeprav digitalno razpečevani špil 
garažnih razvijalcev Roll7, za katerega hočejo po- 
vsem primernih 12 evrov, preveva svežina zaradi 
neznucane zasnove, ta ni edini razlog za njegovo za- 
bavnost in prodornost. 


Zakulisne rabote 


V odbiti, sarkastični zgodbici postaneš telesni stražar 
župana z zajčjo glavo, ki se je namenil, da bo na vsak 
način znova izvoljen. Zategadelj boš zanj v nizu dvaj- 
setih premočrtno nanizanih misij med drugim odstra- 
njeval tekmece, miniral nasade marihuane, reševal 
talce in varoval betežno starko. Vse za javno mnenje 
in volilni rezultat! Štorijica je resda minimalistična, a ji 
uspe zadeti žebljico na glavico z ironično upodobitvijo 
pokvarjenih, prenarejenih politikov, ki se ne ustavijo 


' babje vreščečimi zgorjenci in zafrkantsko noto. 


TAKE THE MANEKI NEKO! 
0715 GET A 15 KILL STREAK 
so FINISH IM UMDER 160 SECOMDS 


i 


34 TO GO 
38 LESS THAN 100 SHOTS 
FIMO THE STUNT CRATE 

HEET THE REPORTERS 

pred ničemer, ko se jim tresejo stolčki. Tudi pri nas 
jih ne manjka in ko boš igral Not a Hero, se ti bodo 
njihovi prašičji frisi sproti izrisovali pred očmi. A ne 
pozabi, pri enem od takih službuješ. Si torej kaj 
boljši? Eno je gotovo - noben junak nisi. 

Mogoče si prav zato tako poln besa in nepopustljivo 
krvoločen. Debate namreč ni z nikomer: če se premi- 
ka in ni talec ali oseba, ki jo varuješ, ga je domala ob- 
vezno usmrtiti. Kar pa ni tako enostavno, kot se sprva 
zdi. V osnovi sicer ne uganjaš drugega, kot da tekaš 
levo in desno ter se pri vratih seliš med nadstropji. Al- 
ternativna pot je, da z zaletom s police (skoka ni) raz- 
biješ stransko okno, s čimer se nemara prebiješ v 
štuk, ki nima drugega vhoda. Streljanje pa je stvar 
drkanja ali držanja gumba. Vendar se take svete pre- 
proščine držiš samo, če hočeš po hitrem postopku 
umreti. Jako koristno za zdravje je namreč, da izko- 
riščaš kritje, od koder razpošiljaš krogle in polniš iz- 
praznjena orožja. Tudi to pa terja previdnost, kajti če 
se ti sovrag približa, te izbeza iz zaklona in te nalu- 
knja. Zato moraš hkrati igrati taktično in refleksno, na 
trzaj, saj se vse skupaj odvija brzopeto. Včasih do te 
mere, da ti sploh ni jasno, kaj se dogaja. 

MINES HOTSHOT 


Dodatne cilje je težko doseči v prvem skozihodu. Tako je namenoma, saj je igra u 

Kliči živalsko zavetišče! 
Nespretnosti, ki se ti primerijo, spočetka niso smrto- 
nosne. Zdravje se ti čez nekaj časa itak samodejno 
obnovi. A kasnejši capini te usmrtijo z enim dotikom 
in tedaj, nekje na polovici, špil postane opazno zah- 
tevnejši. Začetnim kmetavzom se pridružijo nindže, 
vojaški specialci, samomorilski samuraji in podobni 
zajebanci, ki jih je opazno teže odstraniti. Brezglavo 
drvenje v gnečo in reloadanje v neprimernih trenutkih 
pa se obvezno končata s smrtjo. Tu začneš bolj izko- 
riščati količinsko omejena posebna krepelca, naj gre 
za močnejše strele, laser, mine ali hodečo mačko z 
dinamitom v riti. Mijav ... BUM! Navsezadnje te znajo 
kasnejši težaki zasledovati med nadstropji, zunanje 
stene pa vahta mitraljezec v helikopterju. 
Nivoje je tako treba študirati in iskati idealno rešitev, 
saj je vse zmerom razpostavljeno enako. To še zlasti 
velja, če bi rad opravil vse neobvezne cilje, kot so 
časovna omejitev, iskanje predmetov in podobno. Na 
ta način odkleneš dodatne like, vsakega s svojo spos- 
obnostjo - eden je hiter, drugi ima večji nabojnik, st- 
reli tretjega kanalje odfedrajo vznak. Not a Hero je 
brez tovrstnega perfekcionizma moč končati v kakih 
treh, štirih uricah. Vendar golo prisostvovanje heroin- 
skemu, oprostite, herojskemu zaključku ni pravi smi- 
sel. Ta se skriva v mojstrovanju, v poigravanju s strel- 
sko-skrivalnim sistemom, ki to definitivno omogoča 
in se zaradi manjše količine kapric izkaže za boljšega 
od dušnega sorodnika Hotline Miamija. 


m" um wW " 
Kliči še Bonnie Tyler! 
Povrhu je striktno enoigralski Not a Hero paša za čute 
zaljubljenca v starinsko podobo. Pikslasta zunanjost, 
v kateri odmevata Canabalt in Super Time Force, je 
čudovita, s podrobnimi liki, hecnimi animacijami, ra- 
vno pravšnjimi krvobrizgi in tonami podrobnosti. Le 
okolica bi lahko bila tematsko nekoliko bolj izrazita in 
raznolika, saj so ameriško in japonsko usmerjene 
zgradbe puste. Pošten piskerček k izvrstnemu vzdušju 
pristavi še zvok, od krasne čiptjunaste glasbe prek iz- 
dajalskega šklepeta praznih nabojnikov do mastnih 
B-filmskih naglasov, naj gre za stereotipno azijskega 
ali pristno londonskega. "Bee's knees, mate!" 

Zaradi izvedbenega žura se še raje vračaš v objem 
sčasoma ne več tako grižljajčkastih nivojev, v katerih 
je moč marsikaj opraviti nelinearno. Resda te znajo 
kasnejše stopnje izživcirati z instantnimi smrtmi, po 
katerih je treba vedno od samega začetka. Ena sama 
napaka in že si kebab na katani ali preluknjana krača, 
kar zna kolerike pripraviti do lučanja predmetov skozi 
okno. Toda smrti niso nepravične, marveč so odvisne 
od pripravljenosti, brzine in inteligence. Ja, celo heroji 
morajo za uspeh garati. Kaj šele tisti, ki to niso. 

naknadno preigravanje z drugimi liki. To je precej zabavn 

MINCS STANDARD 20 LEss 


TMAH 20 HITS 


TAKE BUNNYLORD TO BOGDAN 

» Liki imajo samosvojo špraho, S katero te pozdravijo po telefonu, ko %., 
jih najemaš. A raznolikih iu ni dosti in se hitro začno ponavljati. 

Ko malopridnežev ni na spregled, se lahko po tropskih vasicah prosto sprehajaš. Tako odkriješ trgovce z aretikinii 


IGROVJE 

Res v redu je zahteva po rabi različnih sort orožja, saj večjim puškam na blizu zaradi 


— okornosti pade učinkovitost. Poleg kalašnikovke moraš nositi tudi pištole in brzostrelke. 


» 


oklepi in kak postranski kvest. Ko te nasprotniki ugledajo, igra preskoči v potezni način, tako da ni napadov iz zasede. 


nogo oboroženih konfliktov v tretjem svetu se 

je že odvilo, odkar je pred poldrugim desetlet- 

jem potezna strategija Jagged Alliance 2 po- 

stavila zlati standard taktičnega simuliranja 
umazanega najemništva. Vse od tedaj ljubitelji žanra 
moštvenih strategij čakamo na naslov, ki bi jo nasledil. 
Takega, ki bi z enako natančnostjo ponazoril improviza- 
cijo, ki jo morajo oddelki plačancev uporabiti za preživet- 
je sredi nevarnih dežel. In vse skupaj spojil z vzdušno kli- 
mo markantnih likov, ki so streljali hude enovrstičnice hi- 
treje kot Švarci svinec iz brzostrelke. A izjalovili so se vsi 
novejši poskusi. Back in Action izpred treh let je bil lu- 
knjav špil, takisto zunanji 7,62 High Calibre, ki je zgleden 
postal šele po več letih modanja. Na žalost niti Flashback 
ni odrešitev - podleže zaradi podobnih vzrokov kot ostali 
in s podobnimi simptomi. 


Skrita vojna 


Flashback je narahlo postavljen v svet prejšnjih dveh de- 
lov in se odvija pred obema. Izmišljena karibska otoška 
nacija San Hermanos je leta 1988 ujeta v primež povz- 
petnika z imenom The Prince. (Ni znano, če prepeva, go- 
tovo pa ima diamonds and pearls.) Po robu se mu posta- 
vi odporniško gibanje, ki pa je mnogo šibkejše. Kot člo- 
vek agencije CIA, zadolžen za umazane posle, moraš 
zbrati skupinico plačancev in napraviti n-ti prevrat v skri- 
ti vojni ameriških tajnih služb. Prizorišče in nasprotniki so 
torej poimensko drugi kot v znanih delih serije, toda za- 
plet je hkrati na moč domač. Na spisku oboroženih mož 
in žena najdeš znane borce, od Ivana in Fidela do Scully- 
ja, dočim so med preostale pomešani novinci z imeni 
največjih donatorjev na Kickstarterju, heh. 

Po karti malega otočja v realnem času z gručicami 
do šestih bojevnikov šibamo med sektorji in jih za- 
sedamo v poteznih taktičnih spopadih na izome- 
tričnem bojišču. Na osvojenih delih karte nato izuri- 
mo lokalno milico za obrambo, kajti sovražni voj- 
skovodja je tečen in skuša ozemlje pridobiti nazaj. 
Ko se narišemo pred njegovimi vrati in ga ustrelimo 
v obraz, je igre konec. Srž je v prelisičenju lokalnih 
soldatov, ki jih je treba premagati z boljšo taktiko in 
premišljenim opremljanjem svojih vojščakov. Ti z 
igranjem postanejo navdušujoči frajerji, ki sovraga 
čez pol karte neopaženi pihnejo med oči. Z izkuš- 
njami se izboljšujejo v nekaj lastnostih, kot sta mer- 
jenje in šivanje odtrganih udov. Pravo drevo veščin 
pa je spričo manka denarja izostalo. 


Kot shirani gverilec 


Te povedi se z žalostjo spomniš mnogokrat, saj bo- 
truje marsikateri pomanjkljivosti Flashbacka. Na 
primer: ker avtorji pri danskem Full Controlu niso 
imeli časa vdelati vlamljanja, so vsa vrata v igri bo- 
disi odprta, bodisi nepredirno zapahnjena. V vasi- 
cah lahko opravljaš mimogredne kveste za domo- 
rodce, ki se ti nemara pridružijo, toda vpliva kariz- 
me ali pregovarjanja ni. Ves boj se odvija v eni rav- 
nini, saj se na strehe ne da splezati. Prince kljub na- 
grabljenemu bogastvu še ni slišal za oklepna vozila. 
Najhuje pa je, da imajo liki omejeno besedišče, zato 
kompleksne odnose v moštvu iščeš zaman! Če nisi 
res mahnjen na bojevanje, boš zato kmalu zehal 
nad pozabljivo izkušnjo. Čeravno so se avtorji pri- 
dušali, da bo Flashback v vsem nadgradil Jagged 


Alliance 2, je posledično kvečjemu njegova okleš- 
čena inačica. To še posebno zamerijo tisti, ki pro- 
jekt spremljajo od Kickstarterja, saj so jim obljublja- 
li celo igralčevo utrdbo. 

Toda v morju neizpolnjenih obljub se Flashback pri 
nečem kljub vsemu dobro odreže - pri strelskem 
boju. Z obliži po izidu so rešetanje dodelali in sledi 
mnogim zakonitostim balistike, dočim na natanč- 
nost vplivajo številni dejavniki, med njimi poškodbe 
strelca. Namečkoma lahko mnogotera orožja dod- 
obra prilagodiš z dodatki. Ob začuda luštni muziki 
zato v špil zlahka zmečeš dva ducata ur. Če le sov- 
ražna umetna pamet ne bi bila zvečine tumpasta! 
Šele pripadniki elitne prinčeve garde ne izpadejo 
kot glinasti golobi. 

Flashback košta slabih 20 evrov. S tem je primeren 
za tiste, ki serije ali žanra še ne poznajo dobro in jih 
privlači taktična igra z modernimi specialci. Zanje ni 
slab špil. Veteranom pa se bo zdel vse preveč po- 
manjkljiv in brezizrazen. Namečkoma je studio Full 
Control marca ustavil ves razvoj in igro podpira le 
še z enim človekom. Za posodobitve se je treba zato 
zanesti na moderje. Žalostno, tako kot celotno sta- 
nje franšize Jagged Alliance. 


se odpravi na poletni dopust, kjer 
postreli vojsko in napravi državni udar. 


dobro streljanje iz veliko pušk 


nizka cena v umetna nespamet 
dolg spisek manjkajočega x švoh 


govor in liki x videz 


TORMENTUM: 
DARK SORROW 


i sicer zmeraj tako, da ime kaj pove o naravi 
N svojega nosilca, ampak v tem primeru je. Tor- 

mentum: Dark Sorrow je vsebinsko čisto zares 
prav toliko mračen, kolikor daje slutiti njegov naslov. 
Klasično dvorazsežni pustolovski način igranja, ki ga 
ponuja, je nezahteven, domala tabličen. Vsebina pa 
stremi k nečemu povsem nasprotnemu. Že peklenska 
podoba je daleč od lahkotnosti, zgodba pa v resnob- 
nem tonu obravnava teme, kot so dobro, zlo, smrt in 
iskanje odrešitve. Glede na težo tematike bi si fabula 
celo zaslužila bolj podrobno obdelavo, kot jo dobi. 
Končni razvoj glavnega junaka oziroma razkritje nje- 
gove preteklosti je namreč presunljivo dramatično. 


Takole je pekeLJ Tormentuma videti v vsem svojem 
ognjenem sijaju. Tovrstni prizori reči v različnih fa- 
zah uničenja in razkroja so stalnica. Na desni na kla- 
virju čemi eden od prijaznejših pošastoidov. 


Glavni protagonist je skrivnosten. Kdo oziroma kaj 
sploh je, čemu se je znašel nadrealističnem infernu, 
sprva ni jasno. Vse to se razkrije šele na koncu. Edi- 
no, kar je takoj jasno, je, da mora s tega nesvetega 
mesta čimprej pobegniti. Pot ga vodi po različnih fan- 
tastičnih lokacijah, kjer pobira in uporablja razne 
predmete, rešuje uganke ter komunicira z nenavadni- 
mi karakterji. Na sicer linearni in vnaprej začrtani poti 
do cilja se mora tudi odločati, zlasti med dejanji, ki so 
bolj 'dobra' ali bolj 'slaba' oziroma 'zla'. Primer: de- 
monski stvor z norčevsko kapo s kraguljčki (Jokerjev 
zli bratranec?) mu naroči, da z nožem usmrti v kletki 
zaklenjeno coprnico. Lahko jo zakolje ali pa jo izpusti, 
da ona obračuna s spakom. Kovanec, potreben za na- 
daljevanje, junak potem dobi od tistega, kateremu se 
je odločil pomagati. Potek igranja na takih razpotjih ne 
gre prav zelo vsaksebi. A četudi je takšna razvejanost 
minimalna, je vseeno dobrodošla. 


Klik občasno odpre bolj podroben pogled, kjer je na- 
to treba kaj postoriti. V temle primeru s slike prebe- 
reš del rešitve za eno od ugank. 


Ponujena izkušnja je vsebinsko zanimiva, pa tudi stil- 
sko atraktivna, saj se za temeljito potunkanje igralca 
v svoj grozljivosrhljivi svet Tormentum močno zanaša 
na zunanjost. Po besedah avtorjev sta jo navdahnila 
dva slikarja, Švicar in stvaritelj aliena H. R. Giger ter 
poljski mojster utopičnih podob Zdzistaw Beksinski. 
Način upodabljanja briše ločnice med človekom, po- 
šastjo in strojem, med privlačnim in gnusnim, med ži- 
vim in mrtvim, med konkretnim in simbolnim. Reali- 
ziran je odlično in sega od ogromnih glodalcev v okle- 
pih prek zobatih kreatur do ognja, ki pada z neba. 
Igro je uradno mogoče končati v štirih do šestih urah, 
a v praksi gre prej. Napredovanje je na splošno uži- 
vantsko, saj se redkokod brezupno zatakneš. A kak- 
šen zagrizen pustolovec zna pogrešati izziv. Kljub vse- 
mu je doživetje zaradi unikatnosti priporočljivo. Tri- 
članski ekipi razvijalcev solde za njihovo stvaritev vse- 
kakor privoščim. Slavo in čast takisto. FNJ 

OhNoo Studio e 12 EUR 


A PIXEL STORY 


e kar bedno, ko se igra začne odlično, nakar se 
J prekmalu izpoje. Tak je A Pixel Story, britanski 

indie poklon Cave Storyju, Portalu, Fezu in poti, 
ki smo jo prepotovali od osem- do šestnajstbitnih 
ploščadnih arkad. Sprva me je prikoval pred zaslon, 
toda kmalu je čar bistveno popustil. 
Kot lično animiran striček se v pogledu od strani znaj- 
deš v notranjosti računalnika. Si 'izbrani' program in 
na tebi je, da iz sistema, polnega napak, odstraniš 
zmešanega Operaterja. No, kljub obetavni ideji ne 
pričakuj, da boš od fabule odnesel kdovekoliko. Bolj 
kot smisel, sporočilo in doživetost izstopajo hudo- 
mušne pripombe programov, ki jih srečaš, lahkotni 
vici na rovaš računalništva in parodije na popkulturo. 


Ena najbolj všečnih plati špila je podoba. Če imaš rad 
pixel art ali ga celo preučuješ z ambicijami, da bi ga 
ustvarjal sam, ti zna zadevščina izboljšati znanje. 


Tako v votlini naletiš na Batmana s strežajem in dru- 
god na aplikacijo, ki se terminatorsko utopi v lavi. Ta- 
ke vinjetice so zabavne, a brez prave poante. 

Vsi programi so udejanjeni v obliki hecnih likov z vseh 
vetrov, od afriškega vrača prek tibetanskih menihov 
do ribiča ter Elvisa. Domala vsak hoče, da mu nekaj 
prineseš, v zameno za kar ti odpre prehod ali ti da 
ključen predmet. Tu ni kake pustolovske zamotano- 
sti, pač prideš do čudaka in mu daš zahtevano, naj bo 
to ključ, ptičja kletka ali starodaven artefakt. Dosti 
več opravka imaš s sržjo igre: ugankarsko obarvanim 
skakanjem. Spočetka ni kapric in možiček šiba čez 
ploščadi, da se kadi. A ne mine dolgo, da se naprej 
prebiješ le z rabo čudežnega klobuka, ki omogoča 
prežarčenje junaka na drugo lokacijo. 

S tem so povezane mnoge ozko zamejene puzlice, 
kjer je treba z vlečenjem ročic odpirati vrata in spro- 
žati premikanje platform. Greš malo naprej, odložiš 
klafeto, greš nazaj k ročici, jo pretakneš in se prežar- 
čiš na ploščad, ki zdaj deluje. Ker se pri teleportiranju 
kakor v Portalu ohranita pospešek in smer gibanja, je 
prežarčevanje v zvezi z odbojnimi stikali uporabno za 
doseganje oddaljenih obronkov. Pokrivalo pustiš v 
zraku, odrajžaš do stikala in ko te odfedra, se v delcu 
sekunde preneseš h kapi, od koder zletiš na prej ne- 
dosegljivo raven. 

Fina zamisel pa se žal spridi. Spočetka sveže situaci- 
je se ponavljajo na enak način, zaradi česar igranje 
postane duhamorno. Za nameček špil od tebe terja 
tako natančnost, da bi odobravajoče prikimal celo 
Super Meat Boy. Pixel Story je navzlic prijazni, doma- 
la otroški zunanjosti nepopustljivo zajeban. Še zlasti v 
ločenih dvoranah izziva, ki so naravnost sadistične. A 
tudi izven njih moraš kasneje brez napak odlagati klo- 
buček in perfektno dozirati izstopno hitrost, pri čemer 
te drobna napaka stane izleta v prepad, magmo ali 
frčeče smrtonosne krogle. Te so praktično edini so- 
vražniki, a jih boš zasovražil iz dna duše. 


Gigerjev slogovni vpliv je ponekod zelo očiten. Sek- 
sualno eksplicitnejšim morbidnostim se Tormentum 
odpove, tapiserije organsko zlepljenih udov ostajajo. 

Z morskim psom se ni treba bojevati. Na splošno igra 
ne temelji na garbanju, temveč na skakalnem ogiba- 
nju, ki ima Portalu podobno miselno komponento. 


Tipski primer miselnega oreha v Pixel Storyju. Z na- 
vadnimi skoki ne morem do vrha tele strukture, zato 
bom v praznini pustil klobuk in se prežarčil k njemu. 


junij 2015 


Saj se okolica spreminja in gre od mestne prek 
džungelske do tovarniške, pri čemer Fezu podobni 
kvadratki odstopijo pot lepo zglajenim ploskvam. Tu- 
di skrivnosti ne manjka, zlasti takih, ki obstajajo na 
ekstra zafrknjenih delih nivojev. In v redu je, da ne 
manjka nadaljevalnih točk, med katerimi se lahko in- 
stantno prestavljaš. A zaradi utrudljivega ponavljanja 
temeljnega koncepta in vztrajanja pri preciznosti do 
pike, ki je v tej obliki samo sebi namen, je Pixel Story 
veliko manj privlačna od zgledov ter aktualnih sorod- 
nic, kot je Ori and the Blind Forest. Sneti 

Channel 4 e 12 EUR 


WESTERADO: 
DOUBLE BARRELED 


MEDODD han aa 


tar lai 
Tima 


Občutek med strelskimi obračuni je zvest izročilu. Naj- 
prej pokalico napneš, ustreliš in jo nato nabiješ. Vmes 
si ranljiv, tako da brezglavo nažiganje ni učinkovito. 


stonj igraš v brskalniku na Adultswimu. Fletna, 

od zgoraj gledana akcijska avantura kljub divje- 
zahodnosti spominja na Zeldo in je bila v zastonjski 
obliki dovolj popularna, da si je zaslužila nadgradnjo. 
Cena 15 evrov, koliko hočejo za razširjeno in olepša- 
no verzijo, se zdi nekam visoka, saj je povesti o maš- 
čevanju kljub podaljšku konec v dobrih treh urah. A 
zavoljo raznolikosti in zabavnosti jo boš rade volje 
preigral večkrat. Zlasti, ker bo vsakič pot drugačna in 
boš našel dosti spregledanih bonbončkov. 
Le pričetek bo vsakič enak. Rančer na Divjem zahodu 
najde požgan dom, umorjeno mati in umirajočga bra- 
ta. Od njega izve, kakšen klobuk je nosil nepridiprav. 
To je prva od mnogih sledi, ki bodo razkrile hudodel- 
ca in osiroteležu prinesle zadoščenje. Tako se pobič z 
vendeto v srcu poda v prerijo, posejano z mesteci, 
rudniki, občasnim gozdičkom ter banditi in kojoti. 
Okoljsko raznolika deželica ni prevelika, tako da se 


K avbojščino Westerado lahko že dobri dve leti za- 


Raznovrstnost opravkov je vredna izpostave. Kavbojc 
kvartopiri, nažganega patrona z revolverjem pospremi 
k ženi, gladi ali podpihuje odnose z Indijanci ... 


naizust 2015 


vpparen re (54, 
dovena! ZEM 


THE (NDIANS ARE HERE, MENI READY YOVR 


sk traj .e 
CONTINUE 1 , URA GUMU 


Tule se postaviš na stran domorodcev ali vojačkov. Pr- 
vič sem zamočil in so se pobili med seboj. Postojanka 
je bila zato prazna in sem bil prikrajšan za dolg kvest. 


hitro znajde. Pomoči potrebnih človečkov je veliko in 
za vsak namig glede morilca bo moral nekaj postoriti. 
Kvartopirci ne črhnejo, dokler jih ne porazi v pokru, 
radodajka išče pravega moškega, bankir potrebuje 
jezdeca, ki bo branil kočijo, šerif ga pošlje pred tablo 
s tiralicami, v postojanki pa soldati mozgajo, kako 
opraviti z indijansko zalego. V prvem skozihodu bo vi- 
del le delec vseh nalog in nikakor ne bo uzrl vseh izi- 
dov. Ne le, da so kvesti večrešljivi, tudi shranjevanje 
je avtomatsko in poti nazaj ni. Ako opravilo spodleti, 
bo vpliv viden. Tako masaker pusti prazno mesto ali 
pa ga preplavijo rdečekožci, če jim pomagaš. 

Med pogostim pogovarjanjem s prebivalstvom lahko 
junak kadarkoli izvleče revolver, kar ima različne 
učinke. Najpogosteje pripelje do uživaškega streljanja 
po dolžnih, nedolžnih, kaktusih in kojotih. Pri tem mo- 
ra kavbojc pokalico tudi nabijati. Še boljše postane, 
ko pograbi šibrovko in puško. Prva je učinkovita na 
blizu, z drugo je precej laže meriti. Tu je tudi bola, s 
katero zlobneže onesposobi, nakar jim ostrostrelsko 
sname klobuk. To ni kar tako, saj so pokrivala po- 
membna in rabijo kot življenja - gologlavi junak hitro 
pogine. Še dobro, da jih je moč kupovati, saj bodo ce- 
lo najbrzejši revolveraši kdaj podlegli. Takrat jim bo iz 
žepov izginilo nekaj zelencev in zbudili se bodo v stri- 
čevi bajti, tako da kazen ni prehuda. Za hitro premika- 
nje po odprtem svetu pa itak skrbi konj. 

Pretiravana pikslavost ne moti, saj je animacija kako- 
vostna, okolja pa so pisana. Vzdušje je klišejsko kav- 
bojsko, k čemur pripomore primerna muzika z obilico 
orglic in razglašenega klavirja. Za nameček na vsa- 
kem koraku najdeš reference na igre ter filme Sergia 
Leoneja in interesantne podrobnosti. ln kot da že tako 
ni dovolj razlogov za ponovno prešpilavanje, po kon- 
čanju odkleneš nove igralne like oziroma igraš v dvoje 
na enem računalu. Za pest dolarjev tako dobiš kratek 
in sladek vestern, h kateremu se boš vrnil. Kavbojc 
Adult Swim e 15 EUR 


: m 


P 


MA-HA! LJE ARE GOIN' TO KALL ALL OF EM BUFFALO!LET 
NONE OF 'EM LIVE, BOYSI 


Občasno zajašeš konjiča ter braniš kočije in bizone 
pred razbojniki. Najlaže gre s puško, saj je merjenje 
lažje, strel pa opravi z več nepridipravi hkrati. 


MONSTRUM 


asedli tanker, leto Gospodovo 1979. Medtem ko 
N si bolehen čemel v kajuti, so mornarji pobrali 

šila in kopita ter te prepustili na nemilost skriv- 
nostnemu nestvoru, ki pustoši po nedrjih ladje. Med 
prihajanjem k zavesti počasi razpiraš oči in se sprašu- 
ješ, kjer za vraga si se znašel. Nadrobnosti ti niso zna- 
ne, vendar zlovešče škripanje jekla izdaja, da bi bilo 
tankoumno, če bi korake odmerjal čuječe. 
Med prvoosebnim stikanjem po sobi v malho zbašeš 
baterijo, varovalko in fragment posadkine korespon- 
dence. Tvoj cilj je pobeg s plavajoče krste, hakeljc 
pa, da vsakemu od treh ubežnih sredstev, kot sta he- 
likopter in podmornica, nekaj manjka. Edina pot do 
uspeha je, da se lotiš sistematičnega prečesavanja 
kajut v iskanju selotejpa, luči, tlačilke in podobnih 
malenkosti. Inventar je skopo odmerjen, zato si vča- 
sih prisiljen v kompromise. Tako zna nanesti, da boš 
prisiljen odvreči edino svetilko v zameno za šop klju- 
čev in kopico sveže naježenih dlak. 


Drobovje ladje se ob smrti resda predrugači, a glavni 
predeli so locirani približno enako. Čez čas razviješ 
intuicijo, kateri koridorji so vredni bližnje preučitve. 


Jedrce špila je monstrum, čigar krempljem se med 
raziskovanjem stalno izmikaš. Ko iz kamre prvič kre- 
neš na rajžo, o njem ne veš dosti, razen da nekje pre- 
ži. Pravega ofenzivnega orodja nimaš, zato si se veči- 
no časa prisiljen skrivati v omarah in pod mizami, ka- 
mor bitje redkokdaj pogleda. Najdevaš pa tudi pred- 
mete, s katerimi neprijatelja zamotiš. Prižgeš lahko 
radio ali uporabiš budilko, ki s časovnim zamikom 
zvonjenja vnese v igranje malo taktičnosti. Če posta- 
neš neučakan in brezglavo odpiraš nemarno škripajo- 
ča vrata, prav kmalu zaslišiš zvonek topot, ki se ti pri- 
bližuje. Panično se zatečeš v nek prostor in zapahneš 
duri, a pošast se ne pusti preslepiti. Vrata vrže s teča- 
jev, te pograbi za vrat in te predela v lazanjo. 

Igra ne pozna shranjevanja, zato pričneš od začetka in 
to v drugačnem ladijskem blodnjaku. Vsakič se na- 
mreč razpored prostorov ustvari naključno. Naslednje 
presenečenje te pričaka ob soočenju s tvojo nemezo. 
Kanalja ni več satansko goreče truplo kot prej, mar- 
več leden bes. Ta se ti za hrbet prikrade manj očitno 
in se ga ne da zamotiti z vklopom teveja ali uporabo 
signalne pištole, kakor prvega. Po še nekaj poskusih, 
ki trajajo od par do dvajsetih minut, ugotoviš, da so 
nakaze tri, in ker spočetka ne veš, katere plen si to 
pot, si venomer v napetosti. 

Monstrum je več kot solidna igra, ki z orožij oskublje- 
no izmikalno izkušnjo spomni na Alien: Isolation. Z 
morbidno atmosfero in vedno prisotnim občutkom 
razpetosti med pregonom in nabiranjem artefaktov te 
kljub navidezni preproščini lep čas drži v primežu. Če 
si vzhičeno vpil ob Outlastu ali Slendermanu, ti bo ta 
špil pisan na kožo. Trier 

TeamJunkFish e 15 EUR 

BOTRE NNTSPIENI 


ROSE m. ME 


ro naj [ia oper fr 


MOTENE ni težko prepoznati: rdečebradi je 5 


opij ZME. ba (Erik, bajsasti Olaf in oni s čeljustjo Baelog. 
prov? TE BELAJ E ES Kre ' 


kavanja dosovskega ukaza 'cd igre' in zaganjanja datotek 

Prehistorik.exe ter Prince.exe za sloviti istoimenski igri. To- 
da spodaj podpisani zanju nisem toliko maral, kajti več časa mi je 
ukradla neka druga legendarna ploščada. Tista, kjer so trije brkati vi- 
kinški rokomavhi izgubljeni kolovratili skozi prečudna okolja, z glavo 
razbijali stene in stresali šale na račun filmov ter rock glasbe. Napra- 
vili so jo Blizzardovi možje in njihov pečat je bilo s pop referencami 
čutiti že tedaj, pa čeprav so se tistihmal še imenovali Silicon 8 Sy- 
napse. The Lost Vikings je namreč izšla leta 1992, dve leti pred tem, 
ko si je studio nadel prepoznaven viharniški naziv. S svojim uspehom 
je pridodala k temu, da smo pozneje dobili Warcrafte in Diable. Toda 
pozornosti je še kako vredna tudi sama zase. 


IZGUBLJENI V ČASU IN 
PROSTORU 


Resničnim vikingom je bilo v naturi, da so se izgubljali po tujih deželah 
in jih malo izropali. A urni Erik, tolsti Olaf in srboriti Baelog so se izgu- 
bili na slikovitejši način. Trojica kameradov z rogatimi čeladami je bila 
v žlampanju piva tako dobra, da si jo je zli medgalaktični samodržec 
Tomator zaželel imeti v svojem živalskem vrtu. Neke noči je nič hude- 
ga sluteče možakarje v medzvezdno križarko potegnil grabilni žarek in 
izginili so v nebo. Toda zlikovec se je kanec uštel. Ko gredo vikingi v 
goste, so oni tisti, ki delajo direndaj! Junaki so hitro razmontirali pol 

a 2 vapis EXIT je bil tvoj cilj v vsaki stopnji. Do njega si moral žive in 2 
7 zdrave pripeljati vse tri junake. Takrat je adrenalin pošteno nabijal! < 

BAOI 


Tomatorjeve barkače in pobegnili skozi tajin- 
stveni časovni portal ... v prazgodovino. Tole 
bo še naporna prigoda. 

The Lost Vikings je bila pravoverna plošča- 
da, v kateri si like opazoval od strani. Toda tu 
si imel v nasprotju z večino iger na štriku kar 
tri junake - po enega naenkrat, nakar si med 
njimi lahko kadarkoli preskočil. Sleherni je 
bil samosvoj. Erik the Swift je bil dirkač, ki je 
edini lahko poskakoval, obenem pa je imel 
trdo bučo, s katero je razbijal stene. Olaf the 
Stout je bil dobrodušni debelušnež z ogrom- 
nim ščitom. Z njim je blokiral udarce zverin, 
na njem nosil kolega in celo jadral! Zadnji, 
Baelog the Fierce, je bil pravi bojevnik, ki je 
beštije z mečem suval med rebra ali s pušči- 
cami špikal med oči. 

Raznolike veščine trojice si moral pravilno 
skombinirati, da si prečkal nevarnosti. Obi- 
čajno je Olaf ustavil val nasprotnikov, ki jih je 
Baelog nato razsekal na kosce, Erik pa je od- 
skakljal v višave po ključ za duri. Po stopnjah 
je bilo raztresenih še nekaj predmetov, med 
drugim bombe in drugačen ščit, ki so junaku 
dodali eno življenjsko točko, da je imel štiri. A 
okolica je bila naphana z zadevščinami, ki so 
te ugonobile, in že, če je eden od bojevnikov 
odšel v Valhalo, si moral stopnjo ponavljati. 
Kar si počel hudo mnogo zelo veliko. 


ŠOLA AVTIZMA 


Izzivi so bili prav ugankarsko zaguljeni in so 
terjali dosti poskušanja, da si dognal, katere- 
ga od mož kje uporabiti. Zelo lahko se je bilo 
nepopravljivo ušteti. Leveli so kasneje v igri 
postali pretkani blodnjaki stikal, premičnih 
plošč in teleportov. Umskim izzivom si moral 
nadalje prišteti akrobatske, kajti ploščadenje 
je bilo tam-tam z mariovskimi sekvencami, 
kjer si ob enem napačnem koraku pristal v 
električnem cvrtniku. Umiranja je bilo torej 
na tone (izgubljenih živcev) in špil se je na ta 
račun izdatno delal norca. Ko si v isti stopnji 
krepnil petič, so možje začeli zbijati štose o 
reinkarnaciji. Ko si krepnil petnajstič, se je z 
neba oglasil Thor in navrgel, da ga že nehaj 
biksati. Takšni dovtipi so se končali šele po 
petdeseti ponovitvi! Najboljša šola potr- 
pežljivosti v moji karieri, prisežem. 

A domišljene stopnje so poskrbele, da nisi 
obupal. Vedno novi tipi puzel in slogovna hu- 


sir we 


domušnost so te gnali, da bi videl, kakšne 
nadloge skriva naslednji svet. Tako si preko 
prazgodovinskega in egipčanskega prišel v 
industrijskega z eno najbolj zvitih ugank, kar 
jih sam pomnim v igrah - veterani bodo ve- 
deli, če omenim potujočo puščico :). V na- 
slednjem univerzumu, tistem tekoče kara- 
mele, si nadalje srečal žogice, ki so se same 
tapkale in vikinge s kolesarsko tlačilko napi- 
hoval v balone. The Lost Vikings so bili tako 
zelo posrečena zmes skakalne ploščadarice, 
ugankarske igre in mečevalskega dvoboje- 
vanja z egipčanskimi suličarji, da si nič kaj v 
šali želim, da bi se Blizzard še kdaj vrnil k 
platformskim naslovom. 


TRIO ADIJO 


The Lost Vikings so bili v osnovi konzolni 
špil, saj so najprej izšli na super nintendu in 
šele leto zatem na amigi, PCju ter mega dri- 
vu. Koncem igre čepi napis 'Čakaj na dvoj- 
ko' in dejansko smo jo dobili pet let pozneje, 
1997, Junakom je dodala nekaj prvin - Bae- 
log je namesto loka dobil bionično roko, Olaf 
pa je znal odprdeti v luft (ja). V nekaterih 
stopnjah sta se jim pridružila dva nova lika, 
volkodlak Fang in zmajemož Scorch, ki je le- 
tel in bruhal ognjene krogle. A večidel je šla 
po istem kopitu in čeprav je bila dobra, se ni 
mogla kosati s prelomnostjo in spomini, ki 
jih imamo na izvirnik. 
Nevihtneži se radi poklonijo trojici, ki je pro- 
slavila prva leta firme. V World of Warcraftu 
so udejanjeni v obliki škratje patrulje, ki ti na 
strani Alianse daje kveste, dočim jo moraš 
na strani Horde ugonobiti. Najmodernejša iz- 
vedenka pa je heroj v frišni mobi Heroes of 
the Storm. Ja, vsa trojica je en heroj. Med 
drugim zna v napad priklicati vikinško barko 
in se hitreje preroditi kot ostali heroji. Ker v 
tem so res eksperti - poskušanju znova. Ha- 
ha. Res zvito posvetilo, Blizzard. 

Aggressor 


SNES, PC, amiga, mega drive, GBA — 1992 


Izgubljene vikinge najdeš na ameriškem Batt- 
le.netu, od koder delujejo normalno, in na 
paginah z abandonwarom. Pri slednjih zakur- 
blaš DOSBox in izgubljaš živce kot nekoč 
jaz. A špil pritegne, saj so uganke brezčasne. 

'Profesionalna' matrika IPS postaja dovolj urna za igralce. Najnovejši rod zaslonov premore tako žive barve 
kot hitrost, s FreeSyncom in G-Syncom pa tudi gladkost. LG 34UM67 je ena takih naprav. Tečna sta le sla- 
ba nastavljivost ohišja in sprehajanje po menijih z gobico, pa to, da spričo nižje ločljivosti že opaziš piksle. 


eorijo za trzanjem in lomljenjem podobe na 
ekranu med igro smo popisali že večkrat, 
zato na tem mestu samo hitrejši oris. Gra- 
fična kartica sličice izrisuje s spremenljivo 
hitrostjo, odvisno od tega, kako bogat je 
prizor. Toda monitorji so imeli doslej zaklenjeno 
frekvenco osveževanja. Če se dotični hitrosti razli- 
kujeta, zna to pripeljati do nevšečnosti. Ako karti- 
ca igro poganja hitreje od osveževanja, se na za- 
slon vrine nova sličica, še preden se stara zbriše, 
in mi počez med njima zaznamo grd prelom. Če je 
počasnejši GPU, pa opazimo zatikanje, ker mora 
prikazovalnik sličice ponavljati. 
Pred meseci je najprej Nvidia uvedla učinkovito 
rešitev za opisane težave. Frekvenco monitorja je s 
prijemom G-Sync vezala na hitrost grafikulje. Z ne- 
kajmesečno zamudo ji v Podalpje sledi tekmec 
AMD s podobnim FreeSyncom, ki pa zadeve v ne- 
katerih pogledih izvaja po svoje. Kako, smo preveri- 
li na širokozaslonskem monitorju LG 34UM67. 


Sync zastonj 


Ime FreeSync je neposreden požug Nvidiji, kajti 
njen G-Sync je zaprt standard z licenčnino, dočim je 
AMDjeva tehnologija odprta. Posl edično je strošek 
FreeSyncom tudi za stotaka evrov cenejše od pri- 
merljivih z G-Syncom! Nvidia je torej dobila resnega 
tekmeca, ki trgovce že sili v nižanje cen. Namečko- 
ma je FreeSync cenejši, ker ne potrebuje novega 
čipa v monitorju kot konkurent. Izrablja namreč 
standard Adaptive-Sync, ki so ga s trudom AMDja 
vgradili v specifikacije vodila Displayport 1.2a. Te- 
ga za funkcioniranje nujno potrebuješ, čeprav so že 
pokazali delovanje po HDMlju. 

Ta hip je AMDjeva zamisel naprednejša. Ker gradi 
na protokolu vodila, je pri sporazumevanju med 
grafično kartico in monitorjem elegantnejša. Zato 
ima manjši vpliv na hitrost izrisa, čeprav je to mar- 
ketinška puhlica, kajti obe tehnologiji imata nezna- 
ten učinek na FPSje. Kot drugo premore večji raz- 
pon frekvenc. G-Sync je omejen na vrednosti od 30 
do 144 hercev, AMDjeva izvedenka pa na 9 do 240 
hercev. Toda važen je poudarek, da so trenutno bolj 
omejujoče lastnosti zaslonov kot opisane vrednosti, 
kar bo vidno v nadaljevanju testa. 

Če je ekrane FreeSyncu enostavno prilagoditi, za 
njegovo delovanje še vedno potrebuješ AMDjevo 
grafično kartico. In to novejše z arhitekturo GCN 

vsaj 1.1, torej radeone od R7 260 navzgor! Monitor 
kakopak deluje z geforci, le FreeSynca ne moreš 
vklopiti. S tega vidika je omejitev podobna G-Syn- 
covi, za katerega rabiš zeleno kartico. Podjetji noče- 
ta ali nimata pogojev za vpeljavo kompatibilnosti z 
nasprotno tehnologijo. Zapletli sta se v za vse mu- 
čen dvoboj, kajti dinamično osveževanje frekvence 
bo zaživelo tedaj, ko bo samoumevno vgrajeno v 
vse naprave, kar pa se bo zgodilo šele ob prevladi 
enega standarda. Spričo svobode in cenenosti je 
AMD v prednosti, a težko si predstavljamo, da bi 
Nvidia vrgla puško v koruzo. 


Dobri časi pred nami 


Kako se rdeča zamisel odreže v igrah, sem preizku- 
sil z navezo LGjevega zaslona 341M67 in radeona 
R9 290. AMDjev način dinamičnega osveževanja se 
pri igranju ne razlikuje od Nvidijinega. Za oba velja, 
da dosežeta opazno izboljšanje v gladkosti slike, ki 
pa ga začneš zares ceniti šele tedaj, ko se vrneš na 
napravo, ki tega ne zmore. Zato ne gre za stvar, ki 
jo moraš imeti zdaj takoj, marveč za nadgradnjo v 
kvaliteti igranja, ki bo sčasoma postala samoumev- 
na. A čeprav je 34UM67 eden prvih FreeSync zas- 
lonov pri nas, ni najprimernejši zanj. Zaradi matrike 
IPS ima ozko zamejen obseg osveževanja: od 48 do 
75 hercev. Na slabši grafični kartici ni težko pasti iz- 
ven njega, kjer FreeSync odpove, zato mi je rabil v 
laboratorijske namene. V praksi pa ga zgolj zaradi 
vključka AMDjeve novitete ne bi priporočil. 

Privlačnejši postane, ko poleg FreeSynca upošte- 
vaš njegovo velikost 34 palcev in širokozaslonsko 
razmerje 21 : 9 v ločljivosti 2560 x 1080. To dvoje 


"| FREESYNC 


AMDJEVO 
GLAJENJE 
PODOBE 


Marca smo predstavili 
Nvidijino tehnologijo za 
odpravljanje trganja in 
zatikanja slike G-Sync. 
Zdaj pa je 
na mizo dobil še AMD- 
jevo inačico takšnega 
zdravila, FreeSync. Med 
taboroma divja nov 
zanimiv dvoboj! 


ima ogromen učinek. Z malenkostnim trudom si po 
dolžini razpostaviš več programov ali oken, kot bi 
imel dva ekrana. Pri igrah je več kapric, kajti za do- 
ber vtis morajo podpirati 21:9, kar žal še ni pravilo. 
Veliko modernih naslovov to zna in ti ob robu tako 
prikažejo več vsebine. Po drugi plati najdeš kup no- 
vejših iger, ki sliko grdo raztegnejo, med njimi Call 
of Dutyje. Škoda, kajti taki monitorji se rni zdijo za 
igralce boljši od rešitev OHD in 4K, saj zaradi manj- 
šega števila pikslov ne zahtevajo najdražje kartice. 
In ko sem na tej ultrawide zadevščini v polnem sija- 
ju zakurblal še FreeSync ter poleg velike, živobarv- 
ne slike IPS-panela dobil hitrost in gladkost, mi je 
postalo jasno, da je preboj v prikazu podobe v pol- 
nem zamabu. 

Po FreeSync in G-Sync (ali ultrawide, ko smo pri 
tem) ti ni treba na vrat na nos v trgovino in pamet- 
no je počakati, da poporodne težave izginejo. A ta- 
ke sorte fleten zaslon bodo kmalu upravičeno imeli 
na mizi številni zagreti igralci. 


, Veliko iger (tu Endless Legend) v4 bideji -screen bonu i večje PR7: območje. Ne pa 
vse. Starcraft 2 in Heroes.of the Storm ultrawide razmerja ne omogočata zaradi tek- 
: »movalnih smernic, pri "ME trčiš na lenobo avtorjev in gledaš raztegnjeno podobo. 

Avtomobili vstopajo v nov vek svojega obstoja, v kate 
energent kot naše dojemanje osebne mobilnosti. — "" 
-dvema premijskima onegajema naslednje generacije: beemvejema i3 in i8. 7 » 

rka i ne predstavlja le novega BMWje- 


i3 - SPOČETKA DRUGAČEN AVTO 


vega avtomobilističnega razreda, mar- 
več gre za v celoti premišljen trajnost- 
ni razvoj, ki gre dlje od tega, da se last- 
nik prevaža okolju prijazneje. Minkenska motorna 
delavnica je resno zagrabila električno področje - 
navidez bolj kot oba rojaka - in v nov program in- 
vestirala pol milijarde denarnih enot. Postavili so 
ekološke tovarne, ki delajo stooodstotno na ob- 
novljivo energijo, porabijo mnogo manj vode in 


vlaken so denimo zgradili na ameriškem jezeru 
Moses, kjer obratuje na hidroelektriko, dočim vo- 
zila sestavljajo v Leipzigu na veter. Z istim vodi- 
lom v mislih so postavljene BMWjeve polnilne po- 
staje, ki posredujejo zelene elektrone, recimo tis- 
te iz žarke nebesne nuklearke. 

Trajnost je ravno tako vgrajena v sama vozila, ki 
so izdelana iz naravnih sestavin in reciklatov. (To 
ne pomeni iz recikliranega materiala, marveč iz 
gradnikov, ki jih je moč pouporabiti.) Namesto v 
umetno maso je armatura oblečena v kenaf iz ne- 
ke sorte slezenovke, obloge vrat in prevleke so iz 
volne, furnir iz evkalipta in določeni elementi iz 
usnja, strojenega z oljčnim ekstraktom. Pande, 
krave in ovce bi sicer imele kako pripombo, ven- 
dar sta videz in otip dejansko boljša od naftnih de- 
rivatov, s katerimi je obloženih večina avtomobil- 
skih notranjosti. Še baterijam so predvideli nadalj- 
njo korist: v naslednjem življenju bodo rabile kot 
začasni akumulatorji za energijo, ujeto iz vetrnic in 
sončnih celic. Če se bo to res zgodilo, bomo videli 
čez desetletje. 


je i3, katerega poslanstvo je mestna brezemi- 

sijska mobilnost. Vseeno ne gre za urbanega 
malčka nalik fiatu 500€ ali smartu ed, kajti nenavad- 
na škatla meri štiri metre, kotali se po najmanj 19- 
palčnih kolesih in na sprednji klopi je prostora kot v 
limuzinski petici. Avto z neobičajnimi linijami in ele- 
menti oblikovno izstopa, kar priča o povsem novem 


| judski predstavnik najmlajše bavarske družine 


Serija i nastaja v lajpciški fabriki, ki velja za eno naj- 
bolj sodobnih na svetu. Napajajo jo štiri vetrnice in je 
specializirana za delo s karbonom, iz katerega je tale 
potniški modul na fotografiji. Iz nanometrskih vlaken 
kristaliziranega ogljika nastanejo nitke, te v kombi- 
naciji s plastično maso stisnejo v nekakšno tkanino, 
nakar oblikujejo strukturo, ki je trdna in lahka. 


izdelku, ki ne temelji na miniju ali seriji 1. Razvili so 
ga po meri za elektriko, kar je omogočilo drugačna 
razmerja. Elektromotor je majhen in nameščen ne- 
posredno na gred, s čimer je odpravljena potreba 
po prostoru za veliko mašino, menjalnik in rezer- 
voar. Po drugi plati pa je treba predvideti čimnižje 
mesto za baterije. Prenekateri doslejšnji e-avto ali 
hibrid, ki je enak kot bencinar oziroma zasnovan na 
stari platformi, je zgolj neoptimalen kompromis. 
Dobrih dvesto kilogramov litij-ionskih akumulator- 
jev so inženirji spravili v tla aluminijaste šasije, na 
katero so postavili celico iz ogljika. Ta je eden glav- 
nih sestavin novinca, saj je ta žlahtni material ob 
enaki trdnosti pol lažji od jekla in tretjino od alumi- 
nija. S karbonskimi vlakni okrepljena plastika, ka- 
kor se na dolgo reče dotični snovi, resda ni novost, 
vendar je bila doslej v avtomobilski industriji v to- 
likšni meri prisotna le v najbolj butičnih modelih. I3 
pa je prvi serijski avto, ki ima večino strukturnih 
elementov karbonskih. Rezultat je teža 1300 kilo- 
gramov, kar je znatno manj od Nissanovega leafa, 
ki skromnejši opremi navzlic vaga poldrugo tono. 
Napredna konstrukcija je nadalje omogočila odpra- 
vo sredinskega stebrička in rabo v nasprotno smer 
odpirajočih se vrat. Ta odprtost, visok strop in od- 
sotnosti sredinskega tunela, ki ga imajo spričo kar- 
dana ostali bavarci, nudijo res dober občutek pros- 
tornosti, ki seže onkraj golih številk. 

Srce i3ja je 125-kilovatni elektromotor eDrive, ki 
domala stalnih 250 Nm navora enoprestavno pre- 

Brezbrižnosti i3 pri ogledovalcih ne dopusti. Nekateri se nad silhueto in tankimi, 155-milimetrskimi gumami 
na ogromnih kolesih zmrdujejo. A meni se vozilce dopade, najbolj belo-črna varianta z modrimi detajli, ki de- 
luje najbolj specialno. Podrobnost, ki jo omogoča elektrika, je polna BMWjeva ledvičkasta maska. Jasno, tak 
avto vendarle ne potrebuje zračnega hlajenja, zato gredo lahko oblikovalci v čisto nove smeri. 


naša na zadnja kolesa. Po moji izkušnji je realen do- 
seg 140 kilometrov, a če ga neprestano goniš in je 
za nameček mraz, bo razdalja le še enomestna. Do- 
datnih sto kilometrov poti zahteva štiriurni priklop 
na polnilno postajo z izmeničnim tokom oziroma 
sedem ur na navadni vtičnici. (Pri polnilnem času 
se vselej upošteva 80 % kapacitete, kajti zadnja pe- 
tina se polni znatno počasneje.) Enosmerni tok to 
stori v vsega pol ure, vendar take polnilnice Ljublja- 
na še nima. Obstaja tudi izvedenka i3 REx (Range 
Extender) z rezervnim bencinskim generatorjem. Ta 
je sicer bolj praktičen, a po drugi plati sporočilnosti 
jemlje smisel. Poleg tega avto podraži za krepkih 
6700 evrov. Osnovna cena za zgolj električneža je 
36.500, pri čemer lastniku država vrne pet jurjev. 
REx košta visokih 41.200, dočim zelena subvencija 
za take plug-in hibride znaša tri tisočake. 


Brzo in poceni 


Ne bom rekel, da je električna vožnja čisto druga di- 
menzija. Toda če iz navadneža z ročnim menjalni- 
kom sedeš v i3, je preskok znaten. Začenši z brez- 
ključnim vstopanjem in prižiganjem. Bistvena upo- 
rabniška prednost takega pogona je v tem, da ima 
maksimalen navor od štarta in ga začne rahlo izgu- 
bljati šele po pet tisoč obratih. To ne pomeni le 
odličnega pospeška z mesta, marveč veliko elastič- 
nost. Medtem ko moraš z bencinarjem nezdravo 
štartati s kurjenjem gum ali pretikati v nižjo presta- 
vo, i3 lahkotno in v popolni tišini pospeši do 60 na 
uro v manj kot štirih sekundah, do 100 v nekaj več 
kot sedmih in od 80 do 120 v petih. Tiho in zvezno 
pridobivanje hitrosti vse do končnih 150 km/h je iz- 
redno prijetno, a obenem zahrbtno. Izgubiš namreč 
občutek, ki ti ga dajeta zvok obratov in pretikanje 
zobnikov, zato si hitro čez omejitev. 

Kakor si začuden nad pospeškom, te takisto prese- 
neti nepričakovan pojemek, ko pedalko popustiš. 
Tedaj se motor spremeni v dinamo in zaustavljanje 
regenerativno polni baterije, kar se občuti kot zavi- 
ranje, čeprav zavorne čeljusti ne počno nič. Temu 
pravijo enopedalna vožnja in čeprav princip poznajo 
tudi drugi, v i3ju deluje nadmočno. Če hitro odmak- 
neš nogo, se celo vklopi zavorna luč. Najbrž si je 
težko predstavljati, ampak pri vsakdanji vožnji sem 
bremzno stopalko uporabil komaj kdaj, saj ima avto 
ob normalni varnostni razdalji več kot dovolj prosto- 
ra, da se ustavi sam od sebe. Bi rekel, da zavorne 
ploščice in diski prej zarjavijo, kot se obrabijo. 

Nasploh je vzdrževanje električnih sestavnih delov 
neprimerljivo z batnimi stroji in edina potrošna roba 
sta zavorno olje ter filter za prezračevanje. Prva dva 
servisa sta tako ali tako zastonj, zato je strošek prvih 
pet let dobesedno ničeln. Ostaja pa odprto vpraša- 
nje, na katero ne ve odgovora niti stroka, kdaj bodo 
baterije pričele izgubljati moč in kolikšen strošek bo 
zamenjava. BMW je z osemletno oziroma 100.000- 
kilometrsko garancijo kar samozavesten. Uporabnik 
itak ne razmišlja dolgoročno, zanj je spodbuden po- 
datek, da celo ob plačevanju za elektriko poravna 
sto kilometrov z enim novčičem. A v praksi je veči- 
na polnilnic zastonj in zaradi spodbujanja v komple- 
tu pogosto dobiš brezplačno parkirišče v centru. 


Slovenec na slabšem 


Ko enkrat voziš takle avtomobilček, nočeš več na- 
zaj na ropotarnico. Vožnja je prijetnejša in tako ne- 
verjetno zastonj, da si ves čas nasmejan kot Joker. 
Poleg tega je cenejša registracija, pri kateri ne pla- 
čaš cestnine. Vseeno pa zavoljo omejenosti oziroma 
dolgotrajnega hranjenja e-vozilo še lep čas ne bo za 
vsakogar. Bajta oziroma garaža s priključkom je 
obvezna, po možnosti še služba z ustreznim parkir- 
nim mestom. In celo v tem primeru je i3 stežka edi- 
ni avto pri hiši. Lahko narediš le nekaj deset kilo- 
metrov dnevno, a če se čez vikend odpelješ na dalj- 
ši izlet, imaš že težavo. Vtičnic je navidez precej, to- 

da niso vse hitre, 7-polne. Ali pa so zasedene. Ozi- 
roma se moraš pri njih posebej registrirati in čakati 
tri dni na odobritev. Skratka, takemu avtu se moraš 
prilagoditi in prepričan sem, da se slejkoprej znaj- 
deš v neljubi situaciji praznih baterij. 

BMW se pomanjkljivosti zaveda, zato jih skuša olaj- 
šati z informacijskimi tehnologijami. I3 je s tovar- 
niško vgrajeno SIM-kartico privzeto na liniji, podat- 
kovni dostop pa rabi iskanju elektrike, predlogom 
javnega prevoza in oddaljeni povezavi z avtomobi- 
lom. Uporabnik more telefonično počekirati baterij- 
ski nivo, si vnaprej pripraviti pot in jo pretočiti v na- 
vigacijo. Na žalost ta plat platforme ConnectedDri- 
ve pri nas ne deluje. Bavarski predstavniki so mi si- 
cer lani razložili, da program i predstavlja ekosis- 
tem, ne zgolj vozila, zato ga k nam ne bo, dokler ne 
bo zagotovljena podpora. Zdaj ga vseeno preura- 
njeno prodajajo in Kranjec je, kot je že navajen, osi- 
romašen za pomemben servis. Menda bo to vkup s 
klicem SOS ob trku urejeno do konca leta. A slo- 
venski lastnik enaki ceni navkljub storitveno nikoli 
ne bo izenačen z nemškim. 


m 


Ker posedovanje električnega vozila ni brezskrbno, 
vsaj malce olajša uporabo daljinska povezanost. S 
telefonom oziroma pametno uro se da vpogledati v 
baterijski nivo in za nameček prižgati klimo. 


Jokerjevska kritika 


Naslednja reč, ob katero se obregnem (kot nepo- 
znavalec kupovanja premijskih avtomobilov), je na- 
vajanje cene. Za tistih 36.500 evrov dobiš komaj kaj 
več od volana in klopce. Razumem, da sončna stre- 
ha, 20-colski kotači in gretje riti sodijo med luksuzne 
priboljške. Nezaslišano pa je, da lahko osnovni mo- 
del polniš izključno iz navadne 230-voltne vtičnice. 


Armatura je všečna, a nenapredna. Prav vsi sestavni deli so enaki kot v drugih modelih, namesto da bi edin- 
stveni elementi oznanjali nov rod premikanja. Na sliki je lepo viden jako bedni voznikov displej z ogromnim 


robom, pa nekam nedomiselno zadegan sredinski ekran ter start/stop gumb, ki je umeščen za volan. 


Če hočeš hitrejši tok s polnilnic, moraš doplačati 
jurja za čudežni pretvornik. Zaradi nejevere v ta 
nesmisel sem podatek trikrat preveril. Nadalje ta 
lastovka avtomobilske prihodnosti privzeto nima 
ne avtomatske klime, ne navigacije, ne LED-ža- 
rometov, ne parkirne kamere, kar je za tak napre- 
den kos tehnike res smešno. Še za piskalnik, ki 
opozarja pešce pri neslišno nizki hitrosti in bi mo- 
ral biti obvezen, doplačaš 103 evre. Z vsemi temi 
dodatki cena hitro zraste na 45 plus tisočakov. 
Najbrž so kupci BMWjev tega vajeni, meni pa se 
zdi tako navajanje cene nečastno in zavajajoče. 
Četudi odrnislim zamere, ki gredo na rovaš sploš- 
ne električnosti, slovenskih razmer in tržne politi- 
ke, ima v mojem videnju par minusov ravno tako 
sam avto. Neprijetno sem bil na primer prese- 
nečen nad skromnim prtljažnikom. Zaradi elek- 
tronike, ki se skriva pod njim, in predpripravljene- 
ga prostora za opcijski generator je dno tako vi- 
soko, da vanj bržda ne gre niti večji otroški vo- 
ziček. V upanju na dodatno shrambo sem odprl 
prednji pokrov, pod katerega pa lahko pospraviš 
točno eno kozmetično torbico. Toliko o tem, da 
e-avto zahteva manj komponent. Tudi zadnja 
klop za razliko od prednje ne obiluje z zračnostjo 
in odrasel bo grizel kolena. Še ena nepraktičnost 
so zadnja vrata. Za izhod potnika zadaj se mora 
namreč spredaj sedeči odvezati in odpreti svoje 
duri. Če ni sopotnika na desni, ki bi to omogočil, 
otrok zadaj sploh ne more izstopiti na pločnik, 
marveč le na cesto. 


Moja naivnost je od znanilca novega avtomobilskega 
veka pričakovala vsaj nekaj edinstvenosti na komand- 
ni plošči, bodisi kak posrečen, futurističen fizičen ele- 
ment, kot so ledice, bodisi dober dizajn grafik na mo- 
nitorčkih. Žal so komande do poslednjega stikala tip- 
ske BMWjeve, pri čemer so, če smem, naredili neum- 
nost z gumbom za štart. Ta ni na sredinski konzoli, 
marveč na zavolanski ročici, tako da moraš bodisi se- 
gati skozi volan, bodisi za njega. Najbolj pa sta me ra- 
zočarala displeja, tako po starinski tehnologiji kot po 
vsebini. Voznikov je naravnost smešen: le ozek LCD- 
trak v zajetnem črnem okvirju. Sredinski zaslon, ki ni 
na dotik, je večji, vendar zgolj, če plačaš za navigaci- 
jo. Drugače dobiš majhnega in zopet s štiricentimetr- 
skim robom. Očitno so obdržali tehnologijo iz leta 
2010, ko so pričeli z načrtovanjem. S tem, da prikazo- 
valnik ni vgrajen v formo, marveč deluje kot naknad- 
no nasajena komponenta. 


Prvi smart car 


Avtomobili že lep čas presegajo skupek surovih stroj- 
nih kosov za premik z ene do druge točke. Postali so 
pametnejši in nam pri vožnji pomagajo, nas celo va- 
rujejo pred hudim ter se vklapljajo v naš digitalni vsa- 
kdan. Za slednje pri BMWju skrbi platforma Connec- 
tedDrive, ki od vseh, ki sem jih preizkusil, deluje naj- 
bolj napredno. Ob predpostavki stalne povezanosti 
lahko s fonom ali uro zaženeš klimo, pohupaš ter pri- 
merjaš svojo vozno učinkovitost s skupnostjo. Mogo- 
če je tudi začrtati pot na mobilniku ali na računalniku 

it's 413 ?C out and I'm 
driving around in my new 
BMW i3 in 


LJUBLJANA,LJUBLJANA . 


in jo naložiti v navigacijo. Glede na državo je možno 
dobiti par aplikacij, recimo Napster, prometne in- 
formacije in urnik, ki se poveže z Googlom ali Out- 
lookom. Ni pa vse najbolj koristno. Brskalnik je 
brezveze, predvajanje multimedijskih vsebin in pri- 
kaz pošte sta polovičarska, Facebook in Twitter pa 
sama sebi namen. Nenavadno je, da brez vgrajene 
simke BMW iz neznanega razloga vztraja pri ožičeni 
podatkovni povezavi z mobilnikom. 

Od pametnih postavk i3 vsebuje dve dokupljivi teh- 
nologiji. Vozni pomagač ni le tempomat, ki ohranja 
razdaljo do spredaj vozečega vozila, marveč pri 
nižjih hitrostih, recimo v koloni na avtocesti, brez 
posredovanja speljuje, zavira in se drži pasu. Voznik 
mora v dokaz pripravljenosti imeti roko na volanu, 
vendar lahko medtem bere cajteng. Sistem prav ta- 
ko zazna in samostojno zabremza ob skoku pešca 
na cestišče ali ob naletu od zadaj. Dodatni parkirni 
paket pa omogoča aktivno bočno parkiranje, tisto s 
samodejnim sukanjem volana in premikanjem. Av- 
tomatika deluje nad vsemi pričakovanji. Preprosto 
se pelješ ob vrsti parkiranih avtomobilov in ko ka- 
mere zaznajo primerno vrzel, daš ude k sebi in ste- 
gneš prst na gumb P. Avto suka in mota ter se napo- 
sled mojstrsko ustavi par centimetrov od robnika. 


Tale kolešček je del sistema iDrive, ki ga je BMW 
vpeljal leta 2001. Z njim se res odlično upravlja in 
vpisuje ulice, pred časom pa so ga nadgradili z do- 
tikabilno površino, po kateri s prstom priročno ri- 
šeš črke. Pri i3ju žal ne pride serijsko. 


I3 torej vozi samostojno v zastoju, avtonomno par- 
kira in pazi na uletavajoče pešce. Mar ne predstav- 
lja to večine mestnega avtomobilskega upravljanja? 
V naslednji reviziji bo znal že sam pripeljati iz garaž- 
ne hiše. Res je, da sta oba asistenta takisto na voljo 
drugim bavarskim modelom. Toda v sklopu pove- 
zanosti v svet in višenivojske vožnje (ter od odmis- 
leku slabih plati elektrike) je avto sam po sebi zma- 
govalec. Dasi ne maram volanizirati po mestu, sem 
v temle vozilu resnično užival. In se za nameček 
počutil kot gospod, kajti testni model je bil do vrha 
naphan s tehničnimi dodatki in evkaliptom. Cena: 
sitnica. 55 kovačev. 

EL Je362-UU 


inkenčani so leta 2009 predstavili smelo študi- 
MI jo bodočega superšportnika, takega s hibrid- 

nim pogonom in obliko direkt iz znanstveno- 
fantastičnih filmov. Toda nekaj so koncepti, kakršnih je 
na sejmih videti čuda in se nikoli ne udejanjijo, medtem 
ko je BMW svojo vizijo EfficientDynamics pet let kasneje 
pripeljal na ceste v skorajda enakem paketu. Že res, da 
je futuristično vozilo nekje po poti izgubilo steklene boke 
in streho ter ledice na maski ter da so vesoljsko notran- 
jost prizemljili. Toda i8 je ohranil večino forme in vijug iz 
prototipa, od turbinastih 20-palčnih felten prek škratjih 
zadnjih sedežev do navzgor odpirajočih se vrat. 


Hrabra zasnova, 
boječa notranjost 


Resnično izstopajoča oblika tako kot pri ižju poudarja 
celovito next-genovstvo vozila. Tudi ta model temelji na 
ogljiku, kar je opazno koj, ko mu dvigneš krila, no, od- 
preš vrata. A njegovo bistvo tiči v dvomotornosti. Bateri- 
je, ki so posajene med sedežema, vrtijo le prednja kole- 
sa. Ker elektrika sama od sebe očitno še ni zmožna prak- 
tičnih 250 na uro, je bilo treba v želji po taki hitrosti do- 
dati 1,5-litrski, prisilno polnjeni trivaljnik, ki svojih 231 
konj prenaša na zadnjo gred. Skupen hlev šteje 362 glav, 
kar avto do sto na uro izstreli v polpeti sekundi. [8 je to- 
rej štirikolesno gnani hibridni kupe 2-2, cena za ta čudež 
na kolesih pa je 136 K evrov, ništrc prtljažnika, nezmož- 
nost parkiranja na normalnih prostorih in okorno vstopa- 
nje oziroma kobacanje ven. 


itak, da je kabina lepo in kakovostno oblikovana, vendar 
ni nikakršen presežek, kar bi pri takem znanilcu revoluci- 


je morala biti. Razumem optimizacijo, ampak res ni po- 
trebno, da so vsa stikala enaka kot v ostalih serijah. 

Ogljik in optimizacija sta razlog, da superšport ik tehta le tono in pol. To je dvesto kilogra- 
mov manj od M3. Poraba goriva je za to kategorijo smešno nizka: od pet do osem litrov. Na 


žalost maska ni obrobljena z ledicami kot pri konceptu, kar bi avtu dalo tronovski videz. 


I8 ni ne uporaben, ne ekonomičen, niti ne ze- 
len avto. Stežka bi ga označil za dirkalnik in v 
performansah ga preseže marsikateri bavarec. 
Njegovo poslanstvo sta fetišizem in pozerstvo. 
Slike mu pri tem delajo krivico, saj je v živo še 
bolj pozornost vzbujajoč. Naj gre za res hudo in 
neobičajno rit z bočnima spojlerjema, škarja- 
sta vrata, zaradi katerih je bolje čefursko parki- 
rati čez dva prostora, ali spredek, ki je po eni 
strani nezgrešljivo BMWjevski, po drugi pa do- 
voljšen odklon od ustaljenih mask. Slednje je 
zelo v redu, kajti večina modelov tega emble- 
ma si je med seboj preveč podobnih. Na žalost 
pa takega odmika ni v notranjosti, zlasti na 
konzoli, ki z ničimer ne odseva jutrišnje elekt- 
rične športnosti. Lastniki BMWjev se bodo si- 
cer med znanimi gumbi in koleščki počutili do- 
mače. Toda meni se zdi škoda, da niso obdrža- 
li edinstvenega dizajna kabine koncepta oziro- 
ma bili bolj drzni še na tem področju. 


Zlagano grmenje 


Električna samostojnosti i8 ni primerljiva z e- 
avtomobili, saj sto kilogramov celic (7 KWh) 
zadošča za vsega 30 kilometrov. Pri tem je po- 
skočnost bistveno slabša od i3: dve sekundi 
več, torej 9 sekund do sto, oziroma 131 konj 
napram 170 v mestnežu. Na tak način se lah- 
ko furaš naokoli do 120 km/h in po želji polniš 
baterije na polnilnici ali domači vtičnici. Ven- 
dar je avto preveč štorast, da bi se z njim, dasi 
zastonj, vozil v trgovino, po otroke in v službo. 
Poslanstvo elektromotorja je, da vleče, med- 
tem ko bencinar zadaj poriva. Čeprav mehan- 
sko nista povezana, izvrstno sodelujeta in voz- 
nik te dvojnosti sploh ne občuti. Agregat na 
eksplozije pri tem neprestano proizvaja elek- 
trone, tako da je električnež vedno v pogonu. 
Štirikolesnost nudi odlične vozne lastnosti, saj 
zaradi manjše moči na zadnja kolesa zadek ne 
pobegne niti, če se trudiš v to smer. V navezi z 
relativno ozkimi gumami pa je v dežju stabil- 
nost mnogo višja od drugih bemflov. 

Vrhunec uživanja z i8 je, da preklopiš v sport 
mode. Takrat se voznikov LCD obarva rudeče, 
podvozje postane trše in po možnosti z zavo- 
lanskimi uhlji prevzameš nadzor nad pretika- 
njem. Dirkališčni dosežki gredo v korak z M4, 

ki ima prek 400 konj. Če ne pogrešaš driftanja, je 
dirkaško volaniziranje nižjega i8 vsekakor boljše. K 
vzdušju pripomore tudi hrumenje motorja, ki za raz- 
liko od drugih beemvejev prihaja od zadaj. Zvok je 
kar neverjetno grmeč, oziraje na beden trivaljnik. 
Začudenje ni iz trte izvito, zakajti v resnici je (pozor, 
kvarnik!) zvočna kulisa zgoljufana. Inženirji so nam- 
reč vdelali neizklopljiv sistem notranjih in zunanjih 
zvočnikov, ki ločeno od drugega ozvočenja predva- 
jajo umetne zvoke. Še pokanje neizgorjenega ben- 
cina v izpušni cevi med prestavljanjem so vključili. 
Majke mi. Ampak če mi tega ne bi povedali, ne bi 
pogruntal. 

Za razliko od i3ja je i8 privzeto bolje opremljen, s 
čimer cikam na klimo, navigacijo in bočne parkirne 
kamere. Ampak 103-evrsko piskajoče opozarjanje 
pešcev je pa še vedno treba dokupiti. Avtonomnosti 
ne pozna, medtem ko je možna dodatna oprema 
pojektor HUD, ki na vetrobran prikazuje hitrost, 
omejitev in navigacijske smernike. To počne brez 
vesoljskih prikazovalnikov, enako kot pri drugih pe- 
tičnih bavarskih modelih. Kdor išče popolno dru- 
gačnost interierja, vojnozvezdne displeje in govoreč 
avto, mora iskati drugod. No, resnici na ljubo edin- 
stvenost vseeno obstaja. Za 9700 evrov lahko i8 
kot edini serijski model opremiš z laserskimi lučmi. 
Te naredijo iz noči dan, svetijo čez sedem hribov in 
dolin (to je 600 metrov) ter so kos Brusliju. Pri tem 
superkamera motri cesto in v primeru prometa 
zmanjša svetlobni tok, saj bi drugače nasproti vo- 
zeči oslepeli. 


Avtoček za v Monako 


Komu je i8 pravzaprav namenjen, nimam pojma. A 
take igračke nimajo konkretne ciljne publike, mar- 
več se bodo našli kupci z vseh vetrov. Tako med 
lastniki BMWjev kot med drugimi iskalci posebnosti. 
Le mlajše, gibčnejše sorte morajo biti, da bodo kos 
visokemu pragu. Ali taki gledajo tudi na stroške, ne 
vem, vendar je med neštedilniškim, težkonožnim te- 
stiranjem avto porabil manj kot 9 litrov na sto kilo- 
metrov. Po mojem je to najbolj učinkovit superšport- 
nik in najbolj dosegljiv hibrid med njimi. Porsche 
918, laferrari in melaren P1 gredo v sedemmestne 
zneske. Ker ni ekskluzivno vezan na elektriko oziro- 
ma jo dela sam od sebe, se ga njeni minusi ne tičejo 
in z njim se moreš kadarkoli odpeljati na izlet v ne- 
znano. Recimo v Minken, da lahko neovirano poho- 
diš stopalko tja do 251 na uro in nato stisneš roko 
oblikovalcem zunanjosti za pogum. Ter pograjaš 
snovalce armature za že viden, ziheraški pristop. 


YOU DIED 

Sneti se vnovič zastrmi v zgornji napis/toda smrt ga ne odvrne od nadaljnjih po- 
skusov osvojitve serije Dark Souls. Se več: ker je njenih čislavcev pri nas še vedno 
dokaj malo, se odpravi na kvest, da te nenavadne frpje približa nepoznavalcem. 


b nazivu japonski frp najprej pomi- 
slimo na animejske like, barvito zu- 
nanjost, orjaške meče, cvileče fuflje 
in, hja, Final Fantasy. Toda začetki 
samurajskega podžanra so bili dru- 
gačni. Tamkajšnja zgodnja igranja vlog, še v se- 
demdesetih in prvi polovici osemdesetih, so na- 
mreč tekla na računalnikih. Po eni strani je šlo za 
uvožene zahodne erpegeje, po drugi pa za domače 
izdelke, ki so se izdatno navdihovali pri naših. Nji- 
hov prvi izvirni frp za konzole, Dragon Warrior za 
NES iz 1986., je prvoosebne bitke povzel po Wi- 
zardryju, gibanje po deželi od zgoraj pa po Ultimi. 
Šele nato je prišla doba bojevanj v pogledu od 
strani, modnih frizur in sličnih prepoznavnosti. 
V tej zgodovinski lekciji se skriva odgovor na vp- 
rašanje, kako je lahko serija Dark Souls japonska, 
ko pa v njej ni niti enega infantilno velikoočesnega 
reševalca sveta. Namesto tega naokoli gomazijo 
vitezi, brezzobe coprnice z eno joško, ogenj bruha- 
joči zmaji in podobne evropske nakaze. Igralec pa 
se sprehaja po razdrapanih anglosaških utrdbah in 
posluša bajke o padlih kraljih, ki nimajo zveze z 
nindžami. Tako je zato, ker so Dark Soulsi v hecni 
zanki povratek k zahodnim koreninam igranja 
vlog - lazenju po temnicah, bojevanju in pedantni 
skrbi za lik. 


BZZZ1 bZZZl HECEK 


Dark Souli niso visoke frpjke, kakršne so Baldur's 
Gate, Elder Scrolls ali Divinity. V njih ni lazenja po 
živi, širni deželi, čvekanja z gmajno, druženja v krč- 
mah, izbir v dialogih in ducatov kvestov. Namesto te- 
ga iz pogleda od zadaj kot samoten vojščak brez druš- 
čine raziskuješ blodnjaško okolico, ki gre od navadne 
opustelosti prek mrakobnosti v nerazredčen horor. 
Vmes nabiraš ključe, ne rešuješ ugank, zelo malo čve- 
kaš in se zelo veliko realnočasovno bojuješ. 

Tipičen soulovski scenarij je, da se kot uboga para 
oziroma cinična parodija tipskega heroja (v DS1 si 
vnaprej mrtev!) znajdeš v nekdaj cvetoči deželi, ki jo 
je opustošilo zlo. V Demon's Souls kralj Allant prebu- 
di Starega demona, ki stori tisto, kar peklenščki poč- 
no najbolje. V Dark Souls pa ugaša plamen, ki pome- 
ni ločnico med svetlobo in temo, zaradi česar vsemu 
grozi vrnitev v slednjo. Ljudje so umrli ali znoreli, iz 
graščin prežijo skvarjeni vitezi, v kapele so se naseli- 
le maliciozne coprnice in v gozdovih vlada grobna 
tišina. Vse ni le razrušeno in propadlo, temveč je sk- 
varjeno, umazano, gnusno in črnikavo. Kaj se je zgo- 
dilo, pretežno sklepaš sam iz okoljskih namigov, na- 
mesto da bi te kdo izrecno podučil. Tipično podanih 
zgodb v Soulih tako ni, vendar minimalistična, prispo- 
dobna fabula obstaja - štorija je svet, v katerem si. 

RAZVOJ DUŠ 


Dark Souls se niso vzeli od nikoder. Sisteme, ki 
jih napajajo, so japonski avtorji From Software 
razvijali že leta prej. Najprvo v pri nas skorajda 
neznani seriji King's Field, hardcore prvooseb- 
nih frpjkah za playstation 1 in 2, v katerih se je 
bilo težko že obrniti normalno, kaj šele bojevati 
se in se ukvarjati z okoljskimi neprilikami ter 
ugankami. Temu navzlic si je niz med letoma 
1994 in 2003 nabral zvesto občinstvo ter doži- 
vel štiri sobne dele plus par drkamožnih. 


Leta kasneje so njegovo megličasto srednje- 
veško deželo, polno skrivenčenih ogab, upora- 
bili za novo franšizo, Demon's Souls. Ta je za 
PS3 najprej izšel v Aziji 2009. kot nišen pro- 
dukt pod Sonyjevim pokroviteljstvom. A glas o 
njegovih čudesnih vistah, nerazredčeni zajeba- 
nosti in mračni strašljivosti se je razširil po sve- 
tu, zato je kmalu ugledal ameriške in evropske 
obale. Demon's Souls je danes nekoliko pokve- 
čen, toda idejno zanimiv naslov z vrsto edin- 
stvenih mehanik, ki se niso ponovile. 

Zaradi poslovnih mahinacij je serija nato prešla 
iz Sonyjevih rok k Namcu, kjer se je pod novim 
imenom Dark Souls, a z znano štimungo poja- 
vila na PS3, xboxu 360 in PCju. Za njo je, tako 
kot za Demon's Souls, stal novopečeni dizajner 
Hidetaka Miyazaki, ki je sledil notranjemu klicu 
in ni sklepal kompromisov. Vendarle Hidetaka 
ni vodil razvoja nadaljevanja. Navzlic temu je 
nekoliko svetlejša dvojka udarna in začetnikom 
morda najbolj dostopna v nizu. Miyazaki se je 
tačas posvečal dušnemu nasledniku Soulov, 
Bloodbornu za PS4, ki je umeščen v lovecraf- 
tovski svet in je bolj usmerjen v sekljanje. To 
pa ne izključuje Dark Souls Ill, ki so jih razkrili 
prav te dni na sejmu E3. Bojda pridejo 2016. 

In če ti slučajno uspe premagati sleherno nakazo ter 
potolči še krajnjega šefa, kaj potem? Se bo v deželo 
povrnila radost, bo stara glorija povrnjena? Morda 
sčasoma, če izbereš 'svetel' konec. Številni pa se v 
Soulsih odločijo za temačnejšega. Tam je bila ško- 
da že storjena in tisti, ki so pripustili nesrečo, so za- 
jebali, kar se je zajebati dalo. A ti si kakor vešča, ki 
jo privlači ogenj. Znova in znova prihaja k njemu, 
dokler je plamen ne sevrkotne. Ve, da jo čaka pogi- 
bel, a si ne more pomagati ... 


GRENKO SLADKA IZBIRA 


Da si kakor ta vešča, je temelj igranja vseh Dark 
Soulov. Gre namreč za serijo iger, ki bazirajo na pri- 
stopu 'trial and error' ali 'na napakah se učimo'. Ko 
v turobnem vzdušju in ob manku židanih barv, so- 
govornikov ter sotrpinov vandraš po opečnatih hod- 
nikih, razpadlih dvoranah, z mahom obraslih votli- 
nah, segnitih kleteh, sežganih poljih in drugih spo- 
menikih vladarski prevzetnosti, je smrt tvoja redna 
gostja. Sovražniki, ki jih je v nizu na stotine vrst in 
segajo od erpegejskih klišejev v slogu okostnjakov, 
zombijev in pajkov do spak iz zblojenih kotičkov 
osaških umov, ne udarjajo nujno hitro - žvajznejo 
pa konkretno. Ni malo takih, ki te pokončajo z enim 
samim šusom celo tedaj, ko si približno na njihovi 
razvojni stopnji. 

Po crkotu, do katerega zlahka pride tudi zaradi pad- 
ca v kak prepad, se znajdeš pri nazadnje obiska- 
nem kresu. Ta je metaforičen obet upanja v splošni 


EDINSTVENO 
VEČIGRALSTVO 


Temnodušne igre niso striktno puščavniške, 
temveč se je moč v njih povezati s spletnim 
občestvom. Le-to je prisotno vseskozi, če si na 
liniji, in sicer na dva načina. Eden je branje in 
puščanje oznak na tleh iz vnaprej določenih be- 
sed, na primer "Past!" ali "Skrinja, zaklad." Na 
tleh vidiš tudi krvave madeže in obrise padlih 
junakov, kar te opozarja na nevarne odseke. 
Poznajo pa Souli takisto sodelovalen in tekmo- 
valen multiplayer, dasi spet na samosvoj na- 
čin. Z rabo posebnih predmetov lahko v svojo 
partijo prikličeš naključne pomagače (najti se s 
prijatelji je težka jeba), s katerimi denimo pora- 
ziš šefa, ali se za pomoč daš na razpolago dru- 
gim. PvP, igralec proti igralcu, pa poteka tako, 
da nekdo vpade v tvoj svet, te 'invejda', oziro- 
ma to ti storiš drugim. Sledi boj med dvema ali 
več ljudmi in zmagovalec dobi koristno robo, 
odvisno od načina, na katerega je vpadel. Ob- 
stajajo celo računalniški invaderji. 


naizust 2015 


z Z. 


Tak peklenšček te bo po vsej verjetnosti ugonobil, tako da boš ob sleherno nabrano dušo, oživitveni kres pa 


Kom NEToHk (9 
. 


Boom 


je običajno ZA šefom. Na srečo se po smrti ohranijo vsa odprta vrata in ostanejo ti nabrani predmeti. 


mrakobnosti. Tedaj si ob vse duše, ki si jih dobil od 
premaganih sovragov in so univerzalna valuta. Na- 
menjene so kupovanju opreme in urokov pri redkih 
mešetarjih, krepitvi robe in nadgrajevanju lika. A 
zmerom imaš natanko en popravni izpit, eno pri- 
ložnost, da prideš do izgubljenih duš, ki te čakajo na 
kraju smrti. Če ti uspe, prejšnje duše združiš z novo- 
nabranimi, kajti ob dotiku kresa oživijo vsi nasprot- 
niki razen šefov. Če umreš, preden jih dosežeš, pa 
gredo odvržene duše za vekomaj po gobe. 

Dlje kot živiš, več duš torej nosiš s sabo in več tve- 
gaš pri iskanju naslednjega kresa, ki je lahko kdo- 
vekod. Tudi za lažnim zidom. Boš plužil dalje in bil 
morebiti nagrajen za spretnost ter korajžo? Ali pa se 
boš ziheraško vrnil k prejšnjemu ognju, kjer si boš 
samodejno obnovil zdravje in zalogo edinega zdra- 
vilnega napoja ter se nemara okrepil, vendar se bo- 
do kanalje dvignile od mrtvih? Ob slednji izbiri 
bržda pomisliš na duhamorno tlako kot v toliko dru- 
gih erpegejih. Toda v Soulih gre za koristen in vzne- 
mirljiv trening, za kar je v prvi vrsti zaslužen odličen 
bojni sistem. 


NI UMIKA, NI PREDAJE 


Bojevanje v Dark Soulih je hardcore v pravem po- 
menu besede. Krepko je oddaljeno od lahkotnosti, s 
katero se spogleduje pretežni del novejših zahod- 
njaških frpik, in v njem se zrcali preciznost prete- 


| bi 
Mm' o — Dragon 


Ko H is3 >R2 
v STV 


Lokostreljanje in copranje uporabljata tudi prvoosebni pogled. Iz njega lahko vagino dentato, ki si je omisli- 
la noge in se oklicala za zmaja, natančneje pošicaš v segniti ščegi. Kreature v Soulih znajo biti res nagravžne. 

pačin, kot je Street Fighter. Nudi številne pristope in 
krepelca, od lokostrelskega in coprniškega obstre- 
ljevanja z razdalje do bližnjega vihtenja raznoraznih 
mečev, sulic in sekir, pri čemer imaš lahko v drugi 
roki ščit. Venomer je paziti na kondicijo, stamino, 
brez katere ne moreš ne napadati, ne blokirati. In 
vedeti, da ne gre za fantazijsko sekljačino, temveč 
za dosti realistično srednjeveško dvobojevanje brez 
kupov različnih potez, 'superc' in 'specialk'. Name- 
sto tega so tu izmiki, odboji in prestrezanja. Manjka 
le simuliranje ran in natančnih poškodb oklepa ter 
orožja. 

A pod vsem tem je poanta zgolj v tvoji preciznosti. 
Natanko moraš vedeti, kako dolgo traja zamah z 
aktualnim krepelcem, v kakšnem vzorcu se giblje, 
kako se pri tem premika tvoje telo in kako boš vpli- 
val na sovražnika. Pri obrambi pa je treba naštudi- 
rati postavljanje ščita in izmikanje z delanjem pre- 
valov, rolanjem. Zlasti slednje je ključno za hitre li- 
ke, ki niso dobro zaščiteni. Izmikanje namreč vse- 
buje nekaj sličic animacije, v katerih si neranljiv. Če 
veš, kdaj in kam se zarolati, ko se te grdavž nakani 
mahniti, lahko brez poškodb dosežeš ugodno pozi- 
cijo za protinapad. V ta namen pa moraš poznati 
njegove in svoje lastnosti, kar se vklaplja v učenje 
na napakah in piljenje spretnosti skozi ponavljanje. 
Triindvajseto srečanje z istim pošastkom po prav 
toliko crkotih ni muka in tlaka, marveč nuja, da se 
izpopolniš. 

DELO PLEMENITI 


Biti dober v Soulih ne pomeni, da se odzivaš v del- 
cu sekunde in brzopeto radiraš horde kanalj. Spo- 
padi so zvečine eden na enega ali eden proti 
prgišču ter vključujejo obilico kroženja okoli na 
tarčo vzetega capina, testiranja njegovih vzorcev, 
izzivanja napadov ter naskokov, ko se prikaže prili- 
ka. Boji niso toliko refleksni kot metodični in tak- 
tični, včasih skorajda zaspano rutinski. A kljub te- 
mu vsebujejo dobršno merico adrenalina, saj se za- 
vedaš, da te lahko ena sama napaka stane glave. 
Se pa da marsikaj zgoljufati — sovrage zvabiti v pre- 
pad, silnega glavarja iz stenske vdolbine nafilati s 
puščicami in podobno. To so večinoma namenoma 
prisotne bližnjice za manj spretne. 

Bajeslovna težavnost serije Dark Souls se torej skri- 
va v nizki toleranci do napak. Napake delamo vsi, 
zlasti v igrah. A malokatere so nanje tako alergične 
kot Souli, kjer moraš biti nenehno priseben, zbran in 
učinkovit. Če nisi, resno tvegaš, da boš znova crk- 
nil. To pa je v izrecnem nasprotju z lahkotnostjo in 
zabavnostjo, s katero so neločljivo povezane mo- 
derne videoigre. A po drugi strani se malokaj pri- 
merja z občutkom vznesenosti, ko dojameš, da je 
sistem v bistvu pošten. Ko zaradi vloženega dela za- 
nesljivo odlomiš do pred kratkim daleč preveč mo- 
gočnega šefa, je zmaga neopisljivo sladka. 

Mnogi Soulov niti približno ne končajo, a tisti, ki jih, 
so lahko na ta dosežek upravičeno ponosni. Zlasti v 
še zahtevnejših naknadnih skozihodih v obliki new 
game 4, tr in tako dalje, ko greš od začetka z vso 
nabrano opremo ter izkušnjami, težavnost pa se 
zviša temu ustrezno in še malo za povrh. Toda če si 
natančen, veš, kaj počneš, in ne delaš napak - dru- 


EPSKO ŠEFOVJE 
Za mano polje poklanih navadnežev, pred 
mano s sivo meglo zaprti prehod. Vem, da je 
za njim šef, in zdaj se moram odločiti. Tve- 
gaje naprej ali jokaje nazaj? Pljunem usodi v 
obraz in stopim v areno, od koder ni pobega, 
dokler nekdo ne umre. (Običajno jaz.) In pri- 
dejo, nenavadneži, pokvečenci, skvarjenci, 
gnileži, pošastneži, demoni. Sivi volk Sif z 
mečem v gobcu. Gwyn, Gospodar isker, ki 
se nemo požene nadme in nima zmerom 
vnaprej zakoličenega vzorca napadov. Dina- 
mični duo Ornstein in Smough, zmajoklavec 
in rabelj, eden me tepe in drugi me mlati. 
Gromozanski stolpni vitez. Smrtnjaški koči- 
jaž, ki kot benhurovska furija z bojnim vo- 
zom divja po koloseju. Predimenzionirana 
leteča manta z elektriko v riti. Hidra v jezeru. 
Posamičen del Soulov ima več kot ducat 
Županov in po porazu slehernega velja rajati. 
Nato pa je že čas za s krvjo, švicem in črevci 
tlakovano pot do naslednjega. Hura! 


gače rečeno, če razumeš sistem, lahko Soule obrneš 
z nagim likom, ki vihti le pipec, ti pa igraš s kontrol- 
nikom od Guitar Hera. Brez heca, to so že storili. Na- 
prednejši imajo radi tudi speedrune, kar najhitrejše 
skozihode, ki znajo trajati manj kot dve uri. 


DOMAČI NAVIGATORJI 


Toda v Soulih ne umiraš le pod orjaškimi sabljami 
gromozanskih oklepnikov, marveč v številnih okolj- 
skih pasteh. Ko si lockan na sovraga, med umika- 
njem cepneš v brezno, razlomiš se pri nenatančnem 
padanju na nižje police (skoka kot takega Souli ne 
poznajo, samo da te lahko še bolj ponižujejo!) ali v 
temi stopiš z ozke brvi v nič. 'YOU DIED', se z rde- 
čimi črkami neusmiljeno izpiše na ekranu in brez 

duš se vnovič pojaviš pri kresu. Tokrat v zombi- 
jaško mrtvaški obliki, ki ima manj življenjske ener- 
gije kot prava človeška in pozna še nekaj drugih 
omejitev. Bi rad znova postal človek? Uporabi ene- 
ga od predmetov, ki si jih mukotrpno našel in jih še 
zdaleč ni v izobilju. A vedi, da boš ob naslednji ugo- 
nobitvi spet animirano trupelce. Hi hi hiiiii ... 
Vseeno ne odnehaš, ker te čaka toliko čudes, tako 
pod milim nebom kot v zemlje prsih. Ko pomislim 
na legendarne lokacije iz frpjev, se mi jih v misli pri- 
krade vsaj nekaj iz Soulov. Živopisani Anor Londo, 
ki je videti kakor oživela slikarija ... mrakobna ječa 
Tower of Latria z jadikujočimi nesrečniki v vlažnih 
celicah in lovkastofrisnimi nakazami, ki z leščerba- 
mi patruljirajo po hodnikih ... tihotna hosta Hunt- 
sman's Corpse, kjer v ogoljenih krošnjah neslišno 
utripajo mutirani metulji, da se jim s kril usiplje stru- 
peni prah. 

Znabiti jih boš videl v drugačnem vrstnem redu kot 
kdo drug, kajti v Soulih nisi obsojen na premočrtno 
lomastenje. Ti špili sicer niso postavljeni v formalno 
odprt svet v slogu Skyrima, kjer se lahko malodane 
brez omejitev podaš čez drn in strn. Vendar to ne 
pomeni, da se odvijajo linearno. Od začetnega kre- 
sa z odklepanjem duri in ubiranjem novih in novih 
prehodov, brvi ter tunelov nenehno širiš znane kvar- 
tirje. K določenim šefom lahko prideš zgodaj v igri 
ali dosti kasneje, nekatere ključne predmete dobiš 
zdaj ali potem. Resda ni krajin in planin, torej hori- 
zontale. Je pa vertikala, kajti dostikrat greš dol, dol, 
dol, prav kakor v frpjih včerajšnjika. ln ko odkriješ 
kako novo pot, znaš ugotoviti, da ne pelje v nezna- 
no, temveč v znano. Da je pentljasto zavila, se pri- 
ključila v že odkrito območje in tako ustvarila 
bližnjico. 

V tem se odrazi mojstrsko picajzlast dizajn, ki vedno 
znova preseneti s kako lojtro, ki smiselno vodi nazaj 
na površje, ali temnico, za katero se izkaže, da je 
pravzaprav klet že videnega gradu. Čudovit občutek 
je, ko se kosi povežejo v celoto in ti to dojamejo 
možgani - zlasti zato, ker nimaš zemljevida in mo- 
raš vse držati v glavi! 


NAJBOLJŠE SLUŽBE 


Z nekoliko castlevanijsko oblikovanim svetom se 
seznam naprednosti se ne konča. Dark Souls so po 
marsičem staromodne igre, a se niso zataknile v 
preteklosti. Nasprotno, kar nekaj plati je docela 
sodobnih, začenši z razvojem lika. Ta ni ukalupljen 
v določen poklic z drevesom veščin, marveč ga raz- 
vijaš svobodno. 

8. 4 S 
Spočetka se sicer odločiš za arhetipe, kot sta 
knight, sorcerer in podobni. A to pomeni le, da 
so nekatere statistike že spočetka bolj izražene. 
Če te ima, da bi bil tvoj mag odslej vitez, name- 
sto inteligence napumpaš moč. Ako ti neha do- 
gajati streličar in bi raje bil zmikavt, ki rad deli 
backstabe, duše vložiš v ustrezne postavke. Ve- 
deti je treba le, da zahteve po dušah linearno na- 
raščajo. Vsak 'soul level', splošna stopenjska 
razvitost, jih terja kanec več, sovražniki na ne- 
kem območju pa ti jih dajo vedno enako. 
Upoštevaje obilico opreme, ki je na voljo, v svoj 
'build' vložiš dosti časa. Gruntanje, kaj uporabiti 
in kaj nadgraditi, ali je boljše to rezilo ali ona co- 
prniška palica, je bolje težko oklepljen čemeti za 
ščitom ali svoboden brez jeklenih hlamudrač 
frfotati naokoli, katere lastnosti boš obdržal na 
minimumu in katere boš skrajno okrepil (min/ 
maxanje) - vse to ni nekaj postranskega ali ne- 
zanimivega, temveč srž igranja. Točno tako kot 
njega dni, ko smo pred spopadi pedantno razpo- 
rejali člane druščine in jim dodeljevali to ali ono 
opremo. Še urokov imajo coprniki v Soulih ome- 
jeno količino in ko jim jih zmanjka, si jih morajo 
obnoviti pri kresu. Tema pa terja opletanje z bak- 
lo. O, pozdravljeni, Dungeons 6 Dragons, vesel 
sem, da je z vami vse v redu! 


Šolar prvega 


Temačni gotski erpege japonskih korenin Dark Souls II 
je dobil inačico Scholar of the First Sin, ki s številnimi 
spremembami, okrancljavami in dodatno vsebino 
nadgradi že tako odličen naslov. Sneti se vrne v 
okrutno deželo Drangleic, kjer nimajo radi turistov. 


ark Souls Il je zaenkrat poslednji naslov 
v nizu težkokategornih, morbidnih, v ra- 
ziskovanje in bojevanje usmerjenih tret- 
jeosebnih frpjev, o katerih razglabljam 
na prejšnjih straneh. Aprila lani je dobil oceno 91, 
kar je mnogo. Scholar of the First Sin se kliče nje- 
gova posodobljena verzija, ki je nekakšna izdaja 


Se pa oboje splača poiskati, saj so novi nivoji nara- 
ven podaljšek osnovnega špila. Sunken King se od- 
vije v velikanski špilji, pozidani z davno zapuščeni- 
mi stavbami, in po njej se vije dosti poti, po katerih 
se lahko nelinearno odpraviš. Glede na to, da je os- 
novna igra v tem smislu manj zamotana od prvih 
Soulov, bo sprememba v dizajnu za mnoge dobro- 


Dark Souls so igre za izbran okus. Za vsakdanje- 
ga, nedeljskega igralca, kakršnih je v dobi mobi- 
lij in velikih televizorjev ničkoliko, so s turob- 


nostjo in nenastavljivo, privzeto visoko težav- 
nostjo nezanimive. Kljub temu pa niso nišne, saj 
se prodajajo v milijonskih nakladah. To ni nena- 
vadno, kajti z mankom zgodbe, poudarkom na 
preciznem tretjeosebnem boju in mračnostjo 


GOTY (Game of the Year). Zanje je znano, da vse- 
bujejo vso vmes izdano dodatno robo oziroma DLC- 
je, in enako je s Šolarjem prvega sina, khm, Po- 
znavalcem izvirnega greha. Pridodane so mu nam- 


reč vse tri dokaj obsežne razširitve. 


došla. Med raziskovanjem aktiviraš dosti dvigal, 
mostov in platform, kar spomni na uganke v staro- 
dobnih frpjih, dasi pravovernih miselnih orehov zno- 
va ne ugledaš. Novih sovražnikov ni dosti, so pa no- 
tri trije dobri šefi in eden od teh je zmaj. 


tvorijo protiutež tistemu, kar se pri nas širše ra- 
zume pod pojmom erpege ali frpjka. Zato so 
marsikomu izvirne, sveže in privlačne. Če ti na- 
pisano količkaj diši, ti jih priporočam. Mene so 
pritegnile kot malokaj - znabiti bodo tudi tebe. 


Druga razširitev, Old Iron King, se dogaja pod milim 
nebom, v planinskem gradu, v katerem mrgoli vite- 
zov. Tematika ni več vlažna kot v Sunkenu, temveč 
ognjena. Znova je poti po velikem območju dosti in 
tudi tu je veliko dvigal ter zaklenjenih duri. Okleplje- 
ni capini so močni, prav tako te nadlegujejo na- 
tančni lokostrelci in rdeči fantomi ter zopet nadte 
planejo trije šefi. Eden od njih je Fume Knight, eden 
večjih zajebancev v seriji Souls, ki sproti prilagaja 
veriženje napadov. Boš kar potreboval nove prsta- 
ne, ki ti dodobra okrepijo določene sposobnosti. 


Krone gorja 


Tem trem DLCjem se skupaj reče The Lost Crowns 
Trilogy, saj se osredotočajo na troje izgubljenih 
kron. To so Crown of the Sunken King, Crown of the 
Old Iron King in Crown of the lvory King, in prav ta- 
ko se kličejo posamični dodatki. Vsi so neločljivo 
vpleteni v špil, a ker je to Dark Souls, jih ne zaženeš 
iz menija. Najti moraš tako vhode vanje kot ključe. 
| ta 7 TT 
V zaključnem obračunu razširitve Ivory King je zelo modro priklicati na pomoč tri prijateljske oklep- 
Ke njake. Kmalu razumeš, čemu, kajti iz portalov se začno usipati sovragi. Nakar pride še ožgani kralj ... 


Č on VE. Ra 
Dizajn serije Souls je tako kompleksen, da ga 
sceloma posnema bore malo iger. Praktično 
edini velikopotezni sta Capcomova Dragon's 

Dogma (zgoraj) in evropski Lords of the Fallen. 

KONZOLEC 


Tretji DLC je Ivory King, ki okolico iz vodene in ognje- 
ne spremeni v zamrznjeno. Snežno mesto Eleum Loy- 
ce je do obisti dinamično in terja nelinearno razisko- 
vanje. Polno je sovragov, ki se kotalijo nadte, te ob- 
streljujejo in so za vsak slučaj celo nevidni. Take so 
beštije, ki ščitijo ženo Slonokoščenega kralja, Alsan- 
no. Šefi so spet trije in smetano pobere zaključni, ki 
se ga lotiš ob boku več računalniško nadzorovanih vi- 
tezov. Koristna je nova oprema, od prstanov prek 
orožij do naborov oblek oziroma oklepov. 

Četudi bi moral za vse tri DLCje plačati nekaj več kot 
20 evrov, kot je bilo na začetku, bi jih priporočil. A 
ker jih v Scholarju dobiš privzeto, o vrednosti za de- 
nar ni debate. Naj bo na playstationu 4, xboxu one ali 
PCju, kjer je igra lepša in teče s 60 fpsji, oziroma na 
PS3 in xboxu 360, kjer nisi deležen grafične nadgrad- 
nje, število igralcev v sodelovalnem večigralstvu pa ni 
dvignjeno na šest. 


mRsaj, postre: 


Vendar Scholar of the First Sin ni le prejšnja igra plus 
dodatki. Sprememb je namreč še dosti in sežejo on- 
kraj večje gladkosti ter nekoliko lepše podobe na ta 
močnih sistemih. Pravzaprav je Šolar izven DLCjev 
remiks obstoječe vsebine, kar zajema vrsto očitnih in 
bolj subtilnih sprememb. 

Med prve sodijo drugačna razpostavljenost in nrav do- 
ločenih sovražnikov. Na območju Heide's Tower prej 
prosto dostopna vrata k enemu od šefov zdaj brani ih- 
tav rdeč zmaj in s tem odvrača od poti skozi katedra- 
lo, okoli pa po smrti drugega glavarja patruljirajo beli 
vitezi. Nekod drugod zombakljasti soldati ne blodijo 
več po platoju, temveč jih zbujaš in čistiš enega za 
drugim. Takisto so nekatera področja zdaj dostopna v 
drugačnem vrstnem redu, predvsem zaradi kipov, ki 
zasedajo prehode in jih je moč odstraniti le z redkimi 
čudežnimi vejicami. Na enega naletiš že čisto na za- 
četku, kar krepko spremeni pot po tem območju. 
Take eklatantne premešanosti dopolnujejo manj 
očitne novosti. Pogosto se ti denimo za hrbet prikrade 
zoprni Pursuer z velikim mečem in te preseneti med 
odpiranjem skrinje. To ni edini sovrag, ki ni pripet na 
določeno območje, saj se tolovaji v SotFS kasneje 
vračajo na svoja izvirna mesta, nekateri pa so te spo- 
sobni zasledovati skozi ves nivo. Posledica je, da si še 
manj miren in siguren kot prej, kar le še stopnjuje ti- 
pično soulovski občutek ogroženosti. Ta ni nič manj 
prisoten pri šefih, kajti čeprav je nova omejitev šest 
ljudi v co-opu, se moč kolovodij temu ustrezno dvi- 
gne, tako da nemara še hitreje zagrizeš v prah. Škoda 
le, da je internetna skupnost zdaj razdeljena na lastni- 
ke Scholarja in tiste, ki so ostali pri vanilijinem Dark 
Souls Il, saj inačici nista združljivi ne povezovalno, ne 
glede shranjenih položajev. 


Menim, da je Scholar of the First Sin ultimativna in 
edina inačica Dark Souls II, ki bi jo moral igrati - tako 
v primeru, da si igro že dal skozi, kot če si zelenec. 
Zlasti upoštevaje, da na Steamu za lastnike DS2 nad- 
gradnja stane manj kot nakup vseh DLCjev. Nisem 
imel občutka, da bi bila težavnost na splošno bistve- 
no zvišana, in tako bojevanje kot področja tečejo 
lepše kot v izvirniku. Zato Šolarju, ki me je uživantsko 
pošolal, kažem dva palca navzgor. 


Kotaleči se zmrzaklji terjajo spretno gibanje. Igrati s tipkami in miško se 
4 da, toda najbolj naravno deluje joypad. Špil so naredili z njim v mislih. 


X. 


Aldia je šef v Scholarju, ki je na razpolago tudi kot brezplačna zaplata. 
A ta ne prinese drugačnega razporeda sovragov in drugih bistvenosti. 


nadlegujejo tudi računalniški. Rdeče barve so in nikakor nočejo odnehati. % 


Večigralski boj igralca z igralcem je dodatno vznemirljiv in taktičen. 
Tu pridejo do izraza covenanti — frakcije, ki se jim lahko pridružiš. 


je'" MEN: 
| k - ' " 

ax je telesno nerazvita najstnica, ki se je iz Seattla 
vrnila v rodni primorski kraj Arcadia Bay. Kakor ne- 
izrazito in ploščato je njeno telo, je tudi drugače siva 
miška z emo značajem. S tem gre vkup njen hobi: 
polaroidno fotkanje, zlasti sebkanje. Na srednješolskem cam- 
| K pusu, kjer živi, ji to daje tako prednosti kot slabosti. Rahlo je za- 
Life is Strange je interaktivna nadaljevanka. Nekam turobna najstniška vsebina resda gledana v profesorja, okoli nje se trudi geekasti kolega in s šols- 
| ni za vsakogar, a ker je žanr mlad, bi moral to poskusiti vsakdo, ki mara za pripoved. ko bič sta na bojni nogi. Najbolj pa nanjo vpliva modrolasa pre- 
| stopnica, prijateljica iz otroških dni. Toda grdobije na šoli, na- 
silje in ženska zloba niso Maxin največji izziv. Sočasno z ne- 
običajnimi vremenskimi pojavi je punca namreč dobila super- 
moči, ki ji omogočajo previjanje in ustavljanje časa, pogled v 
prihodnost ter celo spreminjanje preteklosti. S tem lahko pre- 
preči marsikak dogodek in ve odgovor na sleherno vprašanje. 
A za kakšno ceno? 


Blackwell Student Commits —e nate 
Suicide On Campus jes 


(Arcadia Bay, pega 
ra ; p A student at the prestiglous 


Blackwoll Academy jumped to 


Malo je zahodnih iger, ki se dogajajo v šoli. Poleg Bullyja sploh rar a tre VATO si 


ne poznam nobene sodobne. A Life is Strange ni Ameriška pita. 


Marah, 18. had been troublad but more latovnai idA is scarce at this tima. 


Veliko pogovornih opcij pusti posledice, kar nakazuje slikica metuljčka. 
Vpliv sega od dodatne vrstice v kasnejšem dialogu do rešitve življenja. Št "now 
Ootlja Cez VSE 

To je utrinek najnovejše interaktivne, veječe se pripovedi iz 
francoskega studia Dontnod, katerega doslejšnji opus zajema 
izključno akcijada Remember Me. Epizodni Life is Strange, ki 
stopa po gazi Davida Caga in Telltale Games, je čisto nasprotje, 
saj bi stežka šlo za manj refleksno igro. S tem, da je še bolj od 
Beyonda in naslednikov Walking Deada na meji 'igre'. Nima ne 
arkadnih delov, ne nizov hitrih zaporednih pritiskov po nazas- 
lonskih navodilih (GTE). Max 'avanturistično' usmerjamo na- 
okoli po šoli ali hiši, kjer bo pretaknila vsak kot in prečitala po- 
slednji grafit. Uganke ne obstajajo in 'igranje' sestoji iz oziranja 
za vročimi mesti ter pogovarjanja. V osnovi je štorija kot tiste 
knjige, kjer se odločaš in skačeš po straneh. Le da je tu medse- 


ki odločitvi prevrti čas nazaj in poskusi drugo pot ali izustek. 

Naj smrklja zatoži mulca s pištolo ravnatelju? Kaj ji je storiti, ko 
je prijateljica kregana? Bo ob varnostnikovem nadlegovanju 
sošolke posredovala ali naj prizor fotografira? Ob večjih izbirah 
se povest cepi, manjše pa dajo kakšno dodatno možnost pogo- 
vora v nadaljnjem poteku. Ti detajli so ključni privlak, kajti v Li- 
fe is Strange uživaš zleknjen nazaj in, če se le da, v družbi ter na 
televizijskem ekranu. To ni špil, v katerem imaš na neki točki 
čvekanja dovolj, ker bi rad 'igral'. Ne, tukaj moraš biti pripra- 
vljen na počasno napredovanje, čislati panoramske preglede in 
si vzeti čas za neobvezne podrobnosti. Plakati po stenah, reči 
po sobah internata ali malenkosti v stranski ulici, Max ima vse- 
lej iskriv komentar ali misel. 


Mimo ukrivljanja časa so dialogi in dogajanje vsakodnevni. Ni 
pa nikakršnih puzel ali premagovanja ovir nalik pustolovščinam. 


"Are you cereal?" 


Podajanje zgodbe, ki košček za koščkom polni mozaik okraja in 
njegovih prebivalcev, je zastavljeno izredno všečno, tudi zavoljo 
kakovostne sinhronizacije in najstniškega žargona. Liki se sko- 
zi neprestane pogovore in redna telefonska sporočila lepo razvi- 


' manv 
| Haliy 

jajo ter postajajo zapomnljivi. Skrivnost pogrešane 
dijakinje, vplivna familija in aktualne peripetije naple- 
tajo res intrigantno nit, na katere vitje moremo do ne- 
ke mere vplivati. Napačnih odločitev načeloma ni in 
vsaka pot ima sebi lastne drobtinice, vendar se zdi, 
da sta poštenost in dobrota večkrat nagrajena z ekst- 
ra vrstico ali kadrom. Najbrž bo sleherniku v interesu, 
da reši sošolko pred samomorom. Seveda pa veliko 
žeš psa pod kamion ali ne. Često gredo razpotja v na- 
videz enakovredne smeri. 

Kljub šolskemu, mladostniškemu scenariju in svetli 
vsakdanjosti Life is Strange ni barvita veseloigra. Max 
je emo resno vzela in od nje ne izvabiš niti nasmeha, 
kamoli prešernost. Kar je moteče, saj razloga za če- 
mernost nima. Raje, kot da bi izražala svoja čustva, se 
zateka v zasanjana introspektivna razmišljanja. Nič 
bolj židana ni okolica in safr se fura na vseh koncih. 
Obče dopadljiva taka odsotnost veselja resda ni, ven- 
dar sodi v kontekst nečesa neotipljivega, kar visi nad 
krajem. Tehnično je sicer malopoligonska grafika s 
plastičnimi lasmi in švoh obrazno mimiko na ravni 
zgodnjega playstationa 3. Toda slog, režija, kadriranje 
in hladnejši barvni filtri so izvrstni. Za krono melanho- 
ličnega vzdušja pa poskrbi neverjetno dobro izbrana 
glasba, občasno vokalna, občasno instrumentalna. 
Večinoma gre za indie rock in potrjujem avtorjem, ki 
pravijo, da predstavlja polovico izkušnje. 


d ' | 

Life is Strange se čuje kot nekaj, kar bi gledale prota- 
gonistki podobne dečve. Navsezadnje tudi ciljna pub- 
lika Somraka niso navdušenci nad akcijskimi spekta- 
kli. Toda ne. V tej predstavi nas dnevnosobno uživa 
par trdojedrnih špilavcev, ki si gejevsko podajamo 
joypad in se medsebojno odločamo, koliko pasja, 
maščevalna ali iskrena naj bo Max. Bliže kot igranju 
smo gledanju TV-serije, pri čemer je predstava znat- 
no globlja od Telltalovih stripovskih izdelkov. Tretje 
poglavje pa sploh postreže z dodatnim, 'flashevskim' 
elementom, kar bo še zanimivo ... Edino, kar očitam, 
so dvomesečni intervali med epizodami. To je pre- 
več. Štartali smo januarja, zdaj je prišel tretji kos, 
dočim zaključnega dobimo šele konec septembra. 
Dva tedna razlike bi bila za tele štiriurne zalogaje bolj 
umestna. 

Menim, da bi moral tole interaktivno dramo užiti vsak 
igralec, naj gre za romantičnega Kavbojca ali tankov- 
skega Aggressorja. Stane manj kot dvajset evrov in 
ta butični žanr mora napredovati ter se obogatiti. 
Streljanja, dirkanja in pretepanja nam ne manjka, 
dočim ima sodobeni interaktivni film pičlo ponudbo. 
Predvsem pa zvrst nudi veliko potenciala za sveže, 
pripovedniške veščine snovalcev. 

Novo leto, nova pretepačina WWE. Tokratna je izdelana na svežem pogonu in 
O ATTI vsebuje tako stare kot nove muskularneže. Vendar še zmeraj ni prav dobra. k 


Mogočih je dosti variant, od tag teama do skupinskega sausage partyja, kakršen 
Mi je na sliki. Umetna pamet pa nikjer ni taka, da bi bil navdušen, zgolj zadostna. 


Poleg kariere, nalinijskih in posamičnih bojev so tu 'showcasi', ki poustvar- 
ZA jajo resnična rivalstva. Takole je Triple H obračunal z Heartbreak Kidom. 
PREN n vj 7 v f 


Ko se atleta zgrabita, si ljubezen izpovesta v miniigri. 
Tako kot vse ostalo jo je najbolje odigrati z joypadom. 
NAJ v uma as 


meriška rokoborba, tista televizijska, s Hulkom Ho- 
ganom včerajšnjika in Sethom Rollinsom današnji- 
ka, pa The Rockom, Undertakerjem ter drugimi 
razvpiteži, v prvi vrsti ni šport, ampak predstava. Še 
več, je TV-nadaljevanka z liki, ki pridejo in gredo, z zapleti, 
razpleti, odnosi in sploh vsem, kar napaja žajfnice. Glede na 
babje nadaljevanke je razlika le ta, da mašinerijo poganja 
sovraštvo. Ta je sprt z onim, skregani so menedžerji, ravsa- 
jo se babe, na piki je lastnik in vodja 'lige' WWE Vince 
McMahon ... 
Tako se sučejo 'sezone' tega resničnostnega šova, kjer za- 
radi slapov testosterona in rastnega hormona nenehno vla- 
da konflikt. Ta je tudi v ospredju aktualnega špila z licenco 
World Wrestling Entertainmenta. Prvega, ki so ga japonski 
Yuke's najprej storili za PS4 in xbox one, malce kasneje pa 
še za PC, kjer je v ceni všteta vsa dolpotegljiva vsebina ra- 
zen enega borca, Paiga. Glej, ne vem, zakaj. Govori s kra- 
vatniki. 


Uee, on me pa ne mara! 


Pogled najprej pritegne sveža menijska postavka Showcase, 
kjer se podaš v kar dolga niza zaporednih tekem, temelječa 
na navzkrižju med dvema paroma prešvicanih veprov - Joh- 
nom Ceno in CM Punkom ter Triple Hjem in 'Heartbreak Ki- 
dom' Shawnom Michaelsom. V enem in drugem podoživiš 
ključne borbe, na primer tisto, kjer je Triple H nekdanjega 
prijateljčka nalomil z macolo, nakar je branil naslov proti 
več izzivalcem. Res je, da iz videoposnetkov izveš, kakšno je 
ozadje teh sporov. Vendar bodo ob prozornih neumnostih 
neposvečeni zgolj zavijali z očmi, vsaj če niso duševno ome- 
jeni ali stari enajst let. Ista nevarnost grozi vsemu špilu, ki je 
narejen predvsem za fane. Objektivno gledano je namreč 
precej okoren, staromoden in enostaven. 

Ubadanja je vsekakor dosti. Poleg Showcasa si ustvariš 
lastnega rokoborca in se podaš v karierno razvijanje ter os- 
vajanje šampionskih pasov ... se potopiš v WWEjev univer- 
zum z aktualnimi tekmami v Rawu in Smackdownu ter po- 
samičnimi manjšimi skreganostmi ... se lotiš množice lo- 
kalnih borb z nastavljivimi pogoji, od kletke prek parov z 
menedžerji do omogočenih predmetov, kot so stoli in lojtre 
(vdelan je celo 'casket', kjer je treba nasprotnika zvaliti v 
krsto) ... oziroma odideš na linijo v rangirane ali nerangira- 
ne obračune in take s prijatelji. Res je sicer, da glede na 
prejšnje dele manjka marsikaj. Kariera je pusta in brez 
zgodbenih vložkov ter možnosti igranja kot ženska (diva), 
ne moreš sam oblikovati zaključnih potez - finišerjev, izde- 
lava predstave pri vstopu fajterja je omejena in podobno. A 
vendar lahko pri odklepanju gvantov, likov in sličnega pre- 
biješ tedne. 

Škoda, da je na PS4 in XBO toliko robe skrite za plačljivim 
zidom. Naknadno ti zaračunajo za kariero Ultimate Warrior- 
ja, ki je drugače privzeto v igri, Hulka Hogana, vepre NXT in 
prašiče WCW, nove showcase (Hall of Pain z Markom Hen- 
ryjem) in odklep vsega. Slednje stane le dva evra, zato pa 
za nova rivalstva računajo po deset in za pakete likov po 
sedem. Se nabere. 

Značilen predstavnik orenk stare garde je Ultimate 

Warrior, čigar telo pa je preveč plastično. Ni edini. 
mn IH NM MNE O em — —IIM 


Prestrezi in pojdi domov 


Zdajle, ko Joker bereš na sekretu in nisi v divjem pre- 
metavanju ličnih poligonov, se to sliši kot oderuštvo. 
Ko pa si v ringu sredi akcije, te dejansko ima, da bi 
izvlekel kreditno kartico. Mlatenje je namreč brž do- 
jemljivo in eksplozivno. Udarci in grabljenja imajo 
moč in ko dvestokilski orjak telebne na pod, imaš res 
televizijski občutek. Potez je dosti, od praskanj oči in 
brc v ledvičke do skakanj s špag in sveč v naročjih 
pobratimov iz telovadnic. Žal pa so animacije po- 
manjkljive in marsikateri lik spomni na štorasto voš- 
čeno lutko, zlasti ženske. 

A to te vnovič ne briga toliko, ko te popade borilna 
vročica. In to je hitro, saj je tepež intuitiven in hitro 
dojemljiv. Na razpolago imaš gumbe za udarec, pri- 
jem, tek in prestrezanje (kontro) - in to je pravzaprav 
vse. Najpomembnejše so kontre, kjer stiskaš R2, ko 
se na zaslonu pokaže ukaz. Vic je v tem, da imaš za 
to kake pol sekunde, zato moraš predvidevati, kdaj 
bo nasprotnik nekaj storil, dobiti občutek in imeti 
štamprle sreče. Če zgrešiš, trpiš, nakar imaš spet mož- 
nost odziva - če te gorila vmes ne premlati preveč. 
Ker imajo liki različne udarce in prijeme, vsega ne 
doumeš takoj. 

Prav dolgo pa to spet ne traja, saj se dejanja preveč 
ponavljajo. Pri posamičnem borcu dokaj hitro izkusiš 
vse zmogljivosti, nakar gre pretežno za to, ali si v pra- 
vem trenutku stisnil gumb za kontro. Dejansko se ti 
zdi, da gre bolj za niz sekvenc GTE kot za pravo igra- 
nje. Vmes se ukvarjaš z robotskim premikanjem ste- 
roidarjev in tuliš v ekran, naj za božjo voljo že nekaj 
storijo. Sicer z nasmeškom na ustnicah, saj je vse ta- 
ko odbito in hecno, da si ne moreš kaj, da se ne bi re- 
žal. Vsekakor pa WWE 2K15 ni moč postaviti ob bok 
kompleksnim rokoborskim pretepačinam, kot je UFC 
Undisputed. Če si pošten fan wrestlinga, se lahko z 
njim nekaj časa zabavaš, a glede na prejšnje inačice 
ni baš napredoval in do statusa orenk igre mu manjka 
še dosti. Vprašanje je le, če na to sploh cilja in če ne 
bo 2K16 znova enostavna igrica za enostavne ljudi, 
kakršnim je predstava WWE itak namenjena ... 


pogleda Brocka Lesnarja in ne- 
ha dvigati uteži ter jesti meso. 

Prisotne so prav tako rokoborke, 'dive', ki jih je dosti 
manj kot moških kolegov. Prav tako so čudno lesene. 


8 FI HENIDN NE, DA SI SE VEDNO Se Prejmi vsakega 
m 15. v mesecu 

še toplega Jokerja 

v domač nabiralnik 

in prihrani 


20 odstotkov! 


Nov naročnik dobi eno od teh 
pisanih daril po lastni izbiri! 


STEPHI 
HAWKINO 


Krajša zgodovina časa 


knjiga Tolkienov svet 


IA ( 


zgodovinska strategija 


z vključenim barbarskim 
s dodatkom Rome Total 
simulacija simulacija poklicnega War Gold Edition 
Batmana za PS3 morilca za PS3 
Arkham City 


Hali Polet 


£ 

kompilacija dveh odličnih prvi del pustolovščin 
arkadic Lego Star Wars ograji voli 
Complete Saga cars 


rmacije najdeš na - 


Naročilnico in vse podrobne info 


Med novimi naročniki bomo izžrebali srečno možačo ali 
pravomoškemu spolu podobno bitje, ki si bo lahko pred 
vročim poletjem odstranilo moteče obrazno dlačevje. 


Tolmin 
Za nagrado vsak prejme eno zelo kul majico. 


Poletje je tu in pred lokalnimi čapci na bazenu bi se rad postavljal z novim 
tatujem delfinčka na licu gluteusa. Moraš kaj vedeti o podkožni tinti? Kakopak. 


Veteran 


azblinimo za začetek še zadnje sledi 
predsodkov in morebitnih pomislekov. 
Tetovaže že zdavnaj niso več le obeležje 
zvestobe motociklistični tolpi, tajni mafij- 
ski združbi ali zaporniškemu šefu Mihajlu 
Erektiloviču Okrutnemu. Tudi ne oznanjajo nujno sa- 
tanistične naravnanosti, pripadnosti uličnemu gengu 
oziroma naklonjenosti všečnemu težkokovinskemu 
bendu. In še najmanj od vsega pričajo o tvoji subver- 
zivni, uporniški, kontrakulturni nravi, ki naj izziva 
zgražanje javnosti, jadikovanje staršev ter vihanje 
snobovskega nosu tiste nazadnjaške sosede. 
Govorimo seveda o trajnem telesnem okrasju, ne o 
začasni poslikavi ali kozmetični muhi nekajdnevnici. 
Podkožno črnilo je sčasoma preraslo v del trendov- 
skega vsakdana, sodobne estetike popkulture in širše 
sprejemljive družbene zavesti o pravici, da si pose- 
ben. Kar pravzaprav ne drži več, saj je dandanes po- 
tetoviran že vsakdo, od holivudskih glumačev, resnih 
glasbenikov, politikov in športnikov do metroseksual- 
nih žogobrcnikov (khm Beckham khm), državnih 
uradnikov ter vrhunskih baletnikov. Tetovaža ni več 
nekdanji izraz drugačnosti. V resnici je postala malo- 
dane težnja po enakosti. Statistika, kolikor je dostop- 


ZRN 


Tatu je lahko čeden telesni dodatek, ki predstavlja 
življenjsko zgodbo ali je izraz tvoje edinstvenosti. 
Zahteva odločnost, modrost, malce odpornosti na 
bolečino in ščepec zdrave pameti. 


na ali verodostojna, je zgovorna: med Američani ima 
tatu vsak peti, marsikod po svetu je to še pogostejše. 
Ako se ozreš naokrog, tudi pri nas opaziš čedalje več 
navdušencev nad podkožno tinto, posebej med mla- 
dimi. A spet ne premladimi; vsaj uradno moraš biti 
polnoleten. 


ZA PRGIŠČE ZGODOVINE 


Ob omembi tetovaž se ti verjetno utrne misel na po- 
nosne maorske bojevnike, ob katerih poslikanih tele- 
sih in posebej strašljivem obraznem ličenju ('ta-mo- 
ko') se je pred nekaj stoletji britanski morjeplovec ka- 
pitan James Cook bržkone živ usral. Tedanji starosel- 
ci Nove Zelandije so kožo dobesedno rezbarili, in si- 
cer z arhaičnim lesenim orodjem - bodičastim pogle- 
nelim glavničkom ali dletom iz kosti albatrosa ('uhi'). 


$ 


Peklensko ozaljšani obrazi Maorov so v belopoltih kol 
blato, dasiravno so si oceanski bojeviteži na ta način formalno izmenjevali rodoslovne podatke tipa 'jaz sem 
drugi bratranec od svaka od poglavarjeve sosede'. Iz okrašenih glav pokojnikov oziroma trofej premaganih 
nasprotnikov so z mumifikacijo izdelovali dekorativne artefakte in celo valuto za blagovno menjavo. 

pove nekaj malega o mehaniki, kulturi in biti tetoviranja. 


Po njem so v drobnih sunkih čimbolj enakomerno tol- 
kli z manjšim batom, ki je z zvokom ter samoanskim 
izrazom za risanje 'ta-tau' podelil ime samemu po- 
stopku. V krvaveče kožne žlebiče so nanašali črnika- 
sto smolnato mešanico saj, pepela in vode. Obred 
prehoda v odraslost ni bil le boleč, temveč zaradi po- 
sledične infekcije pogosto usoden. Kožno okrasje je 
zaznamovalo družbeni status in hierarhični položaj, 
pogosto je bilo simbol plemenskih odličnikov. Domo- 
rodci na Borneu so belopoltemu možu jasno poveda- 
li: "Človek brez tetovaž je bogovom neviden." 

Ali pa ti pred očmi zaplešejo podobe rižojedih sukal- 
cev katan in sumljivih tipov brez mezinca na roki, od 
glave do peta živopisano okrašenih s tradicionalnimi 
podobami valov, krapov, zmajev ter češnjevih cve- 
tov. Ljubitelji sušijev in uniformiranih šolark so teles- 
no poslikavo ('irezumi') povzdignili na raven elitne 


onistih vzbujali kolensko tresavico in sprož 

Japonski 'irezumi' predstavlja v nepretrgano slikovi- 
to okrasje odeto telo ter uradno kožnato opravo po- 
ševnooke združbe jakuz, ki jim jo je v mnogih sean- 
sah tradicionalno ročno podelil cenjeni mojster te 
obrti, 'horishi'. Vrzeli v anatomsko oblikovani posli- 
kavi so namenske: tam lahko koža brez sumničavos- 
ti pokuka izpod suknjiča. Poznamo različice s polo- 
vičnimi dokomolčniki ali take z dolgimi rokavi (full 
sleeve), ki segajo do zapestja. Tisto, kar je moč skri- 
ti pod gvant, prekrivajo kontrastno živopisane podo- 
be, vzete iz kulture Dežele vzhajajočega sonca. 


umetnosti, namenjene izbrancem ali plemstvu. Po- 
dobno je bilo na črni celini ali med z volkovi plešočimi 
ljudstvi čez lužo, kjer so podkožnemu barvilu marsi- 
kod ritualno dodali koščeni nakit, zabrazgotinjeno 
polt, zanimive pričeske in bojno obrazno palmo. 
Pravilno tudi sklepaš, da so se ljudje tako ali drugače 
radi zaljšali od nekdaj. Že tristo let pred našim štetjem 
so si severnoameriški Eskimi dobesedno šivali pod- 
kožje. To so počeli s koščeno iglo in s sajami prepoje- 
no nitjo iz razvlečenih živalskih kit. Podobno samo- 
všečni so bili Paziriki, skitsko ljudstvo konjerejcev in 
pretepačev v evroazijskih stepah med leti 600 do 200 
pred Kristusom. V znak modrokrvnega rodu so bili 
pogosto tetovirani tudi Egipčani. Med njimi je zaradi 
dobro ohranjenih kožnih vzorcev najslavnejša mumija 
Amunet, visoka svečenica boginje ljubezni Hator. Po- 
tetoviran je takisto ledeni mož Otzi, lovec iz bronaste 
dobe 3300 let pred našim štetjem, ki so ga mumifici- 
ranega našli v Otztalskih Alpah. Pod levim kolenom 
ima znamenje križa, nad ledvenim delom trupa pa niz 
vzporednih linij. Najstarejše znane tetovaže so antro- 
pologi našli na dehidriranem truplu izpred 5200 let. 
To je hvalevredno že zato, ker človeška koža ni med 
najbolj trpežnimi in trajnimi snovmi. 


IN ŠČEPEC SEDANJOSTI 


Misleči hominidi se torej radi krasimo. Zato, ker je to 
fino in ker to počnejo ostali. Medtem ko je tatu nekoč 
oznanjal socialni položaj ali pripadnost kulturni skupi- 
ni, ima danes bolj prozaično in povečini le še estetsko 
funkcijo. 

In zakaj si kdo želi tinte pod kožo? Enoznačnega od- 
govora ni. Nekateri zgolj zato, ker je to frajersko. Dru- 
gi bi radi na sebi imeli vrezan spomin na epski dogo- 
dek ali ljubo osebo ali magari hišnega ljubljenčka. 
Tretji so navdušeni nad estetizirano stripovsko ali 
igričarsko ikonografijo in podobami iz popkulture. 
Četrti posnemajo všečne filmske ali glasbene zvezd- 

nike. Peti najdejo v zbiranju tetovaž svojevrsten sado- 
mazohističen užitek. Šesti iščejo pozornost med so- 
šolkami ali spoštovanje med srboritimi avtohtonci v 
getu. Sedmi bi radi nadaljevali častitljivo tradicijo 
svojega ljudstva in prednikov. Osmi skušajo zgolj 
prekriti grdo brazgotino ali moteč kožni defekt. Deve- 
ti se v strahu pred socialnim okoljem zafrustrirano 
skrivajo za podobami na koži. Deseti pa si zavoljo sin- 
droma kratkoročnega spomina vanjo beležijo sprotne 
zapiske. Šala. Menda ste gledali Memento. 


X 


Pri tetoviranju sta na prvem mestu varnost in pre- 
mišljena odločitev o mojstru, ki mu boš zaupal bo- 
leče prepikovanje kože. Delovno opremo bo pred- 
hodno steriliziral in z medicinskim lateksom ali po- 
sebno folijo ustrezno zaščitil delovni prostor. V na- 
sprotnem primeru odidi drugam. 


Nemara so vsem skupni želja po svobodi samoizpo- 
vedovanja, potreba po edinstvenosti sredi potrošniš- 
ke paradigme konfekcijskih meril, odraz individual- 
nosti in odpora do utesnjujoče konvencionalnosti, al- 
ternativa moderne poistovetljivosti in težnja po vzpo- 
stavitvi kritične napetosti z okoliškimi umetnostnimi 
ali izraznimi standardi. Saj vem, slišati je nekoliko do- 
mišljavo. Vendar ni mogoče zanikati, da ima okolje 
do tetovaž in njihovih nosilcev pogosto še vedno ne- 
sproščen ali odkrito tabuiziran odnos. Marsikje vlada- 
jo predsodki, nerazumevanje, celo zavračanje tovrst- 
nih ekscesov. Tetovirance nehote in nevede gledamo 
s previdno distanco, v kateri se skriva potlačeno ne- 
razumevanje. Zakaj, za vraga, bi kdo to storil? Zakaj 
bi kdo želel biti za vselej ožigosano tele in si nakopati 
nelagodne poglede mimoidočih, dolgotrajno fotrovo 
nejevoljo ali zaprta vrata pri morebitnih delodajalcih? 


IH A 
Ko je švicarski kipar in slikar Hans Ruedi Giger za 
vesoljsko grozljivko Osmi potnik izdelal podobo 
trdoživega zobatca, bržčas še ni slutil, da bo s tem 
zaplodil tudi nov, 'biomehanski' slog tetovaž. Ta 
odtihmal predstavlja železno klasiko podkožnega 
okrasja in se je razvil v številne izpeljanke. 

Umetelnost sodobnih tetoverskih virtuozov je brez- 
mejna. Ne krojita je doseg tehnologije ali zmožnosti 
kemije, marveč le še prožnost roke in domet do- 
mišljije. Vprašanje je le, ali ti bodo junaki iz iger in 
njihove ikonice dogajali tudi tedaj, ko se boš že igral 
z vnučki. Zanimiv paradoks, pravzaprav. 


Čedna Angelca je imela včasih na nadlahti vtisnje- 
no ime nekdanjega soproga Billyja Boba (Thornto- 
na), po ločitvi pa je dala napis odstraniti in diskret- 
no prekriti s frišno tinto. Podobno je s svojim ta- 
tujčkom storil Marc Anthony, potem ko ga je nogi- 
rala Jennifer Lopez. Slična usoda je doletela risan- 
kastega mačka Silvestra s ptičkom Tweetyjem v 
gobcu, ki je krasil gleženj Markyja Marka Wahlber- 
ga v njegovih hiphoperskih časih. Johnny Depp je 
prejšnji napis 'Winona Forever' (namreč Ryder, 
bivša priležnica in soigralka) lasersko skrajšal v 
krilatico "Wino Forever'. Hmmm, pijanec za ved- 
no? Povsem mogoče. S podobnim navdihom je 
plažna zajčica Pamela Anderson po ločitvi spreme- 
nila začetno črko v imenu nekdanjega moža, da se 
namesto 'Tommy' po novem otročje bere 'Mom- 
my'. Ime debelušne komičarke Roseanne je z ju- 
naških prsi zradiral tudi njen ne več aktualni so- 
prog Tom Arnold, dočim je visokorasla danska 
amazonka Brigitte Nielsen to naredila vsaj dvakrat. 
V prvo je šlo s hribčkov iznad njene danke v nepo- 
vrat ime Silva Zrebca, čez čas pa še tisto njenega 
drugega moža, zvezdnika ameriškega žogometa. 


Slekel bi ji (še) kožo, si jo sladostrastno nadel in 
zvrnil kozarček dobrega chiantija. Nekaj že je na teh 
porisanih bejbah. (Kaj neki: tatuji.) Z mano se je 
med motoristično, kovinarsko ali glasbeno usmerje- 
nimi veseljaki strinjal že marsikdo, svojčas tudi le- 
gendarni ljubljanski rokerji Big Foot Mama. 


Zanimive so nekatere novejše socio-psihološke razi- 
skave, ki so jih čez lužo delali med tetoviranci različ- 
nih starosti, spola in etnične pripadnosti. Četudi ne bi 
šlo za statistično značilen vzorec populacije, so ugo- 
tovitve vsaj pomenljive, če že ne šaljive. Tisti z neiz- 
brisnim okrasjem naj bi bili za spoznanje spolno bolj 
poskočni od praznokožcev, v povprečju so bojda 
mnenjsko neposrednejši in v vsakdanu bolj pripra- 
vljeni tvegati. Nadalje naj bi imeli do svojega telesa in 
zdravja samozavestnejši odnos ter so nasploh bolj sp- 
roščeni v razmerju do lastne javne podobe. Napis na 
vratih neznanega studia hudomušno pove: "Razlika 
med človekom s tatuji in tistim brez njih je ta, da je 
prvemu vseeno, ali ste tetovirani ali ne." 

Kakovost izdelkov je dosegla raven ekspresivnega 
fotorealizma. K temu pripomorejo natančno nastav- 
ljive pištolice, precizno izdelane igle ter široka pale- 
ta telesu prijaznih, a kljub temu kontrastnih in ob- 
stojnih barvil. Bi rad imel na koži za vekomaj vtis- 
njen lasten portret, fotografijo nasmejanega Boruta 
Pahorja ali polnobarvno inačico zajebanca Roberta 
De Nira? Le sposobnega mojstra moraš najti. 

Tatuist bo kožo očistil, jo obril dlačevja in namazilil ter potem z acetatnim kopirnim papirjem nanjo prenesel 
skico izbranega motiva. Podrobnosti na njem bo dopolnil s pisalom. Najprej bo z manjšim snopičem igel ('li- 


ner') izdelal celoten obris, nakar se bo s širokim glavničkom ('shader') lotil zapolnjevanja z barvo in senčenja. 
Če je tetovaža zelo velika, bo ves postopek zahteval več seans v nekaj zaporednih tednih. 


NAJ SE TETOVIRAM? 


Kako naj jaz to vem? Lahko ti kvečjemu ponudim ne- 
kaj nezavezujočih nasvetov, ki ti morebitno odločitev 
olajšajo - ali pa te od nje dokončno odvrnejo, kar ta- 
kisto ni nujno slabo. 

Prvo pravilo: nikoli se ne tetoviraj sam doma ali s po- 
močjo frenda oziroma garažnega mojstra iz sosešči- 
ne, ki bo storitev opravil 'enako spretno, a ceneje'. 
Naprodaj nosiš svojo kožo, zato se ne gre zajebavati. 
V najboljšem primeru tvegaš ničemur podoben in traj- 
no razobličen zmazek ... v srednjeročnem nemarno 
vnetje ali alergijski odziv spričo improviziranih barvil 
... V najslabšem pa hepatitis zavoljo manka ustrezne 
čistoče. Odločaš se namreč za poseg, ki te bo zane- 
sljivo spremljal do konca življenja. Vse mine, tatu pa 
ostane. Spomni se na to modrost, če si nameraval na 
koži ovekovečiti ime ali portret svoje večne in ne- 
smrtne šolske ljubezni, s katero sta že poltretji teden 
blaženo srečna. Ako si to možnost omenil resnemu, 
poklicnemu tatuistu, te bo s krohotom in odtisom 
podplata na ritnici itak poslal domov. Ne kracaj nase 
imen bičez in ne lotevaj se izziva 'naredi sam'. 


Drugo pravilo: slepo ne zaupaj niti izkušenemu profi- 
ju. Vnaprej naj ti razloži, kako se stvari streže, in ti 
brez pomislekov razkaže delovne pripomočke za ši- 
vanje kože ter razkuževanje opreme. Če mojster nima 
aparata za sterilizacijo inštrumentov, medicinskih ro- 
kavic, s folijo zaščitene mašinerije in vseh kablov, ga 
nemudoma pošlji v rojstni kraj. Pravi kožni slikar ti bo 
itak vse potrebno pojasnil sam od sebe. Glede motiva 
bo upošteval tvoje želje, a jih bo ustrezno priredil si- 
tuaciji ter nadgradil z oblikovalskim znanjem in zdra- 
vorazumsko logiko. Kar deluje na papirju, ne funk- 
cionira enako na koži. In še to: tudi v simbolnem ali 
načelnem smislu ni čisto vseeno, kdo ti bo vdeval igle 
pod kožo in te doživljenjsko zaznamoval. Če je to ne- 
kdo, ki šteje tetovaže za izključno domeno subkultur 
ali pristašev trdokovinarskega stanu in ima v delavni- 
ci uokvirjen portret Hitlerja ali Breivika, mu moreš z 
vso pravico pokazati hrbet. 

Tretje pravilo: hiti počasi. Ko si že povsem prepričan, 
da si na podlakti želiš podobo kristalne lobanje z go- 
mazečimi črvi in gorečo kitaro v ozadju, si vzemi še 
teden ali dva za razmislek. Poti nazaj namreč ni, ozi- 
roma je zapletena in boleča. Če ne veš stoodstotno, 


Kovinski brenčač ('tattoo gun', 
'iron' ali 'rig'), kakor pravimo te- 
tovirnemu orodju, je zrasel na os- 
novi nekoliko prirejenega Ediso- 
novega električnega peresa oziro- 
ma podvojevalnega telegrafskega 
strojčka. Ta je perforiral papir na 
voskasti šabloni in tako izdeloval 
kopije sporočil. Iznajdljivi čezluž- 
nik Samuel O'Reilly je iznajdbi 
dodal kovinski nastavek za tinto in 
sistem cevk ter leta 1891 patenti- 
ral napravico s sukajočim se elek- 
tromotorčkom za barvito šivanje 
kože. Manj kot mesec dni pozneje 
pa je Londončan Thomas Riley 
namesto vrtečega sistema na one- 
gaj pritrdil vzporedni tuljavici. 


Te 


Princip brnečega pištoljenja se je 
odtihmal komajda kaj spremenil. 
Deluje po enostavnem načelu 
električnega zvonca oziroma ne- 
nehnega prekinjanja in vzpostav- 
ljanja tokokroga med navitjema 
pri napetosti 8 do 10 voltov. To 
premika ročico, na katero je znot- 
raj robustne kovinske šobe vpet 
vzdolžni nosilec snopiča igel. Ta v 
kratkih sunkih zabada v kožo in s 
konicami vanjo potiska barvite ka- 
pljice, ki polzijo navzdol in jih ka- 
pilarni učinek drži na kovini. Teto- 
virne igle niso votle kot injekcij- 
ske, marveč čvrste in tesno skupaj 
nanizane v manjši ali večji šop, 
mojster pa jih v črnilo namaka 


podobno kot gosje pero. Za lažje 
drsenje sproti vazelinjena vrhnjica 
je deležna hitrosti od sto šivov na 
minuto za senco do bliskovitih dva 
tisoč vbodov na minuto za linijo. 
Skozi tako nastale vrzeli konice 
vtiskujejo barvilo v usnjico. 

eu ! 
Naj te strašljiva intimnost salona in osebni slog moj- 
stra ne odvrneta. Prav tako ne cena, ki je dogovorje- 
na vnaprej in od stotaka evrov narašča s kompleks- 
nostjo tetovaže. Kar dobiš tukaj, gre s tabo v grob. 
Najslabši tatu je tisti, ki je poceni. 


ali si prepričan, potem nisi. Z alkoholnim flomastrom 
si zadevo začasno nariši, nakar kak dan poduhovljeno 
kontempliraj, kakšne občutke in komentarje svojcev 
sproža. Boš prenesel trajno družbeno stigmatizacijo in 
morebitna negativna mnenja? Predvsem pa ne preti- 
ravaj in si za prvi tatu ne izberi orjaškega zmaja, ki bi 
se od vratu ter okrog trupa vil do kolena. Raje bodi 
preudaren in zmeren. Že veš, kako bo to čutiti in kako 
dolgo bo trajalo? No, vidiš. Za prvo tetovažo so pri- 
merni manj boleči in skrivnejši predeli: ramenska 
mišica, hrbtna lopatica, križ ali zunanja stran nadlak- 
ti. Te dele telesa boš zlahka prikril z obleko, ako se st- 
var kakorkoli izjalovi ali se je čez čas naveličaš. 


Tetovirno barvilo se zadre v usnjico, ki je manj 
izpostavljena ter bolj obstojna od vrhnjice. Sled- 
nja se par dni po postopku itak zakrasta, olupi in 
na novo zaprede. Finta je v tem, da ne gre za po- 
samično iglo, saj bi bila sled enega samega trna 
neznatna, temveč za snopič kovinskih bodic, ka- 
terih družni nastop povzroči v razločen odtis 
skupka tintnih pik. Pri 'linerju' so slednje nameš- 
čene bolj skupaj in oblikovane v kroglice, ki zapo- 
redoma tvorijo vidno črto. Pri 'shaderju' pa so 
sledi vzdolžno ali krožno razpršene, da je senčeni 
vzorec bolj medel in tatuistu omogoča niansira- 
nje. Kolikor svetlejše je barvilo, tolikanj več ga 
mora biti na kupu, če naj bo iz kože vidno. Pri za- 
morcih je bržčas obratno, a konkretno tega ne 
vem. V trdoživi usnjici je barvni ščepec relativno 
na varnem, a mu dolgoročno zavdajo prodorni 
UV-žarki oziroma visokoenergijska naravna svet- 
loba, ki ga razbija na še manjše delce, nakar te ob 
čistilni akciji imunskega sistema odplakne v oko- 
liško mesovje. Zato tatuji sčasoma bledijo, nekoč 
ostri robovi pa so čedalje bolj neizraziti. Pretirano 
sončenje za kožno poslikavo torej ni dobro, med- 
tem ko ji godi redno mazanje in vlaženje. 

Skratka, temeljito premisli, kaj boš imel na koži in kaj 
ti to pomeni. Abstraktne podobe ali vzorci, denimo 
zaviti tribalizmi ali keltski vozli, so pomensko hva- 
ležnejši od konkretnih motivov. Monokromatski pa 
dalj časa trendovski od barvnih. Obešenjaška podoba 
Super Maria se ti bo nemara zdela posrečena danes, 
čez dve desetletji pa ne več. In zna biti, da tiste slabo- 
ritne kitajske pismenke ne sporočajo 'ponos in čast', 
marveč 'kurja juha z gobami šitake in korenčkom. 


ALI BOLI? 


Kratek odgovor: aha. Daljši odgovor: načeloma da, 
ampak presenetljivo različno - odvisno od spretnosti 
mojstra, telesnega predela in psihofizičnega stanja te- 
toviranca. Bolečino vsakdo dojema drugače in než- 
nejši spol po zdržljivosti ne zaostaja, prej nasprotno. 
Kar vprašaj mamo, kako te je rojevala. Pomembna je 
pravilna globina šivov. Če je prevelika, bo ob znatnejši 
pekočini nazadnje tam nastal še zmazek, če je pre- 
majhna, pa bo po sicer prijetnejšem dotiku podoba 
prehitro zbledela. Manjši snopič krožno razporejenih 
igel za črtanje ('liner' ali 'round') nažiga hitreje in ga je 
čutiti drugače od širokega glavnička vzporednih konic 
za senčenje ('shader' ali 'magnum'). Če si na posto- 
pek pripravljen, med drugim tako, da se prikažeš pol- 
nega želodca (a nikakor ne v rožicah), bo slednji znos- 
nejši in morda celo razbremenjujoče katarzičen. 


Tole je posrečeno mesto za prvi tatu, saj je po- 
vršina hrbta za spoznanje manj občutljiva. Razen 
tega lahko sliko po potrebi prikriješ z oblačili. Sprva 
pordela, poškodovana koža si bo opomogla v tednu 
ali dveh. Po tem času pa le veselo na bazen! 


Zaradi različne oživčenosti in debeline kože je dogaja- 
nje drugače čutiti na različnih delih telesa. Nežna no- 
tranja stran okončin je denimo občutljivejša od zuna- 
nje, dočim sklepi in območja tik nad kostjo skelijo 
bolj kot maščevje in mišičevje, pa še manj trajni so. 
Nekaterim skrajnostim, kot so prsti, spolovila in gla- 
va, se je bolje docela izogniti, na kar te bo kvaliteten 
tatuist tako ali tako opozoril. Marsikateri bo špikanje 
lobanje ali curaklja celo gladko zavrnil. Brnenje teto- 
virne pištolice ne prinaša bolečine zbadanja, trganja 
ali rezanja. Bolj gre za občutek pekočega praskanja 
ob spremljavi zoprne mehanske vibracije. Procedura 
ni krvava, le včasih se pri kom pokaže neznatna rde- 
ča kapljica iz kapilar. Omeniti velja, da začne hipofiza 
ob telesni travmi izločati naravne endorfine, ki ublaži- 
jo muke in lahko izzovejo celo rahlo evforijo. Slaba 
novica pa je, da blaženost traja kakšno uro ali dve, 
nakar postane zbadanje nadležno in utrudljivo. 


13 


Z mrtvaškimi motivi od glave do peta potiskani Ka- 
nadčan Rick 'Zombie Boy' Genest mastno služi kot 
maneken. Nedavno smo ga za tri sekunde lahko vi- 
deli v akcijsko-fantazijski katanščini 47 Ronin. Mladi 
zombakelj je za filmarje in fotografe očitno zanimiv. 


Nekateri tatuisti imajo pripravljena mazila ali pršila za 
blago lokalno omrtvičenje kože, a jih praviloma upo- 
rabljajo le v nujnejših primerih. Namesto tega stranko 
bodrijo, jo zabavajo s pogovorom in odvračajo pozor- 
nost z dovtipi, pomirjujočo glasbo ali mehiškimi žajf- 
nicami na televiziji. Nekoliko pomaga tudi žvečenje 
čigumija ali ročno stiskanje elastične žogice. Kakor- 
koli že, določeno nelagodje je značilen del obreda in 
ga kaže pogumno sprejeti kot posebno, intimno doži- 
vetje. Mazohistična seansa pri manjšem okrasju traja 
kakšno urico, pri obsežnejšem pa kakih šest ali celo 
dlje. Ognjičeva maža in primerna oblačilna pozornost 
v prihodnjih dneh poskrbijo, da se kožnato platno us- 
trezno zaceli. Namesto poškodovane vrhnjice, ki se 
često olupi, ga preraste mlada opna. Skupaj z nekoli- 
ko motnejšo podkožno podobo kaj kmalu obledi tudi 
spomin na skeleče brnenje. Tedaj marsikdo že vneto 
razmišlja o naslednjem, še večjem in bolj živopisa- 
nem telesnem motivu. 

Brhka deklica ima razen uhančka in pirsingov še 
trendovski obrazni tatu. Nekateri kozmetični saloni 
takisto ponujajo permanentni make-up, ki ni nič dru- 
gega kot trajna upodobitev obrvi ali roba ustnic s te- 
toviranjem. Slednje tam precej boli. 


Če poguglaš 'extreme body modifications', boš na- 


letel na kopico bizarnežev, ki jim izven tatujev pre- 
prost nosnični obroček ali preluknjana obrv ne za- 
dostujeta. Čezlužnik Erik Sprague oziroma zeleno lus- 
kasti 'The Lizardman' je cel potetoviran, ima zbru- 
šene zobe, razcepljen jezik in podkožne vsadke. 


Tetovaže v svojem bistvu niso namenjene neod- 
ločnežem. Za odstranitev spominkov poznamo 
več načinov, vendar nobeden ne povrne kože v 
povsem izvirno, deviško stanje. 

1. Dermabrazivna metoda zahteva postrganje ko- 
že, da se odlušči in s sabo odnese neljubo tinto. 
Vzameš grobo mleto sol, vodo in sirkovo krtačo, 
zagrizeš v gumijasto račko ter se prepustiš ribež- 
nu. Bo pa polt potem nekaj časa prijetno gladka in 
svetla, kakor ti lahko pove kozmetičarka. 

2. Malce grši način je kemični piling, saj predvide- 
va blag nanos triklorocetne kisline na površino. S 
tem kožo pekoče nagrbanči in v nekaj dneh raz- 
kroji, da namesto napisa JNA ostane nemaren 
flek. Postopek moraš ponoviti nekajkrat. 

3. Kirurški izrez platna in presaditev kože od dru- 
god je še nasilnejši način in zahteva poseg uspo- 
sobljenih ranocelnikov. Olupili ti bodo pol ritnice 
ali del stegna in naredili izmenjavo. 

4. Najbolj priljubljen poseg je pak tisti z dermato- 
loškim laserjem. Natančno usmerjeni, kratki sunki 
svetlobe drobijo tintne madeže v mikrokapljice, ki 
jih podkožje vsrka. Uspeh je v veliki meri odvisen 
od globine in kemične sestave barvila. Navadno je 
treba lasersko razbarvanje ponoviti nekajkrat. 
Menda ni neboleče, zato med postopkom zračno 
hladijo kožo, a hkrati ne pušča vidnih brazgotin. 
5. Način eliminacije starikave ali neumne tetovaže 
je njeno popolno prekritje z novim, tokrat profe- 
sionalno izdelanim tatujem. To marsikateri moj- 
ster brneče pištolice itak stori v večini primerov. 

Dilema: kaj boš imel upodobljeno na koži? Tetovirni saloni ti bodo ponudili kopico katalogov, v katerih lah- 
ko izbereš všečno sliko ali ti zgolj rabijo kot navdih pri oblikovanju lastne. Slednja ima večjo in trajnejšo 
vrednost, zlasti tedaj, ko zbuja žlahtne spomine. Mojster jo bo v skladu z željami primerno izpopolnil in teh- 
nično prilagodil. Nekateri motivi tradicionalno sodijo na žensko kožo, drugi so bolj moška domena. 


SKLEPNI 
SAMO(VŠEČNI)GOVOR 


Tole pišoči sem se prvič nepovratno markiral šele v 
svojem tretjem desetletju, kar je za današnja merila 
(pre)hitro dozorele mladeži sorazmerno pozno. Prvot- 
nega povoda za iniciacijo se v resnici ne spomnim. 
Najverjetneje je šlo za potrebo po svojevrstnosti, 
uporniško pretvezo 'živi se le enkrat' in načelo samo- 
dokazovanja, češ, "če me ni dovolj v hlačah, da bi 
prenesel tetovažo, naj me kurc gleda." Ampak sladka 
bolečina, endorfinsko-testosteronska terapija ter es- 
tetika podkožnih slik so me pozneje nepričakovano 
zasvojili in vračal sem se po še. Nekajkrat in na različ- 
ne kraje. Izkušnje sem strnil na spletnem naslovu 
Jsers.volja.net/slo-tattoo. Četudi ne gre baš za obli- 
kovni presežek, tam najdeš koristno nadaljnje čtivo, 
če te reč pritegne in zanima poglobljeno. 

Tovrstna odvisnost in povratništvo sta med lastniki 
mesenih fresk vse prej kot redek pojav. Bržkone ima- 
ta kaj opraviti s čudaš ... em, značajsko posebnostjo, 
težnjo po ohranitvi samosvoje tradicije in oprijemljive 
trajnosti. Ta naj psihološko uravnoteži nenehno spre- 
menljivost sveta in prinaša tozadevno vidno beležko o 
lastni minljivosti. Slavni kanadski fotograf, knjižni av- 
tor, filmski ustvarjalec in zgodovinar Vincent E. He- 
mingson je dvoumno pripomnil: "Lepota prodira pod 
kožo, tatu pa seže vse do kosti." 


Laboratorijski haljarji so razvili 'pametno' tetovažo, 
ki naj bi sladkornemu bolniku sama sporočila, kdaj 
je nivo glukoze nevarno nizek. Metoda sestoji iz 
vtetoviranih kristalov polietilenglikola PEG, obdanih 
z molekulami fluorescentne snovi. Delci svetijo 
bolj, ko je raven krvnega sladkorja kritična. 

Če me vprašate, ali sem poslikavo kdaj obžaloval, 
bom s tajinstvenim nasmeškom brez obotavljanja od- 
govoril nikalno. Toda po drugi strani spoštujem odlo- 
čitev slehernika, da se ne tetovira. Ljudje povečini 
živijo srečna in zadovoljna življenja brez namenskega 
zaljšanja in modificiranja telesa, pri čemer mislim na 
pirsing, brazgotinjenje, žiletkanje, vstavljanje pod- 
kožnih tujkov, razbeljeno žigosanje in podobne ne- 
doumljivosti. Sem pa pogosto slišal dilemo: kaj bo, 
ko boš zares ancienten? Kako bodo kožne podobe vi- 
deti na posušenem metuzalemu? Takole umujem. Če 
si starost predstavljaš kot sramoten propad telesa in 
duha ter se boš sebi zdel grd, bo tako v vsakem pri- 
meru, s tetovažami ali brez. A morda bo prav na- 
sprotno in bo lepo ohranjena podkožna tinta - ob ust- 
rezni negi, zmernosti sončenja in zdravi meri telesnih 
skrajnosti - še edini očesu prijazen dodatek na tebi. In 
hkrati izgovor za pecanje živahnih osemdesetletnic 
ter dobrodošla priložnost za obujanje spominov. 

Trendovski top šit zadnjega časa je slog 'trash pol- 
ka', ki sta ga razvila mojstra Volko Merschky in Si- 
mone Pfaff iz studija Buena Vista Tattoo Club v 
nemškem Wiirzburgu. Temne realistične podobe, 
silhuete popart motivov in sodobno ikonografijo 
kombinirata s kaotično podlago izključno rdečih na- 
nosov, amorfnih prog ter navidez krvavih madežev. 
Slikovni kolaž lahko zaokrožajo napisi in deli tipo- 
grafije, ki so videti kot izrezani iz časopisa. 

se želi razširiti in obogatiti. 
Zato vabi k STALNEMU sodelovanju! 


Zahtevamo veliko, plačamo nebajno, a redno. 

NEBOJHA 


Tako so v jugoslovanskih izdajah Marvelo- 
vih stripov rekli Daredevilu, "čoveku koji ne 
zna za strah", kakor je pisalo na naslovni- 
cah. | ordFebo se te bagatelce spomni ob 
ogledu najnovejše superjunaške nizike. 


ilm Daredevil z mladim Benom Afflec- 

kom se ni zapisal v anale filmske umet- 

nosti. Ni bil tako zelo zanič kot izpeljan- 

ka Elektra, a se ga kljub temu spomni komaj 

kdo. Fox, ki je imel pravice za ta Marvelov 

lik, ni baš dobro unovčil potenciala. Planirali 

so sicer novo poglavje, zanj se je sprva ogreval 

Ben, nato celo Jason Statham, ampak mutili so 

toliko let, da se je čas iztekel. Zaradi neizpolnjene 

pogodbene obveznosti je studio predlani izgubil li- 

cenco in filmski Daredevil se je vrnil pod domačo 

streho k Disneyju, lastniku stripovske založbe 

Marvel. Ta ga kani sčasoma vnovič poslati na veli- 

ko platno, toda za začetek so nenavadno hitro pos- 
neli solidno TV-serijo. 


Čeprav Daredevil ni heroj prvega razreda, vseeno ni 
nikdo. Leta 1964 si ga je izmislil nihče drug kot sta- 
rosta superjunaškega panteona Stan Lee, medtem 
ko je pri likovni zasnovi pomagal komaj kaj manj 
proslavljeni avtor mnogih Marvelovih likov Jack 
Kirby. In kot da ti legendi ne bi bili dovolj, je kasne- 
je k izročilu prispeval še veliki pisec Frank Miller, ki 
je v osemdesetih ustvaril enega najbolj znamenitih 
Daredevilovih venčkov, Born Again. 


Daredevilu niso kos ne nindže, ne roboti. Edini, od 

katerega jih vedno dobi po pički, je Kingpin. S tem, 

da se ga šef kriminalnega podzemlja ponavadi loti 
le s pestmi. Tudi v televizijski seriji. 

Marvelova junaška periodika se je v slovenščini po: 
javljala le kratek čas pred kakšnimi petnajstimi leti. 
A ne Daredevil, ki kljub kontinuiteti ne sodi v prvo 
vrsto založnikovih likov: Smo ga pa poznali v Jugi. 


Junakov življenjepis govori o pristnem Njujorčanu 
Mattu Murdocku, čigar otroštvo je zaznamovalo 
dvoje dogodkov. Kot devetletniku mu s kamiona 
padla kemikalija vzame vid, a mu obenem okrepi 
druge čute. Oče, upokojeni boksar, hoče sinu omo- 
gočiti normalno življenje, zato se vrne v ring, toda 
zaradi stav ga gangsterji umorijo. Matt, ki se kljub 
slepoti zaveda svoje okolice, se telesno izvežba in 
postane lokalni rešimož za popravljanje krivic nad 
malim človekom. 

Njegove peripetije so se tekom obstoja resda moč- 
no spreminjale, saj se je zvrstilo nemalo avtorjev. 
Boril se je proti robotom iz prihodnosti, mutantom iz 
preteklosti in ob boku Spider-Mana, Kapitana Ame- 
rike ter drugih Avengerjev. Poonegavil je najmanj 
Black Widow in Elektro. V elizabetinskem Marvelu 
1602 od Neila Gaimana je bil slepi bard. V Amalga- 
mu, križanju DCja in Marvela, je nastopil kot Dare 
the Terminator, mešanica sebe in Deathstroka. Al- 
ternativni svet Earth X pa pozna kar tri različne Da- 
redevile. Vendar se je Nebojša po vsaki taki skraj- 
nosti vrnil k tuzemskim koreninam. 

Matt je podnevi odvetnik in s kolegom iz študent- 
skih let fura pisarno Nelson 6 Murdock. A ko pade 
mrak, odet v škrlaten kombinezon varuje ulice. Nje- 
govo delo ni reševanje planeta, marveč skrb za 
manhattansko krajevno skupnost Hell's Kitchen. 
Nasprotniki zato praviloma niso beštije in vesoljski 
nepridipravi, marveč kriminalci ter zmešanci brez 
nadnaravnih sposobnosti. Največkrat se jih loti s 
svojima prepoznavnima palicama, medtem ko med 
supermoči sodijo radarski oziroma sonarni vid, su- 
persluh, odlični refleksi in izreden atleticizem. Boril 
se je z mnogimi capini, recimo z Gladiatorjem, Ow- 
lom, Jesterjem in Purple Manom, toda njegov os- 
rednji sovražnik je obritoglavi zavaljenec Kingpin. 
Čeprav ga je v filmu odigral rjavi gorostas Michael 
Clarke Duncan, je ta zločinski velmož povsod dru- 
god bel kot mleko. 


Nadaljevanka, katerih trinajst epizod je mreža Net- 
flix lansirala v eni potezi, je štorija o pričetku. Prva 
sezona namreč pokaže preobrazbo nočnega trenir- 
kastega domobranca v zrel lik v pravem kostumu. 
Na drugi strani se prav tako razvije njegov nasprot- 
nik Wilson Fisk aka Kingpin. Povest sledi poznane- 
mu poreklu, se ozira v Mattovo otroštvo in zajema 
druge like iz stripovskega sveta, vključno s partner- 
jem Foggyjem, tajnico Karen Page in novinarjem 
Benom Urichom. Le drugih šemastih negativcev ni 
- bržda jih hranijo za drugo sezono, ki so jo spričo 
uspešnosti že napovedali. 

Z zvestobo izvirni predlogi Daredevil ni tipična superju- 
naška predstava. Tu ni bliskanja, letanja po zraku in 
čarovnij, marveč deluje kot kriminalna drama. Dnevni 
del je svetel in lahkoten celo, ko kaže slabe fante. Matt 
je tedaj simpatičen slepi advokat s palico, ki svoj bla- 
goslov uporablja le kot detektor laži - posluša namreč 
srčni utrip sogovornika. Njegovim bližnjim se niti sanja 
ne, da si taistež ponoči nadane masko in jemlje pravi- 
co v svoje roke. Takrat šov pokaže svoj drugi obraz, 
tak, ki je prepojen s krvjo. Ni mu nerodno pokazati 
brutalnih razbijanj gobcev in kako Kingpin počasi ob- 
glavlja človeka z avtomobilskimi vrati. Jemanje življenj 
je kajpakda početje negativcev, kajti Daredevil je bat- 
manske sorte junak in zgolj lomi kosti ter deli klofute. 
In to na spektakularen način, saj so pretepaške koreo- 
grafije treskajoče in dobro zamišljene. 

Našemljeni slepec je v filmu tolkel s palico po predme- 
tih, da smo si lahko predstavljali njegovo netopirjevsko 
zaznavo prostora. Tokratna pripoved pa si ne daje op- 

Svet igralnih konzol in dodatne opreme 


ravka z razlaganjem nečloveških sposobnosti. Da- 
redevil kratkomalo poseduje par dodatnih čutov, 
zavoljo katerih neovirano skače po strehah hiš, se 
izogiba izstrelkom in zraven za šalo premlati pol du- 
cata tolovajev ali specialcev. Gledalec kar težko 
sprejme, da je nekdo brez oči tako superioren, da se 
odbijajoč šurikene bori celo proti izurjenemu nindži. 
Za boljši stik z glavnim likom bi ga po mojem mora- 
li malce hendikepirati, saj mu ne zavdajo niti glasni 
zvoki, ki so sicer njegov kriptonit. 

Matt ima težave edinole s skušnjavcem, ki ga ob 
vseh videnih grdobijah in truplih vabi na temno st- 
ran. Fant celo prizna, da uživa v prizadejanju bole- 
čine. A tako kot v stripih ga občasen obisk v cerkvi 
in pogovor s partnerjem prepričata, da bo črka za- 
kona odpravila vse krivice. Naivno, glede na to, da 
ima Kingpin v svojem žepu policijo, sodnijo in novi- 
narje. Kljub tem nastavkom pa kaj globlje ne gredo 
ne lik, ne fabula, ne biblične reference. 

TV-serija ne dosega večnitnega Gothama, niti ne 
odlično izpeljanega in resnično superjunaškega 
Flasha. Kljub temu pa je Daredevil nepričakova- 
no presenečenje, ki vsako od skoraj uro dolgih 
epizod zaključi tako, da enostavno moraš klikni- 
ti na naslednjo. Nebojša je s tem postal del Mar- 
velovega kinematičnega univerzuma. To ne po- 
meni, da ga lahko pričakujemo v prihodnjih 
Avengerjih, saj kljub občasnim križanjem celo v 
stripih deluje proč od njih. Bodo pa, tako kot 
konkurenčni DC, njegove prigode povezali z nje- 
jo še trije junaki Peklenske kuhinje: Luke Cage, 
Jessica Jones in Iron Fist. Nakar bodo vsi sku- 
paj, kot je že v navadi, ko se gledalci naveličamo 
posameznikov, nastopili v zaokroženi niziki De- 
fenders. 


nove in rabljene igre 
igralne konzole 
dodatna oprema 
izposoja in menjave 
servis in nadgradnje 

— se prestrašen za- 
re v rdečekamerne oči miši- 


častega mehaniziraneda ubi- 


jalca, ki vanj uperi malokalj? ; 


brsko orožje. A še preden 
lahko robot v meseni prevle-; 


ki stisne petelina, ga s šib" 


rami nafila postavna junaki- 
nja s tremi rokami in kovins- 


ko joško ter zavrešči: "Beži! 


To je terminator iz prihod- 
nosti, ki ti hoče preprečiti, 


da bi o njem napisal članek! 


Jaz pa sem istočasno tvoja 
sestra, mati, nečak in doma- 
či ljubljenček!" Nenavadna 
mora biti ta futura s potova- 
nji skozi čas in atomskim 


holokavstom ... 


a 


az. zaz 


eprav povprečen človek 

neprimerno bolj razmišlja 

o podnebnih spremembah, 

teroristih in debilih v Baru, 
je atomska nevarnost še vedno prisotna. 
ZDA in Rusija nista več izrecno skregani, 
toda kriznih žarišč je po svetu, kolikor 
hočeš, medtem ko short dong Džong v 
Severni Koreji s črno platinasto bojda le- 
vo in desno kupuje sestavine za jedrske 
petarde. Glede na bojevitost pametnih 
(toda ne modrih) opic se gre res vprašati, 
kdaj bodo take počile. Milijardam umrlih 
bo pri tem vseeno, kdo je pritisnil rdeči 
gumb. Je bil to Obama, Osama ali dalaj- 
lama, terorist, heker ali domoljub - oziro- 
ma računalniški program, ki se je zavedel 
lastnega obstoja in se v mikrosekundi 
odločil, da bo uničil človeško vrsto? 
Takemu pravijo Skynet in je stvarnik naj- 
strašnejšega robota, terminatorja. Zaen- 
krat obstaja le na filmu in drugih medijih. 
A ker se umetna pamet že uči igrati Pong, 
sodni dan zna ne biti tako daleč ... 


Mreža na nebu 


Strah pred tehnologijo, ki bi se ovedla in 
nam začela streči po življenju, je ena od 
stalnic znanstvene fantastike. Logično: in- 
teligentni roboti so naša izpopolnjena oblika. 

V glavi so taki kot mi, izven nje pa so mo- 
gočnejši in manj občutljivi. Naša kletka iz 
mesa in kosti je ranljiva že na Zemlji, kaj 
šele onstran nje, dočim se lahko kovinko 
odpravi po vsemirskih širjavah, ne da bi 
moral stalno poustvarjati razmere doma- 
čega sveta. In če ga napade traalski hroš- 
čati krvolok, ne potrebuje niti brisače, saj 
ima kovinsko udovje in laser! Super, zlasti 
če nam uspe človeško misel presaditi na- 
ravnost v tako telo. A kaj, če se dotično 
obrne proti nam? Velike težave nam lahko 
povzroči že malevolenten računalnik, kot 
smo brali in gledali v Clarkovi Odiseji, kjer 
HAL 9000 zadobi morilske vzgibe. Kaj še- 
le, če ubijalska mašina hodi okoli, grdo 
gleda, lomi kosti in strelja. 

Do ljudi neprijaznih botov na velikem plat- 
nu mrgoli. Zli Transformerji pod Megatro- 
novim vodstvom, mechagodzila, droidi v 
Vojni zvezd, replikanti v Blade Runnerju, 
E-209 v Robocopu, Ultron v najnovejših 
Avengerjih ... Bržda najznamenitejši med 
njimi pa je Terminator, osrednji lik filma, ki 
ga je leta 1984 posnel prodorni režiser Ja- 
mes Cameron (The Thing, Titanic, Ava- 
tar). Idejo je našel v televizijskih scenarijih 
ZF-pisatelja Harlana Ellisona, česar sprva 
ni omenil. Studio je Ellisonu, ki se je pri- 
tožil, kasneje plačal petdeset tisoč dolarjev 
in ga vključil v odjavno špico. 

James Cameron poleg svoje najznamenitejše gee- 
kaste stvaritve. (Druga je naga Kate Winslet.) 60-le- 
tni Kanadčan je vreden 900 milijonov $. Posneti ka- 
ni tudi film o jedrskem napadu na Hirošimo. 


Cameron si je zamislil postapokaliptično prihod- 
nost, kjer se preživeli ljudje leta 2029 spopadajo z 
inteligentnim vojaškim računalniškim omrežjem 
Skynetom, ki je sprožilo svetovno jedrsko vojno. 
Kljub armadam oboroženih robotov Skynet popuši, 
a mu uspe pred crkotom uporabiti časovni stroj in 
petinštirideset let v preteklost poslati enega teh 'ter- 
minatorjev'. Njegova naloga: ugonobiti Saro Con- 
ner, mater vodje odpornikov Johna, ki živi v Los 
Angelesu. Terminator, torej 'pokončevalec', 'ukin- 
jevalec' ali 'rabelj', se Sar loti kar po telefonskem 
imeniku. Tedaj se vmeša partizan Kyle Reese, ki ga 
je gverilcem takisto uspelo poslati nazaj v času. 
Začne se divji beg pred ikoničnim morilskim robo- 
tom T-101 v koži mišičnjaka Arnolda Schwarzeneg- 
gerja, ki je s tem ustvaril poleg Konana najbolj pre- 
poznavno vlogo svoje kariere. 


Ukinili smo se sami 


Na zunaj je Cameronov Terminator akcioner, in to 
zelo dobro posnet ter učinkovit. Kdor ga je gledal, 
stežka pozabi kiborgov masaker na policijski posta- 
ji, ko se vanjo zapelje s pickupom in nato z dvema 
mitraljezoma pobije vse, kar leze in gre. In na pre- 
ganjanja z motorji, avtomobili in tovornjaki, pokol v 
disku ter metaforični zaključni obračun v avtomati- 
zirani tovarni elektronike. Vendar je ta plat dejansko 
manj pomembna in na dolgi rok niti ne tako izražena. 


Leder jakna, gola prsa in jeklena čeljust so zaščitni 
znaki prvega terminatorja. Na špeglih piše CSM- 
101 - Cyberdyne Systems Model 101. 

Ko po tovarni elektronike poškodovani robot pre- 
ganja poškodovano Sarah Connor, se izkristalizira 
še ena idejna ost. Človeška oblika ima toliko poten- 


ciala, a vedno znova podleže bazičnim nagonom. 


V osnovi je namreč The Terminator grozljivka, ho- 
ror, kjer čisto normalna punca Sarah Connor beži 
pred neustavljivim, čistim zlom. Takim, ki je neob- 
čutljivo na večino orožij in noče odnehati. Kot ji po- 
ve Kyle: "S to rečjo se ni moč pogajati. Z njo ni moč 
razpravljati. Ne čuti usmiljenja ali obžalovanja ali 
strahu. In nikoli, zares nikoli ne bo odnehala, dokler 
ne boš mrtva." Zato je na njej, da bodisi najde moč 
za preživetje, bodisi umre. 

Ne gre le za občasno cenen (mesijanstvo Johna 
Connorja, romanca med Kylom in Sarah ...), a 
obrtniško dovršen spoj akcije in groze, čigar robatih 
posebnih učinkov se drži patina. Legendarna glas- 
bena tema, ki jo je spisal Brad Winston, stoji ob bo- 
ku Star Wars, kovinsko skeletni T-101 pa je bolj 
srhljiv kot katerikoli supermoderni, računalniško iz- 
delani 3D-model. In ravno ta okostnjaška podoba 
daje vpogled v številne podtone, ki jih vsebuje Ter- 
minator. Ne le očitne, kot je začetek levitve sanjaš- 
ke kelnarce Sarah v ojeklenelo, iznajdljivo klavko 
robotov. Ves film je eno samo veliko opozorilo pred 
prepuščanjem nadzora nad našimi življenji strojem 
- točno tisto, kar počnemo vsak dan bolj. 

A ključnega pomena je to, da je Skynet ustvarjen po 
naši naravi. Naš otrok je. Ko se zave, je njegova 
prva misel uničenje napadalca in konkurence, torej 
ljudi. Njegovi terminatorski roboti, ki jih bljuvajo fa- 
brike, pa so travestija človeškega telesa in uma. 
Sposobni so se učiti, kar jih dela le še bolj strašne, 
saj to uporabljajo v morilske namene. Tudi vsepri- 
sotni Skynet, kakor internet zažrt v vse pore našega 
obstoja, ne stori ničesar drugega, kot da razvije te- 


V00O TEMMIMATOM 


POSSIBILITY OF 
T-1000 TERMINATIOM: 


ZE) EVEL 69825 


melje, ki so mu jih položili v (zasebni!) korporaciji 
Cyberdyne. Tam so ga zasnovali kot 'globalno ob- 
rambno mrežo', kar je evfemizem za vojaški komp- 
leks, namenjen čimbolj učinkovitemu pobijanju. 
Atomsko vojno si je tako človeštvo po ovinku sku- 
halo samo - in se v njej sevrlo. 


Napad tekoče kovine 


"Three billion lives ended on August 29th 1997. 
Judgment Day." Takole grozeče in udarno se je 
enaindevetdesetega začel Terminator 2, Camero- 
novo megablastično nadaljevanje, ki je za T1 isto, 
kot so za Aliena bili Aliens. (Tudi te je, glej no glej, 
režiral James.) Skynet pošlje še enega terminatorja, 
tokrat v Los Angeles leta 1995 nad desetletnega 
Johna Connorja. Po robu se mu postavi drug termi- 
nator, ki ga uporniki reprogramirajo in takisto po- 
stavijo v časovni stroj. Kleč, ki nas je tedi ujela ena- 
ko nepripravljene kot v enici dejstvo, da je Švarci 
robot, je bil ta, da je T-101 Connorjev zaščitnik. Ma- 
lega hoče fernihtati drug, naprednejši terminator, T- 
1000 iz tekoče kovine, ki zmore oponašati marsi- 
kaj, česar se dotakne. Med drugim ljudi in orožja. 

Danes jadikujemo, da začenjajo igralce nadomeš- 
čati posebni učinki. A že leta 1991 je bil T-1000 v 
Judgment Dayu en sam efekt. Ko Robert Patrick ni 
bil naluknjan in raztreščen, je bil itak brezizrazen. 


Od hororja iz prvega dela je ostalo bore malo, kajti 
novi film je v akcijskem smislu prestavil iz tretje v 
peto. Vsega je bilo več: zabave, eksplozij, dirk, stre- 
lov, barv, trušča (Guns N' Roses! Bad to the Bone!!) 
in navsezadnje oseb, kajti John se kmalu sreča z 
materjo Sarah. Ta je v vmesnem času na prostosti 
in za zapahi umobolnice postala maderfakerska sol- 
datinja, s katero ne bi češenj zobala niti Ripley. Ter- 
minator je bil predstavljen bolj človeško in celo 


MM... 
eh vo umov 


PP | 


linah. To je eden ključnih prepoznavnih znakov in poustvarijo ga celo nekatere dražje akcijske figurice. Ko v 
filmih nekajkrat pogledamo skoznje, smo deležni terminatorjevega gledišča z množico podatkov. 

smešno, ko je ob pametovanju malega Connorja iz- 
padel kot otrok. A navsezadnje je protagonist najst- 
nik, ki heka bančne avtomate in nažiga Afterburner. 
Vse polno je bilo zapomnljivih izrekov, denimo "Ha- 
sta la vista baby!", "Come with me if you want to li- 
ve!" in večni "TI be back!" Predvsem pa so nabilda- 
li posebne učinke, ki so še danes prepričljivi. Tekoči 
terminator, ki požira krogle, oblikuje rezila, se dviga 
iz tal in se ledeno lomi, je remekdelo. Pozna se, da 
je bil Terminator 2 v času izdelave s proračunom 
102 milijonov dolarjev najdražji film dotlej. 

Režiserju in scenaristu Cameronu so mnogi očitali, 
da je skvaril zapuščino enice. Res je v T2 precej ne- 
smislov ter nedoslednosti, idejno pa je film opazno 
šibkejši. A kljub temu se ne poneumi preveč in ne 
vsebuje le idejnih nastavkov, kakor je značilno za 
nove blockbusterje v slogu Fury Road, marveč rad 
porazglablja o strahu pred računalniškim nadzorom 
in jedrsko vojno. Ta je tokrat konkretizirana, ko gle- 
damo učinke atomske eksplozije na otroško igrišče. 
Podaljšano je tudi razmišljanje o človeškem samou- 
ničevanju, kjer nam T-101 pove: "It's in your nature 
to destroy yourselves." Zato je Judgment Day vred- 


Že osnovna Terminatorjeva zamisel vsebuje 'pre- 
destinacijsko' spornost. Gre za časovno zanko, 
kjer zgodovina vedno spiše samo sebe v dani 
obliki. Prvi Skynet je nastal iz tehnologije termi- 
natorja T-101 iz enke. Z drugimi besedami: robot 
je potoval v preteklost, kjer je omogočil rojstvo 
samega sebe v prihodnosti, kar je najmanj nelo- 
gično. Toda ko te kose na kraju drugega filma 
uničijo, zli računalnik kljub temu nastane, le po- 
časneje. Usoda človeštva je potemtakem, da se 
samouniči, kajti to nam je v naravi, kakor pravi 
Švarci v Judgment Dayu. Sodni dan bo v vsakem 
primeru, le da bo zaradi Johnovega in Sarinega 
truda prišel kasneje. 

Enako je z rojstvom Johna Connorja, vodje upor- 
nikov. Ta iz leta 2029 pošlje v leto 1984 soborca 
Kyla Reesa, ki v kratki zvezi s Sarah Connor za- 
plodi Johna. Hm, če ne bi bilo Kyla, ne bi bilo ni- 
ti Johna — kako je torej lahko nastala prihodnost 
z Johnom? Spet smo pri samouresničujoči se 
prerokbi. John Connor bi se rodil tako ali dru- 
gače, postal vodja partizanov in uničil Skynet. Le 
da je njegov oče zaradi uporabe časovnega stro- 
ja postal Kyle Reese namesto nekoga drugega. 
Zanimivo je, da drugi film ne operira s koncep- 
tom usode, marveč domneva, da je slednjo mo- 
goče spremeniti, nakar to v Rise of the Machines 
zanikali. (Jasno, drugače ne bi mogli snemati 
vojne ljudi z roboti.) Še več, Cameron je skoraj že 
posnel drugačen konec, v katerem bi bila Sarah 
babica in se jedrski holokavst ne bi pripetil. A na- 
to je finale vseeno pustil odprt. 


Malega Johna Connorja je v T2 igral dotlej neznani 
Edward Furlong, ki sta ga nenadna slava in denar 
kar dobro prerešetala. Kmalu je podlegel alkoholu 
in drogam, kar se še zmerom vleče. 


no nadaljevanje, zlasti v naknadno izdani verziji Di- 
rector's Cut, kjer je več vpogleda v Sarah, T-101 in 
onega zamorca, ki je dizajniral Skynet. Ti dodatni 
prizori bolje uravnotežijo razčefuk, na katerega se 
osredotoča studijska inačica. 

Po tistem samurajsko ganljivem finalu zremo v 
mračno cesto, ki jo osvetljujejo avtomobilske luči. 
"The future is not set. There is no fate but what we 
make for ourselves, " pravi Sarah Connor in film se s 
tem konča perfektno. Skozi dva dela je Cameron 
povedal, kar je hotel povedati: jutri si odrejamo sa- 
mi in če bomo tako zabiti, da bomo ustvarili Skynet 
oziroma da smo ga ustvarili, smo si sami krivi. S 
tem je od projekta Terminator dvignil roke in odšel 
drugim izdelkom naproti. Toda zven blagajne je bil 
za kravatnike premočan, saj je T2 prinesel ogromne 
denarce - do danes več kot pol milijarde dolarjev. 
Torej trojka. 


Z roko se zmeni! 


Terminator 3: Rise of the Machines je vseboval eno 
dobro stvar: za navajanje nadvse primerni izrek 
"Talk to the hand!" Ostalo je bilo drek. Hvala in nas- 
videnje. 

Saj ne - no, odvisno, s katere plati si gledal nanj. Če 
si terjal še več adrenalinskega razsuvanja, ki je bilo 
v ospredju pri T2, si bil bržda zadovoljen. Scenarij z 
dvema terminatorjema se je ponovil, le da je visko- 
zneža nadomestila T-X, dečva po zgledu T-1000, ki 


T2 3- 
še na Japonskem. Sam sem si ga pred leti ogledal v LAju, šlo pa je za kombinacijo odrske igre, trirazsežne- 
ga filma in tresenja stolov ter pršenja. John in T-101, ki je Švarci, sta se borila proti terminatorjem, troti in 
hunter-killerji, nakar napadeta Skynet, ki ga brani pajkasta zverina, T-1000000, in ga demolirata. 

Obraz in stas terminatorke T-X v Rise of the Machi- 
nes je postala B-igralka Kristanna Loken. Njena 
značilnost je od nekdaj ta, da je ni sram pokazati je- 
drih melon in nordijske fige. 


je znala iz tekoče kovine oblikovati bolj zapletene 
zadeve, med drugim metalec plamenov. Loti se Co- 
nnorja kot mladeniča in nasproti ji stoji T-101, ki tak- 
isto varuje njegovo ženo, tovarišico in soborko Ka- 
te. Primisli destrukcijo z gradbenim kamionom, st- 
relski obračun na pokopališču in več kiborških rav- 
sov, pa veš, kam je meril Rise of the Machines. 

A ob razfuku je film pozabil, da Terminator ni le big 
badabum. To je šlo pričakovati že upoštevaje, da so 
od projekta odstopili vsi izvirni igralci razen Švarcija 
in psihiatra, ki mu še po treh delih ni nič jasno. 
Režiral je nek Jonathan Mostow, ki je prej delal vi- 
deospote in U-571. Scenarij, ki je skušal obelodani- 
ti obuditev Skyneta, pa je več stvari zapletel kot raz- 
pletel. Med drugim je izrecno nasprotoval eni bist- 
venih zamisli od prej, da si namreč usodo pišemo 
sami - tu je določena vnaprej, kot da gre za usodo. 
Sodni dan se bo zgodil ne glede na to, kaj John 
Connor stori, le da se odvije kasneje. 

Pod črto je šlo za pretežno nepotreben del, ki se je 
sceloma naslanjal na prejšnja, ju ponavljal (tekoči 
terminator, začetek v slačibaru) in parodiral (Arni- 
jeva načičkana sončna očala). Nastal ni iz kake 
konkretne potrebe po razvoju zgodbe in sporočil, 
marveč zato, da je lahko Schwarzenegger, ki je te- 
daj že obešal igralsko kariero na klin in se podajal v 
politiko, pokasiral 30 milijonov. Ter da ljudje 2003., 
dvanajst let po dvojki, niso pozabili, da Terminator 
obstaja. V zori superjunaškega filma je njegova 
zvezda že bledela. 

SARINA KRONIKA 


Sarah Connor je od samega začetka zanimiv in 
prispodoben lik. Na začetku j je dekle,"ki čaka, na- 
kar pod pritiskom najde notranjo moč — tako za- 
se kot za svojega nerojenega otroka. A ko posta- 
ne bojevnica, jo mučijo travme in tlačijo more, 
prikazuje se ji duh Kyla Reesa, sovraži moške in 
je na splošno precej neprijetna, zadrta oseba. 
Bolj kot filmi se je Sari posvetila televizijska seri- 
ja The Sarah Connor Chronicles, ki je v 31 epizo- 
dah tekla med januarjem 2008 in aprilom 2009, 
ravno prav za prehod v kinematografski Rise of 
the Machines. Kronika se je začela po T2: Judg- 
ment Day, ko v leto 1999 po Johna Connorja 
prispe nov terminator. John, Sarah (Lana Hea- 
dey — Cersei v Igri prestolov) in njuna čedna 
zaščitniška kiborginja T-900 preskočijo nekoliko 
v prihodnost. Tam se skušata Sarah in John 
prebiti do Skyneta in ga uničiti. Vendar pouda- 
rek ni bil toliko na kar v redu posneti akciji kot 
na gradnji likov ter ozadne štorije. V filmih sla- 
boritna vojakinja Sarah je tu mati, ki dostikrat ne 
ve, kaj ji je storiti. In če se filmi z Johnom niso 
pretirano ukvarjali, tu spremljamo njegov razvoj 
v vodjo odpora. 

Serija je štartala uspešno, vendar ji je gledanost 
vseskozi padala. Razkorak med filmi in niziko z 
ne prav velikim budžetom, koder so terminator- 
je upodabljali nabildanci«iz lokalnega fitnesa, je 
bil za splošni, Vis "bižda k 

so bili sre NE so kroni 

Neučinkovita odrešitev 


Če je Rise of the Machines nakazal, da holivudski 
ikzekjutivi franšizo Terminator razumejo na zelo 
profan in akcijsko suvaški način, ki naj bi v dvorane 
privabil taiste ljudi, ki jim dogajajo umotvori Mic- 
haela Baya, je štirica leta 2009 to zabetonirala. 
Režijo so predali tipu z imenom MG, ki je ustvarjal 
Čarlijeve angelčke, kar jasno pokaže, kaj so želeli: 
tresk bum žvajz. Vse ostalo je primerno le za starce, 
ki vzdihujejo, kako so bili filmi včasih boljši. Kar se- 
veda povsem drži (je rekel ta starec). 


Skynet v Odrešitvi nad preživele ljudi pošilja števil- 
ne terminatorje iz serije T-600. Ti niso namenjeni 
inflitraciji v uporniške vrste, temveč so očitni, do 
zob oboroženi stroji za direktno iztrebljanje. 


Terminator: Salvation je bil preddel, ki se godi 
2018, preden je Skynet začel pošiljati robote skozi 
čas. Tedaj se Connor s sotrpini upira konzervnikom, 
v vojni pa se mu pridruži tip, ki verjame, da je člo- 
vek, a ni. To je v redu nastavek za dramo, a ostane 
neizkoriščen, kajti važno je, da gledamo podrobne 
terminatorje, ogromnega robota, ki iz nog izpušča 
motoristične lovce, bombardiranja in, kakor v T3, 
premnoge reference na enico in dvojko. Od žaganja 
Gunsov prek Sarinih sporočil Johnu na starem ka- 
setniku do spopada v tovarni, kjer si nasprotujeta 
ogenj in led. To nam pove, da so pomembnejše sta- 
re ideje kot nove - in da je bil edini pravi ata serije 
Cameron, ki je znal akcijo pomešati z višjim smi- 
slom. Ko je projekt zapustil, je ta šel v franže pod 
skrbništvom ljudi, ki žal natanko vedo, kaj počno z 

njim. Nič pametnega. 


ul PREIDE A NE ne. 


PASE uje 


Motoristični terminatorji v nogah asane Kea titana v Salvationu so bili oblikovno kul, logično pa ne 
baš. Je mar v atomsko razdejani futuri ostalo dovolj nepo'kodovanih cest za take drveče mopede? 

GLUNOODIBA 


Začuda so prvi špil s Terminatorjem naredili šele 
1991., in sicer je bil tega tretmaja deležen Judg- 
ment Day. Po blesavi navadi iz tistih časov so li- 
cenco prodali več založnikom, v tem primeru kar 
trem — Flying Edgu, Oceanu in LJNju. Prvi je na- 
redil igro za švoh konzole, druga dva pa oba za 
PC in amigo, kar je privedlo do nepotrebne zme- 
de. Oceanova je imela risankasto grafiko, Areni- 
na (LJNjeva) malo bolj realistično, a obe sta bili 
žalostno okorni in slabi od strani gledani stre- 
ljačini s top-down vsadki, ki sta rabili zgolj za- 
služku. Taisto velja za skoraj vse ostale, po vrsti 
šodraste terminatorske špile. Še najbolj se gre 
spomniti dveh prvoosebnih pecejevih rešetalk: 
Rampaga iz 1993, kjer si po hodnikih jagal Sky- 
netovo mašino Meta-Node, in Future Shocka iz 
1995, ki je imel povsem poligonsko grafiko, pri 
raziskovanju in borbi s terminatorji pa si se mo- 
ral ogibati žarčenju. Ostalo, vključno z novejšim 
Salvationom, na podlagi katerega je nastala pet- 
delna nizika The Machinima Series (glej YouTu- 
be), je ščiš. 

Najbolj epski med vsemi tako ostaja avtomat T2, 
kjer si s fizičnim mitraljezom vodil po zaslonu 
merek in v mešanici narisane ter digitalizirane 
grafike streljal, streljal, streljal. Terminatorje, se- 
veda. Zamujena priložnost, da bi nastopil kot 
Skynet, ki je ne bodo izkoristili niti z Genisysom. 
Ta je v špilavski obliki že izšel za Android in iOS, 
gre pa za osnoven in precej neroden cover shoo- 
ter v slogu Gears of War. 


(Liko stike 


a izvedbeno ter idejno mlahavi omlednosti, ki se za- 
dovoljita s slabim imitiranjem in streženjem naj- 
nižjemu skupnemu imenovalcu. 
Iskreno si želim, da bi bila petica Genisys, ki štarta 
2. julija, boljša in manj praznoglava. V resetu serije, 
ki naj bi mu sledilo še dvoje sorodnih delov, se bo 
Kyle Reese znašel v drugačni sedanjosti, spreme- 
njeni zaradi časovnih mahinacij. Sarah Connor ne 
bo brezzveznica, temveč zajebana vojščakinja, ki jo 
je vzgajal preprogramirani T-101. Nanjo se bo spra- 
vilo več terminatorjev, med njimi najmodernejši T- 
3000. Nastopali bodo Arnold Schwarzenegger, ki 
mu je politična kariera dokončno splavala po vodi, 

OSE ole loka ee ie IGU. nek Jason Clarke kot T-3000 in Daenerys Targa- 

Bale, ki je vlogo Johna Connorja sprejel ravno vo MA ra rani kle ke ara 

Nolanovem Temnem vitezu. Na snemanju ni bil za- a in a rela nale SVA 

dovoljen, kar se je odrazilo v kregih z osebjem. glave? Glede na to, da studiji z nekdaj mogočnim 
ubijalskim robotom ravnajo kot svinje z mehom, je 

V naivnosti in neumnosti polnem Salvationu je to upanje na kakovost Genisysa bržda enako tistemu, 

jasno kot beli dan. Uporniki imajo v njem podmor- da se človeška vrsta ne bo samousmrtila z jedrsko 

nico in prestreznike A-10, žarčenje po jedrski apo- nevihto. Obstaja, a ne žari. 

kalipsi ni pomembno, na kraju pa napol stroj člove- 

ku daruje srce, ker se je naučil, da je bolje biti hu- 

man kot mašinski. Nisem vedel, da gledam me- 

hiško žajfnico. Vidimo pa zato mladega Kyla Reesa 

in joške Moon Bloodgold, bojevnice s trajno. Linda 

Hamilton, izvirna Sarah Connor, je imela glede Sal- 

vationa povedati le tole: "Vedno bodo ljudje, ki bo- 

do hoteli molsti kravo." Žebljica na glavico. 


Hasta la vista, Termy? 


Hollywood je ob odsotnosti izvirnih ustvarjalcev in 
mešetarjenju s pravicami, ki so prehajale k vedno 
bolj čudnim produkcijskim hišam, Terminator us- MM 4 
pešno sklatil s kultnega piedestala. Grozljivi izvirnik Miguel aken lel aa 
in epsko nadaljevanje sta definirala osemdeseta ter (BWUuruur ru rake 
devetdeseta filmskega akcionerja in sta še danes MENU Hu uk ir jek 
odlična. T3 in Salvation pa sta vizuelno napihnjeni, (ee ee dek orke rl li 


 OGBANENTTONI 


(Battle Damaged Ver. ) 


"mom na 


OFFICIAL MOVIE PREGUEL Terminator se je začel na 


kjer poročnica Ripley odloči, katera antičloveška 
G TEr?MIKTIMS OR 


filmu, nakar je plodovito in  zverinica je najbolj slaboritna. Oziroma 

številčno prešel v stripe, , koder skuša uničenje člo- 
kjer živi lastno življenje, veštva s časovnim potovanjem v preteklost pre- 
ločeno od platna in televi- prečiti znameniti policijski kiborg Robi. 

zije. Pravice je pridobilo Mimogrede, izšli so tudi trije romani s Terminatorje- 
več založb, ki so od leta vim imenom, postavljeni v čas po T2. To so 


RE "/— 1988 poskrbele za več kot i in - John in Sarah v njih 
M Ij dva ducata posamičnih iz- živita odmaknjeno življenje, vendar ju izsledi nov ter- 
o ona ea pr daj in serij. Nekatere se  minator, |-950, ki v temelju ni mašina, temveč pred- 
se [A , kd držijo 'izročila', v risbi po-  rugačen človek. Gre za alternativno časovnico in do- 
VIM J s pisujejo znane dogodke in  godnico, ki je nekaterim fanom kar dogajala. Ni pa v 
My , raziskujejo stranske. Tak skladu s filmi. 
- cal UP udi je 
m ".. 
gon 4 


, ki obelodani 
dogodke pred istoimenskim filmom. Drugi 
so umeščeni v širše, s prvotnim ne nujno 
usklajeno vesolje, ki že bezlja v svoje varian- 
te in časovnice. Lep primer je obsežen dvo- 


delen stripalbum aš. geekovska štacuna 
Tvorijo ga krajše, ločene zgodbe, ki si v ra- Si SRNA 10 Diddi Shop Citypark 
zličnih slogih zamišljajo, kaj bi bilo, če bi bi- ; ve vika 

lo. Recimo, če bi v preteklost prišli štirje ter- E 


minatorji. Tretji stripi pa gredo čisto na svo- | [ev K ; s ( h spletna trgovina 


je, v vode, ki si jih Cameron po vsej verjetno- a, Z 9 : bim si 
sti ni nikdar zamislil. Na primer štiridelni ib 4 — 4 fiction-island.com 


, 

SAN ANDREAS 


oletje se orenk začne takrat, ko v kino prihru- 
JE mijo visokoproračunski holivudski spektakli 

uničenja, v katerih valovi / alieni / teroristi lu- 
čajo letalonosilke v Bele hiše. Letos ima poleg Aven- 
gerjev to vlogo Prelomnica Svetega Andreja, katere 
glavni ljepotan je Dwayne 'The Rock' Johnson. Ne- 
kdanji rokoborec se mora truditi, da z mišičastim kor- 
pusom sam ne zasede vsega kadra. Na začetku ga 
uzremo v domačem okolju - kalifornijskem reševal- 
nem helikopterju, s katerim med skalami počne ma- 
nevre, ki niso izvedljivi niti v GTAjih. Frajer. A kmalu 
se mora stasiti urgentni reševalec Ray soočiti z na- 
sprotnikom, ki je še večji od njegovega bicepsa. Slo- 
viti tamkajšnji prelomnici Svetega Andreja, kjer se 
stikata dve tektonski plošči, se namreč začne kolcati 
in sproži največji potres v človeški zgodovini. 
Takšni filmi stojijo na posebnih učinkih, ki nebotič- 
nike podirajo kot domine in hkrati izklopijo vse fizi- 
kalne zakone, zaradi česar moraš ti izključiti možga- 
ne. Kdor ima fetiš na uničevanje ameriških downtow- 
nov, bo orgazmiral ob prizorih, ko si lokalne znameni- 
tosti San Francisca in Los Angelesa vzajemno spuš- 
čajo čelne, preden se zdruznejo v smodeč se kup po- 
plavljenih ruševin. Med to kanonado matere narave 
neustrašno vijuga Mož skala v helikopterju, letalu, av- 
teku, čolnu, karkoli mu že pride pod tovornjakarsko 
roko. Med ruševinami sta namreč njegova žena ter 
hči in tiktakajoča ura narekuje neusmiljeni akcijski 
tobogan. Prav na kompliciranih Rayevih družinskih 
odnosih film gradi karakterno plat. Žena je namreč 
ravno vložila ločitveni zahtevek in se preselila k nove- 
mu fantu. A ker vemo, da je naravna katastrofa naj- 
boljši čas za reševanje partnerskih razmerij, ima Ray 
še vedno šanse ... 


| 


Bivši rokoborec, skalnati Dwayne Johnson ne le s 
svojo nabito prezenco, marveč tudi s karizmo film 
dvigne za stopnico nad številne spektakle uničenja. 
Pustil bi se mu rešiti izpod ruševin. 


Zanimivo je, da ravno v tej pripovedi in likih film celo 
ne pogrne tako kot mnogi ostali blockbusterji! Dobro, 
štorija je itak grozno predvidljiva in nekaj scen je tako 
pocukranih, da rabiš urgenten šus inzulina. Ne gre de- 
nimo brez znanstvenikov, ki so vso apokalipso po- 
gruntali že prej, a jih nihče ni poslušal. Toda osebe so 
priljudne in ti dejansko postane mar, če se bodo rešile. 
Nadalje je tu solidna igra tako Johnsona kot ostalih, 
na primer oblinaste Alexandre Daddario v vlogi njego- 
ve hčerke. Režiser Brad Payton je scene z uničenjem 
na eni in govorancami na drugi strani dovolj dobro 
uravnotežil, da ne postane dolgčas. San Andreas je ta- 
ko klasični poletni kataklizmični akcioner, ki pa pre- 
more ravno dovolj simpatične nastopajoče, da ob nji- 
hovih kapricah ne zavijaš preveč z očmi. Aggressor 
Prelomnica Svetega Andreja rodote in ostale Kalifor- 
nijce požira od konca maja. 

JURASSIC WORLD 


nanstvenikov nihče ne posluša, pa bi bilo dobro, 
Z: bi jih. Tako glede podnebnih sprememb in 

razvoja umetne inteligence kot človekovega ne- 
premišljenega vtikanja v naravo. Prav nad slednjim je 
bil zgrožen dr. lan Malcolm v prvem Jurskem parku. 
Morda se spomniš genialnega in večplastnega razgo- 
vora med liki (nič čudnega, da je debata tako dobra - 
film temelji na Crichtonovi knjigi), kjer oče dinozavr- 
skega parka John Hammond Malcomu zatrjuje, da je 
ustvaril nekaj čudovitega, ker je pač lahko - Malcolm 
pa pravi, da je problem točno v tem, da ni pomislil, ali 
bi prizorišče sploh veljalo udejanjiti. "Osupel sem nad 
nespoštovanjem narave, ki ste si ga privoščili," reče 
lan. Seveda gre potem vse narobe, kar je že spočetka 
jasno tako ekipi znanstvenikov kot gledalcem, le 
Hammondu in vznemirjenja željnim obiskovalcem ne. 


Kakor v prvencu v težave zaideta otroka, ki ju je treba 
reševati. Naslanjanja na remekdelo iz leta 1993 je 
obilo in Svet marsikdaj ne deluje kot svoj film. 


Drugi znanstvenik, ki ga nihče ne posluša, je Einstein, 
ki je rekel: "Le dvoje je neskončno: vesolje in človeš- 
ka neumnost. ln glede vesolja še nismo prepričani." 
Albert bi se zlahka pojavil v Jurskem svetu, kjer je za- 
bitost vtkana v same temelje. Ne le, da so Svet posta- 
vili na istem mestu kot Park, na kostariški Isli Nublar, 
in ne le, da so ga kljub katastrofi izpred dvajsetih let 
vnovič poselili z živimi dinozavri. Te so dodatno nape- 
denali, da bi bili zanimivejši za publiko. Najnovejši 
produkt genskega inženiringa je indominus rex, na ti- 
ranozavru temelječa zverina, ki se sklada s filozofijo 
prismuknjenega indijskega poslovneža 4 vizionarja. 
Ta projekt financira in se ne more odločiti, ali bi bil po- 
duhovljen hindujski modrec, zajeban poslovnež ali ne- 
kdo iz Appla. Vsekakor hudič vzame šalo, ko hibrid 
zbeži iz ograde, na otoku pa je dvajset tisoč ljudi. 


Indominus rex je hudo krvoločen spak, kakršen v na- 
ravi po vsej verjetnosti ne bi dolgo živel, saj bi bil 
prehud plenilec in ga ekosistem ne bi podpiral. Člo- 
vek ob stvarjenju seveda ni imel pomislekov. 


V težavah se znajdeta najstnik in njegov mlajši brat, ki 
sta na obisku pri visoki uslužbenki Sveta, in na pomoč 
mora prihiteti pravi moški z mišicami ter jekleno 
čeljustjo, a dobrim srcem in posluhom za naravo. Ta 
'šepetalec dinozavrom' in 'Dino Dundee' obenem, ki 
se ga spomnimo kot Starlorda iz Varuhov galaksije, 
ima pomočnike v obliki skupine skorajda udomačenih 
raptorjev. Toda indominus si zaradi laboratorijskih eks- 
perimentov lasti naravne danosti različnih živali. Koli- 
ko ljudi bo snedenih? Bo uletel t-rex? Kakšno vlogo 
ima podvodni monstrum? In ali se boš zabaval? 

Za slednje je veliko možnosti, kajti Jurassic World je 
obrtniško gledano soliden akcijski spektakel s straš- 
ljivo pristnimi dinozavri. Nekatere domislice so odbito 
posrečene, tempo je hiter in ne manjka razprtih če- 
ljusti, ki rjovejo prazgodovinski klic. Ob tem nazornos- 
ti in krvi ni toliko, da bi bil film namenjen le odraslim. 
Toda producenti so pozabili, da je bil Jurski park dos- 
ti več od popcorn akcionerja. Delali so ga mojstri in 
ponudil je tako vznemirjenje mladeži kot razmislek 
starejšim, kajti kljub občasni infantilnosti so bila spo- 
ročila ostra. Jurski svet izven njegovih naukov ne po- 
ve ničesar, saj povzame vse zasuke in dobre ideje, na 
kar nagrmadi posiljeno ljubezensko zgodbo med mla- 
havima protagonistoma, naivno namigovanje, da ljud- 
je lahko nadzorujemo naravo, če se z njo spoprijatelji- 
mo, in kup trušča. Izven neposredne kokičarske za- 
bavnosti tako izpade kot reciklaža brez svežine, udar- 
nosti, inteligentnosti in spontanosti, vsled katerih je 
prvenec sprožil dinomanijo. Ta morda res le spi, toda 
povprečnice, kakršna je Jurassic World, je ne bodo 
prebudile. Sneti 

Jurski svet je ravnokar štartal. 3D je, manjka pa smell 
blaster, da bi bil občutek med zijanjem v razkrečeni 
indominusov gobec pristen. 


kako se počuti igralec, ki nam mora posredovati strah in druga čustva, pred njim pa ni — ničesar. 

ja v enki), ne njegov nabildani sine nista kos karizmi Lorda Humungusa ter Wezovi manični ritopičnosti iz dvoj- 
ke. Zmaga pa njujino vozilo gigahorse. Bi imel tako pločevinasto čudo za v službo. 


MAD MAX: FURY ROAD 


e po šibki trojki in tridesetih letih Fury Road no- 
J vi Pobesneli Max, katerega staro slavo še pomni- 

mo? Vse govori temu v prid, saj ga je naredil ta- 
isti človek, ki je ustvaril, spisal in režiral vse filme do- 
slej: Avstralec George Miller. Tudi intenzivni trailer je 
nakazoval na visokooktansko kamionarsko arkado v 
pustinji, torej na Road Warriorja nove dobe. 
Povest se nič bolj kot prejšnje ne trudi z osvetlitvijo 
preteklosti, niti ni vpeta v doslejšnjo časovnico. Kata- 
strofični dogodek je svet spremenil v puščavo in izro- 
čilo je pozabljeno. Redki preživeli se v podivjani, dis- 
topični družbi tepejo za akvakolo in bencin, pri čemer 
so glavno sredstvo moči vkup zbita, nenavadna vozi- 
la. Slednja so bila eden ključnih učinkovin dvojke, to- 
krat pa je cestni heavy metal dobesedno onstran do- 
mišljije. V glavni vlogi je 2000-konjska, 18-kolesna 
cisterna, ki ji čez pesek sledi grozd preganjalcev z ne- 
botičniškimi zračniki kompresorjev, ogromnimi rori in 
še večjimi kolesi. Recimo dve kadilakovi karoseriji 
ena na drugi, nasajeni na gigantsko podvozje, in tatra 
s petkilovatnim ozvočenjem, bobnarji ter na gurtne 
pripetim zblaznelim kitaristom, katerega dvojna džitra 
bruha ogenj. 
Dvourna predstava temnoveško-postapokaliptičnega 
cestnega slaboritništva le malo minut teče v nižjih ob- 
ratih, saj je dogajanje superchargano in spektakel na 
nitro. Kar ni nenavadno, saj domala celoten film se- 
stoji iz enega samega kadra verižnega karamboliranja 
in eksplodiranja. Pri tem velja poudariti, da se je Mil- 
ler zadeve lotil starošolsko in uporabljal karseda malo 
računalniških trikov, zelenega ozadja pa sploh ne. Kar 
deset let so skupaj švasali povsem delujoč kolesni in- 
ventar, medtem ko je režiser srdito dirko, tako kot v 


Avstralci niso navdušeni, češ, njihov pesek že ni take 
barve. A njihovih barv ni niti naslovni igralec, Lon- 
dončan Tom Hardy. Doslej smo ga videli marsikod, a 
redkokje v ospredju. V Temnem vitezu je bil Bane. 


starih časih, posnel na roke. Domiselne koreografije 
imajo zato še višjo vrednost in bojda je bilo snemanje 
kaskaderski presežek. Pri tradiciji mu jo je zagodla 
edinole narava, ki je peščeno deželo tam spodaj spre- 
menila v botanični vrt. Zato je bil primoran produkci- 
jo preseliti v Namibijo. 

Film je drugačen od tipične h'woodske robe in nav- 
dušencu nad kakovostno akcijo priporočljiv kot ma- 
lokaj. V tem pogledu se gladko zapelje čez Fast 7. A 
tisto, kar me muči že od uvodnega vprašanja, je 
dušna verodstojnost. Prvi poglavji sta imeli sporočilno 
fabulo in močne like, s čimer se aktualnež žal ne mo- 
re pohvaliti. Zgodbe v pravem pomenu besede nam- 
reč nima: povorka se pelje petdeset kilometrov v eno 
smer, nakar polkrožno obrne in se vrne. Če močno iš- 
češ, sicer zaznaš globlje nastavke, recimo o revolu- 
cionarstvu in pomembnosti žensk, saj se okoli jošk 
očividno vrti tudi postapokaliptični svet. Toda te viti- 
ce se izgubijo v hrumenju božanstva V8. Duhu starih 
vremen dodatno zavda slab razvoj oseb, pri čemer 
najbolj izstopa naslovni junak. Ta resda nosi razcapa- 
no opravo, preganjajo ga spomini preteklosti, fura fal- 
cona in poprime za odžagano dvocevko. Vendar Tom 
Hardy ni nič več kot Maxov cosplayer. Mrmrajoči lik 
je plitek, predstavo pa v resnici vodi ženska različica 
pobesnelosti, enoroka Furiosa. 

Film je torej postavljen v madmaxovski scenarij, 
zvest je podnaslovu Fury Road in je kot samostojen 
izdelek nadmočen. Ali povest iz življenja Maxa Ro- 
ckatanskyja to pač ni. Zdi se, kot da bi hotel Miller 
najbolj zapomnljiv kos iz najboljšega filma, torej cis- 
terniško gonjo s konca dvojke, raztegniti v celoveče- 
ren, zapretiravan šov - pri tem pa je pozabil, da Max 
ipak ni bil le to. LordFebo 

Puščavsko grmenje se že mesec dni razlega iz sloven- 
skih kinematografov, le iz Koloseja ne. 


Furiosa, ki jo igra Charlize Theron, je osrednja juna- 
kinja in šoferka težke mašinerije. Maxa pravzaprav 
sploh ne potrebuje. Miller je pred časom namignil, 
da je film z njo v naslovu že v delu. 

DEAD RISING: 
WATGHTOWER 


ilmanje je za številne ustvarjalce služba kot vsa- 
P ka druga. Zjutraj vstanejo, se operejo, porihtajo 

otroke in gredo na delo, kjer namesto preklada- 
nja papirjev upravljajo s kamero, držijo mikrofon in 
upodabljajo junake. Če se na kraju računica izide, 
imajo vsi za jesti in so veseli, za kakovost pa se jim 
gladko fučka, kaj šele za umetnost. Tovrstno 'obrtništ- 
vo' se je razmahnilo s prihodom domačih formatov in 
zdaj je le še huje, saj so stroški zaradi spletnega pre- 
točništva nižji. V tovrstni mesoreznici se pogosto znaj- 
dejo filmi po igrah - pomisli na Uweja Bolla, Tekken, 
Dead or Alive in podobne katastrofe. Zdaj je na vrsti 
Dead Rising pod okriljem studia Legendary in inter- 
netnega izdelovalca ter razpečevalca vsebin Crackla. 
Njihov pedigre je bistveno slabši kot recimo HBOjev, 
kar se pozna. Watchtower je namreč bollovski. 
V središču pozornosti je ekipica neokuženih, ki skuša 
preživeti v zombijsko infestiranem predelu kraja East 
Mission. Največkrat buljimo v manekenski fris Jesse- 
ja Metcalfa kot televizijskega poročevalca Chasa Car- 
terja, spremljata pa ga bjonda in nebjonda oziroma 
mama in fatalka. Po njih grabijo zombaklji in teži jim 
motociklistična tolpa, zadaj pa je skrita vladna skriv- 
nost. Jim bo uspelo pobegniti in razkriti nefariozne 
načrte korumpirancev? Se bo Polentojedožerka napo- 
sled zasitila koruznega zdroba? Oh, ta napetost! 


Namesto da bi uporabili uveljavljen lik iz špilserije 
Dead Rising, kot je nicholascagevski Frank West, so 


dobili tega čednofrisnega ščišnovinca. Meh. 


Watchtowerjev temeljni problem je ta, da si nekje glo- 
boko v občutljivem srčku želi, da bi ga jemali resno. 
Kar je ob amaterskih nastopajočih, kameri in montaži 
seveda nemogoče. Namesto da bi bil lahkotna parodi- 
ja, kot so igre v seriji Dead Rising, ter bi postregel z 
akcijo, ob kateri bi se nam tako dvigal želodec kot bi 
se režali, v skoraj dveh urah nažira z moraliziranjem, 
starševsko ljubeznijo, tematiko ljudje-so-hujši-kot- 
zombiji in tako dalje. Tega se je verjetno nalezel od 
TV-serije Walking Dead, na katero hočejo Crackle, Le- 
gendary in izdajatelj iger Capcom vse skupaj pripeti, 
da bi denarčki leteli vkup. A se jim ne izide. 

Tudi povezava s špili je gnila. Saj je fino, da so notri 
reference na špile, denimo heroj prvenca Frank West, 
ki razlaga o kadavrih, in da protagonisti improvizirano 
vihtijo predmete za odstranjevanje gniležev. Prav jim 
pridejo tako lesene zapornice kot motorke. Toda pri 
tem se avtorji držijo nazaj in ne razumejo, da je to bist- 
vo Dead Risingov. Podobno jim ni jasno, da za film s 
takim nazivom potrebujejo masovne zombijske horde, 
ki jih ni. Crackle pač nima gnarja. Watchtower tako ni- 
kakor ni dober igrofilm, še posebej pa ne običajen film 
za ljudi, ki s serijo špilov niso seznanjeni. Sneti 
Stražni stolp ima v ponudbi tvoj najljubši širokogrudni 
ponudnik internetnih videovsebin. 


junij 2015 


KUNG FURY 


ako kot lahko danes vsakdo naredi spletno st- 
T ran z opisi iger ali požene svoj kanal na YouTu- 

bu, je postala jako 'demokratična' filmska kraji- 
na. Relativno poceni tehnologije je več kot dovolj in 
če imaš nekaj pod palcem, lahko brez holivudskega 
žegnanja izdelaš film, v katerem vse leti v luft. Natan- 
ko to je storil Šved David Sandberg s Kung Furyjem, 
za katerega je na Kickstarterju zbral dobrih šeststo 
dolarskih jurjev. To je bilo krepko več od sprva žele- 
nih dvesto tisočakov, a manj od milijona, kolikor bi 
potreboval za celovečerec. Tako je nastala polurna 
akcijska odbitost, perfektna za internetno dobo, ko si 
na nekaj povprečno pozoren nekaj minut, nakar je že 
čas za nov meme ali domislico s 4chana. 


Zamisli si, da opsuješ in breneš avtomat z glupim 
špilom, nakar mašina oživi, ti odstreli glavo ter gre 
na morilski pohod. Pomaga lahko edino Kung Fury! 


Niz prizorov, večinoma posnetih pred zelenim ozad- 
jem in krepko dopolnjenih z računalniki, povezuje 
miamijski policist z umetniškim imenom Kung Fury. 
Leta 1985 je patruljiral po ulicah z drogami preprede- 
nega floridskega velemesta s partnerjem, ki mu je bil 
kakor oče. A vse se je spremenilo, ko sta naletela na 
škrlatnega fu-nindžo, ki je bil premočan. Sotrpin je 
krvavo podlegel, našega junaka pa sta hkrati udarila 
strela in pičila kobra. S tem je postal Izbrani in zaob- 
vladal posebni kung fu, kung fury, s katerim ekstermi- 
nira kriminalce. Toda pojavil se je ultimativni zlikovec, 
ki je sposoben potovati skozi čas - Adolf Hitler! 


kakor ne gre očitati. Rolajo se oživeli igralni avtomat, 
raptorji z laserskimi očmi, orjaško nordijsko božanst- 
vo Tor, joškata vikinška baba z minigunom, ki jaha t- 
rexa, oživljeni germanski orel in The Hoff. Pod prizori, 


Kdor si ga je nekdaj mencal na Abbo, bo navdušen 
nad in svetlo- in temnolaso Vikinginjo. Slednji je ime 
Barbarianna in zraven nje žaga powermetal. No/ 


ko Fury krvavo zbrca in s pestmi obdela nacistične le- 
gije in po zraku leti z lamborghinijem, pa gori vsako- 
vrstno nostalgično klanjanje mitologiji (policajskih) 
akcijskih filmov iz osemdesetih in tedanji krami. 
Nindže, potovanje v času, vpijoči načelnik, synthwa- 
ve glasba, Nintendov powerglove, stari računalniki, 
supermoderni 80s-telefon med švedskimi jezeri na ti- 
soče let v preteklosti, vnovič zvezdnik Knight Riderja 
Hasselhoff z iztočnim komadom, ki noče iz ušes ... 
Vsega je v izobilju in z lopato nametano, vštevši sloj 
vzdušne videorekorderske patine. 

Težava je v tem, da ni globljega smisla. Parodija to ni, 
saj se ničemur ne posmehuje, temveč kvečjemu ma- 
likuje. Še najbolj je pod udarom sam junak, ki je 
predstavljen kot ne preveč bister, nadvse vase zave- 
rovan brcač riti. Mislim, da je generacija osemdesetih 
prestara, da bi v Kung Furyju videla karkoli več od ni- 
za bolj ali manj posrečenih, plitko površinskih gagov. 
Da bi bili navdušeni tudi mlajši, ki ne razumejo, čemu 
ima tip allstarke in v čem je fora debate z računalni- 
kom v avtu, pa so notri sodobnejše bagatelce, ki se 
vklapljajo v današnjo spletno zaljubljenost v krneki 
absurd. S kungfujem obsedeni 'Kung-fiihrer', Furyjev 
partner Triceracops, ki je tam samo zato, da ustvar- 
jalci izrazijo navdušenje nad vicem v imenu in imajo 
kvotabilni vic za na Twitter, in slično. 

Iskati rdečo nit in poanto je zato podobno, kot bi se v 
spremljajočem videospotu True Survivor trudil najti 
umetniško vrednost. Ampak zadeva je povsem v redu 
za pol urice zabavice ob čipsu in koki, oprostite, ko- 
kakoli. No, ali pa res koki. Ni ga čez pristni občutek 
Miamija, štosi in vizualije pa bodo na ta način prvin- 
sko efektivni. Sneti 

Neokrnjen Kung Fury najdeš na YouTubu ali ga uzreš 
na Steamu, takisto pretočno. Steam stream! 


Kung Furyja upodablja kar idejni oče in režiser projekta David Sandberg. Šved je delal reklame, nakar je na 
Kickstarterju nafehtal $ za akcijski film. Večina ga je nastala v postprodukciji, kjer so mu pomagali drugi. 

TOMORROWLAND 


etošnje leto zaznamujejo številna filmska nada- 
L ljevanja in že iz želje po raznoliki ponudbi velja 

pozdraviti vsakega šefa studia, ki si upa požeg- 
nati snemanje big-budžetnice brez zaporedne številke 
v naslovu. Na primer Tomorrowlanda, poimenovane 
po eni od atrakcij v Disneylandu. Po uspešnih Piratih 
s Karibov je pravzaprav presenetljivo, da je preteklo 
toliko vode do podobne zabaviščno-filmske naveze. 
Glavni navdih za scenarij je neuresničeni megalo- 
manski projekt Walta Disneyja, delujoče futuristično 
naselje Epcot (kasneje so s tem imenom zgradili le 
tematski park). Ideja je poudarjala znanost in tehnolo- 
gijo kot tisti, ki človeštvu omogočita blaženo bivanje. 
Njegova utopična vizija tako prihaja kot nalašč v času, 
ko javnost zaznamuje mrko gledanje v prihodnost. 
Vojne, socialne neenakosti in podnebne neprilike pol- 
nijo naslovnice medijev, ki krmijo obsedenost občinst- 
va z apokaliptičnimi podobami sveta. Od tod izhaja 
vsebinska premisa celovečerca, ki si je velikopotezno 
zadal cilj, da gledalec pogleda vase in najde optimista, 
ki verjame, da lahko svet premakne na bolje. 


Casey (Britt Robertson) je simpatična glavna junaki- 
nja. Njena zvedavost je nemalokrat vir komičnih pri- 
petljajev, kar je filmu le v prid. 


Bistra in nad raziskovanjem vesolja navdušena najst- 
nica Casey se ne more sprijazniti z dejstvom, da je 
Nasina izstrelitvena ploščad za vesoljske čolniče 
predvidena za uničenje. Z nočnimi pohodi uporniško 
kvari stroje za rušenje, a seveda je to boj z mlini na 
veter. Ob tem naleti na značko, katere dotik jo tran- 
sportira v tehnološko napredni kraj, kjer se imajo vsi 
fajn. Toda demonstracija traja le dve minuti. Ker Ca- 
sey hoče še, jo iskanje odgovorov privede do puščav- 
niškega Franka (George Clooney), ki je kot otrok obi- 
skal to skrivnostno deželo. Tedaj ju začno preganjati 
roboti v človeški podobi ... 

S posebnimi učinki naphane ekstravagance se držita 
spielbergovski pečat otroške začudenosti in nostalgi- 
ja po družinskih ZFjih iz osemdesetih, podobno kot 
pri Super 8. Režiser Brad Bird z drugim igranim pro- 
jektom po zadnji Misiji nemogoče razkazuje korenine 
iz animirank (The Iron Giant, pixarjevka The Incredi- 
bles), saj akcijske scene delujejo 'risankasto', a vz- 
dušju primerno. CGI je lep, dih jemljejo zlasti ozadja, 
polna detajlov. A Dežela jutrišnjega dne: Svet onkraj 
ni brez težav. Scenarij je neuravnotežen in poskuša 
biti preveč stvari v enem. Predvsem se lomi s sicer 
pohvalno vključitvijo družbeno-angažiranih tem, ki 
naj bi na mlade gledalce delovale navdihujoče, a iz- 
padejo kot pridigarski tujek v sicer dinamičnem filmu. 
Ta je tako priporočljiv za sanjače vseh starosti, ki jih 
magija gibljivih slik hitro prevzame, ciniki pa naj se 
mu raje ognejo. Flegma 

Skok v prihodnost si lahko na platnu od konca maja 
privoščite tudi v visokoločljivostni tehniki 4K. 


H Laini Taylor: 
HGI DIMA IN KOSTI 


b omembi paranormalnih roman- 
0: fantazij marsikdo bržda po- 

misli, ah, to je pa nekaj samo za 
punce. Kar je sicer res - a vsake toliko 
pride serija, ki preseže običajno ciljno 
predalčkanje po spolu. V primeru ur- 
bane fantazije je dober tovrsten primer 
niz Kronike podzemlja Cassandre Cla- 
re, ki ga lahko berete v slovenščini. 
Pred kratkim pa je prispel še zadnji del 
prevoda popularne, nemara kar trendi 
trilogije Hči dima in kosti. Tod boste 
našli angele, bitja, ki se jim po izročilu 
pripisuje popolno estetsko podobo. 
Torej gre za podžanr, ki najpogosteje 
cilja na romantične in erotične fantazi- 
je bralk po ultimativni, ehm, eh, kopu- 
laciji. In čeprav trilogija sledi priča- 
kovanim konvencijam zvrsti, je ame- 
riški pisateljici odbitega videza (njen 
prepoznavni znak je rožnata frizura) 
Laini Taylor uspelo napisati široko do- 
stopno delo, ki bo razveselilo tako 
bralke kot bralce, ki bi radi prebrali 
nekaj fantazijskega, a vseeno nekoliko 
drugačnega. 

Osrednja junakinja je Karou, dekle 
živo modrih las in številnih tetovaž, ki 
obiskuje umetniško šolo v Pragi. Ima 
dar za skiciranje fantastičnih bitij ži- 
valskih in človeških potez. Vendar nje- 
ne risbe niso plod domišljije. Karou 
namreč ni odrasla v človeški družini, 
ampak so jo vzgojile himere. Te vodijo 
trgovino z željami, v katero je moč pri- 
ti skozi številne portale po vsem svetu. 
Ko se na njih začno pojavljati vžgani 
odtisi dlani, se Karou skupaj z nena- 
vadno krušno družino znajde v nevar- 
nosti. Nehote postane ključen del 
zgodbe o svetu Eretzu, kjer smrtno so- 
vražni rasi himer in angelov bijeta sto- 
letja dolgo vojno. Seveda obstaja tve- 
ganje, da se bo spopad skozi portale 
razširil na Zemljo. A med vso to krvjo 
in smrtjo je med neko hudičevko in 
angelom vzniknila prepovedana, od 
obeh ras zaničevana ljubezen ... 

Knjige (Hči dima in kosti, Dnevi zvezd 
in krvi, Sanje bogov in zveri) zazna- 
muje svojevrsten način uporabe moti- 
va prepovedane ljubezni. Pri tem se 
avtorica ni ujela v past cenenega lju- 
biča, ampak je z navdihujočo vizijo 
zgodbi pustila zadihati navzven. Goni- 
lo prve knjige je razpletanje skrivnosti, 
medtem ko si druga knjiga s prikazom 


vojne blaznosti upa oditi v presenetlji- 
vo temačne vode. Pripoved je razpeta 
med oba svetova, lirični, rahločutni 
ton povesti pa prekinjajo opisi krutih 
bojev in tragičnih prevar. Pohvaliti ve- 
lja upodobitev obeh ras, saj ta prevra- 
ča stereotipno predstavo o dobrih an- 
gelih in zlobnih zvereh. 

Štorija se pri tretji knjigi sicer nekoliko 
upeha. A celokupno gre za zelo všeč- 
no trilogijo in branja vredno alternati- 
vo v žanru, zasičenem z vampirji in 
druščino. Osvežujoče. Flegma 


Patrick Ness: 
VEG KOT TO 


Londonu živečega ameriškega 
V'-«: Nessa pri nas dobro po- 

znamo, saj so prevedene vse nje- 
gove odmevnejše knjige, pred letom 
in pol pa je tudi obiskal Slovenijo. Do- 
bitnika mnogih nagrad za literaturo 
smo naprej brali v odlični trilogiji Hrup 
in kaos, ki bi jo moral predelati sleher- 
ni ljubitelj distopij. Sledila je ganljiva 
pripoved o fantu, ki se skozi nočne 
obiske pošasti skuša soočiti z neizbež- 
no smrtjo za rakom obolele matere. 
Sedem minut čez polnoč bo z močno 
igralsko zasedbo (Liam Neeson, Si- 
gourney Weaver ...) prihodnje leto pri- 
spela na veliko platno. Uspešno križa- 
nje žanrske literature z resnimi vsebi- 
nami pa je vidno tudi v njegovem zad- 
njem romanu Več kot to. 
Knjiga se prične neusmiljeno. In me- 
dias res se znajdemo med bučečimi 
valovi hladnega morja, kjer se utaplja 
sedemnajstletni fant. Pljuča mu ječijo, 
ko skuša z zadnjimi močmi premagati 
silo narave, nakar ga z glavo naprej 
vrže v ostre čeri, da umre. A zgodba se 
nadaljuje, kajti njegove misli delujejo 
po smrti. Mukoma premaga omotič- 
nost in dojame, da se je znašel pred 
hišo v tipični angleški vasici. Pokrajina 
je zapuščena, prah pokriva travo in 


zanemarjene ceste stoječih avtomobi- 
lov. Nikjer ni nikogar. Z grozo ugotovi, 
da je popolnoma sam. Je v peklu? 
Zaplet je mojstrsko vzdušen. Bralca 
pograbi skrivnostnost, ki jo avtor krepi 
z delno izgubo spomina junaka Setha. 
To še posebej rajca, saj se zdi, da se 
bo Seth zdaj zdaj spomnil nečesa sila 
pomembnega. Vmes so nanizani ret- 
rospektivni vložki njegovega življenja 
v ZDA s poudarkom na družinskih in 
prijateljskih odnosih. Tam se čuti, da 
ga je oziroma bo zaznamovalo nekaj 
pretresljivega. 


Kaj več je težko povedati, saj je to ena 
od knjig, ki te preseneča z razpleti in je 
dobro o njej vedeti čimmanj. Niti nisi 
ziher, v kateri žanr se bo umestila. Je 
pa res, da po uvodnem, dokaj intro- 
spektivnem in razmišljujočem delu ro- 
man kasneje prestavi v intenzivni tri- 
ler. Ko se ti začne svitati, o čem teče 
beseda, zgodba sicer izgubi nekaj pri- 
vlačnosti. A vrlina romana je neprisi- 
ljena vključitev globlje tematike. Spo- 
roča namreč, da v stiski vedno obstaja 
nekaj, zaradi česar se splača vztrajati. 
Večplastno delo, primerno tako za tis- 
te, ki se radi žanrsko kratkočasijo, kot 
za ljubitelje leposlovja. Flegma 

Daikatana na voodooju 5500 K 


Daikatana, kar pomeni 'velika katana', velja za 

bruko, slično Duku Forever. Razvijali so jo preti- 
rano dolgo, okoli projekta delali velik hrup, na kraju pa 
se je namesto bridkega rezila, ki naj bi posekal vso 
konkurenco, izcimila nožička, komaj dovoljšnja za noh- 
te otrebit. Dve besedi: John Romero. Človek je svoje dni 
veljal za čudodelnega ustvarjalca stopenj, podpisanega 
pod najboljše nivoje Wolfensteina, Dooma in Guaka. A 
pri razvoju slednjega sta se s Carmackom sporekla - 
menda je bil Romero len in nemoštven sodelavec. Dol- 
golasec je ustanovil lastni studio lon Storm z luksuzni- 
mi pisarnami na vrhu nekega dalaškega nebotičnika in 
za december 1997 napovedal ambiciozno prvoosebno 
streljačino/sekljačino Daikatana. 24 nivojev, 25 orožij 
in 64 sort neprijateljev so bile obljubljene kvote, ki so 
merile precej više od vsebin tistikratnih igric. 
Toda prikazni temelj, srce prve Kvake, se je tisto leto iz- 
kazal za zastarelega, saj je Id že predstavil nadaljevanje 
s 3D-pospeševanjem. Razvijalci so izid premaknili na 
1998 in to pospremili z neumestno reklamno kampa- 
njo, ki je sporočala "John Romero's about to make you 
his biteh! Suck it down!" A tako, kot je očitno hotel sp- 
remeniti igralce v svoje bitchez, je postopal tudi z zapo- 
slenimi, saj so ga pričeli množično zapuščati (večina jih 


C: si mlajši, nimaš pojma. Ako si starejši, veš. 


BUS 2] 
V Jokerju 83 smo ponosno najavili tekmovanje v 
Need for Speed: Porsche 2000. Obljubljena nagrada 
je bila krog vožnje z novo carrero turbo. Preizkusili 
smo prvi USB-ključ, svinjsko dragi 16-megabajtni 
thumb drive. Objavili smo veleraport z E3ja, ki se je 
tistebodi odvil konec maja, in se veselili xboxa, 
Warcrafta Ill, playstationa 2, Grand Prixa Ill in Red 


Alerta 2. Najbolj pa nam je v spominu iz tistih časov 
ostal tale prizor s tistoletnega E3ja. Na videz dve le- 
gendi, a levi je zgolj cosplayer. 


naizust 2000 


je ustanovila Gathering of Developers). Preskok na nov 
grafični pogon se je s sprva načrtovanih dveh mesecev 
raztegnil na skoraj leto dni, pri čemer je sredi 1998 izšel 
Unreal, ki je konkretno dvignil prečko žanra. Kljub temu 
so januarja 1999 smelo napovedali, da bo Daikatana na 
policah februarja, pa če pride pekel ali povodenj. Ne le, 
da se to ni zgodilo, par mesecev kasneje so se na E3ju 
osramotili s katastrofalno demonstracijo. 

Sejemski debakel neprivlačnega igranja ob 12 sličicah 
na sekundo, ki so ga sočno popisali vsi mediji, je razsul 
ekipo, za nameček pa je bilo Eidosu, kateri je v razvoj 
vložil nekaj deset milijonov, dovolj. Založnik je kratko- 
malo zasegel studio in naredil Romera za svojo bitch. 
Preostali programerji so skušali popraviti zavoženo in 
konec 1999. so oglasi že oznanjali "It is here!" Celo 
rešilna bukva je izšla v začetku 2000., toda igra pač ne. 
Špil je v resnici prišel na police 24. maja 2000, torej 
poltretje leto po prvi obljubi. Gejmerje je tedaj 'bolel fa- 
lus' za Daikatano in četudi ni docela smrdela, je bila tak 
prodajni flop, da si Eidos še par let ni opomogel. 
Podoben mimosunek je bil voodoo 5500, v zvezde ko- 
vani 3D-pospeševalnik, ki je žalostno zaključil kariero 
3dfxa, nekoč sopomenke za premijsko grafiko na PCju. 
Firma je zamočila že par let prej, ko je zavoljo kratko- 
ročne pogoltnosti kupila mehiško tovarno STB, češ, bo- 

pm, 


Motocross Madnes F, 
z 
o 


oefopor > 
V00D060 5 5500 


do sami štancali kartice. Zaradi tega so jim 
vsi drugi proizvajalci obrnili hrbet, kar je bil 
loterijski dobitek za konkurenčno Nvidio. Že v 
prejšnji generaciji je voodoo komajda obdržal 
prednost, in še to ob na papirju slabši kako- 
vosti slike, medtem ko je geforce 2 gladko 
peljal scat zakasnjeno inačico 5500. 3dfx je 
šel v stečaj taisto leto. 


ooo S NI SN 


Dead or Alive 2 (90) Včasih smo bili zaradi svežine 
področja radodarnejši z ocenami, vendar si tale 
3D-pretepačina za dreamcast in kasneje PS2 de- 
vetdesetico nemara zasluži še danes. V njem so 
Team Ninja morebiti najbolj popolno zadeli točko 
med dostopnostjo in kompleksnostjo, kjer je igra 
všečna tako masam kot ekspertom. Znabiti je bil 
DoA2 Street Fighter IV svojega časa. Plus joški. 


MDK2 (91) Kratica ne pomeni Mesnine Dežele Klav- 
ske ali kaj podobnega, temveč Murder Death Kill, šlo 
pa je za tretjeosebno mešanico streljanja z ledrastim 
Kurtom in ugankarstva s cerebralnim dr. Hawkin- 
som. Tretji lik je šestnogi pes, kar napove niz čudno- 
sti, po katerih MDK slovi. A dvojko so naredili Bio- 
ware in ne Shiny, zato je bila nekoliko počasnejša in 
bolj skakaška, kar nekaterim ni sedlo. 


FIRENCE 


BOKS. KA 
TEGORIJA 
CESTNO 


REDKO 


MOZOLJ ME 


KNJIŽNA 


BODIKA 
BOŽJI LES 


PE 
(KSENIJA) 


DOBRO- 
HOTEN 
GLOVEK 


OVOJNINE 


Dobitniki špila Bloodborne: Gašper Čirin iz Blagovi-  Izžrebanca kražke: Jaka Kačičnik iz Kopra (Thief) in  Geselj, ki izhaja iz kmetske slike, napiši v glasov- 
ce, Jože Babnik iz Ljubljane in Vasja Kovačič iz No- Kaja Pušnik iz Celja (Destiny). nico, ki jo poišči na naši rumeni stranki Joker.si, 
vega mesta. Rešitev: hunter. Rešitev: Marvelovi lepotci. do 8. julija. Nagrade bodo Farming Simulatorji. 


intelov KVIZNIK 


1. Kdo je bil poglavitni 
mentor Mooru in Noycu? 6. Najmodernejši proce- 
sorji arhitekture broad- 
well vsebujejo 14 nano- 
4, Trdninske shrambe po- metrov velike tranzistorje. 
leg pomnilniških celic To je približno toliko kot: 
sestavlja še en pomemben 
gradnik: 
2. Kako pravimo najpo- 


membnejšemu proizvod- 
nemu postopku izdelave 
mikroprocesorjev? 


5. Intel ima poleg svoje 

ameriške razvojne izposta- 
3. Slovito ime pentium iz- ve še eno zelo pomembno 
vira iz: v tujini, in sicer: 

KLO seM 


dprl je oči in odmaknil zaležano lice s hlad- 

nega kamna. Žarek svetlobe je nemo mige- 

tal v zraku. Sledil mu je. 

Svetloba mu je zlagoma prelila trup in ga 
navdala s toplino. Naredil je še korak ali dva in zameži- 
kal, ko mu je sonce nenadoma posijalo naravnost v oči. 
Pred njim je zevala planjava praznine. Navpično odse- 
kana skala je ločevala njegovo votlino od neba in se iz- 
gubljala nekje v globeli pod njegovimi stopali. Do koder 
mu je nesel pogled, se je razprostiralo zeleno morje. 
Brezmejni gozd. 

"Kako sem se znašel tu?" 

Neznana sila ga je vlekla naprej, v višave. Opotekel se 
je k steni votline, iščoč oporo, da ne bi noge storile česa 
neumnega. A preden jo je dosegel, se je vanjo dregnil z 
nečim drugim. Previdno se je ozrl in na svoje prese- 
nečenje spoznal, da ima krila. Nenadoma se je njegovo 
telo pognalo naprej in poletelo. Začuda ni bil prestrašen 
in letenje se je zdelo nekako naravno. Čutil je vsako sa- 
pico vetra, kako drsi čez njegova krila, ko se je gnal vi- 
soko pod nebo. Opazil je orlovsko gnezdo na bližnjem 
vršacu. Tedaj je zagledal, kako je sunek vetra pogum- 
nega goliča, ki je raziskoval okoliš, potisnil v prepad. 
Brez pomisleka je zdrvel proti njemu in mu presekal 
pad. Ko ga je spravil na varno med kričeče sorojence, 
ga je preplavilo zadovoljstvo. Občutil je namen. 

"Sem morda angel, poslan, da opravlja dobra dela?" se 
je nenadoma spomnil poslanstva krilatih bitij, o katerih 
je slišal nekoč davno. Je bilo res davno? 


Li Di Di 


Jadral je preko vrhov starodavnih borovcev in vpijal njih 
opojne vonjave. Prevzel ga je občutek blaženosti in svet 
se je zdel nadvse prijeten. V mislih se je začela obliko- 
vati podoba. Se mu je morda vračal spomin? Zlagoma 
je iz meglice pozabe izstopal svetel krog. Obraz. A 
čigav? 

Nenadoma je začutil strašno hrepenenje in obenem od- 
por ter strah. Intenzivnost občutij ga je popolnoma 
zmedla. A preden bi se spomin lahko razvil, mu je tok 
misli presekala rezka bolečina. Hotel se je dvigniti v var- 
ne višave, a se je ob zamahu s krili vrnil še močnejši su- 
nek agonije. Zdelo se mu je, da so krila narejena iz raz- 
beljenega železa, ki se želi vzdolž celotnega hrbta iztrga- 
ti iz njegove biti. Rdečica mu je meglila pogled, ko se je 
spustil med drevje. Take bolečine nikakor ni mogel pre- 
našati sam in njegove močne roke so grabile po ka- 
kršnemkoli bitju z utripom. 


x Di x 


Prepoten in drhteč se je ovedel. Ozrl se je okrog sebe in 
zagledal mati medvedko ter njena mladiča. Vsa trojica 
je bila izmaličena skoraj do neprepoznavnosti, on pa 
prekrit z njihovo krvjo. Vsekakor kriv, a kako? In zakaj? 
"Sem morda hudič, poosebljeno zlo?" si je zaril prste v 
lobanjo, ko je pomislil na padlega angela, ki je svetu 
prinesel toliko gorja. Opazil je, da je bolečina izginila. 


naizust 2015 


Upajoč, da morija ni edino zdravilo zanjo, se je 
odvlekel do bližnjega potoka. Voda okrog njega se 
je obarvala živordeče. 

"Nekje mora biti nekdo, ki ima odgovore, in najti 
ga je treba, preden bolečina spet najde mene." 


x Di x 


Ponovno se je dvignil nad krošnje in odločni zama- 
hi so ga naglo ponesli k obzorju. Imel je namen. S 
pogledom uprtim v dalj je letel vse hitreje in hitreje. 
Bil je že daleč, ko je s kotičkom očesa zaznal nena- 
raven odblisk svetlobe. Previdno je upočasnil. Zrak 
je zlagoma napolnilo mehansko brnenje, ob kate- 
rem ga je spreletel srh. 

V njegovo vidno polje je priletela majhna sonda, ki 
je letala nad drevesi. Za trenutek je obstala, nato 
pa mehansko oko uperila naravnost vanj. Zagrabi- 
la ga je neopisljiva panika, ki se je v hipu sprevrgla 
v divji beg. Razloga ni poznal, a ga ni potreboval. 
Enostavno vedel je, da mora očesu uiti. 

Spustil se je med debla in se jim izmikal z neverjet- 
no okretnostjo. Veje so švigale ob njegovem obra- 
zu, živali preplašeno obstale na svoji poti, a sonda 
se ni dala. Vztrajno mu je sledila in nikakor se je ni 
uspel otresti. Dvignil se je visoko pod oblake in za- 
kričal od obupa ter besa. Bolečina se je vrnila, a to- 
krat ni izgubil nadzora. Pognal se je proti sondi in 
se je oklenil. Zaman se je cvileče upirala, ko je 
drvel proti gorovju in jo z vso silo zabil v njegovo 
nazobčano površje. Njeni ostanki so se z zamolk- 
lim ropotom izgubili v globini. 


x Di x 


Zavlekel se je v bližnjo votlino, se sesedel na mrzla 
tla in hlastal za zrakom. Nabrekle žile so mu silile 
izpod kože, oči pa so skoraj izstopile iz jamic. 
Spomnil se je. Vsega se je spomnil. 

Spomnil se je, kako je izgubil starša. Kako je izginil 
mamin topel obraz, ki je vsak večer bdel nad njim, 
da je mirno zaspal. Spomnil se je, kako so ga na 
šoli cenili zaradi njegovih atletskih sposobnosti. 
Spomnil se je, kako ga je vojska prepričala, da je 
izbral militantno pot namesto športne. In spomnil 
se je, kaj je sledilo. 

Spomnil se je, kako so mu govorili, da je on izbra- 
nec za ultimativnega vojaka. Koliko dobrega bo 
lahko storil s temi danostmi. Vseh operativnih po- 
segov in vseh mrmranj po njih. Da še ni priprav- 
ljen, da potrebuje še nekaj izboljšav, da še ni po- 
poln. Nikoli zaključen krog operacij in preizkusov. 
Spomnil se je, ko se mu odločili ustvariti krila. 
Spomnil se je potuhle radosti ob misli, kako bo 
lahko vzletel in jih za vedno zapustil. In kako hitro 
je ta misel zbledela, ko so krila terjala svoj davek. 
Spomnil se je, kako so se nenadoma pojavili valo- 
vi agonije, ki so ga vsake toliko pognali na rob no- 
rosti. 


Spomnil se je osamitve in bolečine. Spomnil se je 
hladnega zapora, ki bi ga naj klical dom. Večne boja- 
zni, da njihov ponos ne bi ušel. 

In spomnil se je zadnjega dne. Dne, ko je bilo vsega 
dovolj. Znova so ga priklenili na operacijsko mizo in 
začeli rezati vanj. Spomnil se je trenutka, ko se je na- 
denj sklonil bel obraz in vanj uprl mehansko oko. Te- 
daj je v njem vzplamtel peklenski ogenj. 

"Ne! Nič več!" je zavpil glas znotraj njega in vse je po- 
stalo rdeče. Nato se je spomnil le delcev pokola, ki je 
sledil, preden se je vse izgubilo v temi. 


x Li x 


"Nisem angel ali hudič. Sem človekova stvaritev. Iz- 
rojen laboratorijski poizkus, ki se nikdar ne more vrni- 
ti v civilizacijo. Edina popolnost, ki so jo dosegli, je 
popolnost moje osame ..." 

Solze z lic so na tleh votline kmalu ustvarile tolmun 
spoznanja. 

Spomnil se je rešitve vseh svojih tegob. Spomnil se 
je, kako pozabiti. 

Peresa na njegovih krilih so bila povsem oživčena. 
Eden izmed uspešnih eksperimentov pospešitve rasti 
živcev, opravljen zavoljo napredka v vojaški kirurgiji. 
Seveda je bil on preizkusni zajec. Dejali so, da so ti 
živci tako občutljivi, da ne vedo zagotovo, kako bi te- 
lo reagiralo ob njihovem pretrganju. 

On je vedel. Vedel je, da iztrgano pero prinese poza- 
bo. Bolečina je bila namreč tako silna, da so jo 
možgani po hitrem postopku potlačili, z njo pa še 
večino ostalih spominov. Šok je bil enostavno preve- 
lik. 

Obrnil se je proti desnemu krilu. Bilo je že dodobra 
načeto in oskubljeno, na mestih izpuljenih peres pa 
so rastla nova, povsem otopela. Otožno je zavzdihnil. 
Kmalu bo napočil dan, ko se bo moral spoprijeti s 
preteklostjo. A ne danes. Za ta dan je bilo dovolj. 

S tresočo roko je nežno pogladil črno pero in zaprl 
oči. 

Ko bi le pozaba trajala večno. Ta trohica upanja, da 
se boleči spomini nekega dne ne bodo vrnili, je bilo 
edino, kar ga je gnalo naprej. Neumno in naivno, go- 
tovo, a hkrati edino, kar mu je ostalo od človečnosti. 
Kot večina je upal le na boljši jutri. No, saj se kmalu 
ne bo več spomnil, kako obupano utemeljuje svoj na- 
daljnji obstoj. 

Oklenil je prste okrog peresa, sunkovito potegnil in se 
takoj nezavesten zgrudil. 


bi x Di 


"Kdo sem?" 

Odprl je oči in zaležano lice odmaknil od hladnega 
kamna. Žarek svetlobe je nemo migetal v zraku. Sle- 
dil mu je. 


Kinezer 

| MALO TEGA POSEBNEGA 

|SUPERNAPITKA ULTIMATIVN 

FAMETNOSTI, KI GA |MAM 
SLUČAVNo PRI 


PRAV, BoM PA JAZ VSEGA, 


ALI Boš MaLo? 


.— 


VALANAKANI 
1 


He NERAN 


SEDEM PLUS DVA JE ŠTIRI, 


ZGLEDA, DA ŽE DELUJE, 
OSEM MINUS ENA JE 


GLAVA SE TI JE VIDNO 


OH, NE! 
UMIRAM! 


UAANUNANA! 


JE a 


ZPAV TI BoM ZAVPAL STROG 
| |ZAV?No |NFORMACIJO. 
VE5oL)ci OBSTAJAJO. | | 

Inovacije 
za boljše življenje 


Ko trenutek 
postane umetnost 


Ročne nastavitve 
parametrov fotoaparata 


O uantum LASER..rieB | Sea. Či, LG 


Display 


Life's Good 


ziroma do prodaje zalog 


Vaše najljubše androidne 
igre na velikem zaslonu 


od 30. 5. do 04. 7. 2015 0 


Izjemno tanek [V z OS Android!" 


Ponudba velja 

"Velja ob nakupu kateregakoli Philips televizojja z OS Android'M 


PHILIPS 


